
Til  Udgivelsen  af  det  foreliggende  Arbejde  har 
det  Raben-Levetzauske  Fond  ydet  Understøttelse. 


KØBENHAVN    —    BIANCO    LUNDS    BOGTRYKKERI 


Bløddyr  (Molliisca) 


Bløddyrene  er  uleddede  Dyr,  hvis  Hud  i  Reglen 
er  blød  og  slimet.  Legemet  kan  som  oftest  deles  i 
3  Afsnit:  Hoved,  Krop  og  Fod;  et  egentligt  Hoved 
mangler  hos  Muslingerne  samt  hos  nogle  Snegle 
og  Amphineurer.  Den  Hud,  der  beklæder  Krop- 
pens Overflade,  danner  paa  hver  Side  eller  helt 
rundt  en  Fold,  Kappen,  der  hænger  ned  omkring 
Dyret,  og  som,  naar  den  er  særlig  kraftig  udviklet, 
kan  skjule  Hoved,  Fod,  Aandedrætsorganer  samt 
en  Del  af  Kroppen.  I  det  Rum  —  Kappehulen  — ,  der 
dannes  mellem  Kappen  og  Kropvæggen,  findes  Aande- 
drætsorganerne  (Gæller  eller  Lunge),  og  deri  ud- 
munder Tarmen,  Nyrerne  og  (som  oftest)  Kønsorga- 
nerne. Hos  enkelte  Grupper  af  Bløddyr  er  Kappen 
reduceret  eller  endog  ganske  forsvunden.  Kappen 
afsondrer  hos  de  fleste  en  beskyttende  Skal  af  et 
hornagtigt  Stof,  Conchin,  og  Kalk;  kun  paa  enkelte 
Steder  er  Skallen  ved  Muskler  mere  eller  mindre 
nøje  forbundet  med  Dyret.  Hos  andre  findes  en 
indre,  i  Kropvæggen  beliggende  Skal,  og  endelig 
kan  visse  Grupper  ganske  mangle  Skal.  Bug- 
væggen er  muskuløs   og  danner  en  Fod,   der   kan 

være  udformet  paa  forskellig  Maade.  —  Den  for- 
til beliggende  Mund  fører  ind  i  en  Mundhule,  ved 
hvis  forreste  Grænse  der  findes  Conchinplader,  som 
danner  1,  2  eller  3  Kæber,  og  i  hvis  Bund  der  fin- 
des en  Tunge,  beklædt  med  en  Tungerasp  (Radula) 
af  Conchin;  hele  dette  Udstyr  mangler  dog  hos 
Muslingerne  og  enkelte  andre.  Af  Fordøjelseskirtler 
findes  Spytkirtler  og  en  meget  omfangsrig  Lever. 
Centralnervesystemet  bestaar  af  4  Par  Ganglier: 
Hjærneganglier  (Cerebralgangl.),  Fodganglier  (Pedal- 
gangl.).  Sideganglier  (Pleuralgangl.)  og  Indvoldsgan- 
glier  (Visceralgangl.).  De  tre  førstnævnte  Par  med 
deres  Forbindelsesstrenge  danner  en  Ring  omkring 
Spiserørets  forreste  Del.  Fra  Sideganglierne  ud- 
gaar  bagtil  en  oftest  lang,  U-formet  Streng,  Ind- 
voldsstrengen,  hvorpaa  Indvoldsganglierne  ligger. 
Inde  i  Legemet,  i  Fodgangliernes  umiddelbare  Nær- 
hed, findes  2  Høreblærer,  der  modtager  Nerver 
fra  Hjærneganglierne.  —  Hjærtet  bestaar  af  et 
Hjærtekammer  og  oprindeligt  to  Forkamre;  det 
ene  gaar  dog  ofte  tabt,  sjælden  begge.  Det  gennem- 
strømmes af  arterielt  Blod.  Blodkar  eksisterer 
vel,  men  paa  store  Strækninger  løber  Blodet  i 
Lakuner  mellem  Organerne. 

Det  er  særkønnede  eller  tvekønnede  Dyr.  De 
fleste  Bløddyr  gennemgaar  en  Forvandling.  Den 
oprindelige  Larveform  er  en  fritsvømmende  Larve, 
der  er  forsynet  med  en  Skal,  en  Fod  og  et  Svømme- 
sejl,  „Velum",  der  langs  Randen  har  Fimrehaar; 
det  tjener  som  Bevægelsesredskab ;  en  saadan  Larve 
kaldes  en  Veligerlarve. 


Oversigt  over  Bløddyrenes  Klasser: 

1.  Med   Fangarme   omkring  Munden   og  Tragt.  — 

Kroppen  symmetrisk.  Hjærtet  med  2  eller  4 
Forkamre.    Skal  til  Stede  eller  manglende... 

Blæksprutter  (Cephalopoda). 
Uden  Fangarme  og  Tragt.     Hjærtet  med  ingen, 

1  eller  2  Forkamre 2. 

2.  Med  2  sidestillede  Skaller,  der  kun  er  forbundne 

med  hinanden  paa  Rygsiden.  Legemet  oftest 
sammentrykt.  Hovedet,  dets  Følere  samt  Kæbe 

og  Radula  mangler.    2  Forkamre 

Muslinger  (Bivålva,  Pelecypoda). 
Uden   Skal,  med  enkelt  Skal   eller  med  8  bag 
hinanden  liggende  Skalplader.     Kæbe  og  Ra- 
dula oftest  til  Stede 3. 

3.  Legemet  usymmetrisk.    Skal  manglende  eller  til 

Stede  og  da  enkelt  og  ikke  rørformet*)  (oftest 
spiralsnoet).  Hovedet  veludviklet,  med  Følere. 
Foden  oftest  med   en  flad  Krybesaal.     1  eller 

2  Forkamre Snegle  (Gastropoda). 

Legemet  symmetrisk.    Uden  Skal,  med   enkelt, 

rørformet  Skal  eller  med  8  bag  hinanden  lig- 
gende Skalplader 4. 

4.  Skallen  rørformet  med  en  Aabning  i  hver  Ende. 

Munden  sidder  paa  Spidsen  af  en  tøndeformet 
Snude,  der  er  omgivet  af  en  Række  bladfor- 
mede Vedhæng.     Forkamre  mangler 

Søtænder  (Solenoconchae,  Scaphopoda). 
Skallen  mangler,  og  Legemet  er  da  ormformet 
med  rudimentær  Fod,  eller  der  findes  8  bag 
hinanden  liggende  Skalplader,  og  Legemet  er 
da  oftest  affladet,  med  flad  Fodsaal.  Forkamre 
til  Stede A  m  p  h  i  n  eu  r a. 

Snegle  (Gastropoda). 

Usymmetriske  Bløddyr  med  veludviklet  Ho- 
ved, der  er  forsynet  med  1 — 2  Par  Følere  og 
1  Par  Øjne.  Kroppen  bestaar  af  to  Afsnit:  En 
Underkrop,  der  paa  sin  Bugside  er  uddannet  til  en 
Fod  med  en  flad  Krybesaal,  og  som  fortil  bærer 
Hovedet,    og    en    fra    dennes    Overside   udgaaende 

*)  Hos  Slægten  Coecum   (o.  a.)   kan  Skallen  være  tilsyneladende  rørfor- 
met, men  den  er  da  ikke  aaben  i  begge  Ender. 

stor  Udposning  —  Indvoldssækken  — ,  der  rummer 
de  fleste  Indvolde  og  omsluttes  af  Kappen  og 
Skalten;  denne  er  enkelt  og  ligesom  Indvolds- 
sækken  spiralsnoet.  Ved  een  eller  flere  Muskler 
ztr^  er  Skallen  fæstet  til  Kroppen. 
Herfra  gives  dog  mange 
Undtagelser.  Saaledes  kan 
Indvoldssækken  reduceres  og 
til  Slut  forsvinde;  som  Følge 
deraf  maa  Indvoldene  indlej- 
res i  Underkroppen.  Ligesaa 
kan  Skallen  gaa  tabt.  I  andre 
Tilfælde  er  Indvoldssækken  og 
Skallen  ikke  spiralsnoet,  og 
den  sidstnævnte  kan  blive 
symmetrisk. 

Kappen    er   i    Reglen   vel- 
Fig.  1.    Skematisk  Frem-  udviklet.       Kappehulen     med 

stilling    af    en    Forgælle- 
snegl  (efter  Lang),  a  Gat,   dens  Organer   —   Kappekom- 
ab    Bagkropsgangiie      c  piekset   —   findes    enten    paa 

Hjærneganglie,   et  Gælle,    ^  ^ 

/  Fod,  fo  Forkammer,  h  Dyrets  højre  Side  eller  fortil, 
Hjærtekammer,  hy  Slim-  „.-j^i^^p^^  u^^.:!  p.^  nnrin- 
kirtei    (Hypobranchiaikir-  sjæianere    Dagtu.      ue   oprin- 

tei),  m  Mund,  n  Nyreaab-  delige  Former  har  to,  de  fle- 

ning,  ni  Indvoldsstrengens  ,         ,  .>->,, 

nedre  Del,  op  Laag,  os  ste  dog  kun  een  ægte  Gælle. 
Lugteorgan  (Osphradium),   hos  andre  forsvinder  de  ægte 

ot  Høreblære,  p  Fodgan- 
glie, pe  Penis,  pi  Sidegan-   Gæller    helt,    Og   nye   Gæller 
giie,  r  Endetarm,  sb  nedre  dannes  paa  forskellige  Steder, 

Indvoldsganglie,    si    Aan-  ^  °  ' 

derør  (Sipho),  sp  øvre  Ind-  ofte   i    ubestemt   Antal,    eller 

voldsganglie,srSædrende,  r;_,,g_  manpler  helt  op  de 
f  Spiserør,  ^  Føler,  0  Øje,  ^-^SBiier  mangier    neit,    og   ae 

øi  Indvoldsstrengens  øvre  aander  gennem  Huden.  Land- 
Del,  cf  den  hanlige  Køns-    _  ■,      a  t^       i 
aabning.               formerne  og  de   fleste  Fersk- 


vandsformer    aander    ved    Lunger.    —    Radula    og 
Kæber  findes  som  Regel. 

Ved  Nervesystemet  maa  mærkes,  at  de  Nerve- 
strenge, der  forbinder  Sideganglierne  med  Indvolds- 
ganglierne,  hos  nogle  Snegle  ~  Streptoneurerne  — 


Fig.  2.  Nervesystem  af  Patella,  en  Forgællesnegl  (efter  Lang). 
Pig.  3.     Nervesystem   af  Cyclostoma   elegans,    en    Forgællesnegl 

(Lacaze- Duthiers  efter  Taylor). 
Pig.  4.     Nervesystem    af  Balea   perversa,    en   Lungesnegl   (efter 

Simroth). 
1  Hjærneganglier,  2  venstre-,  6  højre  Sideganglie,  3  nedre-,  5 
øvre  Indvoldsganglie,  4  Bagkropsganglie,  7  Fodganglier,  8  Svælg- 
ganglier, 9  Læbeganglier,  10  Fodstrenge,  2-3-4-5-6  Indvolds- 
strengen,  Id  venstre-,  rd  højre  Kappestreng,  osp  Lugteorgan, 
ot  Høreblære. 

er  krydsede,  saaledes  at  den  ene  Streng  (Fig.  1  ni) 
fra  venstre  Sideganglie  gaar  under,  den  anden 
(Fig.  1  øi)  fra  højre  Sideganglie  derimod  over  Tar- 
men (se  ogsaa  Fig.  2  og  3) ;  hos  de  øvrige  —  Eu- 
thyneurerne   —   krydser  disse   Strenge    ikke    hin- 

anden,  Indvoldsstrengen  er  altsaa  U-formet  (se  Fig.4). 
Paa  Over-  eller  Bagsiden  af  Svælget  under  Be- 
gyndelsen af  Spiserøret  findes  et  Gangliepar,  Svælg- 
eller Buccalganglierne.  Hos  de  oprindelige  Former 
(Pig.  2)  eksisterer  der  to  parrede,  fra  Fodganglierne 
udgaaende  Strenge,  der  er  forbundne  med  hin- 
anden og  indlejrede  i  Foden.  En  Streng  —  Kappe- 
strengen  —  kan  paa  den  ene  eller  paa  begge  Sider 
forbinde  Indvoldsgangliet  med  Sidegangliet  (Fig.  3). 
løvrigt  er  de  anatomiske  Forhold  meget  forskellige 
hos  de  tre  Snegle-Ordener;  der  henvises  derfor  til  Om- 
talen af  hver  enkelt  af  disse. 

Oversigt  over  de  3  Ordener  af  Sneglenes  Klasse. 

1.  Indvoldsstrengen    X- formet    snoet;    Forkamret 

foran  Hjærtekamret;  1—2  ægte  Gæller.  Sær- 
kønnede Former  med  ikke  indkrængelig  Par- 
ringslem (Penis).  Skal  veludviklet;  Skallaag  i 
Reglen    til    Stede.    Ungerne   gennemgaar    en 

Forvandling 

Forgællesnegle  (Prosobrånchia). 
Indvoldsstrengen  U-formet,  ikke  snoet.    Forkam- 
ret foran  eller  bag  Hjærtekamret.     Hermafro- 
diter med  indkrængelig  Penis.  Med  eller  uden 
Skal;  Skallaag  mangler  i  Reglen 2. 

2.  Aander  ved  Gæller  eller  gennem  Huden.  Kappe- 

fold og  ægte  Gælle  udviklet  paa  højre  Side 
eller  manglende.  En  Skal  mangler  ofte,  et 
Laag  næsten  altid.  Forkamret  ligger  i  Reglen 
bag  Hjærtekamret.  Gennemgaar  en  Forvand- 
ling. ...  Baggællesnegle  (Opisthobrånch  ia). 
Aander  ved  Lunger.  Kappefolden  fastvokset  til 
Kroppens  Sider  undtagen  paa  et  enkelt  Sted 
paa  højre  Side  (Aandehullet).  En  ydre,  sjæld- 
nere indre  Skal  til  Stede;  i  enkelte  Tilfælde 
mangler  Skallen  helt.  Laag  mangler.  For- 
kamret  foran,    sjældnere   bag    Hjærtekamret. 

Ingen  Forvandling 

Lungesnegle  (Pulmonåta). 


Lungesnegle  (Pulmonåta). 

Land-  og  Ferskvandsformer  og  yderst  faa  Hav- 
former med  stor  Indvoldssæk  og  et  fortil  og  til 
højre  udviklet  Kappekompleks.  Kappefolden  er  et 
Stykke  inden  for  sin 
Rand  fastvokset  til  Nak- 
kens Hud  med  Undta- 
gelse af  et  enkelt  Sted 
paa  højre  Side,  hvor  det 
saakaldte  Aandehul  fin- 
des (Fig.  5  aa)\  dette  l- 
kan  aabnes  og  lukkes  /o- 
ved  Hjælp  af  en  Ring-  }^, 
muskel.  Kappehulens 
eller,  som  den  her  ogsaa 

kaldes,  Lungehulens 
Loft  og  Sider,  ja  under- 
tiden ogsaa  dens  Bund, 
er  forsynet  med  net- 
formet  forbundne,  hule 
Lister,  der  optager  det 

venøse  Blod  fra  et  Rin?-    ^'^^-  ^'    Skematisk  Fremstilling   af 
venøse  Dioa  rra  ei  King     ^^  Lungesnegl  (Basommatophor), 

kar,    som     løber    langs    efter  Lang.  —  Betydningen  af  Bog- 
T  1     1  i'>  T    staverne  den  samme  som  i  Fie.  1  : 

Lungehulens  Grænse.  I    desuden  aa  Aandehul,  I  Lunge,  ny 
dette    Karnet  iltes  Bio-    Nyre,  pd  højre-,  ps  venstre  Parie- 

tal-   eller  Visceralganglie;    9   den 
det.    Derpaa  samles  det  hunlige  Kønsaabning. 

iltede  Blod  i  en  Hoved- 
stamme for   derefter  at   udtømmes  i  Hjertets  For- 
kammer (/o).    Hjærtet  {h-\-fo)  og  Nyren  (ny)  sky- 
der sig  bagfra  og   fra  venstre  Side  frem  i  Lunge- 
hulen hen  under  dennes  Loft;  hos  Limax  og  Arion 

gaar  Nyren  fra  Lungehulens  Loft  til  dens  Gulv 
og  deler  saaledes  denne  bagtil  i  to  Dele.  Nyren 
eller  dennes  Udførselsgang  —  saafremt  en  saadan 
findes  —  munder  hos  nogle  i  selve  Lungehulen; 
hos  andre  udmunder  Nyreudførselsgangen  derimod 
sammen  med  Endetarmen  (r)  i  Aandehullet  eller  i 
dettes  umiddelbare  Nærhed. 

Hovedet  er  veludviklet.  Ferskvandssneglene 
har  1  Par  fladtrykte  Følere,  ved  hvis  Grund  Øj- 
nene sidder  (Basommatophorer),  hvorimod  Land- 
sneglene har  2  Par  trinde  Følere,  og  det  øverste 
af  disse  bærer  paa  Spidsen  Øjnene  (Stylommato- 
phorer)*).  Begge  Følerpar  er,  i  Modsætning  til 
Ferskvandssneglenes  Følere,  indkrængelige.  —  Paa 
Siderne  af  og  over  Munden  findes  et  tredje  Par 
Vedhæng,  Mundlapperne  (Læbefligene);  alle  disse 
Vedhæng  har  Sanseceller  (Smags-  eller  Lugteceller) 
indlejrede  i  Huden. 

Foden  danner  paa  Undersiden  en  flad  Krybe- 
saal.  Dyret  bevæger  sig  ved  rytmiske  Sammen- 
trækninger af  dennes  Muskulatur.  Undertiden  er 
Saalens  midterste  Del  (det  locomotoriske  Felt)  af- 
sat fra  Sidedelene  ved  en  Fure  paa  hver  Side  og 
anderledes  farvet  end  disse.  Det  er  da  kun  Mu- 
skulaturen i  Midtpartiet,  der  er  i  Stand  til  at  føre 
Dyret  frem.  I  Foden  er  indlejret  en  Fodkirtel, 
der  udmunder  paa  Fodens  Forrand. 

Af  ydre  Aabninger  findes  foruden  Mund,  Aande- 
hul  med  Gat  og  Aabning  for  Nyrens  Udførsels- 
gang    endnu    Kønsaabningerne.     Hos    Ferskvands- 

*)  Navnet  „Basommatophor"  betyder:  den,  der  bærer  Øjnene  ved  Grun- 
den, „Stylommatophor" :  den,  der  bærer  Øjnene  paa  Spidsen  (af  Følerne). 

lungesneglene  og  nogle  faa  Slægter,  henhørende 
til  Landlungesneglene,  er  den  hanlige  og  den 
hunlige  Kønsaabning  adskilte  (se  Fig.  5  c?  og  ?). 
Den  hanlige  ligger  altid,  den  hunlige  oftest  fortil 
paa  højre  Side;  findes  begge 
fortil,  ligger  den  hanlige  Køns- 
aabning forrest.  Hos  de  øv- 
rige Lungesnegle  er  Aabnin- 
gerne  forenede  til  een,  der  da 
i  Reglen  aabner  sig  noget  bag 
højre  Øjestilk;  undertiden  ryk- 
ker den  længere  bagtil  hen 
under  Aandehullet. 

Kønsorganerne  fortjener  en 
nærmere  Omtale,  da  disse  hos 
Lungesneglene,  specielt  for  de 
nøgne  Landsnegles  Vedkom- 
mende, afgiver  gode  systema-  Fig.  6.  Kønsorganer  af 
4.:^u^   t^z.«^^*^««  c^«    A^^    :    Limnaea    stagnalis,    en 

•tiske   Kendetegn.   -    Fra  den   l    Basommatophor      (efter 

Leveren    (Fig.  6  /)    indlejrede,  Baudeiot).  dh  hermafro- 

„  ,  ,  ,  ,      ^,  ditisk  Kønsgang,  k  her- 

oftest  lappede,  tvekønnede  (her-  „lafroditisk  Kønskirtel, 
mafroditiske)  Kønskirtel  (k)  ud-  ^   Lever,    n   Skalkirtel, 

ov'    Æggeleder,    p    Pe- 
gaar  en  lang,  tynd  og  i  Reglen   nis,  pr  Prostata,  rec  Sæd- 

snoetGang,  den  hermafroditiske  s?"^°^^^'  .^i^^?'''*,^^"!''  ^ 
^'  Æggehvidekirtel,  d  han- 

Kønsgang  (Ductus  hermaphrodi-  Hg-,  9  hunlig  Kønsaab- 
ticus  dh),  hvorpaa  der  kan  findes  "*"^' 

1 — 2  Udposninger,  Sædblærer  (Vesiculae  seminales), 
der  tjener  til  midlertidigt  Opholdssted  for  Individets 
egen  Sæd.  De  hanlige  og  hunlige  Kønsveje  skilles  nu 
helt  eller  delvis.  —  Hos  de  fleste  Ferskvandssnegle 
(se  Fig.  6)  spaltes  ved  den  nedre  Ende  af  den  herma- 

froditiske  KønsgangUdførselsvejen  straks  i  en  hanlig 
Del,  Sædkanalen  (Vas  deferens  vd),  der  gaar  direkte 
fortil  til  Penis,  og  en  hunlig,  Æggelederen  (Ovidukten 
ov')  til  den  hunlige  Udførselsaabning.  Begge  Lednings- 


Fig.  7.  Anatomi  af  en  stylommatophor  Lungesnegl  (Helix  po- 
matia),  efter^Leuckart,  noget  forandret,  —  a  Gat,  aa  Aandehul, 
d  Udposning  paa  Sædgemmets  Stilk  (kan  mangle),  dh  herma- 
froditisk Kønsgang,  /  Fod,  fl  Flagellum,  fo  Forkammer,  g  Hjærne- 
ganglier,  h  Hjærtekammer,  k  hermafroditisk  Kønskirtel,  L  Lever, 
m  Mave,  mr  Penisretraktor,  n  Nyre,  p  Penis,  ph  Syælghoved, 
ps  Pilsæk,  rs  Sædgemme,  rt  Øjestilkretraktor,  sk  Slimkirtler,  sp.o 
Spermovidukt,  t  Tarm,  ur  Urinleder,  vd  Sædleder,  æ  Æggehvide- 
kirtel. 


veje  er  ofte  forsynede  med  forskelligt  formede  Kirt- 
ler. I  Æggelederen  udmunder,  straks  efter  at  denne 
har  skilt  sig  fra  Sædkanalen,  en  stor  Æggehvidekirtel 
(æ);  ogsaa  længere  nede  kan  den  optage  Kirtler 
(n).     Ikke   langt   fra   Udmundingsstedet   udgaar   en 

stilket  Blære,  Sædgemmet  (Receptaculum  seminis 
rec),  der  tjener  til  Optagelse  af  det  andet  Individs 
Sæd  under  Parringen.  I  Sædkanalen  udmunder  en 
Kirtel  (Prostata  pr).  Parringslemmet  (Penis  p)  er 
tykt,  muskuløst  og  indtrækkeligt;  i  dette  munder 
ofte  et  længere  eller  kortere,  piskeformet  Vedhæng 
(Flagellum).  —  Hos  Landlungesneglene  (se  Fig.  7) 
skilles  de  hanlige  og  de  hunlige  Udførselsveje 
sjælden  saa  højt  oppe;  Æggeleder  og  Sædkanal  er 
forenede  paa  et  Stykke  og  det  oftest  saaledes,  at  Sæd- 
kanalen danner  en  Halvrende  paa  den  ene  Side  af 
Æggelederen.  Udvendig  viser  den  sidstnævnte  sig 
kruset-foldet,  medens  Sædkanalen  danner  et  mere 
strakt  Baand  paa  dennes  ene  Side.  Dette  Parti  af 
Udførselsvejene  kaldes  Spermovidukten  (sp.o).  Ved 
Enden  af  denne  skilles  den  hanlige  (Vas  deferens 
vd)  og  den  hunlige  Kønsvej  (den  frie  Æggeleder) 
fuldstændig,  for  atter  kort  før  deres  Udmunding 
paa  Dyrets  Overflade  at  forene  sig  i  et  fælles 
Parti ,  Kønskloaken  (Kønsatriet).  Fra  den  frie 
Æggeleder  udgaar  et  Sædgemme  (rs)  til  Optagelse 
af  Sæden  under  Parringen.  Forneden  er  der  under- 
tiden til  den  frie  Æggeleder  knyttet  to  Organ- 
grupper: Slimkirtlerne  eller,  som  de  ogsaa  kaldes, 
de  fingerformede  Kirtler  (Glandulae  mucosae,  sk), 
der  under  Parringsakten  udskiller  en  rigelig  Sekret- 
mængde, og  1—2  (sjælden  4)  Pilsække  (ps),  kraftige, 
muskuløse  Organer,  som  hver  indeholder  et  dolk- 
formet  Kalklegeme ,  Kærlighedspilen  (Spiculum 
amoris),  der  før  eller  under  Parringen  udstødes 
og   jages    ind    i    det    andet    Individs    Krop.     Sæd- 

kanalen  (Vas  deferens)  svulmer  i  Nærheden  af 
Kønskloaken  op  til  en  kraftig,  muskuløs  Penis  (p), 
der  ofte  er  besat  med  Papiller,  Torne  af  Conchin 
eller  Folder.  Den  er  indkrængelig  og  derfor  for- 
synet med  en  kraftig  Retraktormuskel  (mr).  Ægge- 
hvidekirtel (æ)  og  Prostata  findes  som  hos  Fersk- 
vandslungesneglene. 

Parringen  er  som  Regel  gensidig.  —  Hos  mange 
Former  overføres  Sæden  til  det  andet  Individ  ind- 
pakket i  et  ejendommeligt  glat  eller  tornet  Hylster, 
der  som  Regel  løber  ud  i  to  lange,  tynde  Traade. 
Denne  saakaldte  Spermatofor  dannes  af  hærdnet 
Slim  i  den  nedre  Del  af  Sædlederen,  ovenfor  dennes 
Indmunding  i  Penis.  Dette  Sted  er  ofte  opsvulmet 
og  kaldes  Epiphallus.  Flagellum  afsondrer  en  Del 
af  eller  hele  det  Materiale,  hvoraf  Spermatoforen 
bestaar.    Selvbefrugtning  kan  undertiden  finde  Sted. 

Nervesystemet  (se  Fig.  4)  viser  den  Ejendom- 
melighed, at  Indvoldstrengen  er  U-formet,  helt  be- 
liggende under  Tarmen  og  desuden  saa  stærkt  for- 
kortet, at  de  paa  denne  liggende  Ganglier  (oftest 
3,  nemlig  2  Visceral-  eller,  som  de  her  kaldes, 
Parietalganglier  og  1  Abdominalganglie)  støder 
sammen  indbyrdes  og  tillige  —  for  de  ydres  (Parie- 
talgangliernes)  Vedkommende  —  grænser  op  til 
Sideganglierne.  En  Sammensmeltning  af  Ganglier 
finder  ofte  Sted. 

Lungesneglenes  Skal  er  som  Regel  veludviklet 
og  spiralsnoet,  men  af  meget  forskellig  Form: 
kugleformet,  kegleformet,  taarnformet  eller  tendan- 
net,  sjældnere  fladtrykt,  skivedannet  eller  bueformet. 

Den  bestaar  overvejende  af  kulsur  Kalk.  Udvendig 
er  den  beklædt  med  et  meget  tyndt  Overtræk  af 
det  hornagtige  Stof  Conchin.  Denne  „Skaloverhud" 
(„Epidermis"  eller  „Periostracum")  er  som  oftest  far- 
vet; den  gaar  let  af,  særlig  paa  ældre  Skaller,  og  disse 
bliver  da  blege.  Kalklaget  indenfor  angribes  da  let,  og 
Skallen  faar  en  grubet  Over- 
flade. —  Man  skelner  paa 
Skallen  mellem  følgende  Dele 
(se  Fig.  8):  De  enkelte  Om- 
gange i  Spiralen  kaldes  Vin- 
dinger; alle  Vindinger  til- 
sammen, med  Undtagelse  af 
den  sidste  (o:  den  sidst  dan- 
nede), benævnes  Spiret  (Sp). 
De  Vindinger  Sneglen  har, 
naar  den  kryber  ud  af  Ægget, 
eller  som  den  fødes  med, 
betegnes  som  Embryonal- 
vindinger; disse  er  ofte  i 
Farve  og  Skulptur  afvigende 
fra  de  senere  dannede.    Den 

Aabning  paa  sidste  Vinding,  hvorigennem  Dyret 
træder  ud,  kaldes  Mundingen  eller  Skalmunden. 
Ved  Beskrivelsen  af  Skallen  tænker  man  sig  denne 
stillet  saaledes,  at  Spiret  vender  opefter  og  Mun- 
dingen nedefter  og  ind  mod  Beskueren;  vender 
Mundingen  da  til  højre  Side,  kaldes  Skallen  højre- 
snoet,  vender  den  til  venstre,  venstresnoet.  To 
paa  hinanden  følgende  Vindinger  adskilles  paa 
Skaloverfladen  ved  en  Linie  eller  en  Indsænkning, 


Fig.  8.  Skal  af  Vertigo 
substriata,  X  22.  A  Mun- 
dingens Akserand,  L  Læbe, 
M  Mundvæg,  N  Navle,  R 
Mundrand,  S  Søm,  Sp  Spir, 
Y  Mundingens  Yderrand ; 
inden  for  denne  Ganen. 

Sømmen  (S).  Vindingerne  støder  undertiden  med 
deres  Inderside  sammen  i  Spiralens  Akse,  saaledes 
at  denne  bliver  massiv.  Oftere  findes  der  dog  her 
et  videre  eller  snævrere  Rør,  Navlerøret,  der  ud- 
munder ved  Skalbasis;  dette  Rørs  ydre  Aabning 
kaldes  Navlen  (N).  Ofte  er  dette  Rør  aabent  hos 
det  unge  Dyr,  men  lukket  for  neden  hos  det 
voksne  Dyr.  Ved  Skallens  Akse  eller  Columella 
forstaas  den  Skalsøjle,  der  dannes  af  de  sammen- 
stødende Vindinger  i  Spiralens  Akse,  eller  som 
begrænser  Navlerøret.  Den  sidste  Halvdel  af  den 
sidste  Skalvinding  kaldes  Nakken;  den  kan  være 
forsynet  med  Forhøjninger  og  Indsænkninger.  — 
Mundingen  begrænses  af  Mundranden  (R),  der  be- 
staar  af  en  Inderrand  (Akserand  Å)  ved  Skalaksen 
og  en  modstaaende  Yderrand  (7);  begge  gaar  ved 
Mundingens  Basis  over  i  hinanden.  Ofte  er  de  to 
frie  Ender  af  Mundranden  forbundne  ved  en  Kalk- 
belægning (Callus)  tværs  over  næstsidste  Vinding. 
Er  sidste  Vinding  i  sin  alleryderste  Del  ikke 
trykket  ind  til  næstsidste  Vinding,  saaledes  at 
Mundingen  ogsaa  oventil  begrænses  af  et  Væg- 
stykke  dannet  af  sidste  Vinding,  kaldes  Mundran- 
den hel,  sammenhængende  og  fri.  —  Det  lige 
inden  for  Mundingen  liggende  Rum,  Svælget,  be- 
grænses udadtil  af  Ganen  eller  Ganevæggen;  opad- 
til  dannes  Grænsen  af  Mundvæggen  (M),  der  er 
en  Del  af  næstsidste  Vinding,  indadtil  af  Aksen 
(Columella).  Svælget  kan  være  indsnævret  af  korte 
kegleformede  Fremspring  (Tænder)  eller  længere, 
fremstaaende  Lister  (Lameller).    Lige  inden  for  og 


15 


parallel  med  Mundranden  findes  ofte  en  Kalkbe- 
lægning, Læben  (L). 

Hos  adskillige  Former  udgaar  der  fra  den  frie 
Kapperand  Forlængelser,  Kappelapper,  der  kan 
være  korte  og  sammen  med  den  øvrige  Del  af 
Dyret  gemmes  i  Skallen  (se  Fig.  16,  H  og  V). 
Undertiden  bliver  disse  dog  store  og  bøjes  op  om- 
kring Skallen,  saa  at  denne  helt  eller  delvis  dæk- 
kes af  disse ;  hos  saadanne  Lungesnegle  er  Skallen 
dog  endnu  spiralsnoet,  om  end  i  ringe  Grad.  Hos 
Slægten  Limax  og  andre  nærstaaende  Slægter  er 
Skallen  derimod  en  svagt  hvælvet  Plade,  der  fuld- 
stændig er  gemt  i  et  lille  Hulrum  i  Kappens  bage- 
ste Del,  beliggende  over  Lungehulen.  Slægten 
Arion  har  som  oftest  af  Skallen  kun  nogle  spredte 
Kalkkorn  tilbage.  —  Hos  disse  saakaldte  nøgne 
Snegle  er  Indvoldssækken  forsvundet  og  Indvol- 
dene indlejrede  i  Underkroppen;  Kappen  er  redu- 
ceret og  danner  det  saakaldte  „Skjold"  fortil  paa 
Dyrets  Rygside.  —  Hos  visse  tropiske  Former 
mangler  hos  de  voksne  ethvert  Spor  af  Skal. 

Lungesneglene  lægger  Æg,  nogle  faa  føder  Unger.  Ud- 
viklingen foregaar  indenfor  Æggeskallen,  saaledes  at  der 
ud  af  Ægget  kryber  en  Unge,  der  i  alt  væsentligt  ligner 
den  voksne,  kun  at  Skallen  har  et  færre  Antal  Vindinger. 

Lungesnegle  findes  i  alle  Jordens  Egne  lige  fra  Polar- 
egnene til  Ækvator;  det  største  Antal  Landformer  træffer  man 
i   fugtige  Egne,  men  selv  i  Ørknerne  kan  enkelte  træffes. 

Oversigt  over  Lungesneglenes  Inddeling. 

1  Par  ikke  indkrængelige  Følere  med  Øjnene 
ved  Basis  af  disse.  Den  hanlige  og  hunlige 
Kønsaabning  adskilte.  Paa  nogle  faa  Undta- 
gelser nær  levende  i  fersk  Vand 

Basommat6phora(Ferskvandslungesnegle). 

I  Reglen  2  Par  indkrængelige  Følere  til  Stede. 
Øjnene  sidder  altid  paa  Spidsen  af  det  øverste, 
længste  Par.     Fælles   hanlig  og  hunlig  Køns- 

^aabning  (herfra  afviger  dog  en  Del  Former). 

^Næsten  udelukkende  Landbeboere 

Stylommat6phora(Landlungesnegle). 

NB.  Da  der  for  Bløddyrenes  Vedkommende  af  prak- 
tiske Hensyn  anvendes  den  biologiske  Inddeling  i  Land-, 
Ferskvands-  og  Havformer,  omtales  i  dette  Hefte  ogsaa 
de  paa  Land  forekommende  Forgællesnegle  (Prosobran- 
chia)  og  Basommatophorer. 

Landlungesnegle  (Stylommatophora). 

Hertil  hører  Lungesnegle  med  højresnoet,  sjæld- 
nere venstresnoet  Skal.  Hos  flere  Familier  findes 
en  indre  Skal,  eller  Skallen  mangler  ganske.  I 
begge  sidstnævnte  Tilfælde  danner  Kappen  oftest  for- 
til paa  Dyrets  Rygside  et  ovalt-aflangt,  furet  eller 
kornet  Parti,  det  saakaldte  Skjold.  —  Hovedet  har 
2  Følerpar,  hvoraf  det  øverste  og  længste  bærer 
Øjnene;  nogle  enkelte  Former  mangler  Øjne.  Det 
nedre  Følerpar  er  ofte  lille,  ja  mangler  undertiden 
ganske;  dette  er  Tilfældet  hos  de  smaa  Pupa-Arter 
(Vertigo).  Der  findes  kun  een  af  Conchin  dannet, 
hesteskoformet  eller  halvmaaneformet  Overkæbe, 
aldrig  parrede  Sidestykker  som  hos  visse  Basom- 
matophorer. Enkelte  Former  har  en  rudimentær 
Kæbe.  Hos  de  her  i  Landet  forekommende  Slæg- 
ter findes  følgende  Kæbeformer:  Polyplacognath 
(sammensat)  kaldes  Kæben,  naar  den  er  dannet  af 
flere  Smaaplader,  der  dækker  hinanden  tagstens- 
^gtig,  og  som  kun  er  forbundne  ved  en  tynd  Hinde, 
(Eks.  Punctum  pygmæum  Drap.  Fig.  9).  —  Hos  de 
efterfølgende    Kæbeformer    er    Elementerne    fuld- 

stændig  sammensmeltede:  Aulacognath  (stribet) 
kaldes  den  fint  lodret  stribede  Kæbe  (Eks.  Clau- 
silia,  Fig.  10);  den  odontognathe  (ribbede)  Kæbe  er 
kraftig  lodret  ribbet,  og  ud  over  den  øvre  eller 
nedre  Rand  eller  begge 
fortsætter  Ribberne  sig 
som  tandagtige  Frem- 
spring (Eks.  Helix,  Fig. 
12);denoxygnatheKæ-      Fig.  9.      Sammensat    (polyplaco- 

be  er  derimod  glat  og     8"*^*^)  ^^^^  *f  Punctum   pyg- 
^  ^        mæum,  X  200  (efter  Schako). 


skarprandet;  den  medi- 
ane  Del  af  den  skæ- 
rende Rand  springer 
frem  som  en  afrundet 
Tand  (Eks.  Limax,  Fig. 
11).  Som  elasmognath 
betegnes  den  hos  Suc- 

cinea  forekommende 
Kæbeform  (Fig.  13); 
denne  er  egentlig  oxy- 
gnath  eller  odontognath, 
men  bagtil  løber  den 
ud  i  en  firkantet  Plade, 
et  noget  fortykket  Con- 
chinparti  i  Svælghulens 


Fig.  10. 


Fig.  11 


Fig.  12. 


Fig.  13. 


Fig.  10.  Aulacognath  Kæbe  af 
Clausilia  plicatula  X  45.  Fig.  1 1. 
Oxygnath  Kæbe  af  Limax  maxi- 
mus, X  4^/2  (efter  Wiegmann). 
Fig.  12.  Odontognath  Kæbe  af 
Helix  nemoralis,  X  6^/2  (efter  Moq. 
Tand.).  Fig.  13.  Elasmognath 
Kæbe  af  Succinea  pfeifferi,  X  8^/2 
(efter  Hazay). 


Loft.    Antydning  til  en 

saadan  Plade  kan  ogsaa  findes  i  andre  Familier. 

Radula,  Tungemembranen  med  dens  Tænder, 
er  hos  alle  Stylommatophorer  veludviklet.  Den 
Del,  der  er  i  Brug,  er  fæstet  til  et  pudeformet 
Parti,  Tungen,  i  Bunden  af  Svælghulen;  den  øvrige 

c.  M.  Steenberg:    Landsnegle.  2 


18 


Del  med  de  unge  Tænder  er  indesluttet  i  en 
Skede,  Radulaskeden.  Tænderne  bestaar  af  Con- 
chin;  de  er  ordnede  i  Længde-  og  Tværrækker; 
ofte  er  de  til  Stede  i  stort  Antal,  indtil  125,000. 
Man  kan  skelne  mellem  3  Grupper :  Central-,  Side- 
og  Randtænder  (se  Fig.  14).  Midtrækkens  Tænder 
(Centraltænderne)  er  alle  symmetriske.  Sidetæn- 
derne (Lateraltænderne)  er  ordnede  i  2-flere  Længde- 
rækker paa  hver  Side  af  Midtrækken;  de  ligner 
som  oftest  Centraltænderne,  medens  Randtænderne 


Fig.  14.     En   Tandtværrække    fra    Radula    af  Hyalinia   cellaria, 

X  115.  —  O  Centraltand,  1   og  2  Sidetænder,  3  Overgangstand, 

4—14  Randtænder. 


(Marginaltænderne),  der  findes  i  de  yderste  Længde- 
rækker, er  mere  afvigende  bygget.  Hver  Tand  be- 
staar af  en  z -formet  bøjet  Plade,  hvis  nedre  Del, 
Basalpladen  (Fig.  15  b),  er  fæstet  til  Tungemem- 
branen, og  hvis  øvre,  frie  Del  vender  bagud  og  er 
belagt  med  en  klar,  emaljeagtig  Plade,  der  sæd- 
vanlig løber  ud  i  3  Spidser,  en  Midt-  eller  Hoved- 
spids (h)  samt  2  Sidespidser  (s),  nemlig  en  Inder- 
og  en  Yderspids  (y).  Ofte  bærer  Hovedspidsen 
paa  hver  Side  en  Udvidelse  (bV),  der  kan  springe 
tandagtig  frem  og  danne  de  saakaldte  Bispidser 
(bi).    Sidespidserne  kan  mangle,  og  Tænderne  bliver 

da  ofte  tornformede  (Eks.  Vitrina,  Hyalinia,  Fig. 
14),  eller  Spidsernes  Antal  forøges,  hvilket  ofte 
finder  Sted  ved  Marginaltænderne. 

Tarmen  har  i  Reglen  4  Vindinger.  Endetarmen 
løber  langs  Lungehulens  højre  Side  og  aabner  sig 
tæt  ved  Aandehullet. 

Huden,  der  hos  Ferskvandslungesneglene  er 
glat,  er  hos  Landsneglene  ret  ejendommelig  delt  i 
polygonale  Felter,  „Hud- 
vorter", afgrænsede  ved 
Furer  (se  Fig.  16).  En- 
kelte af  disse  Furer  er 
særlig  dybe  og  konstante. 
Som  Regel  findes  2  Fu- 
rer, Nakkefurerne  (Fig. 
16,  N),  der  fra  Kappe- 
randen løber  fortil  hen 
over  Nakken,  og  som 
ofte  grener  sig  paa  Ho- 
vedet. Paa  hver  Side  af 
Dyret  løber  en  Genital- 
fure  (G),  der  udspringer 
fra  Kapperanden  uden  for  Nakkefuren  og  gaar 
skraat  nedad  og  fremad.  Hos  højresnoede  Dyr 
ligger  Kønsaabningen  (K)  i  højre,  hos  venstre- 
snoede i  venstre  Genitalfure.  —  Parallel  med  Fod- 
randen løber  hos  mange  Slægter  en  Fure,  Fod- 
furen eller  Pedalrenden,  der  indadtil  begrænser  et 
smalt  Bælte  langs  Fodranden,  den  saakaldte  Fod- 
bræmme   eller  Saalliste;    bagtil   paa    denne    findes 


Fig.  15.  Centraltand  (0)  og 
inderste  Sidetand  (1)  af  Agrio- 
limax  agrestis,  X  c.  400  (efter 
Pollonera).  —  b  Basalplade,  bi 
Bispids,  bV  Hovedspidsens 
Sidedele,  h  Hovedspids,  s  Side- 
spids, y  Yderspids,  h',  s'  og 
y  de  tilsvarende  Spidsers  Con- 
ch  in  støtter. 


ofte    en    Slimkirtel,    „Halekirtelen". 


Fortil    bøjer 
2* 


20 


Fodfuren  paa  hver  Side  ind  i  den  paa  Saalens 
Inderside  beliggende  Fodkirtel,  der  aabner  sig  paa 
Fodens  Forrand,  under  og  lidt  bag  ved  Munden. 

Landsneglene  holder  væsentlig  til  paa  fugtige  Steder. 
Mest  ømfindtlige  overfor  Tørke  er  de  nøgne  Snegle,  der 
i  Reglen  findes  i  Skove,  under  Løv,  Mos  og  Bark,  eller  i 
Kældre,  hvor  de  er  beskyttede  mod  Sol  og  mod  for  stærk 
Fordampning.  Om  Dagen  ser  man  dem  da  oftest  kun,  naar 

H    V 

<?  N 


Fig.  16.     Vinbjærgsnegl    (Helix   pomatia,    nat.    Størr.)    udstrakt, 

visende :  G  Genitalfuren,  H  højre  Kappelap,  (imellem  dennes  to 

Halvdele   ses  Aandehullet),   K  Kønsaabningen,   A'^  Nakkefurerne 

og  V  venstre  Kappelap. 


Vejret  er  fugtigt  eller  regnfuldt;  om  Natten,  naar  Duggen 
falder,  kommer  de  derimod  frem  for  at  søge  Føde.  Ogsaa 
de  tyndskallede  Former,  saasom  Hyalinia  og  Succinea,  søger 
med  Forkærlighed  de  fugtigste  Steder  —  Hyalinia  fugtige 
Skove,  Enge,  Haver  eller  Kældre,  Succinea  Aa-  og  Sø- 
bredder —  eller  de  kommer,  saaledes  som  Vitrina-Arterne, 
først  frem  paa  en  Tid  af  Aaret,  da  Luften  er  kølig  og  fug- 
tig, nemlig  fra  sent  paa  Efteraaret  til  hen  paa  Foraaret. 

Løvskovene  —  og   i  særlig  Grad  Bøgeskovene  —   er 
Landsneglenes  vigtigste  Opholdssted.     De  holder  mest  til 

i  Skovbrynet  eller  i  Lysningerne  i  Skovene;  kun  faa  For- 
mer findes  dybest  inde  i  den  tætte  og  mørke  Del.  I  det 
nedfaldne  Løv,  under  Sten  og  nedfaldne  Grene  træffes 
hele  Selskaber  af  forskellige  Snegle  (Clausilia,  Vertigo, 
Sphyradium,  Punctum,  Pyramidula,  Acanthinula,  Vallonia, 
Hyalinia,  Carychium  og  fl.),  der  hyppig  er  samlede  paa 
en  lille  Plet.  Om  Natten  —  og  i  fugtigt  Vejr  ogsaa  om 
Dagen  —  foretager  flere  af  de  nævnte  Snegle  Vandringer 
opad  Træstammerne.  Paa  disse  træffer  man  derfor  ofte, 
foruden  nøgne  Snegle,  forskellige  Clausilier,  Sphyradium, 
Buliminus,  Helicigona  lapicida,  Helix  hortensis  o.  a. 

Snegle,  der  lever  i  Skovene,  har  i  Reglen  ensfarvede, 
brunlige  eller  hornfarvede  Skaller,  der  ofte  er  temmelig 
tynde.  Paa  mere  aabne  Steder,  i  Buskads,  paa  Gærder  og 
i  Haver,  hver  Lyset  er  stærkere,  træffes  de  tykskallede, 
broget  farvede  Helix-Arter. 

De  tørre  Egne  er  meget  fattige  paa  Snegle.  Naar  der 
i  det  hele  taget  i  saadanne  Egne  findes  Snegle,  er  disse 
hvidlige,  glansløse  og  temmelig  tykskallede  (Eks.  Helicella). 

Sneglene  ynder  tillige  Kalkbund.  Paa  Møen,  ved  Stevns 
og  i  Aalborgegnen,  hvor  Jordbunden  væsentlig  bestaar  af 
Kridt  og  Kalksten,  findes  saaledes  en  stor  Mængde  For- 
mer, hvoraf  mange  udmærker  sig  ved  deres  Størrelse  og 
tykke  Skal. 

Føden  bestaar  for  de  flestes  Vedkommende  af  Plante- 
føde;  nogle  —  saaledes  mange  nøgne  Snegle  —  er  næsten 
udelukkende  Svampeædere.  En  Del  (Vitrina,  Hyalinia  og 
nogle  nøgne  Snegle)  foretrækker  dyrisk  Føde. 

Paa  faa  Undtagelser  nær  (Clausilia  ventricosa  og  bipli- 
cata,  Balea  perversa,  Lauria  cylindracea  og  Pupilla  mus- 
corum)  er  alle  danske  Landsnegle  æglæggende.  Parringen 
foregaar  som  Regel  i  den  varmere  Aarstid.  Nogle  faa 
Dage  efter  at  denne  har  fundet  Sted,  lægges  Æggene  i 
Jorden,  i  Løv  eller  Mos,  hvor  der  er  fugtigt,  thi  de  er 
meget  ømfindtlige  over  for  Tørke.  Æggenes  Form  er 
kuglerund  eller  oval;  nogle  er  klare  og  gennemsigtige, 
andre  har  en  læderagtig,  sejg  Skal  og  atter  andre  en  hvid, 

undertiden  ret  tyk  Kalkskal.  De  Former,  der  gemmer 
Æggene  i  Jorden,  graver  Hullet,  hvori  de  lægges,  med  den 
forreste  Del  af  Foden.  Efterhaanden  som  Hullet  bliver 
dybere,  borer  Dyret  med  indtrukne  Følere  den  forreste 
Del  af  Kroppen  længere  og  længere  ned  i  Jorden.  Naar 
Hullet  er  færdigt,  begynder  Æglægningen.  Æggene  læg- 
ges med  faa  Minutters  Mellemrum;  deres  Antal  er  meget 
variabelt,  ofte  er  det  ret  stort  (30—90).  Derpaa  fyldes 
Hullet  efter  med  en  Del  af  den  opgravede  Jord,  og  Resten 
jævnes  ud. 

Levetiden  er  ret  forskellig  for  de  forskellige  Gruppers 
Vedkommende.  De  fleste  nøgne  Snegle  er  enaarige.  Ved 
Vinterens  Begyndelse  og  Frostens  Indtræden  dør  de  voksne, 
og  Ungerne  overvintrer.  De  skalbærende  Snegle  lever 
som  Regel  længere,  i  tre  eller  flere  Aar.  Naar  Frosten 
kommer,  søger  nogle  Snegle  kun  ned  under  Løv-  eller 
Mostæppet,  andre  graver  sig  yderligere  et  Stykke  ned  i 
Jorden.  Mange  ynder  at  bore  sig  ned  langs  Trærødderne. 
Mundingen  tillukkes  derpaa  ved  Hjælp  af  et  eller  flere 
med  Mellemrum  anbragte,  tynde,  hindeagtige  Laag.  I  det 
yderste  af  disse  er  ofte  indlejret  talrige  Kalkkorn,  og  hos 
Vinbjærgssneglen  er  det  meget  tykt.  Dette  Laag  har  intet 
med  det  ægte  Laag  (Operculum)  hos  Forgællesneglene  at 
gøre.  Havesneglene  ligger  som  Regel  med  Munding  og 
Laag  vendt  opad.  Ved  de  første  milde  Foraarsregnskyl 
vaagner  Sneglene  af  den  Dvale,  de  har  ligget  i,  og  bryder 
Laagene  op.  —  Om  Sommeren  i  den  varmeste  og  mest 
tørre  Tid  falder  mange  Landsnegle  (f.  Eks.  Havesneglene) 
ogsaa  i  en  Dvaletilstand  og  lukker  da  med  lignende  papir- 
tynde Laag  som  om  Vinteren.  —  I  de  omtalte  Hvileperi- 
oder vokser  Skallen  ikke  i  Størrelse,  og  hver  Vækststands- 
ning markeres  da  paa  Skallen  ved  en  lille  Tværvalk,  en 
Tilvækstlinie. 

Hvad  man  ved  om  de  danske  Sneglearters  Biologi,  er 
ikke  meget,  og  denne  fortjener  derfor  mere  Opmærksom- 
hed, end  man  hidtil  har  skænket  den.  I  det  efterfølgende 
er  der  ved   de   fleste  Arter  givet  korte  biologiske  Oplys- 

ninger.  Mangler  saadanne  ved  en  Art,  er  Aarsagen  den, 
at  man  enten  slet  ikke  kender  noget  til  dens  Biologi,  eller 
at  det  lidet,  man  kender,  er  upaalideligt. 

Oversigt  over  de  paa  Land  forekommende 
Sneglefamilier*): 

1.  Ydre  Skal  mangler.    („Nøgne"  Snegle) 2. 

Med  ydre  Skal 3. 

2.  Aandehullet  paa  højre  Side  og  foran  Midten  af 

det  kornede  Skjold,  Kønsaabningen  lige  der- 
under.   En  trekantet  Halekirtel  findes 

3.  Fam.  A  ri  o  nid  ae**). 
Aandehullet  bag  Midten  af  det  koncentrisk  furede 
Skjold.     Kønsaabningen  ligger  lige  bag  højre 
Øjestilk.    Halekirtel  mangler.  1.  Fam.  Limacidae. 

3.  Med  Laag.    Forgællesnegle 4. 

Uden  Laag.    Lungesnegle 6. 

4.  Skallen  ribbet,  oftest  med  Spirallinier;   Laaget 

kalkagtigt 12.  Fam.  Cyclostomatidae. 

Skallen  glat  eller  svagt  lodret  ribbet,  uden  Spi- 
ralstriber; Laaget  hornagtigt 5. 

5.  Skallen  lille,  (3—4^/2  mm.),  smal  og  cylindrisk  . 

13.  Fam.  Acmidæ. 
Skallen  større  (7  mm.),  kegleformet,  tykvægget. 

14.  Fam.  Ass  im  ineidae. 

6.  Skillevæggene    i    de    øvre   Vindinger    resorbe- 

rede.    Skallens    Munding    med    Folder    eller 
Tænder.  Den  danske  Form  c.  1  Ms  mm,  hvidlig.  — 
Basommatophorer  (se  S.  15).  ll.Fam.  Auriculidae. 
Alle  Skillevægge  bevarede.  —  Stylommatophorer 
(se  S.  16) 7. 

7.  Skallens   Højde  er   mindre   end   eller  lig    med 

Bredden  (skiveformet,  lav  kegleformet,  kugle- 
formet Skal)***) 8. 

Skalhøjden  større  end  Bredden  (ægformet,  cy- 
lindrisk, tenformet,  kølleformet,  taarnformet 
Skal) 10. 

8.  Mundranden  skarp  og  lige,  ikke  tilbagebøjet  og 

fortykket,  meget  sjælden  forsynet  med  Læbe 
(i  saa  Tilfælde  er  Skallen  klar).  Fodfurer  findes.     9.    . 
Mundranden  skarp,  men  da  i  Reglen  tilbagebøjet, 
eller  fortykket;  en  Læbe  findes  næsten  altid. 
Fodfurer  mangler 5.  Fam.  Helicidae. 

*)  I  denne  Oversigt  er  ogsaa  medtaget  de  paa  Land  levende  Basommato- 

&  horer  og  Forgællesnegle. 
enne  Diagnose  gælder  kun  Slægten  Arion.  —  I  Amerika  findes  Slæg- 
ter med  en  ydre  Skal  og  veludviklet  Indvoldssæk. 
***)  Herfra  afviger  dog  Helicella  barbara. 

9.  Randtænderne  med  smalle,  langstrakte  Basal- 
plader. —  De  i  Danmark  forekommende  Slæg- 
ter har  Skaller,  der  er  gennemsigtige,  klare, 
hvidlige  eller  hornfarvede;  Navlen  temmelig 

snæver 2.  Fam.  Zonitidae. 

Randtændernes  Basalplader  korte,  brede  og  fir- 
kantede. De  her  i  Landet  forekommende 
Slægter  har  uigennemsigtige,  brune,  affladede 
og  ribbet-stribede  Skaller  med  svagt  keglefor- 
met eller  lavt,  konveks  Spir;  Navlen  meget 
vid 4.  Fam.  Endodontidae 

10.  Skallen  ten-  eller  kølleformet,  i  Reglen  med  et 

Skalstykke  (Clausilium),  der  lukker  for  dennes 

Indgang 7.  Fam.  Clausiliidae. 

Skallen  er  ikke  ten-  eller  kølleformet.  Clausiliet 
mangler 11. 

11.  Skallen  gennemsigtig  eller  halvgennemsigtig,  of- 

test glat  og  uden  Navle.     De  danske  Former 

mangler  Skaltænder 12. 

Skallen  uigennemsigtig,  i  Reglen  med  Navle. 
Skalmunden  ofte  med  Tænder 13. 

12.  Spiret  lille,  bestaaende  af  faa  (2—3,  sj.  4)  Vin- 

dinger; den  sidste  danner  den  langt  overvej- 
ende Del   af  Skallen*).    Mundingen  stor,  vid 

og  skarpt  randet.     Kæben  elasmognath 

10.  Fam.  Succineidae. 
Spiret  højere,  bestaaende  af  flere  (5 — 6)  Vindin- 
ger. Mundingen  lille  og  smal.  Skalaksen 
mer  eller  mindre  stærkt  afstudset  nedadtil. 
Overfladen  stærkt  glinsende.  Kæben  aulaco- 
gnath 9.  Fam.  Ferussacidae. 

13.  Skallen  langstrakt  ægformet  —  taarnformet.  Større 

Former  (over  8  mm.     Den   danske  Art  uden 

Skaltænder) 6.  Fam.  B u  1  i  m  i n  i d a e. 

Skallen  ægformet,  cylindrisk  eller  tøndeformet 
(sj.  langstrakt  ægformet).  I  Reglen  findes 
Tænder  og  Folder  i  Mundingen.  Sædvanlig 
meget    smaa    Former    (de    europæiske    Arter 

kun  meget  sjælden  over  8  mm  høje) 

8.  Fam.  Pupidae. 

1.  Fam.   Limacidae. 

Langstrakte    Dyr    med    reduceret    Indvoldssæk. 
Tarmkanal,    Lever   og  Kønsorganer  er  indlejrede  i 


*)  Visse  tropiske  Slægter  af  denne  Familie  har  en  indre  Skal. 

Underkroppen  („Foden").  Bagtil  er  Kroppen  oftest 
noget  sammentrykt  og  Hudvorterne  i  Midtlinien 
fremstaaende.  Derved  dannes  en  fremstaaende 
Kam,  den  saakaldte  Køl.  Fortil  paa  Rygsiden 
findes  en  aflang  oval  Plade,  Skjoldet.  Dette 
maa  tænkes  opstaaet  ved,  at  Forlængelser  fra 
Kappen,  Kappelapperne ,  er  voksede  hen  over 
Skallen  og  har  lukket  sig  over  denne,  saaledes  at 
den  kommer  til  at  ligge  i  et  Hulrum,  Skallommen. 
Skjoldet  strækker  sig  ogsaa  fortil  og  bedækker 
Nakken,  dog  uden  at  vokse  fast  til  Nakkehuden. 
Dets  Overflade  er  fint  koncentrisk  rynket  og  furet; 
paa  den  højre  Side,  noget  bag  Midten  af  Skjoldet, 
ligger  Aandehullet  og  lige  foran  dette  en  skraat 
fremadrettet  Fure,  Analrenden,  hvori  Endetarmen 
og  Urinlederen  udmunder.  Skallen  er  en  svagt 
hvælvet  Plade,  bestaaende  af  Conchin ;  den  er  paa 
Undersiden  forsynet  med  en  Kalkbelægning,  der 
ikke  naar  til  Randen  af  Conchinpladen,  saaledes 
at  der  yderst  viser  sig  en  bredere  eller  smallere 
Conchinrand.  Der  findes  kun  en  svag  Antydning 
til  et  Spir  („nucleus")  beliggende  bagtil  og  lidt 
til  venstre.  Under  Skalpladen  ligger  Lungehulen 
med  Lungenet,  Hjærte,  Nyre,  Nyreudførselsgang 
og  tindetarm.  —  Fodsaalen  viser  sig  tydelig  tredelt 
med  et  smalt  lokomotorisk  Midtfelt ;  Fodfure  findes. 
Kønsaabningen  ligger  lige  bag  højre  Øjestilk.  — 
Kæben  er  oxygnath.  Radula  har  lange,  næsten 
tornformede  Randtænder  med  smalle,  langstrakte 
Basalplader.  Kønsorganerne  er  ret  simple,  uden 
Pilsæk  og  Kalkpil. 

Her  i  Landet  findes  to  Slægter,  der  henføres  til  2  for- 
skellige Underfamilier:  Limax  Linné  (Underfam.  Limaci- 
nae)  og  Agriolimax  Mørch  (Underfam.  Agriolimacinae). 

V/' 

Oversigt  over  Slægterne. 

Med  Baand  paa  Kappe  og  Krop  eller  med  An- 
tydning dertil  (sj.  ensfarvet).  Slimen  klar  eller 
farvet  (gul).  Udvoksne  Ekspl.  35  —  150  mm 
eller  mere.  —  6  Tarmvindinger.  Penis  uden 
kegleformet  Pirringsorgan 1.  Limax. 

Altid  uden  Baand.  Slimen  klar  eller  mælkehvid. 
Udvoksne  Eksemplarer  20—60  mm  lange.  — 
4  Tarmvindinger.  Penis  med  et  kegleformet, 
muskuløst  Pirringsorgan 2.  Agriolimax. 

1.    Limax  Linné. 

Farvetegningen  er  hos  denne  Slægt  meget  vari- 
abel. Typisk  findes  paa  hver  Side  af  Kroppen  3 
mørke  Baand,  nemlig  et  Inderbaand  langs  Kølen, 
neden  for  dette  et  Hovedbaand,  der  sædvanlig  fort- 
sætter sig  over  paa  Skjoldet,  og  længst  nede  mod 
Fodranden  et  Yderbaand.  Disse  Baand  er  ofte  op- 
løste i  Pletter.  Enkelte  Baand  kan  mangle;  sjælden 
mangler  de  alle.  —  Radula  (Fig.  22)  har  som  oftest 
énspidsede  Centraltænder  og  Sidetænder;  Bispidser 
findes  næsten  altid.  Tarmen  har  6  Vindinger  med 
eller  uden  Blindtarm  (se  Fig.  21).  Penis  er  vel- 
udviklet, dog  oftest  uden  Flagellum.  Alle  Arterne 
er  æglæggende ;  de  fleste  lever  kun  1   Aar. 

Der  findes  c.  80  Arter  med  meget  talrige  Farvevarie- 
teter; alle  hører  de  hjemme  i  den  palæarktiske  Region. 
Her  i  Landet  findes  5  Arter. 

Oversigt  over  Arterne. 

1.  Spidsen  af  Bagkroppen,  „Halen",  gennemsigtig, 
uden  Indvolde.  De  to  Baand  paa  Skjoldet  dan- 
ner en  lyreformet  Figur 5.  L.  årborum. 

Spidsen  af  Bagkroppen  uigennemsigtig,  idet  Ind- 
voldene strækker  sig  ud  i  den  bageste  Krop- 
huledel.  Skjoldet  ensfarvet  eller  plettet;  dets 
to  Baand  oftest  utydelige 2. 

2.  Farven  gullig.     Uden  tydelig  afgrænsede  Krop- 

og Kappebaand.    Øjestilkene  sorte  eller  blaa- 

lige.     Slimen  gullig-orangefarvet 3. 

Farven  graa,  sort,  hvidlig  eller  rødlig  (sj.  gullig); 
oftest  findes  skarpt  afgrænsede  Kropbaand. 
Øjestilkene  graalige.  Skjoldet  ensfarvet  eller 
sortplettet.     Slimen  farveløs 4. 

3.  Dyret   større    (75—110  mm),  med   blaalige  Øje- 

stilke og  lyst  draabeplettet  Skjold  uden  An- 
tydning til  Baand 4.  L.  f  1  å  v  u  s. 

Dyret  mindre  (25—50  mm),  med  sort  Hoved  og 
Øjestilke  og  gult-orangefarvet  Skjold,  der  ofte 
har  to  udviskede  Baand 3.  L.  t  e  n  é  1 1  u  s. 

4.  Skjoldet  ensfarvet,  i  Randen  undertiden  lysere. 

Kølen  strækker  sig  langt  frem  paa  Rygsiden, 
undertiden  næsten  til  Skjoldets  Bagrand.  Ryg- 
gens Hudvorter  kraftige,  brede,  ikke  bølgede 
i  Toppen.     Saalen  hos  de  voksne  med  mørke 

Sidefelter 2.  L.  cinéreo-niger. 

Skjoldet  mørkt  plettet  eller  marmoreret.  Køl 
kun  paa  Ryggens  bageste  Tredjedel.  Ryggens 
Hudvorter  lange,  smalle  og  bølgede  paa  Top- 
pen.   Saalen  ensfarvet  hvidlig  ...    1.  L.  maximus. 

Efter  Anatomien  adskilles  Arterne  paa  følgende  Maade: 

1.  Uden  Blindtarm  eller  med  Rudiment  deraf ... .      2. 
Med    lang   Blindtarm.     Penisretraktoren    fæster 

sig  til  Lungehulens  Bagrand 3. 

2.  Penisretraktoren  fæster  sig  paa  Kropvæggen  bag 

Lungehulen.     Ingen  Antydning  af  Blindtarm. 

1.  L.  maximus  og  2.  L.  cinéreo-niger. 
Penisretraktoren   fæster  sig  foran  Hjærtet.     En 
rudimentær  Blindtarm  findes 3.  L.  ten  ellus. 

3.  Penis  meget  lang,  uden  Flagellum 4.  L.  flåvus. 

Penis  kort,  med  Flagellum 5.  L.  årborum. 

1.  L.  maximus  Linné  (L.  cinéreus  Lister).  Fig.  17. 
Kroppen  er  langstrakt,  trind,  omtrent  ens  tyk  over  det  hele, 
bagtil  jævnt  tilspidset;  Kølen  indtager  kun  den  bageste 
Tredjedel  af  Ryglængden  fra  Halespidsen  til  Skjoldets 
Bagside.  —  Skjoldet  udgør  knap  en  Tredjedel  af  Dyrets 
Længde;  det  er  noget  smallere  og  bredt  afrundet  fortil, 
bredere  og  tilspidset  bagtil.     Paa  dets   højre  Side,  noget 

bag  ved  Midten,  ligger  Aandehullet;  derfra  udgaar  skraat 
nedad  en  Fure  til  Skjoldranden.  Overfladen  af  Skjoldet  er 
forsynet  med  fine  koncentriske  Rynker  og  Furer;  disses 
Midtpunkt  ligger  noget  skævt  bagtil 
over  Aandehullet. 

Hudvorterne  er  paa  Ryggen  og 
Siderne  anbragte  i  lange  Rækker;  de 
er  ganske  smalle  og  krusede  paa 
Toppen.  Fodlisten  er  smal,  Fodsaa- 
len  er  forsynet  med  et  smalt  loko- 
motorisk  Midtfelt.  Nakken  kan  stræk- 
kes langt  ud;  langs  Midten  af  denne 
løber  der  fortil  ned  over  Panden  en 
mørk  Punktlinie,  der  paa  hver  Side 
begrænses  af  en  lys  Fure,  som  fortil 
sender  en  Gren  ud  paa  Øjestilkene. 
Disse  er  lange,  grovt  kornede,  i 
.  ,___,_.  Spidsen  noget  afstumpede.  De  nedre 
p  Mrffil       Følere  er  cylindriske,  i  Spidsen  op- 

E  ■  Wvl^  svulmede.  Mundlapperne  smaa.  Bag 
»LJ  ftKHJn  højre  Øjestilk  ligger  Kønsaabningen. 
Hoved  og  Hals  er  lyst  askegraa  med 
rødlig  eller  brunlig  Tone;  dette  er 
ogsaa  Tilfældet  med  Kroppens  Grund- 
farve. Kappen  er  smukt  sortplettet 
eller  marmoreret.  Paa  hver  Side  af 
Kroppen  findes  3  sorte  Baand,  af 
hvilke  som  oftest  det  nederste  er 
mere  eller  mindre  opløst  i  Pletter, 
større  oventil,  mindre  nedadtil.  Helt 
forneden  langs  Fodbræmmen  en  fin 
mørk  Punktstribe.  Fodsaalen  ens- 
farvet hvid.  Slimen  farveløs.  —  De 
Voksne  Eksemplarers  Længde  vari- 
erer fra  100—150  mm. 

Skallen  oval,  omtrent  dobbelt  saa 
lang  som  bred  (Fig.  18,  sk).    Kæben 


Pig.  17.    Umax  maxi- 
mus (lidt  formindsket) ; 
til  venstre  ses  et  Stykke 
af  Saalen. 

halvmaaneformet  med  tandformet  fremstaaende  Midtparti 
(Fig.  11).  Radula  forholdsvis  smal.  Tarmen  med  6  Vin- 
dinger, uden  Blindtarm;  venstre  Leverlap  udfylder  den  bage- 
ste Del  af  Krophulen.  Kønsorganerne  (se  Fig.  18):  Penis 
lang  med  Retraktoren  fæstet  paa  Kropvæggens  venstre 
Side  bag  Lungehulen. 

Her  fra  Landet  kendes  føl- 
gende Farvevariationer: 

Var.  1.  Skjoldet  sort  mar- 
moreret. Kroppen  paa  hver 
Side  med  2  brede,  sorte  Baand; 
neden  for  disse  et  omtrent  til 
Fodranden  udbredt  Baand,  der 
paa  mange  Steder  lader  Bund- 
farven bryde  igennem  som  lyse 
Pletter. 

Var.  2.  Kølstriben  hvid,  det 
øvre  Baand  bredt,  det  mellem- 
ste omtrent  helt  sammensmel- 
tet med  det  nedre,  der  breder 
sigud  omtrenttil  Fodranden.  To- 
talindtrykket af  Dyret  er,  at  det 
er  sort  med  3  lyse  Striber ;  Sider- 
ne samt  Skjoldet  hvidplettede. 

Var.  3.  Den  mørke  Farve 
har  bredt  sig  endnu  mere;  hele 
Dyret  er  sort  med  Undtagelse 
af  en  bred,  hvid  Køllinie.  Skjol- 
det og  Kroppens  Sider  meget 
fint  punkterede  med  hvidt. 

Var.  4.  (c  e  1 1  å  r  i  u  s  d'Argen- 
ville).     Dyret    blegt,    Skjoldet 


med  mindre,  sorte  Pletter.    De 


Fig.  18.  Kønsorganer  og  Skal- 
plade af  L.  maximus.  —  dh 
hermafroditisk  Kønsgang ,  k 
hermafroditisk  Kønskirtel,  ov 
fri  Æggeleder,  p  Penis,  rec 
Sædgemme,  rp  Penisretraktor, 
sp.o  Spermovidukt,  vd  Sæd- 
leder, æ  Æggehvidekirtel.  — 
Skalpladen  sk  X  PI2  vender 
Bagranden  med  „Spiret"  opad. 


3  mørke  Baand  langs  hver  Krop- 
side er  opløst  i  Pletter. 

Var.  5.  (unicolor  Heyne- 
mann).  Grundfarven  mørke- 
graa.  Skjoldet  uden  Pletter, 
Saalen  ensfarvet  hvid. 

Var.  1  synes  at  være  den  almindeligste  danske  Form 
(Kjøbenhavns  Omegn,  Strandvejen);  Var. 2  er  fundet  i  Ha- 
ver ved  Lersøen;  Var.  3  i  Haver  paa  Nørrebro;  Var.  4  i 
Kældre  i  Hellebæk.  —  Mørch  angiver  at  have  taget  to 
halvvoksne  Eksemplarer  uden  Kappepletter  (Var.  5)  bag 
Frederiksdal  Slot.  —  Ogsaa  fra  Jylland  kendes  denne  Art. 

Den  findes  kun  i  eller  i  Nærheden  af  menneskelige 
Boliger,  i  Kældre,  i  Udhuse  eller  Haver,  hvor  den  fører 

en  skjult  Tilværelse.  Æggene  lægges  i  Klumper,  eller  de 
danner  en  lang  Perlesnor,  idet  Æggene  holdes  sammen 
ved  en  Slimtraad.  Der  forløber  om- 
trent en  Maaned,  inden  Ungerne  forla- 
der Ægget;  de  er  gullig-brune  eller 
rødlige  med  mørkere  Sidebaand,  der 
ogsaa  strækker  sig  hen  over  den  bage- 
ste Del  af  Skjoldet. 

2.  L.  cinéreo-niger  Wolf.  (Fig. 
19).  Ligner  i  Form  foregaaende  Art, 
kun  er  den  noget  mere  plump  og  har 
kortere  og  kraftigere  Øjestilke.  Den 
tydelige,  skarpe  Køl  naar  langt  frem, 
i  enkelte  Tilfælde  omtrent  til  Skjol- 
dets Bagrand.  Hudvorterne  er  store 
og  brede,  undertiden  tvegrenede,  aldrig 
krusede  paa  Toppen  som  hos  L.  maxi- 
mus. I  Farvetegning  er  der  en  vis 
Forskel  mellem  de  to  Arter.  Skjoldet  er 
her  ensfarvet,  mørk  graaligt  eller  brun- 
ligt, uden  sorte  Pletter,  derimod  ofte 
med  lysere  Siderande  eller  med  lyse 
Stænk  paa  Siderne.  —  Typisk  findes 
paa  hver  Side  af  Dyret  3  mørke  Baand, 
af  hvilke  det  nederste  er  noget  udvi- 
sket og  strækker  sig  ned  mod  Fod- 
randen; Rygkølen  er  lys.  Disse  3 
Baand  staar  undertiden  i  Forbindelse 
med  hinanden  ved  mørke  Tværstriber, 
saaledes  at  Tegningen  bliver  omtrent 
netformet.  Naar  det  sorte  Farvestof 
breder  sig  stærkt,  bliver  Dyret  ensfar- 
vet sort,  dog  holder  Rygkølen  sig  i 
Reglen  lys.  Paa  den  anden  Side  kan 
de  3  Baand  opløses  i  Pletrækker,  og 
til  Slut  forsvinder  det  sorte  Farvestof 
ganske.  Saalens  Midtfelt  er  lyst.  Sidefelterne  sorte.  Un- 
gerne ligner  dog  i  Farvetegning  den  foregaaende  Art.  De 
er  rødlige;  det  først  fremtrædende,  mørke,  mellemste  Side- 


Fig.  19.  Limax  cine- 
reo-niger  (noget  for- 
mindsket); til  ven- 
stre ses  et  Stykke 
af  Fodsaalen. 

baand  fortsætter  sig  over  paa  Kappens  bageste  Del,  under- 
tiden ogsaa  det  indre,  saaledes  at  Kappen  bliver  plettet. 
Fodsaalen  er  tillige  ensfarvet  hvid,  og  først  sent  farves 
Sidedelene  mørke.  —  Dyrets  Længde  100—150  mm. 


Fig.  20. 

Fig.  20.  Kønsorganer  og 
Skalplade  af  Limax  cinereo- 
niger.  —  Skalpladens  Stil- 
ling og  Bogstavernes  Betyd- 
ning som  i  Fig.  18;  X  1^/2. 


Fig.  21 

Fig.  21.  Tarmkanal  af 
L.  cinereo-niger  (efter 
Simroth).  —  a  Aorta, 
c  Hovedretraktor,  1 
Mave,  6  Endetarm,  2 
— 5  Tarmvindinger. 


Skallen  er  bredere  end  hos  foregaaende,  undertiden 
rektangulær  af  Form  (Fig.  20  sk).  Der  angives  mellem  L. 
maximus  og  L.  cinereo-niger  en  hel  Del  anatomiske  For- 
skelligheder, der  dog  ved  nærmere  Prøvelse  viser  sig 
ikke  at  eksistere  (saaledes  angiver  Dr.  Scharff,  at  Penis- 
retraktoren  hos  L.  cinereo-niger  fæster  sig  mellem  Hjær- 
tet  og  Nyren.    Dette  er  ikke  rigtigt;   den  fæster  sig  bag 

Lungehulen  omtrent  paa  samme  Sted  som  hos  L.  maxi- 
mus), eller  de  er  af  ringe  Betydning.  Hos  L.  maximus 
skal  Penis  (Fig.  18)  være  opsvulmet  og  3—4  Gange  kraftig 
sammenbøjet  i  sin  inderste  Del,  medens  den  hos  L.  cinereo- 
niger  (Fig.  20)  er  omtrent  lige  tyk  overalt  og  indadtil 
jævnt  bøjet.  Radula  hos  den  førstnævnte  er  smallere  og 
Kæben  kraftigere  og  med  stærkere  fremspringende  Midt- 
tand end  hos  den  sidstnævnte.  Disse  Karakterer  er  lidet 
udprægede  og  Overgange  talrige.  Da  de  to  Former  ogsaa 
i  Farvetegning  nærmer  sig  til  hinanden,  er  det  et  Spørgs- 


en  nærmere  Undersø- 
gelse vil  vise  sig,  at  de 
børslaas  sammen  til  een 
Art,  saaledes  at  de  kun 
repræsenterer  to  i  det 
ydre  noget  forskellige 
Former,  fremkaldte  ved 
forskellig  Levevis. 


0  12  24  25  56      57 

Pig.  22.  Tænder  af  L.  cinereo-niger, 
X  200.  Centraltænder  (0),  Sidetænder 
(1,  2,  24,  25),  Randtænder  (56,  57). 


Der  findes  af  L.  cine- 
reo-niger   en     Mængde 
Farvevariationer.    Her  fra  Landet  kan  anføres  følgende: 

Bundfarven  hvidlig. 

ål  bus  Paasch  (palléscens  Dumont  &  Mortillet  ålbi- 
cans  Malm).  Dyret  ensfarvet  hvidt  med  grøn- 
ligt Anstrøg  paa  den  bageste  Del  af  Kroppen. 
Skjoldet  og  Halsen  svagt  rødlige.  Følerne  blaa- 
lige.  Fundet  paa  Bornholm, 
cinéreo-nebulosus  Malm.  Skjoldet  graaligt; 
dette  og  Rygkølen  med  en  lysegul  Tone.  Paa 
hver  Side  af  Kroppen  2  graalige  eller  brune 
Pletrækker.  Fodsaalen  ensfarvet  hvidlig,  paa 
Siderne  med  et  yderst  svagt  blaaligt  Anstrøg. 

Et    Eksemplar    med    mørke    Pletrækker    og 
Skjoldranden    med    utydeligt    afgrænsede    lyse 
Pletter  er  taget  i  Nærheden  af  Søllerød  Sø;  det 
maa  sikkert  henføres  til  denne  Varietet. 
Bundfarven  gul. 

flavéscens  Westerlund.  Hele  Dyret  ensfarvet  gult. 
Angives  af  Mørch  at  være  almindelig  i  alle  Bøge- 
skove. 

Bundfarven  graa,  graagul  eller  brungraa. 

a)  ensfarvet  graa  eller  svagt  brunlig;  Køl  hvidlig. 
Lohals  (Langeland). 

b)  1  mørkt  Baand  paa  hver  Kropside.  Frederiksdal 
Skov  og  fl.  Steder. 

c)  2  mørke  Baand  paa  hver  Kropside.  Frederiks- 
dal Skov. 

d)  3  mørke  Baand  paa  hver  Kropside,  det  neder- 
ste ofte  opløst  i  Pletter.    Hareskov  og  fl.  Steder. 

e)  Baandene  alle  opløste  i  Pletter.  Frederiksdal  Skov. 

f)  De  3  Baand  forbundne  ved  mørke  Tværlinier, 
saaledes  at  Tegningen  bliver  netformet.  Den 
almindeligste  Form  her  i  Landet. 

g)  De  3  Baand  er  saa  brede,  at  Dyret  bliver  sort 
med  kun  1—2  lysere  Baand  paa  hver  Side. 
Hareskov,  Springforbi. 

Farven  sort. 

cinéreo-niger  s.  str.     Dyret  ensfarvet  sort  med 
Undtagelse  af  Saalens  lokomotoriske  Midtfelt  og 
Rygkølen,  der  er  hvidlig;  ofte  har  Rygkølen  et 
*  grønligt  Anstrøg.    Marselisborg   Skov;    Præste- 

vang ved  Hillerød, 
maurus    Held.  (niger  Malm).     Som   foregaaende, 
dog  er  ogsaa  Rygkølen  sort.    Saltø  Skov  (Syd- 
sjælland). 
Fra  Bornholm  angiver  Mørch  en  Varietet  leucogåster, 
hvis  Fodsaal  er  ensfarvet  hvid.    Der  er  stor  Sandsynlighed 
for,  at  denne  Varietet  er  opstillet  paa  unge  Dyr,  hvis  Fod- 
saal jo  er  ensfarvet. 

L.  cinéreo-niger  er  meget  almindelig  i  de  fleste  af 
Landets  Naale-  og  Løvskove,  hvor  den  findes  i  Løvet, 
under  nedfaldne  Grene  og  Sten.  Dens  Føde  bestaar  hoved- 
sagelig af  Svampe,  dog  forsmaar  den  ikke  dyrisk  Føde. 
De  40—60  glasklare  Æg  lægges  i  en  Hob  i  fugtig  Jord, 
under  Barkstykker  og  paa  lignende  Steder.  Udklækningen 
tager  omtrent  en  Maaned.  Dyrene  bliver  sjælden  over  1 
Aar  gamle. 

3.  L.  tene  Hus  Muller  (Nilsson).  (Fig.  23).  Kroppen 
bagtil  jævnt  spidst  udløbende,   paa  Rygsiden   mod   Hale- 


Pig.  23.    Limax  tenellus,  lidt  forstørret. 

spidsen  med  en  svag  Køl.    Skjoldet  afrundet  fortil  og  bag- 
til; den  bageste  Del  over  Skallommen  mere  fremstaaende 

C.  M.  Steenberg:    Landsnegle.  3 

Fig.  24. 


M      5«        il  S« 

Tænder  af  Limax  tenellus, 
X400. 


end  den  forreste  Del.  Hudvorterne  er  ikke  med  deres 
Ender  skudt  ind  imellem  hverandre,  men  stillede  i  Ræk- 
ker. Paa  Spriteksemplarer  bliver  Huden  hurtig  tynd  og 
sart,  saaledes  at  Indvoldene  ofte  skinner  igennem.  Farven 
er  grønlig  gul   eller  smudsig  gulgraa.     Ryggen   mørkere, 

dog  med  ganske  lys 
Midtlinie,  Siderne  lyse- 
re farvet.   Skjoldet  ofte 

orangefarvet  med  et 
mørkere  Baand  paa  hver 
Side;  disse  danner,  idet 
de  taber  sig  fortil,  en 
lyreformet  Figur;  bagtil  mellem  de  to  Baand  findes  en 
mørk  Plet.  Aandehullet  viser  sig  omgivet  af  et  hvidt,  ring- 
formet Parti.  Øjestilke  og  en  Del  af  Hovedet  sort.  Saalen 
ensfarvet  lysegul.  Slimen,  der  er  gullig, 
afsondres  meget  rigeligt.  —  Længden  25 
—50  (sj.  60)  mm. 

Skallen  er  langstrakt,  med  Skalspidsen 
ragende  lidt  ud  over  Bagranden.  Kalk- 
belægningen er  tynd,  smukt  delt  i  lang- 
strakte, rektangulære  og  polygonale  Felter. 
Kæben  smal,  stærkt  bøjet,  med  fremra- 
gende Tand.  Radula  har  trespidsede  Cen- 
traltænder (Fig.  24).  Tarmkanalen  om- 
trent som  hos  de  to  foregaaende  Arter, 
men  med  Antydning  af  en  Blindtarm. 
Kønsorganerne  (se  Fig.  25) :  Penis-Skeden, 
i  Modsætning  til  de  2  foregaaende  Arter, 
kort  og  stærkt  opsvulmet.  Penis  Retrak- 
toren  fæstet  foran  og  tæt  ved  Hj ærtet. 


Denne  Art  er  enaarig.  Æggene  læg- 
ges sent  om  Efteraaret  i  Hobe  paa  30 — 
40Stk.;  de  er  runde,  klare  og  gennemsig- 
tige, c.  2  mm  i  Diameter.  Ungerne  an- 
gives at  føre  et  underjordisk  Liv,  idet  de 
lever  af  Svampemycelier.  Først  om  Efter- 
aaret kommer  de  frem  som  voksne.  I  Ok- 


Fig.  25.  Køns- 
organer af  Li- 
max tenellus  (ef- 
ter Simroth).  — 
Samme  Betyd- 
ning af  Bogsta- 
verne som  i  Fig. 
18,  desuden  h 
Hjærte,  Ig  Lun- 
ge, n  Nyre. 

tober  og  November  Maaned  finder  man  dem  i  Naale-  og 
Løvskove  i  Mosset  eller  Løvet  under  Svampe  eller  i 
Hulheder  i  Svampe. 

Hovedformen  findes  i  de  fleste  af  Sjællands  Skove  (f. 
Eks.  Tokkekjøb  Hegn,  Skovene  omkring  Fursøen)  og  i 
Jylland  (Linaa  Vesterskov,  Skovene  omkring  Viborg,  Mar- 
selisborg Skov). 

Var.  cinctus  Heynemann  (Muller)  har  et 
mørkere,  nedadtil  utydelig  afgrænset  Baand  paa 
hver  Side  af  Kroppens  Midtlinie  samt  paa  Skjol- 
det tydelige  Baand  og  imellem  disse  en  mørk, 
timeglasformet  Tegning. 

Denne  findes  sammen  med  den  ensfarvede 
Form  (Tokkekjøb  Hegn). 

4.  L.  flå  VU  s  L.  Kældersneglen  (L.  varie- 
gåtus  Drap.).  (Fig.  26).  Kroppen  langstrakt,  om- 
trent trind,  bagtil  tilspidset,  med  en  svag  Køl. 
Hudvorterne  fortil  og  bagtil  tilspidsede  og  skudt 
ind  imellem  hverandre.  Kappen  fortil  afrundet, 
bagtil  dannende  en  meget  stump  Vinkel;  den  er 
forsynet  med  tydelige,  koncentriske  Linier,  hvis 
Centrum  ligger  omtrent  over  Aandehullet;  dette 
er  omgivet  af  en  bred  Vold,  der  gennemskæres  'Mijj! 
af  Nyre-  og  Gatspalte. 

Grundfarven  er  lysegul;  de  lysegule  Partier 
er  overstrøede  med  ganske  fine  røde  Punkter.  Det 
sorte  Farvestof,  der  frembringer  den  mørkere 
Tegning  paa  Dyret,  er  spredt  og  virker  derfor 
graat.  Det  er  sjælden  samlet  til  tydelig  afgræn- 
sede Baand,  men  findes  hovedsagelig  i  Furerne 
mellem  Hudvorterne;  griber  det  ogsaa  op  paa 
disse,  opstaar  der  en  netformet,  langmasket  Teg- 
ning. Ryggen  er  mørkest;  nedadtil  bliver  Sider- 
ne lyse,  ligesom  Ryggens  Midtlinie  altid  er  lys. 
Paa  Kappen  er  det  mørke  fordelt  saaledes,  at  der 
derimellem  dannes  lysegule  Pletter  („Draabeplet- 

ter"),  disse  er  mindre  fortil,  større  bagtil.  Øjestil-  ^^'S-  ^p. 
*T  .  ,  j         .j        Limax fla- 

kene, Panden  og  Nakken  er  blaagraa,  den  sidste  ^^g   ^^^^ 

med  to  lyse  Længdefurer.     Fodsaalen  ensfarvet,  Størrelse. 

3* 

hvidlig;  det  lokomotoriske  Felt  af  samme  Bredde  som  Side- 
felterne.   Slimen  gul.    Størrelsen  70—100  mm. 

Skallen  svagt  hvælvet,  rektangulær,  med  Spidsen  be- 
liggende lidt  paa  venstre  Side.  Tilvækststriberne  ret  tyde- 
lige, Conchinranden  ofte  kun  smal.  Skaltykkelsen  vari- 
abel. Kæben  brun,  stærkt  bøjet,  med  et  stumpt,  tandagtigt 
Fremspring  paa  Midten   af  den  skærende  Rand.     Radula 


Pig.  27.  Pig.  28. 

Tarm   af  Limax  fla-  Kønsorganer  af  Limax 

VUS    (efter   Simroth),  flavus.    —   Bogstaver- 

fe  Blindtarm.  nes   Betydning   som   i 

Pig.  18  og  25. 

med  énspidset  Centraltand,  Sidetænderne  med  stor  Midt- 
spids og  kun  svagt  antydet  Inderspids,  Randtænderne  med 
en  svag  Yderspids  højt  oppe  paa  Midtspidsen.  Tarmen  har 
6  Vindinger  og  en  lang  Blindtarm  (Fig.  27).  Kønsorga- 
nerne (Fig.  28)  har  i  Modsætning  til  efterfølgende  Art  en 
lang  Penis  uden  Flagellum.  Penisretraktoren  fæster  sig 
til  Bagranden  af  Lungehulen. 

Denne  Snegl  findes  mange  Steder  i  Kjøbenhavn  i  fug- 
tige Kældre.  I  andre  Byer  er  den  ogsaa  funden,  saaledes 
i  Kolding,  Thisted,  Nyborg,  Nykjøbing  Sj.  og  Roskilde  (?). 

Saa  snart  Dyret  er  halvvoksent,  begynder  det  allerede 
at  lægge  Æg.  Æglægningen  foregaar  flere  Gange  om  Aa- 
ret,  saaledes  at  man  paa  samme  Tid  kan  træffe  Dyr  af  alle 
Størrelser.  Æggene  er  store,  klare,  citronformede  og  for- 
bundne ved  en  Slimtraad  til  en  lang  Perlesnor.  Ungerne 
kryber  ud  efter  knap  en  Snes  Dages  Forløb.  De  er  halv- 
gennemsigtige, svagt  grønlig  gule  med  fint  fordelt  mørkt 
Farvestof;  Øjestilkene  er  blaasorte  som  hos  det  voksne  Dyr. 

5.  L.  årborum  Bouchard-Chantereaux  (Lehmånnia 
marginåta  Muller).  (Fig.  29).  Kroppen  temmelig  slank,  bagtil 
spidst  udløbende  med  veludviklet,  skarp  Køl.  Indvoldene 
udfylder  ikke  den  bageste  Del  af  Kroppen,  saaledes  at 
„Halespidsen"  er  gennemsigtig,  særlig  naar  Dyret  har  op- 
taget Vand  i  sig,  hvilket  den  i  høj  Grad  har  Evne  til. 
Hudvorterne  er  brede  og  flade.    Kappen  bagtil  med  en  af- 


Fig.  29.    Limax  arborum,  nat.  Størrelse. 

rundet  Spids,  paa  Oversiden  med  regelmæssige,  koncen- 
triske Striber. 

Farven  varierer  fra  graa  til  grønliggraa  og  brungraa, 
ja  bliver  undertiden  rødlig.  Baand  kan  mangle;  det  hyp- 
pigste er  dog,  at  den  lyse  Køllinie  paa  hver  Side  er  be- 
grænset af  et  mørkt  Baand,  der  nedadtil  gaar  jævnt  over 
i  Sidens  lyse  Farve.  Sjælden  kommer  de  2  andre  Side- 
baand  til  Udvikling.  Paa  Kappen  danner  2  mørke  Baand, 
et  paa  hver  Side,  en  lyreformet  Figur;  i  det  lyse  Parti 
mellem  disse  findes  atter  en  mørkere  Plet.  Fodsaalen 
hvidlig,  ensfarvet.  Slimen  farveløs.  —  Længden  50—75  mm. 

Skallen  rektangulær-oval  med  meget  forskellig  Udvik- 
ling af  Kalksubstansen;  snart  mangler  den  nemlig  ganske, 
snart  er  den  rigelig  til  Stede.  Tilvækststriberne  er  tydelige. 
Kæben  fin,  gullig,  svagere  bøjet  end  hos  de  andre  Limax- 
Arter,  med  afrundede  Hjørner  og  bred,  men  kun  lidet 
fremstaaende  Midttand.  Radula  (Fig. 30)  er  ret  ejendommelig, 
idet  Tandspidserne  er  brede  og  afrundede.    Paa  Midtræk- 

Fig.  30.    Tænder  af  Limax  arborum, 
X250,  efter  Pollonera. 


ken  og  Sidetænderne  er  kun  Midtspidsen  veludviklet.  Nogle 
Randtænder  er  tospidsede,  Resten  enspidsede.    Paa  Grund 

af  de  ejendommelige 
Tandspidser  adskilles 
denne  Art  ofte  fra  de 
andre  Limax-Arter  og  gø- 
res til  en  egen  Slægt :  Leh- 
mannia.  —  Tarmen  har 
6  Vindinger  og  en  Blind- 
tarm, der  dog  ikke  er  nær  saa  lang  som  hos  foregaaende 
Art.  Kønsorganerne  (se  Fig.  31):  Penis  forholdsvis  kort 
med  et  Vedhæng  (Flagellum) ;  Retraktoren 
fæstes  ved  Lungehulens  Bagrand. 

Her  fra  Landet  kan  anføres  følgende    <«>-\ 
Farvevariationer:  "**" 

1.  Ensfarvet  graalig  uden  Baand  eller 
kun  med  Antydning  til  Baand  paa  Skjoldet. 
Langeland,  Mølleaaen  ved  Springforbi. 

2.  Med  et  mørkt  Baand  paa  hver  Side 
af  Skjoldet;  dettes  Midte  mørk.  Et  mørkt 
Inderbaand  paa  hver  Side  af  den  lyse  Køl- 
linie. —  Den  almindeligste  Form. 

3.  Den  mørke  Farve  har  bredt  sig 
over  Ryggen  og  naar  næsten  helt  ned  til 
Fodranden;  den  afbrydes  af  den  lyse  Køl- 
linie samt  paa  flere  Steder  af  lyse  Pletter. 
Skjoldet  med  mørkt  Midtparti  samt  2 
mørke,  men  lyst  kantede  Sidebaand.  Holte, 
Dyrehaven,  Marselisborg  Skov. 

Herunder  falder  sikkert  Mørchs  Varie- 
tet ålbomaculatus:  „Kappebaandene  be- 
grænsede udadtil  af  en  hvid  Linie,  indadtil  af 
rækkevis  ordnede,  hvide  Pletter.  Bagkrop- 
pen hvidplettet".  Maglevandsfaldet  (Møen). 


4.  Mørk,  brungraa.  Hovedet  og  en 
smal  Stribe  langs  Fodranden  lys.  Køl- 
linien lys,  fortil  opløst  i  smaa  Pletter. 
Skjoldet  meget  mørkt  med  Antydning  til 
2  kulsorte,  svagt  lyskantede  Sidebaand. 
Førslev  (Sydsjælland). 

Denne  Art  findes  vist  i  alle  Landets 
Bøgeskove.  —  Man  træffer  i  fugtigt  Vejr  disse  Snegle,  ofte 
i  større  Mængde,  krybende  omkring  paa  Træstammerne. 
De  gaar  tidt  helt  op  i  Toppen  af  Træerne,  og  Morch  for- 


Fig.  31.    Kønsor- 
ganer   af    Limax 

arborum  (efter 
Simroth).  —  Bog- 
stavernes Betyd- 
ning som  i  Fig.  18 
og  25,  desuden  fl 
Flagellum. 

moder,  at  de  foretager  regelmæssige  Vandringer  til  for- 
skellige Tider  af  Døgnet  og  Aaret.  De  er  i  Stand  til  at  op- 
tage en  stor  Mængde  Vand  og  faar  da  et  oppustet  Udse- 
ende og  bliver  halvgennemsigtige.  I  den  tørre  Aarstid 
gemmer  de  sig  i  Sprækker  og  Revner,  under  Bark,  ved 
Trærødder  og  lign.,  ofte  flere  i  samme  Hul.  Laver  og 
Svampe  udgør  deres  væsentligste  Føde.  To  Gange  om 
Aaret,  Foraar  og  Efteraar,  lægger  de  20 — 30  ovale  Æg;  Ud- 
klækningen tager  omtrent  en  Maaned. 

2.    Ågriolimax  Morch. 

Denne  Slægt  ligner  i  den  ydre  Form  den  fore- 
gaaende,  men  Farvetegningen  er  anderledes,  idet 
tydelige  Længdebaand  mangler.  Omkring  Aande- 
hullet  findes  der  et  lyst,  ovalt-kredsformet  Parti. 
Slimen  er  klar  eller  oftest  mælkehvid,  hvilket 
skyldes  iblandede  fine  Kalkdele.  Arterne  af  denne 
Slægt  er  gennemgaaende  langt  mindre  end  Limax- 
Arterne. 

Anatomisk  set  er  der  stor  Forskel  paa  de  to 
Slægter:  Ågriolimax  har  kun  4  Tarmvindinger. 
Højre  Leverdel  omslutter  Tarmen  og  danner  den 
bageste  Del  af  Indvoldsmassen,  medens  hos  Limax 
den  venstre  ligger  bagest.  Kæben  er  bygget  om- 
trent som  hos  Limax;  Radula  har  trespidsede  Cen- 
traltænder. Penis  bærer  for  neden  et  keglefor- 
met, længdefuret  Pirringsorgan,  der  ofte  sidder  i 
en  Sideudposning;  dette  mangler  hos  Limax.  Hos 
sidstnævnte  krydser  Penis  og  højre  Øjestilkretraktor 
hinanden;  dette  finder  ikke  Sted  hos  Ågriolimax. 
Penisretraktoren  udspringer  fra  Lungegulvet  foran 
Nyren  og  Hjærtet. 

Af  denne  Slægt  kendes  der  c.  60  Arter,  hovedsagelig 
fra  den  palæarktiske  Region,  dog  ogsaa  fra  Nordamerika, 
Abessinien  og  enkelte  andre  Steder.  Her  i  Landet  findes 
2  Arter. 

Oversigt  over  Arterne. 

Dyret  hvidligt,  graat  eller  lys  okkerfarvet  med 
netformet  eller  plettet  Tegning.  Slimen  mælke- 
hvid.   Rygkølens  bageste  Del  danner  en  spids 

Vinkel  med  Fodsaalen 

1.  A.  agre  sti  s. 

Dyret  ensfarvet,  rødbrunt.  Slimen  (oftest)  klar 
og  farveløs.  Rygkølens  bageste  Del  danner 
en  næsten  ret  Vinkel  med  Fodsaalen,  saaledes 
at  Halespidsen  synes  brat  afskaaren.  2.  A.  1  ae  vi  s. 

1.  A,  agre  stis  Linné.  Agersneglen.  (Pig.  32).  Kroppen 
er  bagtil  noget  sammentrykt,  tilspidset  og  paa  bageste  Fjer- 
dedel med  en  temmelig  kraftig  Køl;  denne  træder  dog  min- 
dre stærkt  frem, 
da  den  ligesom 
hos  efterfølgende 
Art  har  samme 
Farve  og  Tegning 
som  den  øvrige 
Pig.  32.  Agriolimax  agrestis,  noget  forstørret,  q^j  ^f  Ryggen  og 

ikke  er  lys  som  hos  Slægten  Limax.  Hudvorterne  er 
store,  grove,  men  affladede;  de  er  stillede  i  Rækker.  Skjol- 
det udgør  mere  end  en  Tredjedel  af  Dyrets  Længde;  for- 
til er  det  afrundet,  bagtil  danner  det  en  meget  stump  Vin- 
kel. De  koncentriske  Furer  er  ikke  dybe;  de  viser  sig 
utydelige  og  uregelmæssige  ind  mod  Centrum,  der  ligger 
noget  paa  højre  Side  over  Aandehullet.  Dette  findes  et 
Stykke  bag  Midten  af  højre  Skjoldside  og  er  omgivet  af 
en  lav,  men  bred,  lys  Vold.  Nakken  har  2  parallele  Pu- 
rer. Øjestilkene  er  godt  4  Gange  saa  lange  som  de  nedre 
Følere.  —  Grundfarven  viser  sig  lysegraa  eller  lys  okkergul, 
sjældnere  hvidlig  eller  rødlig.  Denne  Bundfarve  dækkes 
delvis  af  sort  Pigment,  der  danner  mørke,  uregelmæssig 
sammenflydende,  „fnuggede"  Pletter  baade  paa  Skjoldet  og 
den  øvrige  Krop;  Siderne  er  dog  fortil  ofte  ufarvede,  Fod- 
saalen altid.  Følerne  er  mørke.  Det  mørke  Farvestof 
har  Tilbøjelighed  til  at  koncentrere  sig  i  Furerne  mellem 
Hudvorterne,   hvorved  der  paa  Kroppen  fremkommer  en 

netformet  Tegning.  Slimafsondringen  er  rigelig,  Slimen 
mælkehvid.  Længden  i  Almindelighed  30—40  mm  (i  sjældne 
Tilfælde  indtil  60  mm). 

Skallen  aflang-oval  med 
omtrent  parallele  Sider;  Spi- 
ret ligger  paa  Bagranden 
lidt  til  venstre.  —  Kæben 
gulbrun,  halvmaaneformet 
med  skraat  afskaarne  Ender 
og  bred,  skarp  Midttand.  Ra- 
dulahartrespidsede  Central- 
tænder,  tospidsede  Sidetæn- 
der med  rudimentær  Inder- 
spids og  langstrakte,  torn- 
formede Randtænder,  der 
ofte  bærer  en  lille,  højtsid- 
dende Yderspids  (Fig.  33). 
Tarmen  har  4  Vindinger;  en 
lille  Blindtarm  er  til  Stede 
(Fig.  34).  Kønsorganerne  (se 
Fig.  35) :  Penis  (p)  er  to  Gange 
kugleformet  udvidet,  med 
flere  krusede  eller  svagt  gre- 
nede Kirtelrør  (Flagellum  fl) 
og  en  kort  Retraktor  (rp),  der 
fæster  sig  til  Lungehulens 
Gulv  noget  foran  Hjærtet  (h). 
Til  de  to  kugleformede  Ud- 
videlser svarer  i  det  indre 
to  Kamre,  adskilte  ved  en 
fremspringende  Muskelvold ; 
det  nedre  Kammer  har  paa 
Siden  en  svag  Udposning, 
hvori  der  sidder  et  kegleformet,  muskuløst  og  længdefuret 
Pirringsorgan.  De  hanlige  Kønsstoffer  modnes  først 
(Protandri). 

Her  i  Landet  er  iagttaget  følgende  Variationer: 


Fig.  35. 


Fig.  34. 


Fig.  33.  Tænder  af  Agriolimax 
agrestis,  X  225  (efter  Pollonera). 
Fig.  34.  Tarmkanal  af  A.  agrestis 
(efter  Simroth).  b  Blindtarm. 
Fig.  35.  Kønsorganer  af  A. 
agrestis  (efter  Simroth).  —  Be- 
tydningen af  Bogstaverne  som  i 
Fig.  18  og  25,  desuden  fl  Fla- 
gellum. 

1.  fil  an  s  Hoy  (pållidus  Schrenk).  Uden  Pletter,  hvid- 
lig med  gulligt  Skjold.   Ordrup  Mose. 

2.  succineus  Muller.  Ensfarvet  rød-rødgul  med  hvid 
Underside.    Amager  Fælled. 

3.  punctåtus  Picard.  Hvidlig,  bestrøet  med  fine  sorte 
Punkter.  Morch  angiver,  at  den  findes  „især  i  Grøfter 
ved  dyrkede  Marker". 

4.  reticulåtus  Muller.  Graalig  eller  rødlig,  med  net- 
formet  sort  Tegning  og  spredte,  uregelmæssige,  mørke 
Pletter.  —  Dette  er  den  almindeligste  Form.  I  sjældne 
Tilfælde  breder  det  sorte  Farvestof  sig  saa  stærkt,  at  Dy- 
ret set  fra  Rygsiden  ved  første  Øjekast  synes  ensfarvet 
sort.  Denne  Overgangsform  til  den  helt  sorte  Form,  var. 
ni  ger  Morelet,  træfPes  i  Dyrehaven. 

5.  1  i  1  a  c  i  n  u  s  Moquin-Tandon  (violåceus  Gassies).  Ens- 
farvet, mørk  violet.    Grejsdalen. 

Var.  heydeni  Heynemann.  Farven  hvidlig,  hvidliggul 
eller  svag  rødlig;  Øjestilkene  brune.  Dyrets  Længde  10  mm. 
Kappens  5  mm.  Slimen  mælkehvid.  —  Denne  Varietet 
synes  at  være  en  Overgangsform  mellem  A.  agrestis  og 
A.  lævis,  og  den  henføres  derfor  snart  til  den  ene  og 
snart  til  den  anden  Art.  Heynemann  stiller  den  dog  til 
agrestis.  Mørch  angiver  at  have  fundet  den  ved  Konge- 
kilden. 

Denne  i  vort  Land  saa  almindelige  Snegl  findes  næ- 
sten overalt  paa  Marker  og  Enge,  ved  Søbredder  og  i  Ha- 
ver. Den  gør  stor  Skade  paa  Markerne  ved  at  æde 
det  spirende  Korn;  ogsaa  Kaal,  Roer  og  Kløver  samt 
alle  saftige  Plantedele  fortærer  den  med  Begærlighed. 
Efter  flere  paa  hinanden  følgende  fugtige  Somre  tiltager 
Agersneglene  stærkt  i  Antal,  og  de  kan  da  fuldstændig 
ødelægge  en  Marks  Afgrøde.  De  nøjes  da  ikke  med  Bla- 
dene, men  æder  ogsaa  Kærnerne,  selv  efter  at  Kornet  er 
høstet  og  sat  i  Stak.  Ogsaa  i  Haver  og  særlig  i  Mist- 
bænke  kan  de  anrette  betydelig  Skade.  —  Det  er  sky  Dyr, 
der  om  Dagen  gemmer  sig  og  først  om  Aftenen  og  om 
Natten  kommer  frem  for  at  æde.  Deres  Formeringsevne 
er  stor.  Allerede  naar  de  er  godt  et  Par  Maaneder  gamle 
og  kun  er  halvvoksne,  begynder  de  at  lægge  Æg.  Hvert 
Individ  lægger  flere  Gange  i  Løbet  af  Aaret  20—40  Æg  i 
Jordhuller,  og  man  kan  finde  deres  Æg  næsten  paa  alle 
Aarstider.  Disse  er  omtrent  kuglerunde,  klare  og  c.  2  mm 
i  Diameter.  Udklækningen  tager  20—30  Dage,  eftersom 
Vejret  er  varmt  eller  koldt.  Dyrenes  Levetid  varierer  fra 
1— P/2  Aar. 

2.  A.  (Hydrolimax)  lagvis  Muller  (Limax  brunneus 
Draparnaud).  (Fig.  36).  Dyret  plumpt,  valseformet  med  langt 
Skjold  og  Hals.    Naar  Halsen  er  helt  udstrakt,  indtager 

Fig.  36.    Agriolimax  lævis  X  3,  efter  Heyne- 
mann. 


Skjoldet  omtrent  den  midterste  Tredjedel  af  Dyrets  Længde. 
Hovedet  med  korte,  tykke  Øjestilke,  Nakken  med  to  paral- 
lele  Furer.  Skjol- 
det fortil  og  bag- 
til afrundet  og  for- 
synet med  hen- 
ved 12  grove, 
koncentriske  Li- 
nier, hvis  Cen- 
trum ligger  bag 
Skjoldets     Midte 

lidt  til  højre.  Skallen  skinner  ofte  igennem  Skjoldets 
gennemsigtige  Hud.  Den  bag  Skjoldet  liggende  Del  af 
Kroppen  er  forholdsvis  kort  og  omtrent  lige  bred  over  det 

hele;  først  lige  ved 
Halespidsen  bliver 
Kroppen  pludselig 
stærkt  sammentrykt 
og  tilspidset,  idet  der 
dannes  en  kort  Køl. 
Hudvorterne  er  lan- 
ge, grove  og  faatal- 
lige;  Farven  rødbrun- 

chocoladefarvet, 
sjældnere  lysere  gul- 
brun eller  graalig. 
Baand  mangler  altid. 
Pletter  som  oftest. 
Fodsaalen  er  brunlig 
farvet  og  dens  Midt- 
felt mørkere  end 
Sidefelterne.  Slimen 
glasklar;  men  naar 
Dyret  pirres  i  læn- 
gere Tid,  kan  den 
blive  mælket.  Den  klare  Slim  giver  Huden  et  glat,  halvt 
geléagtigt  Udseende.    Længden  20  mm. 


Fig.  37. 


Fig.  38. 


Fig.  39. 


Fig.  37.  Kønsorganer  af  Agriolimax  lævis 
(efter  Simroth).    Bogstavernes  Betydning 

den  samme  som  i  Fig.   18  og  25. 
Fig.  38.    Kønsorganer   af  A.  lævis   i   det 

hunlige  Stadium  (efter  Simroth). 
Fig.  39.    Tarmkanal  af  A.  lævis  (efter  Sim- 
roth). 

Skallen  aflang-oval  med  tydeligt  Spir  paa  Bagranden 
lidt  til  venstre;  den  er  svagt  hvælvet  og  viser  en  temme- 
lig bred,  membranøs  Rand.    Tilvækststriber  talrige. 

Kæbe  og  Radula  omtrent  som  hos  foregaaende  Art, 
ligeledes  Tarmen,  dog  findes  her  ingen  Blindtarm  (Fig.  39). 
Kønsorganerne  (se  Fig.  37):  Penis  hammerformet,  idet  dens 
øvre  Ende  er  trukket  ud  til  to  Sider.  Midt  imellem  disse 
udspringer  den  korte  Penisretraktor,  der  fæster  sig  omtrent 
paa  samme  Sted  som  hos  A.  agrestis.  De  fingerformede 
Kirtler  mangler.  Det  indre  af  Penis  som  hos  foregaa- 
ende Art,  dog  er  Pirringskeglen  lavere.  —  Denne  Art  er  i 
Modsætning  til  de  fleste  andre  Limacider  afgjort  først- 
hunnet (protogyn),  idet  først  den  hunlige  Del  af  Køns- 
vejene  udvikles  (se  Fig.  38)  og  Kønskirtlen  kun  inde- 
holder Æg;  senere  bliver  Dyret  tvekønnet  og  danner  baade 
Æg  og  Sædlegemer,  samtidig  med  at  ogsaa  Penis  ud- 
vikles. De  gamle  Individer  er  rent  hanlige,  Penis  er  til- 
taget i  Størrelse,  Sædgemmet  svundet  ind,  og  Kønskirtlen 
danner  kun  Sædlegemer. 

Det  er  især  sent  paa  Aaret,  i  Oktober  og  November 
Maaned,  at  man  finder  denne  Snegl;  ja  i  milde  Vintre 
træffes  den  endog  hele  Vinteren  igennem.  Den  holder  til 
langs  Sø-  og  Aabredder,  særlig  naar  disse  er  skovbevok- 
sede, under  og  i  fugtigt  Mos,  paa  nedfaldne  Grene,  Bark 
og  deslige,  eller  den  kryber  omkring  paa  Carex-,  Siv-  og 
Rørbevoksningen;  undertiden  træffer  man  den  siddende 
helt  nede  under  Vandet.  Det  er  et  forholdsvis  livligt  Dyr, 
der  ofte  ved  Hjælp  af  Fodsaalens  sejge  Slim  danner 
Slimtraade,  hvori  det  kan  fire  sig  ned.  Æggene  lægges 
20—30  i  Antal  paa  forskellige  Tider  af  Aaret;  de  er  om- 
trent kuglerunde  og  glasklare  samt  forbundne  ved  en  klar 
Slim.  —  A.  lævis  er  taget  flere  Steder  her  i  Landet,  saa- 
ledes  paa  Sjælland  (ved  Fursøen,  Veile  Sø,  Ordrup  Mose 
og  Lersøen,  Sorgenfri  Aa,  Nysø  og  Giesegaard),  paa  Born- 
holm (Stampen)  og  i  Jylland  (Søerne  omkring  Viborg,  Julsø). 

2.  Fam.   Zonitidae. 

I  det  ydre  ligner  denne  Familie  Heliciderne, 
til  hvilke  dens  Slægter  ogsaa  tidligere  henførtes; 
thi  ligesom  hos  disse  er  Skallen  kugleformet,  ned- 

trykt  kugleformet  eller  affladet.  Dog  er  Skallens 
Mundrand  aldrig  som  hos  Heliciderne  fortykket 
eller  tilbagebøjet  og  meget  sjælden  forsynet  med 
Læbe.  Ofte  er  Skallen  skrøbelig,  klar  og  gennem- 
sigtig. —  Fodsaalen  er  i  Reglen  tredelt,  og  en 
Halekirtel  findes  ofte. 

Forskellen  viser  sig  dog  særlig  i  det  indre.  — 
Kæben  er  oftest  oxygnath,  og  Radulas  Randtænder 
er  lange,  tornformede  og  ofte  énspidsede  med  lange, 
smalle  Basalplader.  Hvis  der  findes  to  Spidser  paa 
Randtænderne,  da  sidder  Yderspidsen  højt  oppe 
paa  Midtspidsen,  saaledes  at  disse  Tænder  synes 
tokløvede  i  Spidsen.  Denne  Tandform  viser,  at 
Dyrene,  i  al  Fald  delvis,  tager  dyrisk  Føde. 

Denne  Familie  er  i  Troperne  repræsenteret  af  en 
Mængde  Slægter.     Her  i  Landet  findes  5. 

Oversigt  over  Slægterne. 

L    Efter  Bløddele  og  Radula. 

1.  Med  en  forreste  skjoldlignende  Kappedel  og  en 

Skallap 1.  Vi  trin  a. 

Uden  skjoldlignende  Kappedel  og  Skallap 2. 

2.  Kønsaabningen  beliggende  langt  fortil,  lige  bag 

højre  Øjestilk 3. 

Kønsaabningen  beliggende  længere  bagtil,  om- 
trent under  Aandehullet 4. 

3.  Randtænderne  tospidsede 2.  C  6  n  u  1  u  s. 

Randtænderne  énspidsede , 3.  Vitrea. 

4.  Pilsæk  mangler 4.  H  y  a  1  i  n  i  a. 

Pilsæk  findes 5.  Zonitoides. 

IL   Efter  Skallen. 

1.  Skallen  nedtrykt  kugleformet  (sj.  øreformet),  glas- 
klar, med  2—3  hurtig  tiltagende  Vindinger, 
næsten    eller   helt    uden    Navle;    Mundingen 

meget  stor 1.  Vitrina. 

Skallen  kegleformet  eller  affladet  med  flere 
langsomt  tiltagende  Vindinger.  Farven  hvidlig 
eller  brunlig 2. 

2.  Skallen  kegleformet,  gulbrun;  Navlen  utydelig. . 

2.  Conulus. 
Skallen  affladet  eller  næsten  flad 3. 

3.  Skallen  lille,  klar  og  hvidlig,  dannet  af  smalle, 

meget  langsomt  tiltagende  Vindinger;  Navlen 
meget  snæver;  Mundingen  smal,   halvmaane- 

formet 3.  Vitrea. 

Skallen  større,  i  Reglen  gullig  eller  brunlig  horn- 
farvet,  sjældnere  klar  eller  hvidlig,  dannet  af 
hurtigere  tiltagende  Vindinger;  Navlen  ret 
aaben ;  Mundingen  bredere  end  hos  foregaaende     4. 

4.  Sidste  Vinding  noget  affladet;  Mundingen  bre- 

dere end  høj;  Farven  hvidlig  eller  gullig  horn- 
farvet,  omkring  Navlen  oftest  lys,  mælkehvid, 

opalagtig 4.  H  y  a  1  i  n  i  a. 

Sidste  Vinding  afrundet;  Mundingen  omtrent 
lige  saa  høj  som  bred;  Farven  brunlig,  ofte 
temmelig  mørk,  ens  paa  Over-  og  Underside. 

5.  Zonitoides. 

1.  Vitrina  Draparnaud. 
Paa  det  udstrakte  Dyr  (se  Pig.  40),  strækker 
der  sig  hen  over  Nakken  et  skjoldformet  Parti  af 
Kappen;  det  dækker  tillige  Randen  af 
Skallen  og  strækker  sig  et  Stykke  hen 
paa  højre  Side  til  AandehuUet,  der  ligger 
i  en  omtrent  lodret  stillet  Fure.  Dette 
Parti,  der  svarer  til  Limacidernes  forreste, 
frie  Kappedel,  er  forsynet  med  koncen- 
trisk ordnede  Furer.  Bag  AandehuUet 
findes  en  anden  Kappedel,  der  sender  en 
Vitrina  stor  tunge  formet  Lap  op  paa  højre  Side 
cm""  ^^  Skallen.  Denne  Kappelap  er  i  stadig 
X  c.  3.  Bevægelse ;  den  skyder  sig  ud,  trækker 
sig  ind  og  fejer  frem  og  tilbage  over  højre  Skaldel. 
Paa  dette  Kappeafsnit  kan  man  iagttage  mod  Spid- 
sen glidende  Bølger,  fremkaldt  af  Muskelkontrak- 
tioner; noget  lignende  ses  paa  det  forreste  skjold- 
formede Parti.     Ryggen  er  bagtil  forsynet  med  en 


47 


stor,  skaalformet  Udhuling,  hvis  Rande  er  tungede. 
I  denne  Udhuling  hviler  en  Del  af  Skallen.  Foden 
er  smal,  tilspidset  bagtil  og  delt  i  tre  Felter, 
hvoraf  det  midterste  er  lysest.  —  Skallen  er  tynd, 
glasagtig  og  gennemsigtig,  nedtrykt  kugleformet, 
med  stor  Munding  og  lidet  udviklet  Navle;  denne 
kan  ogsaa  helt  mangle. 

Kæben  er  oxygnath.  Radula  har  trespidsede 
Central-  og  Sidetænder,  de  sidstnævnte  dog  med 
lidet  udviklet  Inderspids,  og  tospidsede  Randtæn- 
der. Tarmen  danner  4  Vindinger.  Kønsorganerne 
er  overordentlig  forskellige  hos  de  forskellige  Ar- 
ter. Hos  V.  pellucida  er  de  simpelt  byggede.  Den 
sidste  Del  af  Sædlederen  er  sammen  med  Penis 
indesluttet  i  en  Muskelskede,  og  Sædgemmet  er 
haandvægtformet. 

Denne  Slægt  staar  som  en  Overgangsform  mellem  de 
nøgne  Limacider  og  Zonitiderne.  Kun  een  Art  findes  her 
i  Landet. 

1.  V.  (Phenacolimax)  pellucida  Miiller.  (Pig. 41). 
Kappe,  Hoved  og  Følere  mørkebrune  eller  violette,  sj. 
graabrune  og  fint  sortplettede;  den  øvrige  Del  af  /^^r-f^ 
Kroppen  lysegraa  med  blaaligt  Skær  og  fint  sort-  ^^~ -^^ ''■'■■'>■ 
prikket.  Aandehullet  kantet  med  sort.  Saalen 
med  mørke  Sidefelter.  —  Slimen  klar  og  meget 
sejg.  Dyret  har  Evne  til  at  spinde  Slimtraade,  der 
udgaar  fra  Halespidsen;  i  disse  kan  det  fire  sig  ned. 

Skallen  nedtrykt  kugleformet,  skrøbelig,  glas-    pjg,  41, 
klar,  med  kun  lidet  fremstaaende  Spir.    Vindin-    Vitrina 
gerne,    hvis   Antal    er   2^/2—3,    tiltager   hurtig   i  pellucida. 
Størrelse.    En   meget   fin   Navle   findes   hos   de 
unge,  men  den  lukkes  hos  de  voksne.    Mundingen  meget 
stor,  oval  til  kredsrund.    Akseranden   med  en  bueformet 
Udskæring,  der  er  dækket  af  et  smalt,  affladet,  hindeagtigt 

Parti,  en  Fortsættelse  af  Skallens  Conchinlag.  Mundran- 
den lige,  skarp  og  rødlig.  —  Skalfarven  gullig  eller,  naar 
Dyret  lever  paa  meget  fugtige  Steder,  grønlig.  De  først 
dannede  Vindinger  forsynede  med  fine,  spiralformet  ord- 
nede Punktrækker;  Tilvækststriberne  svagt  udviklede. 
Skallen  derfor  glat  undtagen  inderst  ved  Sømmen,  hvor 
en  Række  smaa  Tværfolder  gør  Sømmen  kreneleret.  — 
Største  Bredde  4—5  mm.  Højde  2^/2—3  mm. 

Man  træffer  sjælden  denne  ret  livlige  og  smukke  Snegl 
i  den  varme  Del  af  Aaret;  først  i  Slutningen  af  September 
og  i  Oktober  begynder  den  at  blive  almindelig,  og  fra  nu 
af  ser  man  den  hele  Vinteren  igennem  under  Tøvejr  og 
tillige  tidlig  om  Foraaret.  Den  er  lidet  følsom  for  Kulden, 
derimod  ømfindtlig  for  Varme  og  Tørke.  De  8—15  ovale— 
kuglerunde,  klare  Æg  lægges  i  Tidsrummet  September  til 
Februar;  deres  Udklækning  tager  godt  en  Maaned.  I  den 
varme  Tid  vokser  Ungerne  kun  lidt,  om  Efteraaret  tiltager 
de  derimod  rask  i  Størrelse;  det  følgende  Foraar  dør  de. 
Dyrenes  Levetid  er  altsaa  1 — \^U  Aar.  —  Denne  Art  findes 
overalt  her  i  Landet  i  Skove  og  Haver;  den  er  funden 
subfossil  i  vore  Tørvemoser. 


2.    Conulas  Fitzinger. 

Skallen  er  lille,  tynd  og  gennemskinnelig,  horn- 
farvet,  kugleformet-topformet  eller  lav  kegledannet. 
Vindingerne  er  talrige,  langsomt  tiltagende,  Mun- 
dingen skæv  halvmaaneformet  og  Navlen  meget 
snæver  eller  manglende. 

Dyret  har  en  tredelt  Fodsaal,  tydelig  Fodsøm 
og  spalteformet  Halekirtel.  Kønsaabningen  ligger 
langt  fortil,  lidt  bag  højre  Øjestilk.  Kæben  er 
oxygnath,  undertiden  dog  med  Antydning  til  fine 
Lister.  Radula  har  trespidsede  Central-  og  Side- 
tænder,  tospidsede  Randtænder.  Parringslemmet 
har  ved  Grunden  et  rørformet  Vedhæng;  Sæd- 
gemmet er  rudimentært. 


^ 

Denne  Slægt,  der  tidligere  blev  slaaet  sammen  med  de 
følgende,  har  talrige  (c.  80)  Arter,  fordelte  over  hele  Jorden. 
Her  i  Landet  findes  kun  1  Art. 

1.  C.  ful  VU  s  Muller.  (Fig.  42).  Dyret  skifergraat, 
mørkebrunt  eller  helt  sort  med  lysere  Fodsaal.  —  Skallen 
afrundet  kegleformet,  bestaaende  af  5—6  smalle  Vindinger, 
der  udadtil  har  en  svag  Kant.  Basis  konveks,  ^.,^^3^:^ 
Navlen  meget  snæver,  dækket  af  en  tynd  ^ 
Hinde.  Mundingen  lille,  næsten  dobbelt  saa 
bred  som  høj;  Akseranden  bredt  tilbagebøjet 
og  svagt  fortykket,  ellers  er  Mundranden  skarp.  Fig-  42.  Co- 
Skallen  gennemskinnelig,  lysere  eller  mørkere  ^""  "^41/2 
hornfarvet;  Oversiden  mat,  besat  med  meget 
tætstillede  og  overordentlig  fine  Tværstriber;  Undersiden 
derimod  glat  og  glinsende,  med  talrige  fine  Spiralfurer. 
Bredde  2^2—3  mm.  Højde  2 — 2^/2  mm. 

Varieteter: 

1.  mortoni  Jeffreys.  Skallen  nedtrykt,  omtrent  lige 
stærkt  hvælvet  paa  begge  Sider.  Kølen  i  Periferien  mere 
udpræget;  Mundingens  Underside  afrundet.  Bredde  2^/2  mm. 
Højde  P/2  mm. 

2.  ål  deri  Gray.  Skallen  mindre  og  mørkere,  med 
tydeligere  Spiralstriber  paa  Undersiden  end  hos  Hoved- 
formen. 

3.  praticola  Reinhardt.  Skallen  omtrent  lige  saa 
høj  som  bred,  brungul,  mørkere  end  Hovedformen,  med 
højere  Munding  og  mere  afrundede  Vindinger  end  denne. 
Bredde  og  Højde  3—3^/2  mm. 

Denne  lille  nydelige  Snegl  findes  overalt  i  Landets 
Bøgeskove  i  Skovbunden.  Ligeledes  træffes  den  paa  fug- 
tige Enge;  dér  bliver  Skalfarven  mørkebrun.  Det  er  ogsaa 
paa  saadanne  Steder,  at  Var.  praticola  lever.  Var.  1  og  2 
forekommer  sikkert  flere  Steder  sammen  med  Hovedfor- 
men. Subfossil  er  den  funden  i  den  undersøiske  Mose  i 
Frihavnen,  i  Ferskvandskalk  paa  Bornholm  samt  i  Kilde- 
kalk. —  Det  er  ligesom  Vitrina  et  forholdsvis  livligt  Dyr, 
der  ikke  fører  saa  skjult  en  Tilværelse  som  Hyalinia-Ar- 
terne;  den  taaler  ret  godt  Kulde  og  ligger  næppe  i  Dvale 
om  Vinteren.  I  Vintermaanederne,  naar  det  er  mildt, 
træffer  man  den  nemlig  krybende  omkring.  Forplantning 
og  Udvikling  ukendt. 

C.  M.  Steenberg:    Landsnegle.  '  4 

3.  Vitrea  Fitzinger. 
Skallen  glasklar  eller  hvidlig,  stærkt  nedtrykt, 
kredsrund,  bestaaende  af  4—6  smalle  Vindinger,  af 
hvilke  den  sidste  kun  er  lidt  bredere  end  den 
næstsidste;  Spiret  meget  lidt  fremtrædende.  Mun- 
dingen snæver,  halvmaaneformet.  Mundranden  sim- 
pel. Navlen  mangler  enten  helt  eller  er  meget 
snæver.  —  I  Modsætning  til  Hyalinia  er  Fodsaalen 
udelt,  og  Kønsaabningen  ligger  fortil  bag  højre 
Øjestilk.  Kæben  ligner  i  Form  den  oxygnathe, 
men  Overfladen  er  besat  med  ganske  fine  Lister. 
Hver  Tværrække  i  Radula  har  1  trespidset  Midt- 
tand, 3  —  4  to-trespidsede  Sidetænder  og  16—18  én- 
spidsede  Randtænder.  Kønsorganerne  er  enkelt 
byggede. 

Til  denne  Slægt  henføres  et  halvt  Hundrede  Arter  fra 
Europa,  Nord-  og  Mellemasien,  Nordafrika  og  Nordamerika. 
Her  i  Landet  findes  kun  1  Art: 

^  c  1.    V.  crystållina   Miiller. 

(Pig.  43  a — c).  Dyret  meget  lang- 
strakt, mælkehvidt;  Hoved,  Øje- 
stilke og  Ryg  noget  mørkere  end 
den  øvrige  Del  af  Dyret.  —  Skal- 
len lille,  svagt  buet  paa  Oversi- 
den, noget  stærkere  hvælvet  paa 
Undersiden.  De  4—5  Vindinger 
tiltager  meget  langsomt  i  Bredde,, 
den  sidste  er  dog  tydelig  bre- 
dere end  næstsidste  og  nedadtil 
noget  opblæst.  Parallel  med 
Sømmen  løber  en  Linie.  Navlen 
fin,  naalestikformet.  Mundingen 
halvmaaneformet,  med  regelmæssig  buet  Basalrand.  Skal- 
len glasklar  og  stærkt  glinsende;  den  forvitrer  hurtig  og 
bliver  da  hvid.    Bredde  3—4  mm.  Højde  1^2-2  mm. 


Fig.  43.     a—c  Vitrea  cry- 
stållina,   d   var.  subterra- 
nea,  X  4. 

Varieteter: 

1.  subterrånea  Bourguignat.  (Fig.43d).  Skallen  lidt 
mindre,  med  lavere  Spir.  Sidste  Vinding  og  Mundingen  mere 
afrundet;  den  sidstnævnte  med  en  tyk,  hvid  Læbe,  der  ofte 
ligger  et  Stykke  inde  i  Ganen.  En  Læbe  kan  undertiden 
dannes  ved  hver  Vækststandsning,  saa  at  Skallen  hos  det 
voksne  Individ  er  prydet  med  2—3  hvide  Tværbaand. 

2.  contråcta  Westerlund.  (Fig.  44).  Skallen  meget  lille, 
med  snævrere  Navle.  De  5—5^/2  Vindinger  særdeles  lang- 
somt tiltagende  i  Størrelse;  den  sidste  kun  lidet  bre- 
dere end  næstsidste,  paa  Undersiden  affladet,  for- 
oven og  til  Dels  ogsaa  nedadtil  noget  kantet. 
Mundingen  endnu  snævrere  end  hos  Hovedfor- 
men, med  omtrent  ret  Basalrand;  Yderranden 
næsten  parallel  med  Skalaksen.  Bredde  2^/2  mm, 
Højde  godt  1  mm. 

Hovedformen  findes  almindelig  her  i  Landet 
i  Skovene  under  vissent  Løv  og  Bark  og  i  fug- 
tigt Mos.  Den  ynder  Fugtighed  og  Skygge.  Dyret 
er  ret  livligt;  dets  Forplantning  og  Udvikling 
kendes  ikke.  —  Varieteten  subterrånea  forekom- 
mer flere  Steder  sammen  med  Hovedformen 
(f.  Eks.  Møens  Klint,  Grejsdalen).  Varieteten  con- 
tråcta er  fundet  i  Rold  Skov  ved  Arden,  i  Holckenhavn 
Skov  og  ved  Sliminge;  den  findes  sikkert  flere  Steder, 
men  er  bleven  upaaagtet.  Denne  Form  er  saa  karakteri- 
stisk, at  den  maaske  rigtigst  burde  regnes  for  en  egen  Art. 

Subfossil  er  V.  crystallina  fundet  i  Stenaldertidens 
Køkkenmøddinger,  i  Ferskvandskalk  og  Kildekalk. 


4.   Hyalinia  Agassiz. 
(Hyalina  Férussac,   Zonites  Montfort,  Vitrea  E.  A.  Smith). 

Den  klare,  hvidlige  eller  gullig-hornfarvede  Skal 
er  nedtrykt,  tynd,  mere  eller  mindre  gennemsigtig 
og  oftest  glinsende;  den  har  altid  en  tydelig  Navle. 
Mundranden  er  skarp,  ikke  tilbagebøjet  og  som 
Regel  uden  Læbe;  undertiden  kan  der  dog  et 
Stykke  indenfor  Mundranden  og  parallel  med 
denne  være  aflejret  en  Kalkvold,  der  sjælden  er 
skarpt  afgrænset.  Paa  det  Sted,  hvor  en  Vinding 
foroven  slutter  til  en  foregaaende,  fortykkes  Væg- 

4* 

gen.  Hos  Arter  med  klare  Skaller  ser  man  der- 
for udefra  to  Linier,  hvoraf  den  ene  betegner  det 
Steå,  hvor  Væggen  slutter  til  foregaaende  Vinding 
udadtil  (den  egentlige  Søm),  den  an- 
den det  indre  Sammenstødssted.  Det 
Fie.  45.  Kæbe  af  ^^  ^^^^®  *^  Linier  begrænsede  „Søm- 
H. ceiiaria,  X  25.  baand"  Strækker  sig  lige  fra  Skallens 
Top  til  dens  Munding. 

Dyret  er  smalt,  langstrakt,  med  lang  forreste 
Underkropsdel  („Hals").  Hudvorterne  er  lidet  frem- 
trædende, smaa  og  tæt  stillede.  Genitalfurer  og 
Nakkefurer  veludviklede.  Køns- 
aabningen  sidder  langt  tilbage, 
neden  under  eller  kun  lidt  foran 
Aandehullet.  Paa  Spidsen  af  Bag- 
kroppen ses  en  Længdespalte, 
hvori  munder  en  Slimkirtel ;  denne 
kan  være  rudimentær  hos  nogle 
Arter.  Fodsaalen  er  tredelt.  Kæ- 
ben er  oxygnath  (Fig.  45).  Radula 
(Pig.  14)  har  forholdsvis  faa  Tæn- 
der i  hver  Tværrække.  Cen- 
traltænderne er  trespidsede,  Side-  af  H^cdfarfa' -Te- 
tænderne  to-trespidsede,  Randtæn-  tydningen  af  Bogsta- 
derne    enspidsede,     tornformede,  desuden'''^  'den^'frie 

Tarmen  har  4  Vindinger.     Køns-  Æggeleder,  ofe  en  Kir- 
tel paa  denne. 
organerne  (Fig.  46)  viser   en  for- 
holdsvis enkelt  Bygning  uden  Pilsæk  og  Flagellum. 
Sæden  overføres  til  det  andet  Dyr  i  en  Spermatofor. 

Det  er  Dyr,  der  altid  opholder  sig  paa,  i  eller  ved 
Jorden,  men  aldrig  kryber  op  paa  Træer  eller  lignende. 
Om  Dagen   gemmer   de  sig  under  Plantedele  eller  Sten. 

De  lægger  alle  Æg,  der  er  ovale-kugleformede  og  omgivne 
af  en  tynd  Kalkskal.  —  Slægten  tæller  c.  200  Arter  (mindst 
Halvdelen  af  disse  er  dog  højst  usikre),  der  er  spredte 
over  det  meste  af  Jordkloden.    Hos  os  forekommer  6  Arter. 

Oversigt  over  Arterne. 

1.  Større,  over  5  mm  brede  Former,  hvis  Skal  be- 

staar  af  4^/2—7  Vindinger.  Undersiden  om- 
kring Navlen  hvidlig  og  lysere  end  den  øv- 
rige Skal 2. 

Mindre  Former,  under  5  mm  i  Diameter,  hvis 
Skal  bestaar  af  3^/2—4  Vindinger.  Skallen  om- 
trent ensfarvet  paa  Over-  og  Underside 6. 

2.  Skallen   stærkt   glinsende,   oftest   gennemsigtig, 

med  tydeligt  Sømbaand  og  forholdsvis  snæver 

Navle 3. 

Skallen  mat  eller  kun  svagt  glinsende,  næsten 
uigennemsigtig;  Sømbaandet  utydeligt;  Navlen 
vid  og  tragtformet.  Farven  rødbrun,  Under- 
siden omkring  Navlen  dog  mælkehvid.  Dia- 
meter 8—9^2  mm 4'.  H.  nitidula. 

3.  Sidste    Vinding    tiltager    henimod    Mundingen 

stærkt  i  Bredde;  Mundingen  bred,  langstrakt 
oval,   nedadbøjet,   skraat   stillet  i   Forhold  til 

Aksen.    Diameter  11 — 15  mm H.  lucida. 

Sidste  Vinding  jævnt  tiltagende  mod  Mundingen; 
denne  er  smallere  og  staar  omtrent  vinkelret 
paa  Aksen 4. 

4.  Sidste  Vinding  oven   for  Midten  med  en  stump 

Kant 2.  H.  angulåta. 

Sidste  Vinding  jævnt  afrundet,  uden  Kant 5. 

5.  Skallen  farveløs  og  klar,  svagt  grønlig  eller  gul- 

lig, fedtglinsende;  Spiret  omtrent  fladt;  Vin- 
dingernes Antal  5—6.    Diameter   10—12  mm. 

Dyret  har  ikke  Løglugt 1 .  H.  c  e  1 1  å  r  i  a. 

Skallen  rødgul,  stærkt  glinsende;  Spiret  højere; 
Vindingernes  Antal  4—5.  Diameter  5—7  mm. 
Dyret  har  Løglugt 3.  H.  a  1 1  i  å  r i  a. 

6.  Skallen  mat  silkeglinsende,  tilsyneladende  jævn; 

ved  godt  50  Ganges  Forstørrelse  viser  der  sig 

en  smuk  gitterformet  Skulptur 5.  H.  pura. 

Skallen  stærkt  glinsende,  prydet  med  temmelig 
grove,  regelmæssig  ordnede  Radialstriber .... 

6.  H.  radiåtula. 

1.  H.  cellåria  Muller.  (Fig.  47).  Dyret  langstrakt, 
bagtil  med  en  skarp  Køl.  Farven  hvidlig  eller  lys  blaa- 
graa;  Nakke,  Hoved  og  Følere  mørkere  end   den  øvrige 

Krop.  Kapperanden  omkring  Aandehullet  rødbrunt  plettet. 
Fodsaalen  hvidlig,  bagtil  mørk;  et  Stykke  inden  for  Fodran- 
den ligger  to  mørke  Striber,  der  bagtil  løber  sammen. 
Den  brune  Lever  og  den  gule  Nyre, 
Hjærtet  og  dets  Bevægelser  ses  tydelig 
igennem  den  klare  Skal.  Naar  Dyret 
kryber,  naar  Halespidsen  et  Stykke  bag 
Skallens  Rand.  —  Skallen  omtrent  kreds- 
rund, med  affladet  Basis  og  Spir.  Vin- 
dingernes Antal  5—6;  de  tiltager  lang- 
somt i  Bredde  udefter.  Sømmen  lav, 
Sømbaandet  meget  tydeligt  og  bredt. 
Navlen    cylindrisk.     Mundingen    oval- 


kelret  paa  Skalaksen;  Mundranden  lige 
og  skarp,  ved  Navlen  svagt  tilbagebøjet 
og  fremspringende.  Farven  klar,  grøn- 
lig eller  svagt  gullig,  paa  Undersiden, 
særlig  omkring  Navlen,  hvidlig,  opal- 
agtig. Overfladen  fedtglinsende,  om- 
trent glat.  Tilvækststriberne  yderst 
svage.  Bredde  10—12  mm.  Højde  3— 
4  mm. 


Pig.  47.     Hyalinia 
cellaria,  X  2. 


Varieteter: 

1.  margaritåcea  A.Schmidt.  Skallen  ensfarvet,  svagt 
mælkehvid  med  blaaligt  Skær  og  mat  Fedtglans.  Frede- 
riksdal. 

2.  silvåtica  Mørch.  Spiret  og  Vindingerne  mere  kon- 
vekse end  hos  Hovedformen.  Mundingen  med  hvidlig, 
bred  og  tynd  Læbe.  Bredde  11  —  13  mm.  Højde  5— 6  mm. 
Frederiksdal  Skov,  Møen  og  Grejsdalen. 

Hovedformen  findes  rimeligvis  i  hele  Landet;  subfos- 
sil kendes  den  fra  Meilgaard  Køkkenmødding.  Den  fore- 
kommer meget  almindelig  i  Haver,  Drivhuse,  Kældre,  i 
fugtig  Skov  under  Mos  og  Grene,  i  gamle  Stubbe,  paa 
Gærder  og  Lossepladser,  under  Sten  og  desl.  Næsten  al- 
tid finder  man  mange  Eksemplarer  paa  samme  Sted. 
Æggene  lægges  i  Jorden  i  et  Antal  af  30—40  (dog  ogsaa 
færre).  De  er  oval-kugleformede,  hvide,  med  hindeagtig 
Skal,  opfyldt  af  Kalkkorn.  Man  træffer  dem  paa  alle 
Tider  af  Aaret,  selv   midt  om  Vinteren.    I  Slutningen  af 

December  i  Frostvejr  fandt  Forf.  Æg  med  store  levende 
Unger.  Udviklingen  tager  godt  14  Dage,  i  den  kolde  Aars- 
tid  dog  længere  Tid.  Det  er  Dyr,  der  særlig  er  paa  Færde 
om  Natten.  De  lever  af  Planteføde  (Svampe),  men  tager 
gerne  dyrisk  Føde,  f.  Eks.  andre  Snegle  —  selv  af  deres 
egen  Art  — ;  de  æder  ogsaa  gerne  Smaaorme  og  Bænke- 
bidere. 

[H.  lucida  Draparnaud  (H.   draparnåldi   Beck).    (Fig. 
48).     Dyret   mørkt    skiferfarvet,   Kapperanden    uden    Plet- 
ter,   Fodsaalen    mørk.    —    Skal- 
len større  end  hos   foregaaende 
Art,  med  mere  fremstaaende  Spir 
og  snævrere  Navle;  Undersiden 
noget  konkav.  Vindingernes  An- 
tal 6—7,  den  sidste  nedtrykt  og  ^^^^it^s^/ 
henimod  Mundingen   stærkt  til-    pig.  48.     H.  lucida,  x  2M2. 
tagende    i    Bredde.     Mundingen 

stor,  elliptisk,  nedadbøjet  og  skraat  stillet  i  Forhold  til 
Aksen.  Overfladen  fint  stribet  og  med  stærk  Glans;  Over- 
siden gullig  hornfarvet.  Undersiden  mælkehvid,  opalagtig. 
Bredde  11—15  mm.  Højde  5^/2 — 6  mm. 

Denne  Art,  der  ofte  forveksles  med  foregaaende,  sær- 
lig naar  Skallen  ikke  er  fuldt  udviklet,  er  endnu  ikke  fun- 
det her  i  Landet;  men  da  den  i  Syd-,  Mellem-  og  Vest- 
europa findes  i  næsten  alle  Haver  og  Gartnerier,  i  Driv- 
huse og  i  Kældre  og  tillige  er  truffen  et  Par  Steder  i 
Sverige  og  Norge,  er  der  stor  Sandsynlighed  for,  at  den 
enten  allerede  findes  her  i  Landet  eller  i  al  Fald  vil  vise 
sig  her  senere.  Den  vide  Udbredelse,  denne  Art  har, 
skyldes  den  Omstændighed,  at  den  let  føres  rundt  med 
Planter  fra  Gartnerierne]. 

2.  H.  angulåta  Westerlund.  „Skallen  aaben,  ikke  ud- 
videt, navlet,  svagt  konveks,  rødagtig  gul,  tæt  og  meget 
fint  stribet.  Vindingerne  5,  konvekse,  regelmæssige,  den 
sidste  ^/4  bredere,  meget  langsomt  tiltagende,  over  Midten 
stumpt  kantet,  ved  Mundingen  lige;  Sømmen  indtrykt, 
kantet  (d:  med  Sømbaand);  Mundingen  horizontal,  bred 
ægrund.    Bredde  7^2,  Højde  3^2  mm"*). 

Denne  Art  kendes  kun  i  1  Eksemplar,  der  findes  i  H. 
Lynges  Samling.  Det  er  taget  —  af  hvem  vides  ikke  — 
i  den  gamle  botaniske  Have  i  Kjøbenhavn.  Den  maa  be- 
tragtes som  en  Monstrositet  af  cellaria  eller  som  en  ind- 
ført, ellers  ukendt,  Art. 


*)  Beskrivelsen  efter  >X^esterlunds  Exkursionsfauna,  Tillæget. 

3.  H.  alliåria  Miller.  (Fig.  49).  Dyret  slankt,  sort. 
Foden  tilspidset  bagtil,   Saalen  lysegraa,   bagtil    mørkere. 

Kappen  graa  med  mørkere  Rand,  ofte 
hvidprikket.  —  Skallen  gennemsigtig, 
nedtrykt,  kredsrund,  paa  Oversiden  jævnt 
hvælvet,  paa  Undersiden  affladet.  Nav- 
len dyb,  yderst  vid,  i  den  inderste  Del 
snæver  og  cylindrisk.  Vindingerne  4^2 
—5,  ret  langsomt  tiltagende  i  Størrelse; 
Sømmen  lav,  med  Sømbaand.  Mundin- 
gen tvær-oval  med  ringe  Udskæring, 
fremkaldt  af  næstsidste  Vinding.  Farven 
rødgul,  sjældnere  klar  grønlig.  Under- 
siden omkring  Navlen  hvidlig;  Mund- 
randen  ofte  rødbrun.  Overfladen  meget 
stærkt  glinsende,  tilsyneladende  glat, 
betragtet  under  Lup  dog  med  talrige 
fine  Tværstriber  og  nogle  enkelte  Spi- 
Fig.  49.  H.  alliåria,  rallinier.  Bredde  5 — 7  mm.  Højde  2^/4 
X3'k.  —3  mm. 

Denne  i  sine  Bevægelser  ret  livlige  Snegl  findes  paa 
fugtige  Steder  i  Skove,  under  det  visne  Løv,  under  Mos, 
ved  Trærødder  og  lignende  Steder,  dog  kan  den  ogsaa 
træffes  paa  aabne  Steder,  i  Haver  og  i  Drivhuse.  Naar 
Dyret  pirres,  og  særlig  naar  det  dræbes  med  kogende 
Vand,  udbreder  det  en  stærk  Lugt  af  Hvidløg,  hvilket 
maaske  bidrager  til  at  forsvare  det  mod  Fjender  f.  Eks. 
Myrer.  Denne  Lugt  er  mere  eller  mindre  stærk  til  for- 
skellige Tider  og  hos  forskellige  Individer.  Arten  lever 
baade  af  Planteføde  og  dyrisk  Føde  (andre  Snegle  f.  Eks.). 
Den  er  kendt  fra  Sjælland,  Fyen,  Lolland,  Møen,  Born- 
holm og  Østjylland;  derimod  kendes  den  ikke  subfossil 
her  fra  Landet. 

4.  H.  nitidula  Draparnaud.  (Fig. 50).  Dyret  slankt, 
bagtil  afrundet,  med  utydelige  Nakkefurer.  Hudvorterne 
ret  fremtrædende,  grove.  Hoved,  Følere  og  Nakke  blaa- 
sorte.  Sider  og  Fod  lysegraa  med  fine  hvide  Punkter; 
Kappen  graa,  hvidprikket;  Fodsaalens  Midtfelt  lysere  end 
Sidefelterne.  —  Skallen  med  temmelig  konvekst  Spir, 
Undersiden  noget  affladet.    Vindingerne  4^/2,   ret   hurtigt 

Fig.50.  H.  nitidula, 
X3. 


tiltagende,  den  sidste  noget  udvidet  henimod  Mundingen 
og  udadtil  paa  Overfladen  lidt  affladet.  Sømmen  lidet  dyb, 
Sømbaandet  utydeligt.  Navlen  vid 
og  tragtformet.  Mundingen  oval,  kun 
lidt  udskaaret  af  næstsidste  Vinding; 
Mundsømmens  øverste  Del  lidt  affla- 
det ;  Akseranden  stærkt  buet,  ved  Nav- 
len noget  tilbagebøjet.  —  Skallen  er  næ- 
sten uigennemsigtig,  meget  svagt  glin- 
sende, temmelig  uregelmæssig  besat 
med  meget  fine  Tværstriber,  der  er 
kraftigst  ved  Sømmen.  Oversiden  rød- 
brun— gulbrun.  Undersiden,  særlig 
omkring  Navlen,  mælkehvid,  opal- 
agtig. Bredde  8 — 9^2  mm,  Højde  4^/2 
— 5  mm. 

Varieteter: 

1.  helm  i  i  Gilberts.  Ensfarvet  mælkehvid.  Kjøbenhavn, 
Fursøen,  Raavad,  Kongekilden,  Bornholm,  Horsens. 

2.  lue  en  s  Pulteney.  Ensfarvet  brun 
paa  Over-  og  Underside,  idet  den  hvide 
Farve  omkring  Navlen  mangler.  Dyre- 
haven, Frederiksdal,  Horsens,  Randers, 
Bekkeskov  (Jylland). 

3.  nitens  Michaud.  (Fig.  51).  Sid- 
ste Vinding  henimod  Mundingen  meget 
stærkt  udvidet  og  dens  Overside  affladet 
og  noget  nedadbøjet.  Navlen  vid  og  meget 
excentrisk  beliggende.  Mundingen  ægfor- 
met, udvidet;  Yderranden  bueformet  ind- 
skaaret.    Bredde  9  mm.  Højde  4 — 4^/2  mm. 

Denne  Varietet  regnes  af  mange  for 
at  være  en  særlig  Art;  der  findes  dog, 
synes  det,  alle  Overgange  mellem  denne 
og  Hovedformen.  Den  bliver  ikke  saa 
smukt  og  typisk  udviklet  her  som  i  Mel- 
lem- og  Vesteuropa.  Findesteder:  Fre- 
deriksdal, Bornholm  (Almindingen,  Dyn- 
dalen), Lille  Egeskov  v.  Astrup  (ved  Aar- 
hus), Horsens. 

4.  oleåris  Westerlund.  Skallen  med 
regelmæssig  tiltagende  Vindinger,  den  sidste  ikke  stærkt 
udvidet  henimod  Mundingen.  Sømmen  kreneleret;  Navlen 


Fig.  51.  H.  niti 

dula  var.  nitens 

X2. 

aaben.  Overfladen  med  tætte  og  fine  Spirallinier.  Over- 
siden brunlig- oli venfarvet  med  meget  stærk  Olieglans, 
Undersiden  kun  lidet  blegere.  Bredde  9  mm,  Højde  5 — 
5^/2  mm.     Frederiksdal. 

Hovedformen  er  almindelig  i  næsten  alle  vore  Skove; 
subfossil  kendes  den  fra  Kildekalk,  Gytje,  Sneglemergel 
og  fra  den  undersøiske  Mose  i  Frihavnen.  Man  finder  den 
i  Skovbunden,  ved  Trærødder  og  under  Grene,  dog  ogsaa 
i  Haver  og  Parkanlæg.  Det  er  frygtsomme  og  træge  Dyr, 
der  ligesom  de  fleste  andre  Hyalinier  hovedsagelig  lever 
af  dyrisk  Føde;  men  de  kan  ogsaa  tage  Planteføde  (Svampe). 
De  lægger  om  Eftersommeren  30—40  kuglerunde  Æg 
under  det  nedfaldne  Løv.  Udklækningen  varer  godt  14 
Dage;  Ungerne  vokser  langsomt.  Levetiden  er  sandsynlig- 
vis 2  Aar. 

5.  H.  pura  Alder.  (Fig.  52).  Dyret  hvidligt;  Nakke 
og  Hoved  meget  svagt  graalige.  Øjestilk-Retraktorerne 
sorte;  de  skinner  igennem  Huden  og  viser 
sig  paa  hver  Side  af  Nakken  som  to  mørke 
Baand,  der  ses  tydelig  helt  op  gennem  Øje- 
stilkene. Hudvorterne  meget  smaa  og  tæt 
stillede.  Kappen  hvid  med  fine  sorte  Plet- 
ter. —  Skallen  nedtrykt,  ovenpaa  svagt  hvæl- 
vet, paa  Undersiden  affladet.  Vindingerne 
3^/-2— 4,  forholdsvis  hurtig  tiltagende  i  Stør- 
relse; dette  gælder  særlig  sidste  Fjerdedel 
af  sidste  Vinding.  Navlen  meget  vid,  oval- 
rektangulær. Sømbaandet  utydeligt.  Mun- 
dingen omtrent  ægformet,  Mundsømmen 
skarp,  ved  Aksen  svagt  tilbagebøjet.  Far- 
ven hvidlig  med  graaligt,  gulligt  eller  grøn- 
ligt Skær,  Glansen  svag.  Skulpturen  ret  ejen- 
dommelig, gitterformet:  Skallen  synes  glat,  men  ved 
godt  50  Ganges  Forstørrelse  ser  man,  at  den  er  tæt  besat 
med  meget  fine  og  tætstillede  Tværstriber,  og  mellem 
disse  ses  endnu  finere  tætstillede  Spiralstriber.  Bredde 
4 — 5  mm.  Højde  P/4 — 2^/2  mm. 
Varieteter: 

1.  lenticulåris  Held  (lenticula  Held).  Skallen  mere 
nedtrykt  end  hos  Hovedformen;  sidste  Vinding  ikke  udvidet 
mod  den  afrundede  Munding;  Skaloverfladen  glat.    Møen. 


Fig.  52.  H.  pu- 
ra, X3^/2. 


59 


2.  nitidosa  Férussac.  Skallen  klar  lysebrun  eller 
hornfarvet.  —  Færgelunden  v.  Jægerspris,  Dyrehaven, 
Vordingborg  og  flere  andre  Steder  paa  Sjælland,  desuden 
Østjylland. 

Hovedformen  findes  i  de  fleste  af  Landets  Bøgeskove; 
som  subfossil  kendes  den  ikke  med  Sikkerhed.  Det  er 
træge  og  frygtsomme  Dyr,  der  lever  under  det  visne  Løv 
og  Mosdækket,  særlig  hvor  der  er  fugtigt;  sjælden  kom- 
mer de  uden  for  Skovomraadet.  De  lever  hovedsagelig, 
om  ikke  udelukkende,  af  Planteføde. 

7.  H.  radiåtula  Alder  (hammonis  Strøm).  (Fig. 
53).  Dyret  slankt,  bagtil  tilspidset,  mørk  blaagraat  med 
lysere  Fodsaal  og  ufarvet  Fodrand;  Ho- 
ved og  Øjestilke  blaasorte.  Kappen 
gennemsigtig,  graa.  —  Skallen  stærkt 
affladet,  svagt  konveks  paa  begge  Sider, 
bestaaende  af  3^/2—4  Vindinger,  der 
først  tiltager  langsomt  og  regelmæssig, 
derpaa  pludselig  i  sidste  Omgang  udvi-  Fig.  53.  H.  radia- 
des    stærkt.    Sømmen    meget  flad,  med  ^"^^'  ^  "* 

tydeligt  Sømbaand.  Navlen  excentrisk  beliggende,  yderst 
vid,  derpaa  pludselig  indsnævret.  Mundingen  aflang-oval, 
med  ringe  Udskæring  for  næstsidste  Vinding.  Et  godt 
Stykke  indenfor  og  parallelt  med  Mundranden  findes  ofte 
en  temmelig  tyk,  hvidlig  Kalkbelægning.  Skallen  er  glin- 
sende, gullig  hornfarvet,  med  en  ejendommelig  Skulptur, 
hvorved  den  let  adskilles  fra  H.  pura,  med  hvis  hornfar- 
vede  Varietet  den  ofte  er  forvekslet.  Oversiden  er  nemlig 
besat  med  tydelige,  skarpe  Radialstriber,  der  er  stillede 
med  omtrent  lige  lange  Mellemrum.  Paa  to  efter  hinanden 
følgende  Vindinger  ligger  Striberne  ofte  i  hinandens  Forlæn- 
gelse. Spiralstriber  mangler  eller  er  meget  ufuldstændig 
udviklede.  Embryonalskaller  af  denne  Art  kendes  let,  da 
selv  disse  har  Radialstriber.  Bredde  3^/2—4  mm.  Højde 
2  mm. 

Varietet:  petronélla  Charpentier.  Skallen  med  højere 
Spir  og  mere  konveks  Basis,  sidste  Vinding  ikke  affladet 
og  ikke  saa  stærkt  udvidet  som  hos  Hovedformen;  Mun- 
dingen omtrent  kredsrund.  Farven  grønlig  eller  hvidlig. 
Skulpturen  omtrent  som  hos  Hovedformen. 

Denne  Varietet  regnes  af  mange  for  at  være  en  egen 
Art.  Der  synes  dog  at  kunne  opstilles  Overgangsformer 
mellem  begge.  Det  er  sikkert  kun  en  nordligere  Form;  i 
Mellem-  og  Sydeuropa  forekommer  den  vel,  men  da  næ- 
sten altid  i  Højlandet,  endog  i  betydelige  Højder  (5000 — 
9000  Fod).  Her  i  Landet  er  dens  Udbredelse  daarlig 
kendt.  Den  er  funden  paa  Sjælland  (Ordrup  Krat)  og  Fyn 
(Nyborg),  men  findes  sikkert  flere  andre  Steder. 

Hovedformen  kendes  omtrent  fra  hele  Landet:  Sjæl- 
land, Falster,  Bornholm,  Fyn  og  Øst-Jylland.  Subfossil 
kendes  den  fra  den  undersøiske  Mose  i  Frihavnen,  fra 
Ferskvandskalk  (Bornholm),  Gytje,  Sneglemergel  og  Kilde- 
kalk. 

Dette  ret  livlige,  men  sky  Dyr  findes  baade  i  Løv-  og 
Naaleskove,  under  vissent  Løv,  Bark  og  Græs,  sjældnere 
paa  aabne  Steder,  paa  Enge  o.  1.  Forplantning  og  Levetid 
ukendt. 


5.    Zonitoides  Lehmann. 

Ligner  i  det  ydre  Slægten  Hyalinia.  I  det  in- 
dre er  der  stor  Forskel,  særlig  med  Hensyn  til 
Kønsorganerne.  Ligesom  hos  Pam.  Helicidae  fin- 
des her  en  Pilsæk  med  en  lang  traad-  eller  lancet- 
formet  Kalkpil.  Sædgemmet  har  en  lang  Stilk; 
fra  denne  udgaar  noget  neden  for  Midten  en  Ka- 
nal, som  udmunder  i  en  Beholder,  der  ligger  uden 
paa  og  delvis  omslutter  Parringslemmet  (Penis)  og 
Pilsækken.  Penis  indeholder  et  rendeformet  Kalk- 
legeme med  en  Krave  paa  den  ene  Ende.  Kæben 
er  omtrent  som  hos  Hyalinia.  Radula  har  (hos 
Z.  nitidus)  talrige  Længderækker  af  Tænder  og 
temmelig  brede  Sidefelter  med  8  tospidsede  Tæn- 
der paa  hver  Side. 

Hertil  hører  nogle  faa  Arter  fra  Europa  og  Nord- 
amerika; her  i  Landet  findes  kun  1  Art. 

1.  Z.  nitidus  Muller.  (Fig.  54).  Dyret  sort  med  gan- 
ske svagt  blaaligt  Anstrøg,  Siderne  kun  lidet  lysere;  Fod- 
saalens  Midte  lysegraa;  Kappen  fint  hvidprikket.    Hudvor- 

terne  svagt  fremtrædende.  —  Skallen  omtrent  kredsrund, 
nedtrykt  kugleformet,  med  konvekst  Spir  og  temmelig  vid 
og  aaben  Navle.  Vindingernes  Antal  4^/2—5,  ganske  lang- 
somt tiltagende  i  Størrelse,  i  Tværsnit 
næsten  cirkelrunde,  den  sidste  lidet 
bredere  end  den  foregaaende;  Sømmen 
temmelig  dyb.  Mundingen  cirkelfor- 
met med  en  Udskæring  paa  90°  for 
næstsidste  Vinding;  Mundsømmen 
skarp  med  tilbagebøjet  Akserand.  Far- 
ven mørk  kastaniebrun  eller  lysere 
gulbrun,  omtrent  ens  paa  Over-  og 
Underside;  Navleregionen  aldrig  hvid- 
lig. Overfladen  glinsende,  fint,  tæt  og 
uregelmæssig  tværstribet.  Bredde  5— 
6^/2  mm.  Højde  3—3^/2  mm. 

Overalt  hvor  der  er  fugtigt,  under 
det  nedfaldne  Løv  i  Skove,  paa  Enge, 
langs  Aabredder,  i  halvtørre  Grøfter  og  i  Haver  findes 
denne  Snegl.  Undertiden  træffes-  den  krybende  paa  Græs- 
stængler under  Vandet,  hvor  den  skal  kunne  opholde  sig 
i  lang  Tid.  Naar  den  skal  til  at  overvintre,  danner  den  en 
tynd,  iriserende  Hinde,  der  lukker  for  Skallen.  Føden  be- 
staar  mest  af  forraadnende  Plantedele;  men  ogsaa  Ekskre- 
menter og  Aadsler  fortærer  den  med  Begærlighed.  Om 
Foraaret  og  om  Sommeren,  sjældnere  i  Begyndelsen  af 
Efteraaret,  lægger  den  30—40  Æg,  der  er  samlede  i  Smaa- 
klumper.  Æggene  er  ovale  med  en  tynd  hvid  Kalkskal. 
Der  gaar  15 — 16  Dage,  før  de  udklækkes.  Ungerne  er 
fuldvoksne  efter  godt  et  Aars  Forløb. 

Den  findes  almindelig  udbredt  i  saa  godt  som  alle 
Landets  Dele.  Subfossil  er  den  kendt  fra  Moræne-Ler- 
blokke i  Frihavnen  (Pleistocen),  fra  Moser,  Gytje,  Snegle- 
mergel og  Kildekalk. 


Pig.  54.     Z.  nitidus, 
X4. 


3.  Fam.   Arionidae. 


Herunder  sammenfattes  en  Række  Slægter  baade 
fra  Europa,  Asien  og  Amerika,  der  viser  alle  Over- 
gange fra  Former  med  veludviklet  Indvoldssæk  og 

en  ydre,  spiralsnoet  Skal  til  Former  med  reduceret 
Indvoldssæk  og  en  indre  Skal;  denne  er  endog 
hos  vor  europæiske  Slægt,  Arion,  reduceret  til  en 
Hob  mere  eller  mindre  sammenhængende  Kalk- 
korn, beliggende  i  en  lukket  Skallomme.  Hos 
denne  Familie  er  Foden  begrænset  af  en  tydelig 
Fodfure  og  en  bred,  tværstribet  Fodbræmme;  Fod- 
saalen  er  tredelt  eller  udelt.  Paa  Spidsen  af  Bag- 
kroppen findes  i 
Reglen  en  veludvik- 
let Halekirtel. 

Her  i  Landet  fin- 
Fig.55.    Kæbe  af  Arion  ater,  X  6.        des  kun  een  Slægt: 

1.    Arion  Férussac. 

De  til  denne 
Slægt  hørende  Arter 
uj^J^^D  har  reduceret  Ind- 
59  60  61  62  voldssæk,  en  skjold- 
dannet Kappe  og  en 
lille  Skallomme, 
hvori  findes  Rester  af  en  Skal  i  Form  af  sammen- 
klæbede Kalkkrystaller,  der  undertiden  kan  danne 
1 — flere  Smaaplader,  men  som  oftest  viser  sig  som 
et  grødet  Lag  af  smaa  Kalkklumper.  Skjoldets 
Overflade  er  kornet;  Aandehullet  ligger  foran  dettes 
Midte  paa  højre  Side  og  er  forbundet  med  Skjold- 
randen ved  en  Fure.  Lige  under  Aandehullet, 
eller  kun  lidet  foran,  ligger  Kønsaabningen.  Hud- 
vorterne er  veludviklede.  Halekirtlen  stor  og 
trekantet  og  Fodsaalen   udelt.     En  Køl   findes  ofte 


30      31 

Fig.  56.    Tænder  fra  Radula  af  Arion 
ater,  X  150. 

hos  Ungerne,  men  forsvinder  i  Reglen  helt  hos  de 
voksne. 

Indvoldene  er  næsten  helt  indlejrede  i  Under- 
kroppen. Kæben  (Fig.  55)  er  ribbet  (odontognath). 
Radula  (Fig.  56)  har  brede,  for  Randtændernes 
Vedkommende  omtrent  kvadratiske,  aldrig  smalle 
og  langstrakte  Basalplader,  trespidsede  Central- 
tænder og  tospidsede  Side-  og  Randtænder.  Tar- 
men danner  4  Vindinger.  Kønsorganerne  er  ejen- 
dommelige derved,  at  Penis  er  rudimentær  og  dens 
Retraktor  forsvunden.  Den  nederste,  noget  tyk- 
kere Del  af  Sædlederen  (Vas  deferens),  den  saa- 
kaldte  Epiphallus,  danner  en  lang,  i  Randen  ofte 
savtakket  Spermatofor.  Den  yderste  Del  af  den 
frie  Æggeleder,  Sædgemmet  og  tillige  det  Afsnit, 
hvori  de  udmunder,  Kønsatriet,  er  forsynede  med 
Retraktorer  og  helt  eller  delvis  udkrængelige ;  den 
yderste  hunlige  Del  af  Kønsvejene  fungerer  altsaa 
som  Parringsorgan  i  Stedet  for  Penis. 

Det  er  en  Slægt,  der  tæller  30—40  Arter,  som  hoved- 
sagelig er  hjemmehørende  i  Europa,  men  ogsaa  findes  i 
den  nordlige  Del  af  Afrika,  Asien  og  Amerika,  paa  Atlan- 
terhavsøerne og  Ny  Zeeland.  De  enkelte  Arter  er  ganske 
overordentlig  variable  i  det  ydre  og  derfor  meget  vanske- 
lige at  bestemme.  For  at  komme  til  et  sikkert  Resultat 
—  naar  der  kun  dømmes  efter  det  ydre  —  maa  Dyrene 
bestemmes  levende  og  ikke  efter  Spriteksemplarer;  tillige 
maa  de  enten  være  halvvoksne  eller  helst  helt  udviklede, 
da  Ungerne  ligner  hinanden  meget.  Naar  Dyrene  ikke  er 
typisk  farvede,  maa  Anatomien  tages  til  Hjælp,  og  det  er 
da  særlig  Kønsorganerne,  der  afgiver  gode  Artsmærker. 

Oversigt  over  Arterne. 

I.    Efter  det  ydre. 
1.    Hudvorterne  smaa,  spidse  og  kegleformede.  Køns- 
aabningen  lidt  foran  Aandehullet.    Slimen  gul. 
En  Række  smaa  Pletter  fortil  paa  Siden  over 
Fodfuren.  Længde  15— 20  mm 5.  A.  mini  mus. 

Hudvorterne  ikke  kegleformede;  Kønsaabningen 
lige  under  Aandehullet.    Længde  25— 120  mm.     2. 

2.  Ryggens  Hudvorter  lange,  høje,  tagformede  og 

stillede  i  lange  Rækker,  saaledes  at  der  paa 
Ryggen  dannes  mange  smaa  Køle.  Sædvanlig 
uden  Længdebaand.  Dyret  kan  antage  Halv- 
kugleform. Slimen  klar  eller  farveløs. . .  1.  A.  åter. 
Ryggens  Hudvorter  mindre  høje  og  lange,  ikke 
tagformede.  Ofte  med  Længdebaand.  Dyrene 
kan  ikke  antage  Halvkugleform 3. 

3.  Farven  rødlig,  gullig  eller  brunlig,  sjælden  graa- 

lig  eller  hvidlig.  Fodbræmmen  i  Reglen  med 
mørkere  Tværstreger.  Slimen  gullig  eller  rød- 
gul.  Med  eller  uden  Baandtegning.    Ungerne 

uden  Køl 2,  A.  s  u  b  f  li  s  c  u  s. 

Farven  graalig-sort.  Fodbræmmen  uden  tydelige 
Tværstreger.  Sidebaand  findes  saa  godt  som 
altid.     Ungerne  med  svag  Køl 4. 

4.  Fodsaalen  ren  hvid;  Slimen  farveløs.    Sidebaan- 

dene  nedadtil  skarpt   afgrænsede.     En  Række 

hvidlige  Hudvorter  midt  ned  ad  Ryggen 

3.  A.  circumscriptus. 
Fodsaal  og  Slim  gullig-orangefarvet.  Sidebaan- 
dene  oftest  udviskede  nedadtil.  Ryggen  ens- 
farvet —  Kroppens  Farve  mørk.  Ryggens  næ- 
sten sort.  Slankere  end  foregaaende,  med  mere 
sejg  og  læderagtig  Hud 4.  A.  h  o  r  t  é  n  s  i  s. 

n.   Efter  Anatomien. 

1.  Sædgemmet  med  en  lang  Snip  (se  Fig.  63);  dets 

Stilk  tyk,  med  Længdefolder  og  2  Gruber. . .  . 

3.  A.  circumscriptus. 
Sædgemmet  uden  Snip 2. 

2.  Kønsorganernes   Retraktor   fæster   sig   med    en 

Gren  til  Sædgemmets  Stilk  med  en  anden 
nederst  paa  den  frie  Æggeleder.  Den  nedre 
Del  af  denne  danner  et  stort  indre  Kønsatrie, 
der  er  afsnøret  fra  det  ydre,  egentlige  Køns- 
atrie (se  Fig.  58) 1 .  A.  åter. 

Retraktoren  som  hos  foregaaende,  men  den  ene 
Gren  fæster  sig  paa  Midten  af  den  frie  Ægge- 
leder        3. 

3.  Kønsorganerne  simple,  uden  Udvidelse  paa  Epi- 

phallus  eller  den  frie  Æggeleder  .  5.  A.  mini  mus. 
Kønsorganerne   med  Epiphallus   eller  den    frie 
Æggeleder  udvidet 4. 

4.  Epiphallus  ikke  udvidet.    Den  øvre  Del   af  den 

frie  Æggeleder  tyndvægget,  den  nedre  Del  ud- 

videt,  med  Længdefolder,  hvoraf  særlig  2  er 

meget  kraftige 2.  A.  s  u  b  f  u  s  c  u  s. 

Epiphallus  udvider  sig  i  den  nedre  Del  kolbe- 
formet.  Et  øvre  Kønsatrie  til  Stede  som  hos 
A.  ater,  men  mindre 4.  A.  horten  si  s. 

1.  A.  ater  Linné  (A.  empiricorum  Férussac,  A.  rufus 
Linné,  A.  ålbus  Linné).  Den  sorte  Skovsnegl.  (Fig.  57.) 
Dyret  langstrakt,  halvcylindrisk,  bagtil  noget  affladet, 
uden  Køl.  Hovedet  med  lange  Øjestilke;  2  Nakkefurer. 
Skjoldet  fortil  og  bagtil  afrundet, 
grovkornet  paa  Overfladen.  Hud- 
vorterne store,  grove  og  stærkt 
fremtrædende;  i  Hviletilstanden 
og  paa  Spirituseksemplarer  viser 
Hudvorterne  sig  som  Regel  kru- 
sede paa  Toppen,  naar  Dyret  er 
udstrakt  derimod  glatte  og  tag- 
rygformede. Paa  største  Delen 
af    Dyret    ligger    de    i     Rækker,    Fig-  57.  A.  ater,  i  sammen- 

^„  «o«  D,r„„^«  ^.^  A^  ^^^^^^  krøben  Tilstand ;  nat.  Stør. 
og   paa    Ryggen    er   de    sammen-  ^^^^^  ^^^\^^^ 

smeltede  til  lange  Kamme.     Fod- 

saalen  kantet  med  en  meget  bred  Fodbræmme,  der  oven- 
til begrænses  af  en  Fodfure;  Fodsaalen  udelt;  Halekirtelen 
stor,  trekantet.  Farven  er  sædvanlig  kulsort,  Fodsaalens 
Midte  dog  altid  lysere,  graalig;  derfra  strækker  der  sig 
hvide  Tværstriber  ud  over  de  mørke  Sidedele.  Dyret  kan 
imidlertid  variere  stærkt  i  Farve;  Hovedet  eller  i  al  Fald 
Øjestilkene  vedbliver  dog  altid  at  være  sorte.  En  Baand- 
tegning  findes  saa  godt  som  aldrig  hos  de  voksne.  Slimen 
er  i  Reglen  farveløs  eller  svagt  hvidlig.  Naar  Dyret  irri- 
teres, eller  naar  det  hviler,  trækker  det  sig  stærkt  sammen 
og  antager  en  halvkugleform  et  Skikkelse;  samtidig  plejer  det 
at  vugge  svagt  fra  Side  til  Side.  Længden  er  90 — 120  mm.  — 
Kæben  (Fig.  55)  kraftig,  buet  og  paa  Forsiden  forsynet  med 
12—18  brede  Ribber,  der  forneden  springer  tandformet  frem. 
Kønsorganerne  med  dobbelt  Kønsatrie,  kort  fri  Æggeleder, 
lang  og  smal  Epiphallus  og  stilket  Sædgemme;  de  3  sidst- 

C.  M.  Steenberg:    Landsnegle.  5 

nævnte   udmunder  i   det  store,  øverste   Kønsatrie.    Dette 

indeholder   et   stort,   tungeformet  Parti    (Ligula),   hvorpaa 

Æggelederen  munder.  Fodkirtelen 

løber  i  de  forreste  ^h  af  Foden. 

Der  findes  her  i  Landet  føl- 
gende Farvevariationer  (Former): 

1.  miilléri  Moquin-Tandon. 
Sort  med  Ryggens  Midtlinie  („Kø- 
len") bleg,  grønlig. 

2.  marginåtus  Moquin-Tan- 
don. Sort  med  gullig  eller  orange- 
farvet Fodbræmme. 

3.  caståneus  Dumont  et  Mor- 
tillet.  Mørk  chokoladebrun  eller 
tjære  farvet.    Ogsaa    noget    lysere 

re)  Del  af  Kønsorganerne    Former    (brunneo-palléscens 
hos  A.  ater.  —   a  Køns-    Roebuck)  findes. 

4.  bi  CO  1  or  Roebuck.  Mørke- 
brun med  gullige  eller  orangefar- 
vede Sider  og  Fodbræmme. 

5.  cinéreus,  fasciåtus 
Mørch.  Graa,  halvanden  Tomme 
lang,  med  lyse  Sider  og  3  sorte 
Længdebaand  paa  Kroppen.  (Hører 

maaske  ikke  herhen,  men  til  A.  subfuscus!). 

6.  plumbeus  Roebuck  (eller  plumbeo-palléscens 
Roebuck).  Ryggen  skifergraa.  Siderne  og  Saalen  helt  hvide; 
Følerne  sorte.     Fodbræmmen  med  sorte  Tværlinier. 

7.  (plumbeo-)  nigréscens  Morch.  Som  foregaa- 
ende,  men  Ryggen  mørkfarvet  af  tæt  sammentrængte  sorte 
Punkter. 

8.  ålbus,  simplex  Moquin-Tandon.     Ensfarvet  hvid. 

9.  ålbus,  marginåtus  Moquin-Tandon.  Hvidlig  med 
gul  Fodbræmme. 

10.  ålbus,  élegans  Moquin-Tandon.  Hvidlig  med 
Fodbræmme  og  Hoved  orangefarvet. 

11.  ålbus,  oculåtus  Moquin-Tandon.  Hvidlig  med 
sorte  Øjestilke  og  Følere. 

12.  albolaterålis  Roebuck.  Dyret  sort  med  hvide 
eller  hvidgule  Sider.    Hovedet  og  begge  Følerpar  sorte. 

Mellem  den  sidstnævnte  Form  og  oculåtus  findes  alle 
mulige  Overgange,  idet  den  skarpe  Grænse  mellem  den 
sorte  Ryg  og  de  hvide  Sider  udviskes  og  det  sorte  Farve- 
stof (Pigment)  opløses  i  fine  smaa  sorte  Prikker  eller  for- 
trænges til  Furerne  mellem  Hudvorterne.  Til  sidst  holder 
der  sig  kun  en  svag  graalig  Plet  fortil  paa  Skjoldet  og  en 


Pig.  58.    Den  yderste  (ned- 


atriet  (a'  den  ydre,  a"  den 
indre  Del),  o  den  frie  Æg- 
geleder, p  Epiphallus,  r 
Retraktor,  rec  Sædgemme, 
SJ3.0  Spermovidukt,  vd  Sæd- 
leder. 

mørk  Indfatning  af  Aandehullet  og  Halekirtelen.  Naar 
ogsaa  Skjoldpletten  forsvinder,  har  man  Formen  oculatus. 

Hovedformen  findes  næsten  overalt  i  Landets  Skove. 
Enkelte  Steder  træffes  en  ligelig  Blanding  af  denne  og  de 
forskellige  hvide  Former  (8—12);  dette  er  f.  Eks.  Tilfæl- 
det i  Annebjærg  og  Ulkerup  Skove  ved  Nykjøbing  p.  Sj. 
Oftest  forekommer  de  hvide  Former  kun  i  enkelte  Eksem- 
plarer og  ret  sjælden  (Holte,  Frederiksdal,  Folehave, 
Petersværft,  Lindenborg  Kro  og  fl.  St.).  Af  de  graa  For- 
mer er  Nr.  5  fundet  i  Dronninggaards  Have,  Nr.  7  ved 
Marienlyst,  i  Frederiksborg  Dyrehave  og  i  Viborgegnen. 
De  brune  Former  er  sjældne;  Nr.  2,  3  og  4  angives  af  O.  F. 
Miiller  fra  Frederiksberg  Have;  Nr.  3  findes  tillige  ret  tal- 
rig ved  Lohals  paa  Langeland.  —  Den  sorte  Form  Nr.  1 
angives  af  O.  F.  Miiller,  men  uden  Lokalitet.  Den  i 
Mellem-  og  Sydeuropa  saa  almindelige  røde  Form,  ru  fus 
Linné,  er  derimod  ikke  fundet  hos  os. 

Man  træffer  disse  Dyr  overalt  i  Skovene,  i  størst 
Mængde  dog  ved  Grøfter  langs  Skovveje;  sjældnere  finder 
man  dem  paa  Enge  og  i  Haver.  De  er  næsten  altædende; 
baade  grønne  og  visne,  forraadnende  Plantedele  fortærer 
de;  Svampe  er  deres  Yndlingsføde;  men  de  forsmaar  hel- 
ler ikke  mindre,  saarede  Dyr,  Aadsler,  Ekskrementer  og 
forskelligt  Affald.  Deres  Lugt  er  overordentlig  fin;  paa 
lang  Afstand  kan  de  vejre  Føden  (dette  er  ogsaa  Tilfæl- 
det med  mange  andre  nøgne  Snegle).  —  Æggene  lægges  i 
Jorden  eller  i  den  nederste,  fugtige  Del  af  det  visne,  ned- 
faldne Løv;  de  er  ovale  (4x5  mm),  halvklare,  med  en 
læderagtig  Skal,  hvori  er  indlejret  talrige  fine  Kalkkorn; 
naar  de  tørres,  bliver  de  hvide.  Man  finder  dem  i  Klum- 
per paa  20—60  Stykker  til  næsten  alle  Tider  paa  Aaret; 
Ungerne  kommer  ud  af  Æggene  efter  30—40  Dages  For- 
løb. Kun  Ungerne  synes  at  overvintre,  medens  de  gamle 
dør  ved  Frostens  Indtræden;  i  meget  milde  Vintre  kan 
muligvis  enkelte  voksne  overvintre.  Dyrenes  Levetid  er 
altsaa  kun  godt  ét  Aar.  Ungerne  er  i  Begyndelsen 
hvidlige  med  gule  Prikker,  oftest  dog  med  en  graalig  eller 
grønlig  Tone.  Senere  bliver  „Halespids"  og  Hoved  og 
endelig  Ryg  og  Skjold  mørke,  medens  Siderne  endnu  er 
lyse.  Til  sidst  breder  det  sorte  Farvestof  sig  ud  over  Si- 
derne og  Fodsaalens  Sidedele.  I  Løbet  af  Udviklingen 
kan  der  undertiden  optræde  mørke  Sidebaand,  der  dog  i 
Reglen  senere  forsvinder.  Det  bedste  Kendetegn  paa  Un- 
gerne af  denne  Art  er  de  lange,  skarpe  Hudvorter  bag 
Kappen. 

2.  A.  subfuscus  Draparnaud  (A.  fuscus  Muller, 
A.    cinctus    Muller,    A.    rufus    Linné    hos    Westerlund). 

5* 

(Fig.  59).  I  Modsætning  til  foregaaende  Art  er  Kroppen 
mindre,  med  fladere  og  kortere  Hudvorter,  der  aldrig  som 
hos  denne  flyder  sammen  til  lange,  skarpe  Kamme. 
Farven  og  Farvetegningen  er  meget  variabel.  De  unge  Indi- 
vider har  i  Reglen  2  mørke,  brunlige  og  skarpt  afgrænsede 


Fig.  59. 


Fig.  60  a. 


Fig.  60  b. 


Fig.  61  a. 


Fig.  61  b. 


Fig.  59.     A.  subfuscus,   nat.  Stør.;    Fig.  60  a,  b.     A.   hortensis, 
X2;  Fig.  61  a,  b.    A.  circumscriptus,  X */3. 


Sidebaand.  Det  af  disse  Længdebaand  afgrænsede  Rygfelt 
er  i  Midtlinien  mørkt  og  bliver  udefter  mod  Baandene  ly- 
sere. Sjældnere  gennembrydes  det  mørke  Rygparti  af  en 
lysere  Midtstribe,  saaledes  at  der  ialt  bliver  4  mørke 
Baand  paa  Bagkroppen.  De  to  mørke  Hovedbaand  fort- 
sætter sig  over  paa  Skjoldet,  hvor  de  danner  en  lyrefor- 
met  Figur.  Inden  i  denne  viser  der  sig  en  haandvægt- 
formet,  mørk  Plet;  den  forreste  Del   af  denne   forsvinder 

ofte,  og  i  den  tilbageblevne  bageste  Del  dannes  da  i  Reg- 
len en  lys  Midtplet,  saaledes  at  der  fremkommer  en  Teg- 
ning som  et  Paafugleøje.  Siderne  er  lyse;  ogsaa  disse 
kan  fortil  blive  mørke;  først  farves  nemlig  Hovedets  Sider 
og  derpaa  breder  Farven  sig  et  Stykke  bagtil.  Dette  „Over- 
skæg" ses  hyppig  hos  Ungerne  og  undertiden  ogsaa  hos 
de  voksne.  Den  ovenfor  beskrevne  Farvetegning  kan 
beholdes  hos  de  voksne,  men  hos  mange  udviskes  Baan- 
dene,  enten  derved  at  den  mørke  Farve  midt  paa  Ryggen 
flyder  sammen  med  Baandene  og  disses  Grænse  nedadtil 
bliver  utydelig,  eller  derved  at  Ryggen  bliver  lys  og  Baan- 
dene udviskes  og  til  sidst  forsvinder.  I  første  Tilfælde 
faas  et  Dyr  med  mørk  Ryg  og  lysere  Sider,  i  andet  Til- 
fælde et  ensfarvet  Dyr.  Grundfarven  modificeres  stærkt 
af  den  udskilte  Hudslim,  der  kan  være  farveløs,  men  som 
oftest  er  gullig  eller  orangefarvet.  De  ensfarvede,  gule  og 
rødgule  Dyrs  Farve  skyldes  næsten  udelukkende  Slimen. 
Ved  Kombination  af  den  rødgule  Slim  og  det  sorte  Farve- 
stof (Pigment)  i  Ryghuden  faas  en  mørkebrun  Farve,  der 
karakteriserer  flere  Former  af  denne  Art.  Stærkest  er 
den  Slim  farvet,  der  udskilles  fortil  paa  Skjoldet  og  nær 
ved  Halekirtelen.  Fodbræmmen  er  bredest  bagtil;  den 
er  gulgraa  og  prydet  med  mørke  Tværlinier,  der  dog  ikke 
er  saa  skarpt  afgrænsede  og  regelmæssig  ordnede  som 
hos  foregaaende  Art.  Undertiden  kan  de  helt  forsvinde; 
længst  holder  de  sig  bagtil.  Fodsaalen  er  omtrent  ensfar- 
vet gullig-hvid;  dens  Slim  er  farveløs.  —  Denne  Art  kan 
ikke  saaledes  som  den  sorte  Skovsnegl  antage  en  halv- 
kugleformet  Skikkelse.    Længde  30—60  mm. 

Kæben  er  ravfarvet,  med  noget  færre  Ribber  (10 — 16) 
end  hos  A.  ater;  disse  springer  heller  ikke  saa  stærkt 
frem  som  hos  denne.  Kønsorganerne  (se  Fig.  62):  Der  er 
ingen  udvendig  synlig  Indsnøring  mellem  det  øvre  og 
nedre  Kønsatrie.  Den  frie  Æggeleder  er  i  sin  øvre  Del 
smal  og  tyndvægget,  i  sin  nedre  Del  bredere,  tykvægget 
og  indvendig  forsynet  med  Længdelister,  af  hvilke  særlig 
to  er  meget  kraftige;  disses  yderste  Del  danner  paa  Græn- 

sen  mellem  det  øvre  og  det  nedre 
Kønsatrie  to  Læber.  Epiphallus  er 
tynd  og  slank  og  aabner  sig  i  den 
nedre  Del  af  den  frie  Æggeleder  ved 
Basis  af  Sædgemmet,  der  er  temme- 
lig langstilket.  En  kraftig  Retraktof 
fæster  sig  med  den  ene  Gren  nederst 

^    ^  ^  .  paa  den  tyndvæggede  Del  af  den  frie 

Fig.  62.    Den  ydre  Del  ^        ,    ^  f   _, 

af  Kønsorganerne  hos  Æggeleder,    med    den    anden    øverst 

A.  subfuscus.    Samme  paa  Sædgemmets   Stilk;   den   udgaar 

Betydning  af  Bogsta-  fra  Lungehulens  Gulv  tæt  ved  Aortas 

verne  som   i    Fig.  58.  ^^  , 

Udsprmg. 

Oversigt  over  Farvevariationerne: 

1.  fuscus  Miiller.  Farven  rødlig,  midt  paa  Ryggen 
og  paa  Skjoldet  mørkere,  rødbrun  eller  kastaniebrun.  Paa 
hver  Side  af  Kroppen  et  mørkt  Baand,  der  ogsaa  fortsæt- 
ter sig  over  paa  Skjoldet;  Siderne  lysere;  Følerne  sorte; 
Fodsaalen  hvid.  Slimen  rødgul.  Findes  temmelig  al- 
mindelig i  næsten  alle  Landets  Skove. 

2.  cinctus  Muller  (succineus  aurantiacus  Dumont  et 
Mortillet).  Gul,  ravfarvet,  uden  det  mørke  Rygparti;  paa 
hver  Side  af  Bagkroppen  og  Skjoldet  et  graat  Baand;  Fod- 
saalen hvid.  Slimen  gul.  Almindelig  i  Bøgeskove,  findes 
ogsaa  i  Haver  (Holte,  Kongens  Have,  Frederiksberg  Have). 

3.  læ  vi  s  Westerlund.  Brungul  Ryg  og  gule  Sider, 
uden  Længdebaand;  Fodbræmmen  med  mørkebrune  Tvær- 
striber. Skjoldet  næsten  glat.  Ryggens  Hudvorter  smalt 
lancetformede.  Furerne  mellem  disse  svage.  —  Hareskov, 
Marselisborg  Skov. 

4.  flåvus  Nilsson.  Ensfarvet  gul  eller  bleggul,  med 
svagt  graalig  Ryg  og  meget  svage  Længdebaand  eller  helt 
uden  saadanne;  Fodbræmmen  med  utydelige  Tværstriber; 
Øjestilkene  og  deres  Retraktorer  sorte.  —  Hareskov,  Dyre- 
haven. 

Det  vil  sikkert  vise  sig,  at  der  findes  endnu  flere 
Farvevariationer  her  i  Landet. 

Denne  Snegl  træffes  i  saa  godt  som  alle  Bøgeskove; 
det  er  den  almindeligste  af  alle  vore  Arion-Arter.  Den 
lever  hovedsagelig  af  Svampe  (Russula,  Agaricus),  men 
kan  ogsaa  undtagelsesvis  æde  grønne  Planter  og  tage  dy- 
risk Føde.  Æggene  lægges  til  alle  Aarstider,  særlig  dog 
om  Efteraaret.  Allerede  naar  Dyrene  er  halvvoksne,  be- 
gynder de  at  lægge  Æg.    Æggenes  Antal  varierer  stærkt 

efter  Individernes  Størrelse,  fra  5—20,  ja  endog  til  50;  de 
er  ovale  (2^/2 — 3x2— 2'/2  mm),  halvgennemsigtige,  enten 
temmelig  klare  eller  hvidgule.  Ungerne  kan  spinde  lange 
Slimtraade,  hvori  de  kan  fire  sig  ned  fra  Træernes  Grene; 
enkelte  Gange  ser  man  dem  vende  om  og  klatre  op  ad 
den  Traad,  de  nylig  har  spundet. 

3.  A.  circumscriptus  Johnston  (A.  bourguignåti 
Mabille).  (Fig.  61  a,  b).  Kroppen  er  plump,  omtrent 
lige  bred  over  det  hele;  Kappen  og  Bagkroppen  har  paa 
hver  Side  to  tydelige,  skarpt  afgrænsede,  mørkegraa  eller 
sorte  Længdebaand,  der  indadtil  oftest  er  kantede  med  en 
lys  Linie.  Imellem  disse  er  Ryggen  mørkegraa,  under- 
tiden med  en  rødlig  Tone.  Siderne  er  lysere;  fortil  kan  der 
dog  forekomme  en  svag,  sort  Farvestribe,  et  „Overskæg", 
ligesom  hos  foregaaende  Art.  Under  det  mørke  Sidebaand 
kan  der  under  visse  Omstændigheder  (stærk  Varme  og 
Lys)  dannes  et  gulligt  eller  orangefarvet  Baand,  og  da 
holder  Siderne  sig  ganske  lyse.  Ungerne  har  en  svag 
Køl,  der  gaar  lige  fra  Skjoldets  Bagrand  til  Halekirtlen, 
og  som  er  dannet  af  en  enkelt  Række  Hudvorter,  Denne 
Kølstribe  er  hvidfarvet.  Hos  de  voksne  taber  den  sig; 
dog  kan  man  saa  godt  som  altid  spore  en  lys,  fin  Stribe 
ned  ad  Ryggen  hos  disse.  Dette  et  et  godt  Kendetegn, 
hvorved  denne  Art  adskiller  sig  fra  de  baandede,  graalige 
Varieteter  af  foregaaende  Art  samt  fra  A.  hortensis.  Lige 
saa  vigtig  er  Fodsaalen  ved  Artsadskillelsen,  idet  denne 
hos  den  her  omtalte  Art  er  ren  hvid,  dog  med  et  klart, 
halvgennemsigtigt  Midtparti;  medens  den  hos  A.  subfuscus 
og  hortensis  er  gullig  eller  orangefarvet,  i  al  Fald  aldrig 
ren  hvid.  Fodbræmmen  er  temmelig  bred,  uden  tydelige 
mørke  Tværstriber.     Længde  30—50  mm. 

Kønsorganerne  (se  Fig. 63)  er  ret  karakteristiske:  Den 
frie  Æggeleder  er  kort,  lige  tyk  over  det  hele.  Sædlederen 
er  temmelig  lang  og  udvides  jævnt  til  Epiphallus.  Sæd- 
gemmet har  en  Stilk,  der  særlig  forneden  er  tyk;  selve 
Blæren  er  foroven  trukket  ud  i  en  temmelig  lang  og  ofte 
tynd  Spids;  en  saadan  findes  ikke  hos  nogen  af  de  andre 
Arien-Arter,  det  er  derfor  et  udmærket  anatomisk  Kende- 

tegn.     Epiphallus   og  Sædgemmets  Stilk  er  forsynet  med 

Længdefolder,  det  sidste  tillige  med  2  Gruber.    Kønsatriet 

er  meget  stort  og  langt. 

I  Haver,  Skove  og  paa  udyrkede 
Pladser  forekommer  denne  Art  meget 
almindelig  under  Sten,  nedfaldne  Gre- 
ne og  Blade,  i  Jordhuller,  i  gamle  Træ- 
stubbe, under  Bark  og  lignende  Ste- 
der. Det  er  træge  Dyr,  der  holder  sig 
skjult  om  Dagen  og  først  kryber  frem, 
naar  det  bliver  mørkt.  Deres  Føde 
bestaar  af  døde,  halvforraadnede  Plante- 
dele, derimod  synes  de  kun  sjælden  at 
tage  friske,  grønne  Plantedele  saaledes 
som  efterfølgende  Art.  Æggene  lægges 
om  Sommeren  og  Efteraaret  i  Klumper 
paa  12—15  Stykker,  sjælden  flere;  de 
er  ovale,  i  Begyndelsen  klare,  senere 
matte.  Ungerne  udvikles  i  Løbet  af 
Vinteren  og  Foraaret;  fra  Marts  Maa- 
ned  af  træffes  de  fuldvoksne  Eksem- 
plarer. Under  gunstige  Forhold  kan 
de  voksne  overvintre. 


Pig.  63.  Kønsorga- 
ner af  A.  circumscrip- 
tus.  Samme  Be- 
tydning af  Bogsta- 
verne som  i  Pig.  58  ; 
desuden  dh  herma- 
froditisk Kønsgang, 
k  Kønskirtel,  vs  Sæd- 
blære,  OP  Æggehvide- 
kirtel. 


4.  A.  horténsis  Férussac.  (Fig. 
60  a,  b).  Ligner  meget  den  foregaa- 
ende  Art,  men  er  slankere  og  mere 
tilspidset  bagtil;  tillige  er  Huden  mere 
sejg.  Skjoldet  er  temmelig  lille.  Og- 
saa  i  Farvetegning  er  der  en  vis 
Lighed  med  den  foregaaende;  men 
Ryggen  er  meget  mørkere,  og  de  sorte 
Længdebaand  er  rykket  længere  bort  fra  Ryggens  Midte 
og  i  Reglen  ikke  skarpt  afgrænsede  nedadtil  mod  Siderne; 
den  sorte  Farve  udbreder  sig  nemlig  til  Fodbræmmen, 
dog  stadig  aftagende  i  Styrke  nedefter.  Naar  Dyret  be- 
tragtes ovenfra,  bliver  det  Totalindtryk,  man  faar,  at  det 
er  sort.  Fodsaalen  er  altid  gullig  eller  hyppigere  orange- 
farvet. En  hvid  Rygkøl  findes  aldrig.  Slimen  er  svagt 
gullig  eller  orangefarvet.     Længden  25 — 30  mm. 

Kønsorganerne  (se  Fig.  64) :  Den  ret  lange,  frie  Ægge- 
leder er  i  Begyndelsen  tynd  og  udvider  sig  derpaa  jævnt. 

Sædlederen,  der  er  temmelig  kort,  udvider  sig  stærkt  i 

den  nedre  Del  og  bliver  kolbeformet.   Sædgemmet  har  en 

fint  længdefoldet  Stilk  uden  Gruber,     Foruden  det  nedre, 

egentlige  Kønsatrie  findes  ogsaa  et  øvre. 

Fodkirtlen    indtager    kun    den    forreste 

Tredjedel  af  Saalen. 

Denne  Snegl  holder  næsten  udeluk- 
kende til  i  Haver  og  Parkanlæg,  hvor 
den  findes  sammen  med  den  foregaa- 
ende  Art;  derimod  tager  den  meget 
sjælden  saaledes  som  denne  tillige  Op- 
hold i  Skovene.  Den  er  ret  livlig  i 
sine  Bevægelser.  Om  Dagen  gemmer 
den  sig,  men  ved  Mørkets  Frembrud 
kommer  den  frem.  Den  angriber  næ- 
sten alle  Slags  Planter,  f.  Eks.  Kartofler, 
Jordbær,  Stikkelsbær  samt  mange  for- 
skellige Prydplanter,  og  da  den  ofte  op- 
træder i  store  Masser,  kan  den  i  kort 
Tid  fuldstændig  ødelægge  Planterne  paa 
større  Arealer;  den  er  saaledes  mere 
skadelig  end  Agersneglen.  Dyrisk  Føde 
forsmaar  den  heller  ikke.  —  Om  Ud- 
bredelsen her  i  Landet  kendes  næsten 
intet;  den  anførtes  tidligere  som  almindelig  her  fra  Nord- 
europa; men  det  har  vist  sig  at  bero  paa  en  Forveksling 
med  A.  circumscriptus.  Kun  fra  tre  Steder  her  i  Landet 
kendes  den  med  Sikkerhed,  nemlig  fra  Kolonihaver  i  Kol- 
ding, fra  Giesegaards  Have  ved  Kværkeby  samt  fra  Thisted; 
alle  tre  Steder  forekommer  den  i  store  Mængder.  Den  findes 
dog  sikkert  ogsaa  andre  Steder  i  Haver.  —  Foraar,  Sommer 
og  Efteraar  lægger  de  deres  Æg;  man  finder  dem  i  Jord- 
huller i  et  Antal  af  50—80;  de  ligger  i  Klumper  sammen- 
holdt af  en  gullig  Slim.  De  er  omtrent  kugleformede, 
først  halvgennemsigtige  og  svagt  mælkehvide,  senere  mere 
uigennemsigtige  og  gullige.  Ungerne  træffes  næsten  hele 
Aaret  igennem;  de  har  en  Køl,  der  dog  ikke  som  hos  den 
foregaaende  Art  er  hvid;  den  forsvinder  hos  de  voksne. 
Det  tager  kun  et  halvt  Aars  Tid,  inden  Ungerne  er  fuld- 
voksne. 

5.   A.   minimus   Simroth   (A.  intermédius  Normand). 

(Fig.  65).     Kroppen    er    lille,    plump    og   bagtil    afrundet. 

Kappen  bedækker  en    Tredjedel   af  Dyret.     Hudvorterne 

er  ejendommelige;  de   er  meget  smaa  og  polygonale  og 

kan,    særlig    naar    Dyret    trækker    sig   sammen,    antage 


Fig.  64.   Den  ned- 
re   Del  af  Køns- 
organerne hos 
A.    hortensis.    — 
Samme  Betydning 
af  Bogstaverne 
som  i  Fig.  58. 

Fig.  65.    A.  minimus  (a  ef- 
ter Simroth,    b   og   c   efter 
Scharff),  X  2. 


Form    som    kegleformede    Knuder,    der    hæver    sig    op 

over  den  øvrige  Hud.    Til  andre  Tider,  særlig  naar  den 

holdes  i  Fangenskab,  kan  Huden 

blive   glat.     Det   synes,    at   det 
a 
staar   i    Dyrets    Magt    vilkaarlig 

at  forandre  Hudvorternes  Form. 
Kønsaabningen  ligger  lidt  læn- 
gere fremme  end  hos  de  andre 
Arion-Arter.  Farven  er  næsten 
hvid  eller  lys  gulgraa,  og  naar 
den  gule  Slim  afsondres  rigelig, 
kan  den  endog  blive  stærkt  gul, 
^  særlig  henimod  Halekirtlen.  Mid- 
ten af  Ryggen,  Skjoldet,  men 
særlig  Hovedet  og  dets  to  Fø- 
lerpar er  mørkere,  graalige.  Et 
graat  Baand  findes  ofte  paa  hver 
Side  af  Kappe  og  Bagkrop.  Siderne  er  lyse;  fortil  lige 
over  Fodfuren  viser  der  sig  i  Reglen  en  Række  smaa, 
men  tydelige,  sorte  Pletter.  Fodsaa- 
len  er  gullig.  Naar  Dyret  hviler, 
kan  det  trække  sig  stærkt  sammen 
og  omtrent,  men  ikke  ganske,  an- 
tage samme  halvkugleformede  Skik- 
kelse som  A.  ater.  Størrelsen  15— 
20  mm. 

Kæben  er  smal  og  fin,  med  5 — 8 
brede,  svagt  hvælvede  Ribber.  Køns- 
organerne (se  Fig.  66)  er  enkelt  byg- 
gede, med  kort,  lige  og  trind  fri  Ægge- 
leder, stort,  kugleformet  og  tykstilket 
Sædgemme  og  slank  Epiphallus,  der 
indvendig  er  forsynet  med  Rækker  af  Papiller.  Fodkirte- 
len er  kort  og  indtager  knap  den  forreste  Halvdel  af  Fod- 
saalen. 

Her  fra  Landet  er  denne  lille  Snegl,  der  meget  ligner 
Unger  af  Arion  ater  og  subfuscus,  kun  daarlig  kendt.    For- 


Fig.  66.  Kønsorga- 
ner af  A.  minimus. 
Betydningen  af  Bog- 
staverne se  Fig.  58 
og  63. 

fatteren  fandt  den  for  et  Par  Aar  siden  i  Marselisborg 
Skov.  Den  lever  næsten  udelukkende  af  Svampe;  i  Au- 
gust eller  September  Maaned  lægger  den  10—20  forholds- 
vis store  Æg  (2  x  P/2  mm).    Dyrene  er  kun  etaarige. 


4.  Fam.   Endodontidae. 

Skallen  er  uigennemsigtig,  brunlig  farvet,  ofte 
med  flammet  Tegning  og  ribbet-stribet;  Mundran- 
den er  skarp  og  ikke  tilbagebøjet,  Læbe  mangler; 
Navlen  er  ofte  meget  vid  og  perspektivisk.  Dyret 
er  forsynet  med  en  tydelig  Fodfure.  Kæben  be- 
staar  af  flere  Plader,  der  enten  kun  er  løst  forbundne 
(Fig.  9)  eller  smeltede  sammen,  saaledes  at  Kæben 
bliver  fint  lodret  stribet  (Fig.  68).  Radula  (Fig.  69)  er 
bygget  omtrent  som  hos  Fam.  Helicidae,  idet  Rand- 
tænderne har  korte  og  brede  Basalplader  og  én — flere 
Spidser.  Kønsorganerne  (Fig.  70)  er  enkelt  byggede. 

Der  kendes  af  denne  Familie  8  Slægter,  hvoraf  2  er 
repræsenterede  her  i  Landet.  løvrigt  er  den  udbredt  over 
alle  5  Verdensdele. 

Oversigt  over  Slægterne. 

Skallen  meget  lille,  næppe  2  mm  i  Diameter, 
dannet  af  knap  4  Vindinger.  Kæben  sammensat 
(polyplacognath) 1.  Punctum. 

Skallen  større,  dannet  af  4—7  Vindinger.  Kæ- 
ben stribet  (aulacognath) 2.  Pyramidal a. 

1.    Punctum  Morse. 

Skallen  er  stærkt  nedtrykt,  med  svagt  konveks 
Spir  og  afrundede  Vindinger.  Kæben  er  dannet  af 
13—19  Plader  (hos  P.  pygmæum  af  19;  Fig.  9). 
Radula  har  forholdsvis  faa  Tænder  i  hver  Tvær- 
række; hos  den  danske  Art  findes  i  hver  Tvær- 
række 19  Tænder  paa  hver  Side  af  Centraltanden. 

Denne  er  trespidset,  Side-  og  Randtænderne  to- 
spidsede.  Kønsorganerne  mangler  Pilsække  og 
andre  Vedhæng  paa  den  frie  Æggeleder  og  Penis. 

Til   denne   Slægt  hører  meget  smaa  Former  fra  den 
nordlige  Halvkugle.     Her  i  Landet  findes  kun  1  Art. 

1.  P.  pygmæum  Draparnaud.  (Fig.  67).  Dyret  slankt, 
kun  lidet  afsmalnet  bagtil.  „Halen"  lille  og  skjult  af  Skal- 
len, naar  Dyret  kryber.  Farven  graalig,  Hoved  og  Nakke 
mørkere,  Fodsaalen  lysere,  hvidlig.  Baade  Øje- 
^P^^  stilke  og  Følere  veludviklede.  —  Skallen  dannet 
^^HB  af3^/2— 4  langsomt  tiltagende,  cylindriske  Vindin- 
ger. Embryonalvindingerne  (1^/2)  glatte,  de  øv- 
rige meget  fint  og  tæt  ribbet-stribede,  hvorved 
Skallen  bliver  silkeglinsende.  Fine  Spiralstriber 
findes,  særlig  omkring  den  vide,  perspektiviske 
Navle.  Mundingen  afrundet  maaneformet,  med 
skarp  og  simpel  Mundrand.  Bredde  \^U  mm, 
Højde  ^/4  mm. 

Denne  lille  Snegl  findes  ret  hyppig  i  næ- 
sten alle  vore  Bøgeskove  under  det  visne  Løv 
^^><6""^  og  i  Mos.  Meget  hyppig  kan  den  tages  paa 
Undersiden  af  nedfaldne  Grene,  eller  paa  Kalk- 
sten, Flintstykker  og  desl.  Det  er  ret  livlige, 
men  lyssky  Dyr;  der  angives,  at  de  hen  paa  Eftersommeren 
lægger  en  Klump  smaa,  opaliserende  Æg,  og  at  Udklæk- 
ningen kun  tager  kort  Tid.  Ungerne  bliver  voksne  Aaret 
efter.  Subfossil  kendes  Arten  fra  yngre  holocæne  Aflejringer. 
Levende  er  den  fundet  i  næsten  alle  Landets  Dele  (Sjælland, 
Møen,  Falster,  Bornholm,  Fyn,  Nord-,  Øst-  og  Midtjylland). 


Fig.  67. 
Punctum 


2.    Pyramidula  Fitzinger. 

Skallen  er  affladet,  skiveformet  til  kegleformet, 
uigennemsigtig,  ofte  ribbet-stribet  eller  med  Spiral- 
skulptur, Mundranden  simpel  og  tynd, 
ikke  tilbagebøjet.  Tænder  i  Mundin- 
gen kan  findes  eller  mangle.  Kæben 
(Fig.  68)  er  forsynet   med  talrige  Stri-   F^g-  68.   Kæbe 

^     ^         '  ^  ^  af    Pyramidula 

ber,  der  konvergerer  noget  imod  Mid-  rotundata.x30. 

ten.  Radula  (Fig.  69)  har  trespidsede  Centraltæn- 
der, tospidsede  Sidetænder  og  som  Regel  tre — fler- 
spidsede  Randtænder.  Kønsorganerne  (Fig.  70)  er 
enkelt  byggede,  Fodsaalen  udelt. 


^fe 


Fig.  69.    Tænder  af  Pyramidula  rotundata.    X  800. 

Talrige  Arter  fra  de  nordlige,  tempererede  Egne  hører 
til  denne  Slægt.  Her  i  Landet  findes  to  Arter,  der  har 
smaa,  ribbet-stribede  Skaller  med  nedtrykt  Spir,  og  som 
mangler  Tænder  og  Folder  i  Skalmunden. 

Oversigt  over  Arterne. 

Skallen  bestaaende  af  5^/2—7  tydelig 
^  kantede  Vindinger,  med  flammet 
Tegning  dannet  af  rødlige  Plet- 
ter    1.  P.  rotundata. 

Skallen  dannet  af  4— 5  afrundede  Vin- 
dinger, uden  Pletter.  2.  P.  r  u  d  e  r  å  t  a. 


1.  P.  rotundata  Miil- 
ler.  (Fig.  71).  Dyret  lyse- 
graat  —  blaagraat.  Hoved, 
Følere  og  Ryg  mørkegraa, 
undertiden  sorte;  Siderne 
lysere,  med  smaa,  fine, 
mørke  Pletter.  Fodsaalen 
smal,  graa  med  gullige  Punk- 
ter. Kappen  rødlig — graa 
med  hvide  Pletter.  —  Skallen 
stærkt  nedtrykt,  med  svagt 
hvælvet  Spir,  paa  Oversiden 
kraftig  og  regelmæssig,  paa 
Undersiden  svagere  ribbet,  de  P/-2  Em 
bryonalvindinger  dog  glatte.  Farven 
hornagtig,    med  rødbrune   Pletter,  der 


Fig.  70.  Kønsorga- 
ner af  P.  rotundata. 
Betydningen  af  Bog- 
staverne som  i 
Fig.  18. 


Fig.  71. 
Pyrami- 
dula ro- 
tundata. 
X2. 

er  tydeligst  paa  Oversiden.  Pletterne  paa  to  op  til  hin- 
anden stødende  Vindinger  ofte  vekslende  med  hinanden. 
Navlen  stor  og  aaben,  perspektivisk.  Vindingerne  lang- 
somt tiltagende  i  Størrelse,  deres  Antal  5^/2—7;  sidste  Vin- 
ding oventil  altid  med  en  mere  eller  mindre  tydelig  Kant, 
hos  Ungerne  med  en  udpræget  Køl.  Mundingen  lille, 
skraat  stillet,  nedtrykt  halvmaaneformet;  Mundranden  sim- 
pel, skarp  og  lige.    Bredde  5—7  mm.  Højde  2,5—3,3  mm. 

F.  alba   Moquin-Tandon    er    en    halvklar,    hvidlig — 
grønlig  Form  uden  Pletter. 

Denne  Art  hører   til    de   almindeligste  danske   Skov- 
snegle.   Overalt   i    Bøgeskove,   selv   paa   temmelig   tørre 
Lokaliteter,   kan  man  træffe  den  i  det  nedfaldne  Løv,  paa 
Sten   og  Pinde.     Et  yndet  Opholdssted   er  gamle   Stubbe, 
hvor  man  ofte  træffer  den  i  stor  Mængde.    Ogsaa  i  Haver 
i  Nærheden  af  Skove   kan  den  findes.     Den  hvidlige  (al- 
bine)  Form  træffes  sammen  med  Hovedformen  paa  mange 
forskellige  Steder;  særlig  hyppig  synes   den   at  være  paa 
Steder,  hvor  Jorden  er  stærkt  kalkholdig.     Det  er  træge 
Dyr,  der  holder  sig  skjult  om  Dagen,  og  som  overvejende 
lever   af   Planteføde,    f.  Eks.    halvforraadnede    Plantedele. 
Allerede  tidlig  om  Foraaret  begynder  de  at  lægge 
-^**^%^      Æg.   Æglægning  kan  finde  Sted  hele  Sommeren 
'/)    igennem   til   hen  paa  Efteraaret.     Hvert  Individ 
I  lægger  20 — 30  Æg  i  Smaaklumper;  de  er  kugle- 
""^■^^^.Ay   formet-ellipsoidiske,   hvide,  med  Kalkskal.    Un- 
gerne  kommer  ud  efter  knap  14  Dages  Forløb, 
de  bliver  voksne  i  Løbet  af  et  Aars  Tid.  —  Sub- 
fossil kendes  Arten  fra  Meilgaard  Køkkenmød- 
ding, fra  en  Støvaflejring  ved  Øxnebjærg  og  fra 
Kildekalk. 

2.   P.  ruderåta  Studer*).    (Fig.  72).    Dyret 

skifergraat,  med  mørkere  Ryg,  Hoved  og  Følere. 

Fig.  72.     Fodsaalen  lys.  —  Skallen  meget  lig  foregaaende 

P.  rude-     ArtSj  dog  stærkere   hvælvet  paa  Oversiden   og 

med    mere   afrundede,    cylindriske    Vindinger; 

disse  hurtigere  tiltagende   i   Størrelse,  deres  Antal  4—5. 

Ribberne   skarpe,   særdeles    regelmæssig  og  tæt  stillede, 

hvorved  Skallen  faar  en  ejendommelig  Silkeglans.    Farven 

ensartet   brungul.    Navlen  skaalformet,  men  knap  saa  vid 


*)  P.   rupéstris    Drap.    angives    fra   Kildekalk    i  Jylland.     Dr.   A.  C.  Jo- 
hansen har  dog  paavist,  at  Ekspl.  tilhører  Acanthlnula  aculeata. 

som  hos  foregaaende  Art.  Mundingen  oval-ægformet,  svagt 
udskaaren  af  næstsidste  Vinding;  Mundranden  skarp,  ikke 
tilbagebøjet.     Bredde  6—7  mm,  Højde  3—3^/2  mm. 

Denne  smukke  Art  forekommer  paa  lignende  Steder 
som  foregaaende,  men  er  her  i  Landet  meget  sjælden. 
Den  er  funden  nogle  faa  Steder  paa  Bornholm  (f.  Eks.  ved 
Gudhjem)  og  et  Par  enkelte  Steder  paa  Sjælland  (Frede- 
riksdal, Sorø  og  et  forvitret  Ekspl.  paa  Strandpromenaden). 
Subfossil  kendes  den  fra  Kildekalk,  den  undersøiske  Mose 
i  Frihavnen  samt  fra  Ferskvandskalk  paa  Bornholm. 

5.  Fatn.   Helicidae. 

Til  denne  Familie  henregnes  mindst  et  halvt 
Hundrede  Slægter  med  højst  forskellig  formet 
Skal.  Hovedparten  har  dog  konisk-kugleformet  til 
fladtrykt-skiveformet  Skal  med  svagere  eller  stær- 
kere tilbagebøjet  Mundrand  og  med  Læbe.  —  Fod- 
furer og  Halekirtel  mangler.  Kæben  er  af  meget 
variabelt  Udseende:  glat,  stribet,  foldet  og  ribbet. 
Randtænderne  har  ligesom  hos  foregaaende  Fami- 
lie brede,  men  korte,  firkantede  Basalplader  og 
én — flere  Spidser.  Yderspidsen  er  aldrig  rykket 
saa  højt  op  paa  Midtspidsen  som  hos  visse  Zoni- 
tider.  Kønsorganerne  er  højst  forskellige,  i  nogle 
Tilfælde  enkelt,  i  andre  Tilfælde  mere  eller  mindre 
kompliceret  byggede.  De  her  i  Landet  forekom- 
mende Slægter  (maaske  dog  med  Undtagelse  af 
Acanthinula)  hører  til  den  store  Afdeling,  der  har 
Pilsække  (Belogona).  Som  Regel  findes  1 — 2  Pil- 
sække og  undertiden  1 — 2  tæt  ved  disse  siddende 
Bisække;  de  førstnævnte  indeholder  hver  en  Kalk- 
pil (Kærlighedspilen).  Hos  enkelte  Arter  indenfor 
nogle  af  Slægterne  kan  Pilsækken,  ja  endog  Slim- 
kirtlerne (de  fingerformede  Kirtler)  dog  blive  rudi- 

mentære,  og  Pilen  mangle  (Helicodonta  obvoluta, 
Helicella  barbara).  Hos  Slægterne  Acanthinula 
og  Vallonia  mangler  altid  de  fingerformede  Kirtler. 
Den  første  og  maaske  begge  Slægter  maa  derfor 
rimeligvis,  naar  de  bliver  bedre  undersøgt,  fjernes 
fra  denne  Familie. 

Oversigt  over  Slægterne. 

(Efter  Anatomien). 

1.  Slimkirtlerne  (de  fingerformede  Kirtler)  mangler.     2. 
Slimkirtlerne  til  Stede 3. 

2.  Pilsæk  og  Pil  mangler 1.  Acanthinula. 

Pilsæk  og  Pil  til  Stede 2.  Vallonia. 

3.  Slimkirtlerne   har  2 — flere  Grene,  der  er  sæk- 

formede, kølleformede  eller  ovale  og  tykvæg- 
gede;  disse  udmunder  gennem  en  fælles  Gang 
i  Pilsækken  eller  i  en  Udposning  (Bisæk)  paa 

denne 3.  E  u  1 6 1  a. 

Slimkirtlerne  rør-  eller  fingerformede  og  fæste- 
de til  den  frie  Æggeleder  (Vagina),  aldrig  til 
Pilsækken  eller  dennes  Bisæk 4. 

4.  Højre  Øjestilk-Retraktor  forløber  til  venstre  for 

Kønsorganerne  og  Penis-Retraktoren.  4.  Helicella. 
Højre  Øjestilk-Retraktor  forløber  over  Kønsor- 
ganerne mellem  Penis  og  Æggelederen 5. 

5.  Sædgemmets  Stilk  lang;  endnu   længere  er  en 

Udposning  (Diverticulum)  derpaa,  som  er  fæ- 
stet til  Spermovidukten.  Flagellum  veludvik- 
let, spiralsnoet.     Pilen   krummet,   med  trindt 

Skaft  og  tobladet  Spids 7.  H  e  1  i  c  i  g  6  n  a. 

Uden  Udposning  (Diverticulum)  paa  Sædgem- 
mets Stilk  eller  med  en  saadan,  der  da  er  fri 
og  ikke  forbundet  med  Spermovidukten 6. 

6.  Sædgemmets  Stilk  lang,  med  eller  uden  Udpos- 

ning.   1  Pilsæk;  Pilen  4-bladet  med  kort  Hals 

og  kreneleret  Basis  (Krone) 8.  H  é  1  i  x. 

Sædgemmets  Stilk  kort,  uden  Udposning.  Pilsæk 
mangler  eller  1—2  Pilsække  er  til  Stede,  med 
eller  uden  Bisække.  Pilene  som  Regel  ikke 
4-bladede 7. 

7.  Penis    med    kort    Flagellum.      Uden    Pilsække 

eller  oftest  med  1—2  Pilsække;  Bisække  til 
Stede  eller  manglende.  0—1—2  Pile;  disse 
er  cylindriske,  med  korte  Blade  ved  Spidsen. 

6.  Hy gromia. 

Penis  uden  Flagellum.    Uden  eller  med  Pilsæk. 
Hvis  en  Pil  findes,  da  er  den  kort  og  kegle- 
formet.  (Penis-Retraktoren  fæstet  til  den  store 
Muskel,  derheftersigtil  Skalaksen)  5.  Helicodonta. 
Da  Skallen  varierer  overordentlig  stærkt  inden  for  de 
enkelte  Slægter,    frembyder  det   store  Vanskeligheder  at 
opstille  en  Bestemmelsestabel  over  Slægterne   efter  Skal- 
karakterer alene.   Af  praktiske  Hensyn  gives  der  derfor  her 
en  Bestemmelsestabel  over  alle  danske  Arter  af  Fam.  Helici- 
dae,  hvori  kun  er  anvendt  Kendetegn  hentede  fra  Skallerne. 

Oversigt  over  Arterne  hørende  til  Slægter  af 
Fam.  Helicidae. 

1.  Skallens  Bredde  3  mm  eller  derunder.  Skalover- 

fladen ofte  med   hindeagtige  Tværribber  eller 

Tværlameller 2. 

Skallens  Bredde  større  end  4'l2  mm,  Skalover- 
fladen uden  hindeagtige  Tværribber 4. 

2.  Skallen  omtrent  kugleformet,  med  talrige  Tvær- 

lameller, dannet  af  Skallens  „Overhud".    Far- 
ven   brun — brungul.     Mundingen    halvmaane- 

formet  eller  ægformet-oval 3. 

Skallen  stærkt  nedtrykt,  med  kun  svagt  konvekst 
Spir.  Overfladen  omtrent  glat  eller  ribbet. 
Farven  hvidlig,  graalig  eller  svagt  brunlig. 
Mundingen  kredsrund.  (S.  86)  V  a  1 1 6  n  i  a  p  u  1  c  h  é  1 1  a. 

3.  Vindingernes  Antal  5—6,  med  lave,  fine  Over- 

hudslameller.  Mundranden  skarp,  uden  Læbe. 

(S.  84)  Acanthinula  lamellåta. 
Vindingernes  Antal  4,  med   høje  Lameller,  der 
udfor  den  svage  Køl  hver  løber  ud  i  en  bør- 
steformet    Spids.      Mundranden    tilbagebøjet, 
med  Læbe (S.  85)  Acanthinula  aculeåta. 

4.  Skalbredden  mellem  4^/2  og  30  mm,  uden  eller 

oftest  med  Navle 5. 

Skalbredden  over  30  mm.  Navlen  oftest  lukket 
(hos  de  voksne) 21. 

5.  Spiret  ganske  fladt  eller  endog  svagt  konkavt.  Mun- 

dingen trekantet,  med  bredt  tilbagebøjet  og  for- 
tykket Mundrand.  (S. 95)  Helicodonta  obvoluta. 
Spiret  mere  eller  mindre  hvælvet,  Mundingen 
ikke  trekantet 6. 

6.  Med  to  Tænder  forneden  i  Mundingen 

(S.  99)  Hy gromia  bidens. 
Skalmunden  uden  Tænder 7. 

7.  Skallen  meget  høj,  taarnformet 

(S.  93)  Helicélla  bårbara. 
Skallen  ikke  taarnformet 8. 

C.  M.  Steenberg:    Landsnegle.  6 

8.  Skallen  linseformet,  med  kornet  Overflade,  med 

skarp  Køl  og  sammenhængende  Mundrand  . . 
p                                       (S.  102)  Helicigona  lapicida. 
Skallen  ikke  linseformet.  Mundranden  ikke  sam- 
menhængende        9. 

9.  Skallen  med  en  mere  eller  mindre Itydelig  Navle^ 

Mundingens  Akserand  buet 10. 

Skallen  (hos  de  voksne)  uden  Navle,  Mundin- 
gens Akserand  omtrent  lige,  bred  og  fortykket.   20. 

10.  Skallen  10—27  mm  i  Diameter 11. 

Skallen  5—10  mm  i  Diameter 16. 

11.  Navlen  lille,  delvis  dækket  af  den  tilbagebøjede 

Akserand 12. 

Navlen  vid  og  aaben 13. 

12.  Skallen  10— 15  mm  bred,  sidste  Vinding  med  en 

stump  Kant,  Læben  rødlig 

(S.  99)  Hygromia  incarnåta. 
Skallen  15—27  mm,  sidste  Vinding  afrundet.  Læ- 
ben hvid 

(S.  103)  Helicigona  (Ariånta)  arbustorum. 

13.  Skallen  omtrent  kuglerund,  med  stor,  afrundet 

sidste  Vinding.    Hvidlig,  graalig,  rødlig— rød- 
brun,  ensfarvet   eller   med    et   smalt,   rødligt 

Midtbaand (S.  88)  Eulota  frutic  um. 

Skallen  skiveformet— nedtrykt  kugleformet,  ens- 
farvet eller  oftest  med  et  lyst,  halvgennem- 
sigtigt Midtbaand  eller  med  flere  mørke,  brun- 
lige Baand 14. 

14.  Skaloverfladen  (under  Lupe   betragtet)  fint  kor- 

net,  sidste  Vinding   med  en   Kant   paa  eller 
lidt  oven  for  Midten  og  med  et  hvidligt  Baand 

(10 — 13  mm) (S.  98)  Hygromia  umbrosa. 

Skaloverfladen  ikke  kornet,  sidste  Vinding  jævnt 
afrundet,  cylindrisk 15. 

15.  Skallen   flad,  næsten   skiveformet,  med   mørke, 

brunlige  Baand  (sj.  uden  Baand) 

(S.  92)  Helicélla  ericetorum. 
Skallen  nedtrykt  kugleformet,  omtrent  ensfarvet, 
i    Reglen    dog   med    et   svagt,   lyst   (hvidligt) 
Baand (S.  93)  Helicélla  strigélla. 

16.  Skallen  gullig — brunlig   hornfarvet  (sj.  hvidlig), 

uden  Baand  eller  med  et  hvidligt,  halvgennem- 
sigtigt Midtbaand;  Overfladen  behaaret 17. 

Skallen  hvid— hvidgul,  kalkagtig,  med  mørke,  brun- 
lige Baand,  der  kan  være  opløst  i  Pletter  —  eller 
Skallen  hvidgraa— graabrun,  med  svage,  blege 
Baand  og  talrige  hvide  Stænk  og  Tværstriber 
(Behaaring  kun  hos  Helicélla  conspurcata) ...    18. 

17.  Skallen    nedtrykt-kugleformet,    som    Regel    tæt 

haaret;  Mundingen  ret  høj;  Navlen  temmelig 

vid (S.  96)  Hy gromia  hispida. 

Skallen  kegleformet,  svagt  haaret;  Mundingen 
kun  af  ringe  Højde,  næsten  udelukkende  be- 
liggende paa  Skallens  Underside;  Navlen  me- 
get snæver (S.  100)  Hygromia  edéntula. 

18.  Med   hvælvet  Spir,  dannet  af  6  langsomt  tilta- 

gende Vindinger,  af  hvilke  den  sidste  er  noget 
kantet  og  kun  lidt  bredere  end  næstsidste. 
Sømmen  lav  og  flad.  1— flere  ofte  kraftig  far- 
vede, mørke,  brunlige  Baand,  der  kan  være 
opløst  i  Pletrækker.  (S.  90)  Helicélla  intersécta. 
Med  noget  fladere  Spir,  dannet  af  trappeformet 
afsatte  og  hurtigere  tiltagende  Vindinger;  Søm- 
men ret  dyb.  Vindingernes  Antal  som  Regel 
færre  (4—5) 19. 

19.  Graalig  eller  gullig   hornfarvet,   ofte  fint  hvid- 

spættet. Antydninger  til  svage,  lysebrune 
Baand  findes  paa  Undersiden.  Sidste  Vinding 
for  oven  med  en  stump  Kant;  Læbe  mangler. 
Skaloverfladen  bærer  meget  smaa,  fine  Haar. 

(S.  91)  Helicélla  conspurcåta. 
Hvidlig,  kalkagtig,  sædvanlig  med  ét  brunt  Midt- 
baand,  hvortil  undertiden  kommer  flere  meget 
svage,  afbrudte  Baand  paa  Undersiden.  Sid- 
ste Vinding  afrundet;  Læben  veludviklet.  Skal- 
overfladen uden  Haar.  (S.  92)  H  e  1  i  c  é  1 1  a  c  a  n  d  i  d  u  1  a. 

20.  Mundingens    Yderrand     omtrent    parallel    med 

Akseranden.  Mundrand  og  Læbe  oftest  hvid 
(Kærlighedspilen  4 — 5  mm,  krummet,  med  4  i 

Randen  tvekløvede  Korslister,  se  Fig.  89) 

(S.  108)  Hélix  horténsis. 
Mundingens  Yderrand  stærkt  buet  og  ikke  paral- 
lel med  Akseranden.  Mundrand  og  Læbe  of- 
test mørk,  brunlig  (Kærlighedspilen  7,5—9  mm 
lang,  lige,  med  4  Korslister,  der  ikke  er  klø- 
vede i  Randen,  se  Fig.  91).  (S.  112)  Hélix  nem  oral  i  s. 

21.  Skaloverfladen  finere  eller  grovere  stribet,  Far- 

ven bleggul — brunlig,  med  5  (eller  færre)  brune 
Baand.  Mundingen  ægformet,  kun  lidt  skæv. 
Navlen  helt  eller  omtrent  helt  dækket  af  den 
tilbagebøjede  Akserand  (i  sidste  Tilfælde  spalte- 
formet)    (S.  116)  Hélix  pom  åtia. 

Skaloverfladen  rynket,  graalig  eller  gullig,  med 
mørkebrune,  undertiden  næsten  sorte  Baand, 
der  jævnlig  afbrydes  af  hvidlige— lysegule, 
zigzagformede    Tværbaand    eller    Pletrækker. 

Munding  skæv  og  bred.    Navlen  lukket 

(S.  120)  Hélix  aspérsa. 
6* 

1.    Åcanthinula  Beck. 

^kallen  lille,  gullig  eller  brunlig,  omtrent  kugle- 
formet, med  en  veludviklet  Overhud,  der  med  be- 
stemte Mellemrum  danner  fremspringende  og  under- 
tiden ret  høje,  hindeagtige  Tvær-Lameller.  Mund- 
randen lige  eller  tilbagebøjet,  med  eller  uden 
Læbe.  —  .Kæben  bærer  talrige  flade  Ribber  eller 
fine  Længdelister,  der  rager  ud  over  den  kon- 
kave Rand.  Radula  har  én — trespidsede  Central- 
tænder og  tospidsede  Sidetænder;  Randtænderne  er 
lave,  men  brede,  uden  eller  med  flere  Spidser.  — 
Kønsorganerne  er  utilstrækkelig  undersøgte.  Da 
en  Pil  og  en  Pilsæk  ikke  synes  at  være  til  Stede, 
er  det  højst  sandsynligt,  at  denne  Slægt  ikke  hø- 
rer hjemme  under  Heliciderne;  flere  mener  at 
maatte  stille  den  i  Nærheden  af  Pupa'erne.  De  2 
herhen  hørende  danske  Arter  er  tillige  ret  forskel- 
lige baade  i  det  ydre  og  i  deres  Anatomi;  det  er 
derfor  muligt,  at  de  ikke  engang  bør  stilles  i 
samme  Slægt. 

Til  denne  Slægt  henregnes  8  Arter  fra  den  nordlige 
Del  af  den  gamle  og  nye  Verden.  Oversigt  over  Arterne: 
se  Bestemmelsestabellen  S.  81. 

1.  A.  lam  el låta  Jeffreys.  (Fig.  73).  Dyret  askegraat, 
halvgennemsigtigt,  Foden  hvid.  Hoved,  Øjestilke  og  Fø- 
lere mørke.  Øjestilkene  tynde,  for  neden  op- 
svulmede, for  oven  langstrakt  ægformede. 
Naar  Dyret  kryber,  er  den  øverste  Tredjedel 
af  Øjestilkene  bueformet  opadkrummet.  — 
Skallen   lys,   gullig,    silkeglinsende,   keglefor- 

Fig.  73.       j^g^ — kugleformet,   med  tydelig,   smal   og  cy- 
Acanthinula    ,.    ^  .  ,   °      ,       ,;.    ,.  ^    '  , 

lamellata      hndrisk  Navle.   Vmdingerne  5 — 6,  meget  lang- 

X  6.         somt   tiltagende    i    Bredde,   stærkt    konvekse. 

med  regelmæssig  stillede,  fine  og  skarpe  Tværlameller; 
Partierne  mellem  disse  fint  stribede.  De  F/2  første  Vin- 
dinger (Embryonalvindingerne)  med  en  ganske  anden 
Struktur  end  den  øvrige  Skal,  nemlig  groft  kornede.  Mun- 
dingen halvmaaneformet,  med  skarp,  kun  ved  Aksen  til- 
bagebøjet Mundrand,  uden  Læbe.  Bredden  sædvanlig  kun 
ubetydelig  større  end  Højden,  nemlig  2 — 2,3  mm. 

Denne  lille  Snegl  hører  udelukkende  hjemme  i  Skov- 
bunden (Bøgeskove),  hvor  den  træff^es  i  og  under  det  visne, 
fugtige  Løv,  i  Mos  og  paa  Pinde.  Et  yndet  Opholdssted 
er  Udkanten  af  Skove,  særlig  paa  Sydsiden;  man  træffer 
den  der  ofte  siddende  nederst  paa  Græssers  og  Halvgræs- 
sers Blade,  undertiden  i  stor  Mængde  paa  en  lille  Plet. 
I  Jylland  (Øst-  og  Midt-Jylland)  er  den  meget  almindelig, 
paa  Øerne  (Sjælland,  Fyn  og  Møen)  er  den  sjældnere. 
Subfossil  kendes  den  fra  Kildekalk. 

2.   A.  aculeåta  Miiller.   (Fig.  74).     Dyret  med  meget 

kort  Halespids,   lysegraat,   med    mørk  Ryg   og  Øjestilke, 

disses    Retraktorer    sorte;    Sider   og    Fodsaal 

hvidlige.  —   Skallen   ægrund-kegleformet,  be- 

staaende  af  4  stærkt  hvælvede  Vindinger,  af 

hvilke  særlig  den    sidste    har   en    svag  Kant 

eller  Køl.     Lamellerne   højere  end  hos  fore- 

Fie  74 
gaaende  og  paa  den  svage  Køl   forsynet  med    Acanthinula 

en    udstaaende,    tilspidset    Flig,    saaledes    at       a;uieata, 

Skallen  synes  besat  med  en  spiralformet  ord-  X  6« 

net  Række  af  Børster.     Embryonalvindingerne  (P/4— P/2) 

tydelig   spiralfurede,   uden    Tværlameller.     Sømmen    dyb, 

Navlen  cylindrisk.    Mundingen  ægformet-oval  med  hinde- 

agtig,  ombøjet  Mundrand,  Akseranden  særlig  bred;  de  to 

Ender  af  Mundranden  er  ikke  sammenhængende ;  indvendig 

findes   en   hvidlig  Læbe.     Bredde  2  mm   (med  Børsterne 

iberegnet  2,3  mm).  Højde  2,3  mm. 

Var.  sublævis  Westerlund.  Lamellerne  svage,  uden 
Børster;  Læben  rosenrød.  Holsteinborg,  Linaa  Vesterskov. 
—  Der  kendes  ogsaa  Eksemplarer,  hvis  Krop  er  rosafar- 
vet,  og  hvis  Skallæbe  er  rosenrød;  Lameller  og  Børster 
som  hos  Hovedformen  (Omegnen  af  Vejlefjord). 

Denne  Art  lever  paa  de  samme  Steder  som  foregaa- 
ende,  men  den  er  langt  hyppigere,  særlig  paa  Øerne.    Dy- 

rene  lever  mere  enkeltvis.  De  er  ret  livlige  i  deres  Bevægel- 
ser; naar  de  kryber,  svinger  de  Skallen  fra  Side  til  Side.  — 
Subfossil  kendes  den  fra  den  undersøiske  Mose  i  Frihavnen, 
fra  Ferskvandskalk  paa  Bornholm  samt  fra  Kildekalk. 

2.  Vallonia  Risso. 
Skallen  ensfarvet,  lys,  stærkt  nedtrykt,  paa 
Oversiden  kun  yderst  svagt  hvælvet,  bestaaende  af 
3 — 4^2  Vindinger.  Mundingen  omtrent  kredsrund, 
med  tilbagebøjet  Mundrand,  der  næsten  er  sammen- 
hængende, og  med  kraftig,  hvid  Læbe.  —  Kæben 
er  buet,  med  talrige  (18 — 25),  tæt  stillede,  flade 
Ribber,  der  rager  lidt  ud  over  den  skærende  Rand; 
denne  er  undertiden  paa  Midten  svagt  udadbuet. 
Radula  har  trespidsede  Centraltænder,  der  er  smallere 
end  Sidetænderne;  disse  er  tospidsede.  Randtæn- 
derne derimod  flerspidsede.  Kønsorganerne  har  en 
kort  Penis,  kort  Epiphallus  med  et  Vedhæng  (Flagel- 
lum).  Der  findes  1  Pilsæk  med  en  Pil,  der  er  simpelt 
bygget,  lige  og  uden  fremspringende  Lister  paa 
Siderne.  Slimkirtler  (fingerformede  Kirtler)  mangler. 
Sædgemmets  Stilk  er  lang  og  uden  Udposning. 

Kun  faa  (c.  15)  Arter  hører  til  denne  Slægt;  de  er 
hjemmehørende  i  Europa,  det  nordlige  Asien  og  Amerika. 
Her  i  Landet  findes  kun  1  Art. 

1.   V.    pulchélla    Muller.    (Fig.  75).     Dyret 
hvidt,  paa  Ryggen   graagult,  næsten   gennemsig- 
tigt,  med   tykke,   i    Spidsen   stærkt   opsvulmede 
Øjestilke  og  meget  smaa  nedre  Følere.  —  Skallen 
stærkt  nedtrykt,   paa  Oversiden    svagt   konveks. 
Vindingerne  3^/2—4,  den  sidste  rask  tiltagende  i 
Størrelse  henimod  Mundingen  og  ikke  eller  kun 
lidet   nedstigende.     Navlen    stor,   vid    og   aaben. 
^^^:     .•    Mundingen  omtrent  kredsrund,  idet  de  to  Ender 
pulchella,  ^^  Mundranden  næsten  naar  hinanden  og  ofte  er 
X5.      forbundile  ved   en   tynd   Kalkbelægning   (Cailus) 

paa  næstsidste  Vinding.  Mundranden  tilbagebøjet,  indven- 
dig med  en  kraftig,  kantet  Læbe.  Farven  hvidgul— mælke- 
hvid; Overfladen  tilsyneladende  glat,  under  Lupe  betragtet 
fint  tværstribet.  Embryonalvindingerne  uden  Tværstriber, 
men  med  tydelige  Spiralfurer  og  undertiden  anderledes 
farvede  end  de  øvrige  Vindinger.  Bredde  2,i— 2,5  mm, 
Højde  1,25  mm. 

Var.  coståta  Miiller.   (Fig.  76).    Adskiller  sig  fra  Ho- 
vedformen ved  at  have  en  veludviklet,  ofte  svagt  brunlig 
Overhud,  der  med  bestemte  Mellemrum  danner  hindeag- 
tige,  bagud  og  bort  fra  Mundingen  bøjede  Ribber  eller  La- 
meller.    Sidste    Vinding   drejer   pludselig   lige 
ved  Mundingen  nedad,   og  Sømmen  er  derfor 
i  sin  sidste  Del  brat  nedstigende.    Mundranden 
er  udenfor  den  kraftige,  kantede  Læbe  forsynet 
med    en    smal,   hindeagtig    Bræmme;    dens   to 
Ender  berører  omtrent  hinanden.  —  Den  er  oftest 
noget  større  end  Hovedformen  (indtil  3  mm  bred). 
Af  mange  Forf.  regnes  den  for  en  særskilt  Art. 
Dyrenes   Udseende  og  deres  Organbygning  er      Fig.  76. 
imidlertid  ganske  ens,  og   der  er  talrige  Over-     Vallonia 
gange  mellem   de  to  Former,  baade  med  Hen-    pulchella 
syn  til  Ribberne  og  Mundranden.     Den  hinde-     var.  co- 
agtige    Bræmme,   der   findes    uden    for  Læben,  stata,  x5. 
svarer  til  en  Ribbe,  og  det   er  denne,  der  ved 
sin   stærke  Udvikling  gør  Munden   mere   kredsformet  og 
betinger  den  brat  nedadbøjede  Del  af  næstsidste  Vinding, 
hvilket  betragtes  som  det  vigtigste  Skelnemærke  mellem 
de  to  „Arter".     De  findes  her  i  Landet  meget  ofte  paa  de 
samme  Lokaliteter. 

Begge  disse  Former  holder  til  i  Skove,  paa  Undersi- 
den af  nedfaldne  Grene,  i  Enge  mellem  Græsrødder  og 
forneden  mellem  Græsblade,  i  Haver,  paa  Stengærder  og 
Mure,  hvor  de  plejer  at  sidde  omtrent  nede  ved  Jordover- 
fladen. De  ynder  jævnt  fugtige  Steder,  men  kan  dog 
ogsaa  træff'es  paa  ret  tørre,  sandede  Lokaliteter  (dette  gælder 
særligt  den  typiske  Form).  Om  Dagen  holder  de  sig  gemt, 
men  naar  det  bliver  mørkt,  kryber  de  livlig  omkring.  Hen 
paa  Eftersommeren  eller  om  Efteraaret  lægges  i  en  Hob 
12—20  smaa  (V2  mm  i  Diameter)  ovale,  halvgennemsigtige 
og  svagt  glinsende  Æg,  der  udklækkes  i  Løbet  af  15—20 
Dage.  Efter  knap  et  Aars  Forløb  er  Ungerne  voksne.  — 
Arten  kendes  fra  Øerne  (Sjælland,  Bornholm,  Møen,  Lol- 
land, Falster,  Fyn,  Samsø)  samt  fra  Øst-  og  Midt-Jylland. 
Subfossil  er  den  funden  i  Moser,  Gytje  og  Sneglemergel 
samt  i  Kildekalk. 

3.  Eulota  Hartmann. 
Skallen  kugleformet — linseformet,  højre-  eller 
venstresnoet,  ensfarvet  eller  med  faa  Spiralbaand, 
oftest  med  tydelig  Navle.  Mundranden  svagt  til- 
bagebøjet („udvidet"),  ofte  fortykket  indvendig.  — 
Kæben  med  3 — 12  Ribber,  der  rager  tandformet 
ud  over  den  skærende,  konkave  Rand.  Radula's 
Centraltænder  utydelig  trespidsede,  Sidetænderne 
tospidsede;  Randtænderne  med  en  længere,  toklø- 
vet  Inderdel  (Inderspids  og  Midtspids)  og  en  la- 
vere, ofte  tokløvet  Yderspids.  Kønsorganerne: 
Epiphallus  med  eller  uden  Flagellum;  Sædgemmet 
langstilket,  ofte  siddende  højt  oppe  paa  den  frie 
Æggeleder.  Pilsækken  med  en  lige  eller  svagt 
krummet,  trind  eller  affladet  Pil.  Slimkirtlerne 
dannede  af  1 — flere,  sækformede,  langstrakte  eller 
ovale,  tykvæggede  Grene,  der  er  sammenbundne 
indbyrdes  og  med  Pilsækken,  og  som  gennem  en 
fælles  Gang  udmunder  i  Pilsækken  eller  i  en  Ud- 
posning (Bisæk)  paa  denne. 

Over  250  Arter  kendes  fra  Europa,  Central-  og  Øst- 
asien, Indien,  Sundaøerne  og  Philippinerne.  Her  i  Lan- 
det findes  kun  1  Art. 

1.  E.  fruticum  Muller.  (Fig.77).  Dyret  ret  forskellig 
farvet,    fra   lyst,    hvidligt    eller    gulligt    til    kødfarvet    og 

mørkebrunt;  Øjestilkene 
graalige;  disses   Retrakto- 
rer  skinner  gennem  Nakke- 
huden som  to  graa  Striber. 
Kappen  livlig  farvet,  graa- 

Fig.  77.  Eulota  fruticum,  nat.  Stør.     ^^8  ^^^^^  g""ig  ^^^  mørke, 

sortebrune  eller  blaasorte 
Pletter,  der  kan  ses  gennem  Skallen.  Pilen  er  kort,  tyk, 
lige  og  kegleformet.  —  Skallen  er  halvgennemsigtig,  omtrent 

kugleformet,  med  lavt  kegleformet  Spir,  og  aaben,  ret  dyb 
Navle.  De  5 — 6  Vindinger  temmelig  stærkt  hvælvede, 
adskilte  ved  en  dyb  Søm;  sidste  Vinding  fortil  svagt  ned- 
stigende. Mundingen  afrundet  maaneformet,  Mundranden 
skarp,  Yder-  og  Basalranden  udvidet,  Akseranden  stærkere 
tilbagebøjet.  En  svag,  lys  Læbe  i  Reglen  til  Stede.  Skal- 
overfladen meget  fint  tværstribet,  mat  eller  svagt  silke- 
glinsende,  med  talrige  fine  Spiralfurer.  Embryonalvinding- 
erne glatte  og  mere  glinsende.  —  Farven  varierer  en 
Del.  Der  findes  rent  hvide,  graalige,  gullige,  rødligt  horn- 
farvede  og  rødbrune  Skaller,  som  er  ensfarvede  eller  har 
et  smalt  rødligt  Baand,  der  paa  næstsidste  Vinding  forlø- 
ber lige  over  Sømmen.  Ogsaa  Formen  er  variabel,  idet 
man  baade  træffer  Individer  med  højt,  kegleformet  og  med 
stærkt  nedtrykt  Spir,  Bredde  17—20  mm.  Højde  13—17  mm. 

Det  er  et  trægt  Dyr,  der  ynder  varme,  fugtige  og 
skyggefulde  Steder;  man  finder  den  derfor  ofte  i  tæt,  lavt 
og  fugtigt  Krat,  paa  Gærder  og  i  Græsset  ved  Randen  af 
Bække  og  Søer.  Om  Vinteren  lukker  den  for  Skallen 
med  flere  (2—4),  med  Mellemrum  anbragte,  fine  Hinder 
(hærdnet  Slim),  hvori  der  ofte  er  indlejret  Kalkkorn.  Fra 
de  fleste  Egne  af  Landet  kender  man  denne  Snegl  (Jyl- 
land, Fyn,  Sjælland,  Møen,  Bogø,  Falster,  Laaland  og  Born- 
holm); subfossil  er  den  funden  i  en  undersøisk  Mose  (i 
Frihavnen),  i  Køkkenmøddinger,  Gytje,  Sneglemergel  og 
Kildekalk. 

4.    Helicélla  Férussac. 
(Xerophila  Held). 

Skallen  uigennemsigtig,  bleg,  graa,  gullig  eller 
hvidlig,  ofte  prydet  med  mørkere  Baand  eller 
Pletter,  stærkt  varierende  i  Form,  fra  skiveformet 
til  kegleformet  og  taarnformet.  Vindingerne  cy- 
lindriske eller  svagt  kantede ;  Navlen  tydelig.  Mun- 
dingen med  en  skarp  Rand,  der  snart  er  lige, 
snart  svagt  tilbagebøjet;  en  svagere  eller  kraftigere 
Læbe  oftest  til  Stede.  Haar  findes  med  en  enkelt 
Undtagelse  ikke  paa  Skallen.  —  Kæben  har  4—11 

brede  og  flade  Ribber;  Radula  har  én-  eller  tre- 
spidsede  Central  tænder,  tospidsede  Sidetænder  og 
2 — flerspidsede  Randtænder.  Kønsorganerne  mang- 
ler Pilsæk  eller  har  1 — 2  Pilsække,  der  hver  inde- 
holder en  krummet,  i  Reglen  tveægget  Pil;  ofte 
findes  tillige  1 — 2  tomme  Bisække.  Slimkirtlerne 
er  simple  og  rørformede;  de  er  oftest  fæstede 
enkeltvis  til  den  frie  Æggeleder.  Penis  er  kort, 
med  (sj.  uden)  Retraktor;  den  førstnævnte  fort- 
sætter sig  i  Epiphallus,  der  bærer  en  Udposning 
(Flagellum).  Et  pose-  eller  rørformet  Vedhæng 
(Appendix)  findes  undertiden  paa  Penis  eller  paa 
Kønsatriet.  Den  højre  Øjestilk-Retraktor  er  fri  af 
Kønsorganerne,  idet  den  løber  til  venstre  for  disse 
og  Penis-Retraktoren. 

Slægten,  hvis  Arter  er  meget  talrige  (flere  hundrede) 
og  overmaade  variable,  hører  hovedsagelig  hjemme  i  Lan- 
dene omkring  Middelhavet,  i  Mellemeuropa,  Kaukasus  og 
paa  de  kanariske  Øer.  Der  findes  her  i  Landet  med  Sikker- 
hed 2  Arter  (H.  intersecta  og  H.  strigella);  desuden  angives 
herfra  endnu  4  Arter.  Det  er  dog  højst  sandsynligt,  at  disse 
ikke  lever  her;  der  kan  da  enten  være  Tale  om,  at  de  er 
indbragte  (f.  Eks.  med  Planter)  og  atter  uddøde,  eller  at 
der  foreligger  en  fejlagtig  Etikettering.  Med  Hensyn  til 
Adskillelsen  af  Arterne  se  Bestemmelsestabellen  S.  81. 

1.  H.  (C  an  dl  du  la)  intersecta  Poiret.  (Fig.  78). 
Dyrets  Ryg  mørkegraa,  Siderne  lysere;  Fodsaalen  graa,  i 
Randen  mørkere  end  i  Midten,  Fodbræmmen  med  lyse 
Tværstreger.  Hele  Kroppen  overstrøet  med  fine  gullige 
Punkter.  Kapperanden  hvidplettet.  Paa  hver  Side  af 
Nakken  i  Forlængelsen  af  Øjestilkene  findes  en  sort 
Stribe.  Enkelte  Individer  kan  dog  være  ensfarvet  skiden- 
gule, andre  næsten  sorte.  Bagtil  paa  Rygsiden  findes  en 
svag  Køl.  Naar  Dyret  kryber,  dækker  Skallen  Halespid- 
sen helt.  Der  findes  kun  1  Pil  og  paa  hver  Side  af  den 
frie  Æggeleder  2—3  enkelte  eller  kløvede  Slimkirtler.  — 

Skallen  nedtrykt  kugleformet,  bestaaende  af  6  Vindinger, 
der  tiltager  langsomt  i  Bredde;  den  sidste,  ovenfra  set, 
kun  lidet  bredere  end  næstsidste  og  med  An- 
tydning af  en  afrundet  Kant  (Ungerne  der- 
imod med  skarpt  kantede  Vindinger).  Spiret 
kegleformet,  med  svagt  hvælvede  Sider.  Søm- 
men lav,  idet  Vindingerne  slutter  tæt  op  til 
hinanden;  Navlen  middelstor  og  dyb.  Mundin- 
gen halvmaaneformet,  med  skarp  og  lige,  kun 
ved  Aksen  svagt  tilbagebøjet  Mundrand;  Læben 
ret  kraftig.  (Naar  Dyret  er  omtrent  voksent,  pig.  78. 
dannes  der  ofte  en  Læbe  ved  hver  større  Helicella 
Vækststandsning).  Farven  bleg,  hvidlig,  graalig  '"^^^ecta, 
eller  oftest  gullig,  som  Regel  med  flere  mere 
eller  mindre  tydelige,  brune  eller  lyst  hornfarvede  Baand, 
der  undertiden  er  opløste  i  Pletrækker.  Skaloverfladen 
tæt  besat  med  haarfine  Striber,  Embryonalvindingerne  dog 
omtrent  glatte.     Bredde  7^/2—10,  Højde  5—7  mm. 

Det  er  et  trægt  og  frygtsomt  Dyr,  der  ynder  Varme 
og  fører  en  ret  skjult  Tilværelse,  idet  det  ofte  graver  sig 
ned  langs  Planterødder  eller  gemmer  sig  i  Græstuer  eller 
under  Kalkstensfliser.  Æggene  er  kugleformede  (1  mm), 
med  en  hindeagtig,  hvidlig,  perlemorglinsende  Skal.  Arten 
er  kun  taget  faa  Steder  og  paa  ret  tørre  Lokaliteter  (Faxe 
Kalkbrud  og  Ladeplads,  Møens  Klint  og  Christiansminde 
ved  Svendborg).  Den  er  ikke  fundet  subfossil  her  i  Landet, 
og  det  maa  antages,  at  den  er  indvandret  sent;  maaske  er 
den  indført,  f.  Eks.  med  Planter  fra  Frankrig  eller  Eng- 
land, hvor  den  er  meget  almindelig.  I  Norge  og  Sverige 
findes  den  ikke,  i  Tyskland  kun  paa  Als  og  paa  Dybbøl 
Skandser  (antagelig  indført). 

[H.  (Candidula)  conspurcåta  Draparnaud.  Dyret 
er  graagult  eller  brunligt,  med  fine  hvidlige  Punkter.  — 
Skallen  ligner  noget  unge  Skaller  af  foregaaende  Art, 
men  Spiret  er  lavere  og  mere  affladet,  Vindingerne  hur- 
tigere tiltagende  og  mere  hvælvede,  og  endelig  er  Søm- 
men langt  dybere,  idet  Vindingerne  er  noget  trappeformet 
afsatte  mod  hinanden;  sidste  Vinding  har  foroven  en  stump 
Kant.  Mundingen  er  skæv,  bredt  maaneformet,  afrundet. 
Mundranden  skarp  og  lige,  ved  Aksen  kun  svagt  tilbage- 
bøjet. Læbe  mangler.  Overfladen  er  fint  stribet  og  især 
paa  de  indre  Vindinger  svagt  haaret,  de  \^h  Embryonal- 
vindinger   glatte.     Grundfarven    er    graa— graabrun    med 

svage  lyse,  halvgennemsigtige  Baand  eller  hyppigere  med 
hvide  Stænk  og  Tværstriber.  Bredde  5—6  mm,  Højde  3— 
3^/2  mm. 

En  halv  Snes  Eksemplarer  af  denne  Art  er  taget  af 
Adjunkt  Lassen  paa  et  Gærde  ved  Dyrehaveskoven  mel- 
lem Nyborg  og  Holckenhavn*).  Der  er  stor  Sandsynlighed 
for,  at  denne  Art,  der  ikke  lever  i  vore  Nabolande  Norgej 
Sverige  og  Tyskland,  er  indført,  formentlig  fra  Frankrig 
eller  Belgien  eller  —  at  Individerne  er  fejl  etiketterede  i 
Lassens  Samling]. 

[H.  (Candidula)  candidula  Studer  (H.  unifasciåta 
Poiret).  Dyret  askegraat.  —  Skallen  ret  tyk,  nedtrykt  kugle- 
formet, dannet  af  4^/2—5  svagt  hvælvede  Vindinger,  der 
paa  Overfladen  er  adskilte  ved  en  temmelig  dyb  Søm, 
Navlen  lille.  Mundingen  afrundet  halvmaaneformet;  Mund- 
randen skarp  og  lige,  indvendig  med  en  kraftig,  hvid  Læbe. 
Skaloverfladen  tæt  besat  med  fine  Tværstriber,  Embryonal- 
vindingerne dog  glatte.  Farven  er  hvid,  kalkagtig,  eller 
graalig,  næsten  altid  med  et  tydeligt,  brunligt  eller  graaligt 
Baand  lidt  oven  for  Vindingernes  Midte,  ofte  tillige  med 
flere  svagere  Baand  under  dette.  Bredde  5^/2 — 7  mm,  Højde 
3^/2 — 4  mm. 

Et  Eksemplar  er  fundet  mellem  de  under  foregaaende 
Art  omtalte  Eksemplarer  fra  Dyrehaveskov  ved  Nyborg 
(Lassens  Samling).  Arten  findes  i  Tyskland  og  gaar  op 
til  Mecklenburg  og  Holsten;  den  er  sikkert  ikke  hjemme- 
hørende her  i  Landet,  og  dens  Tilstedeværelse  kan  for- 
klares paa  samme  Maade  som  for  foregaaende  Arts  Ved- 
kommende]. 

[H.  ericetorum  Muller  (H.  itala  Linné,  Fig.  79).  Dy- 
ret gulligt  eller  hvidligt  med  to  brune  Striber  hen  over 
Ryggen,  i  Forlængelsen  af  de  mørkegraa  Øjestilke.  Kær- 
lighedspilene  2,  lange,  trinde  og  noget  forskellig  krum- 
mede. —  Skallen  omtrent  skiveformet,  med  meget  lavt 
og  svagt  hvælvet  Spir.  Vindingernes  Antal  6;  disse  er 
cylindriske,  den  sidste  betydelig  større  end  næstsidste, 
fortil  svagt  nedstigende  og  mod  Mundingen  noget  udvidet. 
Sømmen  temmelig  dyb;  Navlen  meget  vid  og  aaben.  Mun- 
dingen oval,  noget  udskaaret  af  næstsidste  Vinding,  Mund- 
randen skarp  og  paa  gamle  Eksemplarer  svagt  tilbagebøjet, 
indvendig  med  en  svag,  hvid  Læbe.  Skallen  ret  fast  og 
med  Undtagelse  af  Embryonalvindingerne  (P/2— 2)  fint 
tværstribet,  hvidlig  eller  svagt  gullig,  i  Reglen  med  flere 
brune  Spiralbaand    (Længdebaand),    af  hvilke    især   to   er 


*)  Prof.  Martens  og  Dr.  Westerlund  mener,  at  Morch  har  bestemt  Eksem- 
plarerne forkert,  og  at  de  tilhører  H.  intersecta;  dette  maa  benægtes, 
de  danske  Eksemplarer  er  absolut  typiske  Stykker  af  H.  conspurcata, 
der  viser  den  for  denne  Art  ejendommelige  Haarbeklædning. 

Fig.  79.    Heli- 
cella  ericeto- 
rum, nat.  Stør. 
(tegnet  efter 
franske  Eksem- 
plarer). 


brede  og  fremtrædende.  Bredde  12—17^/2  mm,  Højde  6 — 
8  mm.  De  fleste  danske  Eksemplarer  er  smaa  og  ikke 
udvoksede. 

Der  angives  i  alt  11  Eksemplarer  her  fra  Landet,  tagne 
i  Nærheden  af  Fursøen  paa  en  sandet  Høj  mellem  Bistrup 
og  Stavnsholt  (Lassen,  5  Ekspl.  paa  11  — 
14,3  mm),  paa  solbeskinnede  Høje  mellem 
Frederiksdal  og  Birkerød  (Lassen,  4  unge 
Ekspl.  paa  10—12  mm)  og  paa  Bakkerne 
ved  Farum  (Steenstrup,  2  Ekspl.,  c.  13  mm 
brede),  desuden  angives  den  fra  Aalborg 
(Strandgaards  Samling).  Denne  ret  store 
Form  er  i  det  sidste  halve  Hundrede  Aar 
ikke  fundet  her  i  Landet,  og  da  den  heller 
ikke  kendes  subfossil,  er  dens  Forekomst 
her  tvivlsom]. 

[H.  (Cochlicélla)  bårbara  Linné  (H. 
acuta  Muller).  Dyret  halvgennemsigtigt, 
graagult  af  Farve.  Fingerformede  Kirtler, 
Pilsæk  og  Pil  mangler.  —  Skallen  taarn- 
formet,  med  langt  smalt  Spir,  Vindingerne 
9—10;  Navlen  ret  snæver.  Mundingen  om- 
trent oval.  Mundranden  skarp  og  lige,  kun 
ved  Aksen  svagt  ombøjet,  uden  Læbe. 
Overfladen  fint  stribet.  Farven  hvidlig  graagul  med  1  (sj.  2) 
brune  Baand.     Bredde  4^/2 — 5  mm,  Højde  10 — 15  mm. 

Et  Eksemplar  (uden  Baand)  skal  være  taget  ved  Ny- 
kjøbing  p.  Sj.  af  Fabrikant  Budde-Lund.  Da  Arten  hører 
hjemme  i  Syd-  og  Vesteuropa  og  ikke  findes  i  noget  af 
vore  Nabolande,  maa  den  sikkert  være  indført]. 

2.  H.  (Euomphålia)  strigélla  Drapar- 
naud.  (Fig.  80).  Dyret  gulligt,  med  graabrun 
eller  gulbrun  Ryg  og  Øjestilke.  Kappen  med 
mørkegraa  eller  sortebrune  Pletter.  Penis- 
retraktor  og  Kærlighedspil  mangler.  —  Skal- 
len nedtrykt  kugleformet,  med  lavt,  keglefor- 
met Spir,  bestaaende  af  5^/2-6  omtrent  cylin- 
driske eller  svagt  affladede  Vindinger,  adskilte 
ved  en  ret  dyb  Søm;  den  sidste  Vinding  svagt 
udvidet  og  desuden  nedadbøjet  ved  Mundin- 
gen; Navlen  dyb  og  vid.  Mundingen  skraat 
stillet,  oval,  med  en  lille  Udskæring  for  næst- 
sidste Vinding,  Mundranden  lige  og  ret  skarp,  særlig 
paa    Undersiden    og   ved    Aksen    noget   tilbagebøjet,   ind- 


Fig.80.  Heli- 
cella  strigél- 
la, nat.  Stør. 

vendig  med  en  hvid  Læbe.  Skaloverfladen  paa  Grund  af 
de  tætstillede  fine  Tværlinier  mat  silkeglinsende,  de  VI2 
Embryonalvindinger  glatte;  Farven  gulgraa  eller  lys  horn- 
brun, undertiden  rødlig,  med  et  hvidligt,  gennemsigtigt 
Baand  midt  paa  sidste  Vinding;  svarende  til  den  ind- 
vendig siddende,  hvide  Læbe  findes  udvendig  et  gulbrunt 
Baand,  der  kanter  Mundranden.  Bredde  14— 18  mm,  Højde 
9—12  mm. 

Det  er  et  trægt  og  frygtsomt  Dyr,  der  gerne  om  Dagen 
skjuler  sig  ved  Trærødder,  i  Græstuer,  under  Løv  og  un- 
der Sten,  i  Udkanten  af  Skove,  i  Buskads,  paa  Skrænter 
og  lignende  Steder.  Æggene  lægges  i  Slutningen  af  Juni; 
de  er  halvgennemsigtige,  fint  prikkede  og  ordnede  i  perle- 
snorformede  Rækker. 

Arten  kendes  fra  Sjælland  (hele  Kyststrækningen  fra 
Charlottenlund  til  Vedbæk,  Egnene  omkring  Lyngby-,  Fur- 
og  Farum  Sø,  Frederikssund,  Nøddebo,  Boserup,  Odsher- 
red, Lerchenborg  og  Holsteinborg),  Fyn  (Nyborg),  Møen, 
Falster,  Flatø,  Bornholm  og  Jylland  (Vejlefjord,  Overgaard). 
Subfossil  er  den  funden  i  en  Støvaflejring  ved  Øxnebjærg 
samt  i  Kildekalk  fra  Jylland. 

5.    Helicodonta  Férussac. 
(Gonostoma  Held). 

Skallen  ensfarvet  brunlig,  nedtrykt,  ofte  linse — 
skiveformet,  med  tæt  sammenrullede,  smalle  Vin- 
dinger, hvis  Overflade  er  ribbet  eller  stribet,  og 
hvis  Overhud  er  kornet  og  i  Reglen  besat  med 
Haar,  der  er  stillede  i  Tværrækker.  Mundingen 
trekantet  eller  halvmaaneformet.  Mundranden  til- 
bagebøjet, med  bred  Læbe,  ofte  med  Tænder.  — 
Kæben  tynd,  med  talrige  brede,  flade  Ribber;  Ra- 
dula  besat  med  trespidsede  Centraltænder,  tospid- 
sede  Sidetænder  og  trespidsede  Randtænder,  hvis 
Inder-  og  Midtspids  er  forbundne  ved  Grunden. 
Kønsorganerne  er  ret  ejendommelige,  idet  Pilsækken 
ofte  bliver  rudimentær,  ja  hos  H.  obvoluta  ganske 

mangler,  dog  findes  Slimkirtlerne.  Penis  lang, 
uden  Flagellum.  Penis-Retraktoren  forbundet  med 
Columellarmuskelen  (Skalakse-Muskelen). 

Her  fra  Landet  kendes  1  Art,  der  kun  er  fundet  sub- 
fossil. 

1.  H.  (Trigonostoma)  obvoluta  Muller.  (Fig.  81). 
Skallen  mat,  brun,  skiveformet,  næsten  flad  ovenpaa,  i 
Midten  endog  svagt  konkav.  Undersiden  med  en  bred  og 
dyb,  aaben  Navle.  Vindingernes  Antal  6 — 6^/2, 
langsomt  tiltagende,  den  sidste  dog  bredere 
end  næstsidste  og  ved  Mundingen  noget  ned- 
stigende. Overfladen  fint  stribet,  med  kornet 
Overhud,  besat  med  Skraarækker  af  fine, 
brune  Haar;  Embryonalvindingerne  (F/2)  der- 
imod glatte  og  hvidlige.  Sømmen  dyb  og 
rendeformet.  Mundingen  trekantet-halvmaane- 
formet,  med  bred,  tilbagebøjet  Mundrand  og 
en  bred,  valkformet,  lys  rødlig  eller  brunlig 
Læbe.  Skal-Nakken  paa  Ydersiden  med  en 
dybere,  paa  Undersiden  med  en  svagere  Ind- 
sænkning  lige  ved  Mundranden,  saaledes  at 
Læben  paa  to  Steder  skydes  svagt  tanda^tig  (tegnet  efter 
frem.     Bredde  12—13  mm.  Højde  6  mm*).         semplarer). 

Denne  Art  er  aldrig  funden  levende  her  i 
Landet,   derimod  er  den   funden  subfossil   i   en   Høj   paa 
Taarnborg  Jorder  ved  Korsør  samt  paa  Ærø   (efter  Angi- 
velse af  Westerlund). 


Fig.  81. 

Helicodonta 

obvoluta, 

nat.  Stør. 


6.    Hygromia  Risso. 

Skallen  nedtrykt  kugleformet  til  kugleformet, 
oftest  tynd  og  haaret,  hvidlig,  graalig  eller  brunlig, 
uden  Baand  eller  med  et  enkelt,  hvidligt  Baand 
midt  paa  sidste  Vinding.  Navlen  tydelig.  Mun- 
dingen   halvmaaneformet,    Mundranden   skarp,    for 


*)  Beskrivelsen  efter  tyske  Eksemplarer. 

neden  noget  tilbagebøjet,  sædvanlig  med  en  Læbe, 
derQ  undertiden  ved  Mundingens  Basis  kan  være 
fortykket,  saaledes  at  der  dannes  1 — 2  Tænder.  — 
Kæben  med  talrige,  brede,  ofte  fjærnt  stillede 
Ribber,  der  nedadtil  kun  springer  lidet  frem.  Tæn- 
derne omtrent  som  hos  foregaaende  Slægt.  Køns- 
organerne med  Flagellum,  og  som  oftest  med  tal- 
rige, fingerformede  Kirtler.  1 — 2  Pilsække,  hver 
med  1  Pil;  Bisække  til  Stede  eller  manglende. 
(Undertiden  er  Pilsækken  rudimentær,  og  Pilen 
mangler).  Højre  Øjestilk-Retraktor  forløber  mellem 
Kønsorganernes  Grene. 

De  150  Arter,  denne  Slægt  omfatter,  hører  hoved- 
sagelig hjemme  i  Europa,  Nord-Afrika,  Vest-Asien  og  Kina. 
Der  findes  her  i  Landet  sikkert  kun  3  nulevende  Arter, 
nemlig  H.  hispida,  henhørende  til  Gruppen  Fruticicola 
Held  (Trichia  Hartmann),  H.  incarnata  til  Gruppen  Mona- 
cha  Fitzinger  og  H.  bidens  til  Gruppen  Dibothrion  Pfeiffer 
(Petåsia  Beck);  de  to  andre,  der  angives  herfra,  nemlig  H. 
umbrosa  (Gr.  Fruticicola)  og  H.  edentula  (Gr.  Perforatélla 
Schliiter),  er  sikkert  ikke  hjemmehørende  her,  men  ind- 
førte og  derpaa  uddøde.  Om  Adskillelsen  af  Arterne  se 
Bestemmelsestabellen  S.  81. 

1.  H.  (Fruticicola)  hispida  Linné.  (Fig.  82).  Dy- 
ret langt  og  smalt.  Foden  bagtil  spidst  udløbende.  Øjestil- 
kene lange,  tynde  og  i 
Spidsen  temmelig  stærkt 
kugleformet  opsvulmede; 
de  nedre  Følere  smaa,  men 
ret  tykke.  Der  findes  baa- 
de  lyse  Eksemplarer  med 
graa  Øjestilke,  gullig  Nak- 
ke og  hvidlige  Sider  og 
Fig.  82.  Hygromia  hispida,  X2;  Fod  og  mørke  Eksempia- 
viser  Variationen  i  Skallens  Form.  rer  med  mørkegraa  til  sorte 
Øjestilke,  Hoved,  Nakke  og  Saalrand,  medens  den  øvrige 
Del  af  Dyret  er  lysegraa.    4  Pilsække  til  Stede;   de  to  af 

disse  hver  med  en  Pil,  de  to  andre  (Bisækkene)  uden 
Pile.  —  Skallen  stærkt  nedtrykt,  med  konvekst  —  lavt 
kegleformet  Spir  og  affladet  Basis;  de  5—6  Vindinger 
langsomt  tiltagende,  den  sidste  paa  Undersiden  affladet, 
fortil  kun  lidet  nedadbøjet  og  oftest  med  en  stump  Kant 
lidt  oven  for  Midten.  Navlen  dyb  og  ret  vid.  Mundingen 
bred,  skævt  halvmaaneformet,  med  skarp  Mundrand,  der 
forneden  er  noget  tilbagebøjet;  Læben  hvid,  særlig  paa 
Undersiden  kraftig  udviklet.  Skaloverfladen  mat  eller 
svagt  glinsende,  meget  fint  tværstribet,  med  oftest  lyse 
Haar,  der  er  ombøjede  i  Spidsen  og  ordnede  i  Tværræk- 
ker. Farven  hvidlig,  graalig,  rødlig  hornfarvet  eller  brun- 
lig, som  Regel  med  et  lyst  Kølbaand.  Læben  skinner 
igennem  Skallen  og  viser  sig  udefra  som  et  brunt,  lyst 
Tværbaand.    Bredde  7 — 9^/2  mm.  Højde  4^/2—6  mm. 

Arten  varierer  stærkt;  følgende  Former,  der  er  for- 
bundne ved  jævne  Overgange,  kan  anføres  her  fra  Landet: 

1.  pållida  Westerlund.  Skallen  bleg,  gullig  eller  ren 
hvid;  naar  den  er  mere  tyndskallet  og  gennemsigtig,  be- 
nævnes Formen  alb in a  Jeffreys.  —  Ikke  sjælden  sammen 
med  Hovedformen. 

2.  plåna  n.    Spiret  ganske  fladt.  —  Sorø. 

3.  conica  Jeff'reys.  Spiret  kegleformet,  Vindingerne 
snævre,  6—6^/2,  den  sidste  næppe  bredere  end  næstsidste. 
Bredde  8— 9,5  mm.  Højde  5— 7  mm.  Ret  udbredt  sammen 
med  Hovedformen. 

4.  septentrionålis  Clessin.  Skallen  med  noget 
bøjere  Spir  end  hos  Hovedformen.  Navlen  forholdsvis 
snæver,  kun  halv  saa  bred  som  sædvanlig,  idet  den  er 
indsnævret  af  Mundingens  Akserand.  Bredde  6,3 — 8  mm. 
Højde  4,3—5,4  mm.  Flere  Steder  almindelig  (f.  Eks.  ved 
Aarhus). 

5.  depilåta  C.  Pfeiffer.  Skallen  hornfarvet,  glinsende, 
belt  uden  Haar;  Mundingen  mere  nedtrykt.  Basalranden 
lige,  dannende  en  ret  Vinkel  med  den  korte  Akserand, 
T^avlen  bredere  end  hos  Hovedformen.  Bredde  7—8  mm. 
Højde  4  mm.    Vejle,  Lersøen  (Kjbh.). 

6.  concinna  Jeffreys.  Spiret  som  Regel  kun  svagt 
hvælvet,  Skallens  Underside  stærkt  affladet.  Sidste  Vin- 
ding oventil  med  en  ret  kraftig,  stump  Kant.  Mundingen 
omtrent  lige  saa  høj  som  bred,  paa  Undersiden  affladet. 
Læben  kraftig.    Navlen  vid  og   næsten  tragtformet.    Skal- 

C.  M.  Steenberg:    Landsnegle.  7 


overfladen    ofte    med    brune  Tværstriber.     Bredde  9  mm. 
Højde  5  mm.    I  næsten  alle  Dele  af  Landet  ret  almindelig. 

7.  gyråta  Westerlund.  Som  foregaaende,  men  Spiret 
er  næsten  ganske  fladt,  og  Vindingerne  tiltager  meget 
langsomt  i  Bredde,  den  sidste  næppe  større  end  næstsid- 
ste. Navlen  er  meget  bred,  Mundingen  afrundet,  Basal- 
randen buet  og  Læben  svagere  end  hos  foregaaende.  Den 
er  rustfarvet  eller  mørkebrun  og  haaret.  Bredde  8^/2 — 
10  mm,  Højde  4—5  mm.  —  Møens  Klint. 

Man  træffer  denne  Art  næsten  overalt  her  i  Landet  i 
Skove,  Parker,  Haver  og  Enge,  saavel  paa  temmelig  tørre 
som  paa  fugtige  Steder;  den  foretrækker  dog  langt  de  sid- 
ste Lokaliteter.  Naar  det  er  tørt,  finder  man  den  ofte 
siddende  paa  Undersiden  af  urteagtige  Planters  Blade, 
paa  Grene  eller  Træstammer  eller  under  det  øverste  Lag 
nedfaldne  Blade;  Mundingen  er  da  tillukket  med  en  tynd 
Hinde.  Det  er  en  af  de  sidste  Helicider,  der  gaar  i  Vinter- 
dvale, ligesom  den  er  en  af  de  første,  der  kommer  frem 
om  Foraaret.  Om  Vinteren  kan  man  finde  den  under  det 
nedfaldne  Bøgeløv  eller  i  Udkanten  af  Naaleskove  under 
nedfaldne  Gran-  og  Fyrrenaale  krybende  omkring  selv  i 
temmelig  koldt  Vejr.  Æglægningen  finder  Sted  i  Tids- 
rummet April  til  September.  Hvert  Individ  lægger  c.  30 
— 40  Æg.  Disse  er  kuglerunde  (1,5  mm  i  Diameter),  halv- 
gennemsigtige og  omgivne  af  en  hindeagtig,  hvidlig  og 
svagt  perlemorglinsende  Skal.  Udklækningen  tager  20 — 
25  Dage. 

Subfossil  er  Arten  fundet  i  en  Støvaflejring  ved  Øxne- 
bjerg  samt  i  Kildekalk. 

[H.  (Fruticicola)  umbrosa  Partsch.  Dyret  graagult, 
med  mørkere  Hoved  og  Ryg;  Kappen  med  store,  sorte 
Pletter.  —  Skallen  halvgennemsigtig,  næsten  skiveformet, 
med  svagt  hvælvet  Spir,  bestaaende  af  5—5^/2  affladede 
Vindinger,  den  sidste  med  en  svag  stump  Kant,  ved  Mun- 
dingen nedstigende.  Sømmen  dyb.  Undersiden  af  Skallen 
flad;  Navlen  inderst  smal,  derpaa  udadtil  pludselig  meget 
stærkt  udvidet.  Mundingen  tvær-oval,  med  ringe  Udskæ- 
ring for  næstsidste  Vinding,  nedadvendt  og  skraat  stillet 
i  Forhold  til  Aksen.  Mundranden  tilbagebøjet,  særlig 
stærkt  paa  Undersiden  og  ved  Aksen.  Læben  svag,  hvid- 
lig. Overfladen  fint  stribet,  kornet  og  svagt  glinsende; 
Farven  skiden  lysegul,  med  smalt  hvidt  Kølbaand.  Bredde 
10^2—13  mm.  Højde  51/2— 6V2  mm. 

Et  Eksemplar  af  denne  Art  er  fundet  mellem  Skaller  af 
Helicella  strigella  fra  Bisserup  Have  ved  Holsteinborg, 
hidrørende  fra  Pastor  F.  Jacobsen.  Eksemplaret  er  større 
end  de  tyske  Eksemplarer,  nemlig  14  mm  x  7 mm.  Det  er 
sikkert  indført]. 


2.  H.  (Monacha)  incarnåta  Muller.  (Fig.  83).  Dy- 
ret slankt,  lyserødt,  rødbrunt  eller  sj.  blaasort;  Rygside, 
Hoved  og  Øjestilke  som  Regel  mørkest  farvet,  de  sidste 
undertiden  med  lyse  graagule  Spidser.  Nakkekølen  og 
Genitalfurerne  lyse.  Pilen  lang,  cylindrisk, 
bøjet,  henimod  Spidsen  højresnoet,  tveægget, 
lancetformet,  paa  den  ene  Flade  med  tre, 
paa  den  anden  med  to  Lister.  —  Skallen 
nedtrykt  kugleformet,  med  lavt  kegleformet 
Spir,  bestaaende  af  6—6^/2  langsomt  tilta- 
gende Vindinger,  der  er  adskilte  ved  en 
temmelig  dyb  Søm;  sidste  Vinding  med  en 
mere  eller  mindre  stump  Kant  eller  Køl 
paa  Midten,   henimod  Midten  noget  nedad-      Fig.  83.  Hy- 

bøjet.    Navlen  ret  snæver,  for  en  Del  dæk-       gromia  in- 
„     ,  ,,^        ^    .    j       . ,  ,       ,.  carnata,  nat. 

ket   af  den   tilbagebøjede    Akserand.    Mun-  g^j,^ 

dingen  nedtrykt  og  skævt  maaneformet; 
Mundranden  skarp,  oventil  bueformet  fremstaaende,  i  den 
øvrige  Del  tilbagebøjet.  Læben  kraftig,  rødgul  eller  kød- 
farvet, udvendig  fra  visende  sig  som  et  bredt  gulligt  eller 
rødbrunt  Tværbaand.  Overfladen  svagt  stribet,  med  Tvær- 
rækker  af  langstrakte,  smalle  Forhøjninger,  der  giver  den 
et  ejendommelig  kornet  Udseende.  Farven  graalig,  gullig 
eller  oftere  rødlig  med  et  hvidligt  Kølbaand.  Bredde  12— 
15  mm,  Højde  8^/2—9^2  mm. 

Formå  alba  Westerlund.   Skaloverflade  og  Læbe  hvid. 

Det  er  et  frygtsomt  Dyr,  der  oftest  holder  til  paa  fug- 
tige og  skyggefulde  Steder;  særlig  ynder  den  Skovbunden 
i  Bøgeskove,  hvor  der  er  fugtigt,  under  det  nedfaldne  Løv; 
dog  findes  den  ogsaa  hyppig  paa  bevoksede  Skrænter  ned 
imod  Søer  og  Aaer,  paa  Mosebund  og  paa  Ryddepladser, 
der  er  bevoksede  med  Nælder,  Syre,  Skvalderkaal  og  lign. 
Den  er  kendt  fra  saa  godt  som  hele  Landet  (Sjælland, 
Bornholm,  Møen,  Falster,  Laaland,  Fyn  og  Østjylland), 
paa  enkelte  mindre  Omraader  er  den  dog  sjælden,  eller 
den  mangler  ganske.  Subfossil  er  den  funden  i  en  Støv- 
aflejring ved  Øxnebjerg. 

3.  H.  (Dibothrion)  bidens  Chemnitz.  (Fig.84).  Dy- 
ret mørkegraat  med  mørkere,  næsten  sort  Ryg,  Hoved  og 

øjestilke,  Fodsaalen  lysegraa.    Kappen  gennemsigtig  graa- 
lig  med  sorte   Pletter.     Kun    1  Pilsæk.     Pilen  med   lang, 
tynd  og  noget  krummet  Stilk  og  lancetformet  Spids  med 
to  brede  og  to  smalle  Ægge.  —  Skallen   nedtrykt  kugle- 
formet,  Spiret  lavere  eller  højere  keglefor- 
^^IBPJi^        met,  Undersiden  jævnt  hvælvet.  Vindingerne 
^HHH^      6—7,    meget   langsomt   tiltagende,    med    en 
■«*-..jw>^      stump  Køl.    Navlen  meget  snæver,  omtrent 
tildækket  af  den  ombøjede  Akserand.   Mun- 
dingen   halvmaaneformet,   trebugtet;   Mund- 
randen oventil  ved  Sømmen  skarp  og  nedad- 
bøjet,  i   den  øvrige  Del  noget  fortykket  og 
tilbagebøjet.    Læben  kraftig,  hvid,  for  neden 
med   to   Tænder,   hvortil    paa  Ydersiden    af 

Fig.  84.  Hy-      gkallen  svarer  to  dybe  Gruber.    Skallen  fint 
gromia  bi-  o  ^ 

dens,  X  2.       stribet,  svagt  glinsende,  bleg  hornfarvet,  med 

en    hvidlig   Kølstribe.    Ved   50—75   Ganges 

Forstørrelse  kommer  der  en  lignende  Skulptur  til  Syne  som 

hos   foregaaende  Art.    Bredde  7—9  mm.  Højde  5—6  mm. 

Formå  alba.    Skallen  hvidlig,  halvgennemsigtig. 

Kun  paa  meget  fugtige  Steder  kan  man  finde  denne 
Art.  Paa  Enge,  i  fugtigt  Krat  og  langs  Vandløb,  ved  Kil- 
der, i  Sumpe  og  Grøfter,  særlig  hvor  der  er  rigelig  og  høj 
Bevoksning,  og  paa  Mosebund  træffes  den  undertiden  i 
talrige  Eksemplarer.  —  Æggene  lægges  i  Tidsrummet 
Juni  til  September;  de  er  ægformede,  PI2  mm  lange,  med 
tynd  gennemsigtig  og  svagt  glinsende  Skal.  Den  fore- 
kommer pletvis  i  de  fleste  Egne  af  Landet:  Sjælland  (Char- 
lottenlund, Ordrup,  Ermelunden,  Rungsted,  Raavad,  Strand- 
møllen, Fursø-,  Vejle  Sø-,  Rude-  og  Fuirendal  Skovene,  ved 
Lindenborg  Kro),  Falster,  Langeland,  Fyn  (Gyldensten)  og 
Østjylland  (Klokkedal,  Horsens).  Den  hvide  Form  kendes 
fra  Ordrup  Mose.  Subfossil  kendes  Arten  fra  en  Støv- 
aflejring ved  Øxnebjerg  samt  fra  Kildekalk. 

[H.  (Perforatélla)  edéntula  Draparnaud.  Dyret 
graat.  Ryggen  mørkere.  Siderne  bleggule.  Øjestilkene 
slanke  og  mørke;  Foden  tilspidset,  Saalen  hvidgul.  — 
Skallen  i  Form  lig  foregaaende.  Spiret  dog  højere,  mere 
kegleformet,  dets  Sider  kun  meget  svagt  hvælvede.  Vin- 
dingerne 6—6^/2,  den  sidste  med  en  tydelig  Kant.  Skal- 
lens Underside  svagt  hvælvet,  i  Midten  omkring  Navlen 
indsænket;  denne  meget  lille,  omtrent  helt  dækket  af  den 

ombøjede  Akserand.  Mundingen  smal  halvmaaneformet, 
kun  beliggende  paa  Skallens  Underside;  Mundranden 
svagt  tilbagebøjet,  Læben  svag,  hvidlig,  udvendig  fra  vi- 
sende sig  som  et  rødgult  Tværbaand.  Overfladen  fint  stri- 
bet og  sparsomt  beklædt  med  korte  og  stive,  i  Spidsen 
bøjede  Haar,  der  let  og  hurtig  falder  af.  Farven  er  lyse- 
gul med  hvid  Køllinie.  Det  danske  Eksemplars  Bredde 
6,3  mm,  Højde  4,7  mm. 

Et  noget  afslidt  Eksemplar  af  denne  Art  er  i  Somme- 
ren 1837  taget  af  Adjunkt  Lassen  i  Teglværkskoven  ved 
Nyborg.  Den  er  formodentlig,  ligesom  de  andre  paa  dette 
Sted  fundne  sjældne  Arter  (Helicella  conspurcata  og  can- 
didula)  indført,  eller  der  er  sket  en  Etikette-Forbytning. 
Arten  hører  hjemme  i  den  sydlige  Del  af  Mellemeuropas 
Bjærgland.  Den  angives  at  forekomme  sjælden  og  plet- 
vis i  Syd-Tyskland.  Mørch  angiver  den  dog  ogsaa  fra 
Holsten;  dens  Forekomst  dér  er  dog  tvivlsom]. 

7.  Helicigona  Férussac. 
Skallen  er  ret  variabel,  fra  kugleformet-top- 
formet  til  linseformet,  lys  hornfarvet — mørkebrun, 
ensfarvet  eller  plettet,  med  O,  1  eller  2  Baand. 
Mundingen  halvmaaneformet,  oval  eller  elliptisk, 
med  tilbagebøjet  Mundrand.  Kæben  bærer  2 — 16 
kraftige  Ribber.  Radula  omtrent  som  hos  Slægten 
Helix  (Pig.  87).  Kønsorganerne:  Penis  kort,  men  Epi- 
phallus  lang,  til  den  sidste  er  fæstet  en  Retraktor; 
Flagellum  lang  og  spiralsnoet.  Sædgemmet  meget 
langstilket;  paa  Stilken  findes  et  Vedhæng,  der  er 
endnu  længere  end  denne;  det  er  forbundet  med 
Spermovidukten  ved  en  Membran.  Pilsækken  en- 
kelt; den  er  fæstet  højt  oppe  paa  den  frie  Ovidukt; 
Pilen  lang,  med  trindt  Skaft  og  tveægget  Blad.  De 
to  Slimkirtler  kraftige,  ofte  togrenede. 

Der  findes  talrige  Arter  spredte  over  hele  Europa.  De 
to  her  i  Landet  repræsenterede  Grupper  adskilles  saaledes: 

Skallen  linseformet,  med  temmelig  aaben  Navle 

Helicigona  s.  str.  (Chilotréma  Leach). 
Skallen    næsten    kugleformet,    Navlen    omtrent 
eller  helt  lukket Ariånta  Leach. 

1.  H.  (Chilotréma)lap!cidaLinné.  (Fig.85).  Dyret 
graaligt,  ofte  med  en  rødlig  Tone;  Rygsiden  gullig  eller 
brunlig;  Nakken  mørkest,  Siderne  lysere.  To  mørke  Linier 
løber  hen  over  Nakken;  Fodsaalen  skiden  lysegul.  Hud- 
vorterne korte,  saaledes  at  Huden, 
særlig  paa  Oversiden,  synes  kornet. 
Bagkroppens  („Halens")  Rygside  med 
en  skarp  Køl.  Pilen  4  mm  lang,  med 
tragtformet  Krone,  trind  og  svagt  krum- 
met Stilk  og  æg-lancetformet,  tveægget 
Blad  med  glatte,  hvælvede  Flader.  — 
Skallen  linseformet,  bestaaende  af  5 
regelmæssig  tiltagende  Vindinger,  der 
er  forsynede  med  en  skarp  Køl.  Sid- 
ste Vinding  brat  nedstigende  henimod 
Mundingen.  Denne  er  elliptisk-oval, 
nedadvendt,  med  sammenhængende  og 
tilbagebøjet,  hvid  Mundrand;  ud  for 
Kølen  findes  en  lille  Bugt.  Navlen  aa- 
ben  og  dyb.  Skaloverfladen  fint  tvær- 
stribet og  tillige  kornet;  de  PU  Embryo- 
nalvindinger omtrent  med  samme  Struk- 
tur. Farven  skiden  horngul — brunlig, 
med  særlig  paa  Oversiden  tydelige,  rød- 
brune og  brede  Radialstriber  samt  ofte 
2  Baand,  et  over  og  et  under  den  svagt  hvidlige  Køl.  Et 
hvidt  Baand  omgiver  Mundranden.  Man  træffer  undertiden 
rent  hvide  eller  svagt  grønlige  Skaller  (f.  alba).  Bredde 
15—18  mm,  Højde  73/4— 8^/2  mm. 

Denne  Snegl  er  livlig  i  sine  Bevægelser.  Man  træffer 
den  i  det  nedfaldne  Løv,  paa  Sten  og  Træstykker,  paa 
Træstubbe  eller  ofte  højt  oppe  paa  Træstammerne.  Paa 
Bornholm  findes  den  under  løst  liggende  Stenfliser,  i 
Sprækker  og  Revner  i  Graniten.  Den  er  her  i  Landet 
funden  paa  Øerne  (Sjælland,  Fyn,  Bornholm,  Møen,  Fal- 
ster, Lolland  og  Langeland)  samt  i  Østjylland  fra  Frede- 
ricia til  Aalborg,  men  alle  Vegne  pletvis,  saaledes  at 
mange  Skove  mangler  denne  Art.  I  temmelig  stor  Mængde 
kan  den  tages   paa  Skrænterne   ned   mod   Fursøen.    Sub- 


Fig.  85.  Helicigo- 

na    lapicida,    lidt 

forstørret. 

fossil  er  den  funden  i  Meilgaard  Køkkenmødding  og  i  en 
Støvaflejring  ved  Øxnebjærg.  j. 

2.  H.  (Ariånta)  arbustorum  Linné.  (Fig.  86).  Dy- 
ret blaasort,  skiferfarvet  eller  kafFebrunt,  med  den  bageste 
Del  af  Kroppen  samt  Fodsaalen  lysere,  graalig;  undertiden 
er  Dyret  sort  over  det  hele.  Hudvorterne  kraftige  og 
grove,  særlig  paa  Rygsiden.  Pilen  4— 
5  mm  lang,  med  kredsrund,  hel  eller 
takket  Krone,  lang,  trind  og  svagt  krum- 
met Stilk  samt  lancetformet,  tveægget 
Spids,  der  bærer  en  Liste  paa  hver 
Flade.  —  Skallen  omtrent  kuglerund, 
med  kegleformet,  hvælvet  Spir.  Vindin- 
gerne 5-6  i  Antal,  stærkt  hvælvede  og  ^'\^^'  Helicigona 
**  ,  '  ,  o  arbustorum,  nat. 

adskilte    ved    en    temmelig    dyb    Søm.  stør. 

Sidste  Vinding  ved  Mundingen  pludse- 
lig nedadbøjet.  Mundingen  bred  halvmaaneformet,  med 
tilbagebøjet  og  fortykket,  hvid  Mundrand,  der  indvendig 
er  forsynet  med  en  hvid  Læbe  og  udvendig  er  prydet  med 
et  gult  Baand.  Ved  næstsidste  og  ofte  ved  den  foregaaende 
Vækststandsning  aflejres  en  Kalkvold  (Læbe).  Derfor  ses 
udvendig  paa  den  færdigdannede  Skal  et  Stykke  fra  Mun- 
dingen 1—2  gule  Tværbælter,  der  omtrent  angiver  de  tid- 
ligere Mundrandes  Plads.  Navlen  næsten  helt  dækket  af 
den  tilbagebøjede  øverste  Del  af  Mundrandens  Aksedel, 
den  bliver  derfor  snæver  spalteformet  eller  fin  rørformet. 
Skaloverfladen  fint  tværstribet;  paa  tværs  af  disse  Striber 
løber  meget  fine,  tydelig  bølgeformede  Spirallinier.  Far- 
ven varierende  fra  gullig  eller  brunlig  hornfarvet  til  ka- 
staniebrun, med  lyse  gullige  Pletter,  der  snart  er  radial- 
stillede, snart  ordnede  i  Spiralrækker  eller  uregelmæssig 
fordelt  over  Skallen.  1  mørkt,  brunligt  Spiralbaand  findes 
paa  Vindingernes  Midte.  Bredde  20—24  mm.  Højde  16— 
20  mm. 

Denne  Art  varierer  ret  stærkt,  baade  hvad  Størrelse, 
Skaltykkelse,  Form  og  Farvetegning  angaar.  Her  fra  Lan- 
det kendes  følgende  Variationer: 

1.  efasciåta  Mørch.  Som  Hovedformen,  men  Baan- 
det  mangler.  —  Flere  Steder  sammen  med  Hovedformen. 
Sjælland,  Fyn,  Østjylland. 

2.  morbosa-albina  Rossmåssler  (lutéscens  sub- 
unicolor  Mørch).  Gullig  eller  hvidlig,  uden  Baand, 
Grundfarven,  der  er  gulgraa  og  skinner  igennem  paa  tal- 
rige Steder,  er  ikke  videre  fremtrædende.  —  Sparsomt  paa 
Sjælland,  Bornholm  og  Fyn. 

3.  pållida  Miiller.  Skallen  tynd  og  bleg  hornfarvet 
(sjælden  mat  hvidgul),  gennemsigtig  med  smalle,  liniefor- 
mede, gule  Pletter,  der  ofte  er  ordnede  i  Tværlinier;  Til- 
vækststriberne undertiden  hvide.  Grundfarven  stærkt  frem- 
trædende. Alm.  i  Kjøbenhavns  Omegn,  desuden  Lange- 
land, Fyn  og  Østjylland. 

4.  min  or  Mørch.  Farvetegning  som  hos  Hovedformen^ 
men  langt  mindre,  15  mm  x  13^2  mm.  Kronborg.  —  De 
endnu  mindre,  mere  kegleformede  og  stærkere  stribede, 
gullige  Former  benævnes  alpéstris  Ziegler.  Hertil  hø- 
rer maaske  nogle  Ekspl.,  der  er  fundne  ved  Tværsted 
(Vendsyssel)  og  „Lygten"  (Kjbhvn.). 

5.  picea  Ziegler.  Skallen  lille,  meget  tynd,  halv- 
gennemsigtig, ensfarvet  brunlig,  med  eller  uden  Baand. 
Møen  (Lille  Klint),  Fur,  Lolland. 

6.  membranåcea  n.  Skallen  meget  tynd  og  gennem- 
sigtig; Farvetegningen  som  hos  Hovedformen.  —  Vording- 
borg (R.  H.  Stamm). 

7.  calcårea  Høgberg  (creticola  Mørch).  Meget  stor 
og  tykskallet,  mørk  kastaniebrun  og  plettet  med  gult,  ind- 
vendig mørk  purpurfarvet.  De  største  Eksemplarer  (creti- 
cola) kan  blive  27  mm  brede.   Møen,  Klintholm  Kalkgrav. 

8.  trochoidålis  Roffiaen.  Med  højt,  kegleformet 
Spir.    Højden    omtrent  lig   Bredden,  20  mm   (sj.  mindre). 

De  større  og  lidt  højere  Former,  der  er  noget  rib- 
bede, med  lysegule  Pletter,  der  ofte  flyder  sammen  til 
lyse  Tværlinier,  benævnes  c  o  n  o  i  d  e  a  Westerlund.  Bredde 
22^/2  mm.  Højde  23^/4  mm. 

Sammen  med  Hovedformen,  men  sjælden  (Humlebæk, 
Bornholm,  Horsens,  Lemvig). 

9.  feroeli  Bourguignat.  Skallen  kegleformet,  med 
ganske  snæver  Navle;  de  øvre  Vindinger  tiltager  temme- 
lig hurtig  i  Størrelse,  den  sidste  stor,  cylindrisk,  med  af- 
rundet Munding  (lix  11  mm);  Akseranden  lidet  udvidet; 
Farven  forskellig.    Bredde  22  mm.  Højde  18  mm. 

10.  thamnivåga  Mabille.  Skallen  tynd  og  kugle- 
formet med  afrundet  Spids;  de  første  Vindinger  regel- 
mæssig, den  næstsidste  hurtigere  tiltagende,  den  sidste 
omfangsrig,  oventil  cylindrisk,  nedadtil  oppustet;  Mundin- 
gen dybt  indskaaren  (11^/2  å  12  mm);  med  Baand  og  Plet- 
ter.   Bredde  20  mm.  Højde  18  mm. 

Denne  og  den  foregaaende  Form  angiver  den  franske 
Forf.  Servain  her  fra  Landet.  Eksemplarerne  skal  være 
ham  tilsendte  af  Mørch  (efter  Angivelse  af  Westerlund). 

11.  rudis  Miihlfeld.  Skallen  tynd,  nedtrykt  kugle- 
formet, med  noget  affladet  Spir;  Navlen  aaben.  Overfla- 
den rynket-foldet,  næsten  ribbet;  de  gule  Pletter  flyder 
ofte  sammen  til  Tværlinier;  i  Reglen  uden  tydeligt  Spiral- 
baand.  —  Dyret  er  rødlig— gulbrunt,  med  noget  kortere 
Flagellum  end  hos  Hovedformen.  Bredde  20—23  mm, 
Højde  14—15  mm.     Lersøen  ved  „Lygten"   og  Rudersdal. 

12.  sinistrorsaMørch.  Et  venstresnoet  Eksemplar  er 
taget  ved  Rosenborg  Bastion  (Mørch). 

Arten  er  udbredt  over  næsten  hele  Landet  (Sjælland, 
Bornholm,  Møen,  Bogø,  Lolland,  Fyn  samt  Østjylland, 
Lemvig,  Mors  og  Vendsyssel).  Subfossil  kendes  den  fra 
den  undersøiske  Mose  i  Frihavnen,  fra  en  Støvaflejring 
ved  Øxnebjerg  samt  fra  Kildekalk.  —  Den  taaler  godt 
Kulden  og  gaar  højere  mod  Nord  end  baade  Helix  hor- 
tensis og  nemoralis.  Fugtighed  ynder  den  i  høj  Grad, 
hvorfor  man  især  træffer  den,  ofte  i  stort  Antal,  i  fugtige 
Skove,  i  Buskads,  i  Parker  og  paa  Volde,  ved  Vandløb  og 
i  Enge;  den  forekommer  dog  altid  pletvis.  Føden  bestaar 
udelukkende  af  Planter.  Dens  Vinterlaag  er  papirtynde. 
I  Maanederne  Juli— September  lægges  Æggene,  oftest  i 
Hobe  paa  30 — 50  Stykker.  De  er  kugleformede,  gullige 
og  uigennemsigtige,  c.  3  mm  i  Diameter.  Efter  15—20 
Dages  Forløb  kryber  Ungerne  ud  af  Ægget;  naar  der  er 
gaaet  15—16  Maaneder,  er  de  som  Regel  fuldvoksne. 


8.    Helix  Linné. 

De  4  Arter,  der  her  i  Landet  repræsenterer 
denne  Slægt,  hører  til  to  i  Skalform  ret  forskel- 
lige Grupper  (nogle  regner  endog  disse  for  selv- 
stændige Slægter);  de  to  mindre,  H.  hortensis  og 
H.  nemoralis,  hører  til  Gruppen  Tåchea  Leach,  de  to 
større,  H.  pomatia  og  H.  aspersa,  til  Gruppen 
Helicogéna  (eller  Helix  s.  str.). 

Hos  begge  disse  Grupper  er  Skallen  kuglefor- 
met eller  nedtrykt  kugleformet,  uden  Navle.  Un- 
gerne  har    en    tydelig   Navle,    men   denne    lukkes 

senere  af  Skalmundens  stærkt  ombøjede  Akserand; 
kuniios  H.  pomatia  er  den  ikke  altid  helt  lukket. 
Hos  den  førstnævnte  Gruppe  (Tachea)  er  Mundin- 
gen bredere  end  høj  og  Mundranden  udadbøjet  og 
affladet,  med  en  ret  skarpt  afsat  Læbe.  Akseran- 
den er  bred  og  omtrent  lige,  ofte  tydelig  afsat  fra 
Yderranden.  Hos  den  sidstnævnte  (Helicogena)  er 
Mundingen  større,  ægformet,  sædvanlig  højere  end 
bred,  med  svagere  tilbagebøjet  Mundrand,  mindre 
udviklet  Læbe  og  buet,  afrundet  Akserand,  der 
gaar  jævnt  over  i  Yderranden. 

Skallen  kan  være  ensfarvet,  men  oftest  er  der 
udviklet  5  Baand  paa  hver  Vinding.  Naar  man 
tæller  fra  oven  og  nedefter,  er  det  første  og  andet 
temmelig  smalt;  disse  kan  tydelig  ses  paa  alle 
Vindingerne.  Det  tredje  er  noget  bredere  og  lø- 
ber paa  næstsidste  Vinding  lige  over  Sømmen, 
medens  de  to  nederste  (fjerde  og  femte),  brede 
Baand  kun  kan  ses  paa  sidste  Vinding.  Sømmen 
bøjer  fortil  ved  Mundingen  pludselig  ned  til  fjerde 
Baand.  Af  disse  5  Baand  kan  nogle  mangle,  eller 
Baandene  kan  smelte  sammen,  nogle  enkelte  ind- 
byrdes eller  alle;  derved  opstaar  talrige  Variationer. 
I  efterfølgende  Skema  er  opstillet  de  mulige 
Baandkombinationer.  Tallene  1  —5  angiver  Baan- 
dene paa  sidste  Vinding  fra  oven  og  nedefter.  En 
Parentes  om  to  eller  flere  Tal  angiver,  at  vedkom- 
mende Baand  er  sammensmeltede,  et  Nul  paa  Tal- 
lets Plads  at  det  tilsvarende  Baand  mangler.  Er 
Forholdene  mere  komplicerede,  kan  dette  ogsaa 
udtrykkes  ved  Tegn;  saaledes  angiver  1  [(23)  (45)], 

at  først  2  og  3  og  samtidig  4  og  5  smelter  sam- 
men, og  at  derpaa  de  to  nye  ved  Sammensmelt- 
ning fremkomne,  brede  Baand  forenes  til  ét.  Un- 
dertiden kan  der  i  Stedet  for  Baand  paa  Skallen 
findes  smalle  Linier;  dette  betegnes  ved  over  Tal- 
let at  sætte  et  Punkt.  Naar  et  Baand  fordobles 
(kløves),  sættes  Tallet  to  Gange  (Eks.  123345),  eller 
der  indskydes  et  x  (f.  Eks.  123x45).  Til  disse 
og  andre  mere  komplicerede  Forhold  er  der  dog 
ikke  taget  Hensyn  i  Tabellen. 


Nr. 

5  Baand. 

Nr. 

Nr. 

1. 

12345 

31. 

120(45) 

61. 

10(34)0 

2. 

(12)345 

32. 

(12)0(45) 

62. 

12005 

3. 

(12){34)5 

33. 

12305 

63. 

(12)005 

4. 

(12)3(45) 

34. 

(12)305 

64. 

12040 

5. 

(12)(345) 

35. 

1(23)05 

65. 

(12)040 

6. 

1(23)45 

36. 

(123)05 

66. 

12300 

7. 

1(23)(45) 

37. 

12340 

67. 

(12)300 

8. 

12(34)5 

38. 

(12)340 

68. 

1(23)00 

9. 

123(45) 

39. 

(12)(34)0 

69. 

(123)00 

10. 

(123)45 

40. 

1(23)40 

11. 

(123)(45) 

41. 

12(34)0 

2 

Baand. 

12. 

1(234)5 

42. 

(123)40 

70. 

00045 

13. 

12(345) 

43. 

1(234)0 

71. 

000(45) 

14. 

(1234)5 

44. 

(1234)0 

72. 

00305 

15. 

1(2345) 

3 

Baand. 

73. 

00340 

16. 

(12345) 

74. 

00(34)0 

45. 

00345 

75. 

02005 

4 

Baand. 

46. 

00(34)5 

76. 

02040 

17. 

02345 

47. 

003(45) 

77. 

02300 

18. 

0(23)45 

48. 

00(345) 

78. 

0(23)00 

19. 

0(23)(45) 

49. 

02045 

79. 

10005 

20. 

02(34)5 

50. 

020(45) 

80. 

10040 

21. 

023(45) 

51. 

02305 

81. 

10300 

22. 

0(234)5 

52. 

0(23)05 

82. 

12000 

23. 

02(345) 

53. 

02340 

83. 

(12)000 

24. 

0(2345) 

54. 

0(23)40 

25. 

10345 

55. 

02(34)0 

1 

Baand. 

26. 

10(34)5 

56. 

0(234)0 

84. 

00005 

27. 

103(45) 

57. 

10045 

85. 

00040 

28. 

10(345) 

58. 

100(45) 

86. 

00300 

29. 

12045 

59. 

10305 

87. 

02000 

30. 

(12)045 

60. 

10340 

88. 

10000 

108 


Dyret  har  grove  og  temmelig  stærkt  fremra- 
gende Hudvorter.  Kæben  er  brun,  buet,  odonto- 
gnath,  med  3 — 9  temmelig  grove  Ribber,  der  rager 
frem  som  Tænder  paa  begge  Rande.  Radula  (Fig. 
87)  har  Central-  og  Sidetænder  med  kraftige  Midt- 
spidser, men  smaa  Side- 
spidser, eller  helt  uden 
saadanne;  Randtænderne 
med  ret  lang  og  skæv, 
tokløvet  Spids,  dannet  af 
Fig.  87.  Central-,  Side-  og  Rand-  Midter-  Og  Inderspidsen, 
tænder  fra  Radula  af  Heiix  po-    gamt  en  enkelt  eller  klø- 

matia,  efter  Pilsbry,  X  225. 

vet  Yderspids.  Kønsor- 
ganerne (Fig.  7)  har  kun  et  kort  Parringslem 
(Penis),  der  fortsætter  sig  i  Epiphallus,  hvorpaa 
fæster  sig  en  Retraktormuskel,  og  hvorfra  i  Reg- 
len et  meget  langt  Flagellum  udgaar.  Slimkirtlerne 
eller  de  fingerformede  Kirtler  er  to  i  Tal;  de  be- 
staar  hver  af  en  Udførselsgang  og  flere  eller  færre 
Rør.  Der  er  kun  1  kraftig  Pilsæk  til  Stede;  denne 
indeholder  en  lige  eller  svagt  krummet,  kalkholdig, 
hvid  Kærlighedspil,  der  som  Regel  bærer  to  Sæt 
fremspringende  Lister,  der  staar  vinkelret  paa  hin- 
anden og  danner  et  Kors.  Sædgemmet  er  forsynet 
med  en  lang,  undertiden  endog  meget  lang  Stilk, 
der  kan  bære  en  lomme-  eller  rørformet  Udpos- 
ning (Diverticulum). 

Slægten  tæller  omkring  300  Arter,  der  paa  et  Par  Und- 
tagelser nær  hører  hjemme  i  Europa,  Nordafrika,  Stræk- 
ningen fra  Lilleasien  til  Persien  og  paa  de  canariske  Øer. 
Om  Adskillelsen  af  Arterne  se  Bestemmelsestabellen  S.  81. 

1.    H.  (Tåchea)  horténsis  Muller.   (Fig.  88).    Dyret 

hvidligt,  graat,  gulligt  eller  rosa,  Øjestilkene  som  Regel 

Fig.  88.     Helix 

hortensis,  nat. 

Stør. 


noget  mørkere  end  Kroppen,  Saalen  lys.  Kæben  oftest 
med  faa  (2—4)  Ribber.  Kærlighedspilen  (Fig. 89)  4 — 5 mm; 
den  er  krummet,  med  kort  indsnøret  Hals  (Skaft)  og  4 
Korslister,  der  straks  ved  Halsen  begynder  i  deres  fulde 
Højde  og  i  Randen  er  kløvede  i  to  Ægge. 
De  fingerformede  Kirtler  gaffelformet  gre- 
nede, deres  Udførselsgang  (Stilk)  kort,  de 
enkelte  Grene  noget  kølle-  eller  tenfor- 
mede. —  Skallen  nedtrykt  kugleformet, 
dannet  af  4^/2 — 5  jævnt  tiltagende,  hvæl- 
vede Vindinger;  den  sidste  ved  Mundin- 
gen pludselig  indsnævret.  Spiret  jævnt 
hvælvet.  Sømmen  fortil  ved  Mundingen  bueformet  ned- 
stigende. Navlen  mangler  (er  lukket).  Mundingen  bred 
skævt  halvmaaneformet,  nedadvendt,  idet  et 
Plan  lagt  igennem  denne  danner  en  Vinkel  paa 
45°  med  Aksen;  dens  Yderrand  buet,  tilbage- 
bøjet og  affladet,  indvendig  med  en  kraftig,  of- 
test hvid  Læbe,  dens  Akserand  lige  og  mere 
afrundet;  den  øvre  Del  af  Yderranden  forløber 
omtrent  parallelt  med  Akseranden.  Skalover- 
fladen glinsende,  fint  tværstribet,  i  Reglen  med 
Fig.  89.  1—2  Mærker  efter  større  Vækststandsninger. 
Kærlig-  Farven  meget  variabel.  Bundfarven  oftest  gullig 
hedspiien       „  j,.        t^        ^  ,  n  •,  o     .. 

af  H.  hor-  ®^^^^  rødlig.     Baand   mangler  eller  er  til  Stede 

tensis; ved  og  da  typisk  5  Baand,  af  hvilke  nogle  dog  kan 

Siden  er     mangle    eller   være    sammensmeltede.    Bredde 

vist  et 
Tværsnit     1^-21  mm.  Højde  12—15  mm. 

af  denne,  Baade  i  Størrelse,  Form,  Farve  og  Farveteg- 

X  5;  (efter  ning  varierer  denne  Art  meget  stærkt.     De  her 

C.  Ash-  i  Landet  forekommende  Variationer  kan  skelnes 

ford).  saaledes: 


I.    Efter  Bundfarven  og  Farvetegningen. 

1.  ål  bi  da  Muller.  —  Bundfarven  hvidlig. 

a)  unicolor.  Ensfarvet  hvid,  undertiden  med 
et  ganske  svagt  gulligt  Anstrøg.  Kendt  fra  Or- 
drup Mose,  Frederiksdal,  Krogerup,  Skarridsø 
og  St.  Magleholm. 

b)  fåsciis  transparéntibus  C.  Pfeiffer.  Med 
gennemsigtige,  svagt  graalige  Baand.  Der  kendes 

Q  følgende  Baandvariationer:  Nr.  1,2,4,5,  9,  10,  16, 
25,  59,  86.  —  Pletvis  sammen  med  den  gule  Form 
paa  Kjøbenhavns  gamle  Voldterrain  og  i  Kjøben- 
havns Omegn,  desuden  enkelte  andre  Steder 
paa  Sjælland,  Bornholm.  Falster  og  i  Østjylland. 

c)  ochråceo-fasciåta  n.  Med  brunlig-olivenfar- 
vede  Baand  (Nr.  2  og  1 1).  Horsens  Kirkegaard  (O. 
G.  Jensen). 

2.  lutea  Muller  (citrina  Mørch).  —  Bundfarven  gul. 

a)  unicolor.  Ensfarvet,  blegere  eller  kraftigere 
gul,  med  svag  eller  stærk  Glans  (undertiden 
med  lyse  Tværstriber).    Meget  alm. 

b)  fas  c  i  at  a  Moquin-Tandon.  Med  Længdebaand. 
Baandvariationerne  er  følgende:  Nr.  1,  2,  4,  5,  6, 
7,  9,  10,  11,  12,  14,  15,  16,  25,  26,  27,  29,  31,  32, 
(37),  53,  57,  59,  62,  72,  (73),  79,  86,  88. 

Desuden  kendes  ogsaa  en  Form  med  fordob- 
let Midterbaand  (103345).  Undertiden  er  Baan- 
dene  gennemsigtige.  I  andre  Tilfælde  er  Baan- 
dene,  selv  de  nedre,  ganske  smalle  og  liniefor- 
mede. —  Meget  alm. 

c)  interrupta  Picard.  Med  afbrudte  Baand.  Færge- 
lunden, Jægerspris. 

d)  undulåta  Taylor.  Med  mørke  Tværbaand. 
Sjælden. 

3.  o  1  i  V  å  c  e  a  Westerlund,  unicolor.  Ensfarvet  oliven- 

grøn. Holte,  Skodsborg,  Højbygaard  (Nysted). 

4.  cårnea  Westerlund.    Bundfarven  rødlig. 

a)  unicolor.     Ensfarvet. 

b)fasciåta  Moquin-Tandon.  Med  Baand  (Varia- 
tioner: Nr.  1,  16,  59).  Baade  den  ensfarvede  og 
de  baandede  Former  er  ret  sjældne,  idet  de  fleste 
rødligt  farvede  H.  hortensis  har  en  farvet  Læbe, 
altsaa  hører  til  hybrida.  —  Kjøbenhavns  Omegn, 
Fursøen,  Møens  Klint,  Falster,  Bogø,  Fyn. 

5.  isabellina  Westerlund,  unicolor.   Isabellafarvet, 

uden  Baand.    Hist  og  her  (f.  Eks.  ved  Fursøen). 

II.   Efter  Læbens  Farve. 

6.  hybrida  Poiret.   Mundrandens  Inderside  og  Læben 

rødlig  eller  brunlig  farvet. 

a)  lutea,  unicolor  et  fasciåta Westerlund.  Gul, 
uden  eller  med  Baand. 

b)  isabellina,  unicolor  n.  Isabellafarvet,  uden 
Baand. 

c)  griseo-brunnea  V.  hepåtica,  unicolor  We- 
sterlund. Graabrun  eller  leverfarvet,  uden  Baand. 

d)  pållide  castånea,  unicolor  et  fasciåta 
Westerlund.  Bleg  kastaniebrun,  uden  eller  med 
Baand  (hyppigst  er  Nr.  1,  2,  6,  16  og  25). 

e)  cårnea/unicolor  Westerlund.  Bleg  kødfarvet, 
uden  Baand.  Formen  hybrida  er  kendt  fra  om- 
trent hele  Landet;  den  forekommer  dog  altid 
pletvis. 

III.    Efter  Skallens  Tykkelse,  Størrelse  og  Form. 

7.  ludoviciåna     d'Aumont    (Drouet)    (membranåcea 

Mørch).  Skallen  lille,  gennemsigtig  og  papirtynd, 
gullig,  graalig  eller  rødlig,  med  eller  uden  Baand. 
Baandvariationerne  er  følgende:  Nr.  1,  7,  11,  16, 
59,  62.  Ret  sjælden  (Frederiksberg,  Dyrehaven, 
Omegnen  af  Fursøen  og  andre  Steder  i  Nord- 
sjælland, paa  Møen,  Bogø  og  i  Østjylland  (Linaa 
Vesterskov)). 

8.  marginélla  C.  G.  Westerlund.   Mundingens  Akse- 

rand skarp,  lige  og  tynd,  adskilt  fra  Yderranden 
ved  et  dybt  Hak.    Møen. 

9.  min  or  Moquin-Tandon.    Skallen  lille,  Bredde  14 — 

17  mm.  Højde  9— 10  mm,  med  Baand  (Var.  Nr.  1). 
Arnager  (paa  Kalksten). 

10.  sinistrorsa  Férussac.  Skallen  venstresnoet.  Taget 

hist  og  her  en  sjælden  Gang  (Frederiksberg  Have, 
Græsted).  En  venstresnoet  hybrida  taget  ved 
Faxe  Kalkgrav. 

11.  scalåris  Férussac.  Skallen  meget  høj,  med  trappe- 

formet  afsatte  Vindinger.  Et  enkelt  Eksemplar 
taget  her  i  Landet. 

Denne  Snegl  findes  udbredt  over  hele  Landet.  Sub- 
fossil kendes  den  fra  den  undersøiske  Mose  i  Frihavnen, 
fra  Køkkenmøddinger,  en  Støvaflejring  ved  Øxnebjerg, 
Sneglemergel  (Bornholm)  samt  fra  Kildekalk. 

Den  holder  til  i  Udkanten  af  Skove,  i  Krat,  i  Parker 
og  Haver,  paa  Gærder  og  Ryddepladser,  langs  Grøfter, 
paa  Skrænter  ned  mod  Aaer,  Søer  og  Havet,  hvor  den  fin- 
des enten  alene  eller  i  Selskab  med  H.  nemoralis  (og  an- 
dre Helicider)..  Dens  Føde  bestaar  baade  af  friske,  grønne 
og  forraadnende  Plantedele.  Tidlig  om  Foraaret  kommer 
den  frem  fra  sit  Vinterkvarter,  og  sent  gaar  den  til  Hvile, 
sjælden  før  Frosten  indtræder.  I  hele  den  varme  Aarstid, 
hyppigst  dog  i  Maj— Juni,  kan  man  træffe  Individer  i  Par- 
ring; denne  finder  altid  Sted  i  mildt  Vejr  efter  Regn.  Æg- 
gene lægges  i  et  lille  Jordhul,  som  Dyret  graver;  deres 
Antal  er  ret  variabelt,  i  Reglen  20—30  Stk.,  dog  kan  der 
ofte  lægges  langt  flere;  de  er  kuglerunde,  med  en  tynd, 
hvid,  pergamentagtig  Skal,  hvori  er  indlejret  talrige  Kalk- 

Fig.  90.   Helixne- 
moralis,  nat.  Stør. 


krystaller.  Efter  omtrent  en  Snes  Dages  Forløb  kommer 
Ungerne  frem.  De  unge  Dyr  har  en  Skal  med  tydelig 
Navle;  de  kendes  fra  Unger  af  den  følgende  Art  derpaa, 
at  Kappen  er  ensfarvet  eller  har  faa  og  smaa  Pletter,  og 
at  Skalpartiet  omkring  Navlen  ikke  er  mørkt  farvet.  Over- 
vintring og  Levetid  omtrent  som  hos  H.nemoralis  (se  denne). 

2.  H.  (Tåch  ea)  nemoralis  Miiller. 
(Fig.  90).  Dyret  graaligt,  paa  Ryggen  og 
et  Stykke  ned  paa  Siderne,  paa  Hovedet 
og  Øjestilkene  mørkt,  næsten  sort;  Krop- 
pens Sider  hvid-  eller  gulprikkede,  Nakke- 
kølen lys,  Saalen  graalig  eller  mørk. 
Kapperanden  lys,  fint  hvid-  eller  gul- 
prikket.  Kæben  oftest  med  3—6  Rib- 
ber. Kærlighedspilen  (Fig.  91)  7,5—9  mm  lang,  lige,  med 
slank  og  ret  lang  Hals  og  4  Korslister,  der  fra  Halsen  af 
tager  jævnt  til  i  Størrelse  henimod  Pilens 
Midte  for  derpaa  atter  at  aftage;  Korslister- 
nes  Rande  er  enkelte  og  skarpe  og  ikke 
tokløvede  som  hos  forrige  Art.  De  finger- 
formede Kirtler  har  en  temmelig  lang  Ud- 
førselsgang  (Stilk);  de  enkelte  Grene  er 
cylindriske  og  udspringer  alle  omtrent  fra 
samme  Punkt. 

Skallen  nedtrykt  kugleformet,  dannet 
af  5— 5'/2  jævnt  tiltagende  og  noget  hvæl- 
vede Vindinger,  af  hvilke  den  sidste  er 
svagt  indsnævret  ved  Mundingen.  Sømmen 
ret  dyb,  fortil  bueformet  nedstigende;  Nav- 
len mangler  (er  lukket).  Mundingen  afrun- 
det rektangulær,  med  temmelig  stor  Ud- 
skæringfor næstsidste  Vinding.  Mundranden 
omtrent  som  hos  H.  hortensis.  Yderrandens 
øvre  Del  er  dog  stærkt  buet  og  ikke  paral- 
lel med  Akseranden.  Skaloverfladen  glin- 
sende, fint  tværstribet,  paa  sidste  Vinding  ofte  med  et  kop- 
arret Udseende.  Farven  meget  variabel,  oftest  gullig, 
rødlig  eller  brunlig,  uden  Baand  eller  med  1—5  frie,  delvis 

Fig.  91.  Kærlig- 
hedspilen af  H. 
nemoralis;    ved 
Siden  er  vist 
Formen  af 
Tværsnittet  paa 
3  forskellige 
Steder,  X5 
(efter  C.  Ash- 
ford). 

eller  helt  sammensmeltede  Baand.  Mundrandens  Yder- 
og  Inderside,  Læben,  Navlepartiet  og  Mundvæggen  er 
mørkebrunt  farvet.    Bredde  20— 23  mm.  Højde  15— 17  mm. 

De  to  Arter  H.  hortensis  og  H.  nemoralis  adskilles 
som  Regel  let  ved  Læbens  og  Mundrandens  Farve,  Skal- 
lens Størrelse  og  Mundingens  Form.  I  flere  Tilfælde  nær- 
mer de  sig  dog  saa  stærkt  til  hinanden,  at  det  kan  være 
vanskeligt,  ja  i  visse  Tilfælde  umuligt  at  skelne  dem  fra 
hinanden,  naar  der  kun  ses  paa  Skallen.  Der  findes  store 
H.  hortensis,  der  i  Størrelse  ganske  svarer  til  normale  H. 
nemoralis,  og  smaa  H.  nemoralis,  der  ikke  er  større  end 
almindelige  H.  hortensis;  der  findes  H.  nemoralis  med 
kridhvid  Læbe  og  H.  hortensis  med  rødlig  eller  brun  Læbe 
o.  s.  V.  —  I  saa  Tilfælde  maa  man  ty  til  Anatomien,  idet 
Kønsorganerne,  særlig  de  fingerformede  Kirtler,  afgiver 
gode  Kendetegn.  Heller  ikke  disse  er  dog  i  alle  Tilfælde 
paalidelige,  og  kun  Kærlighedspilens  Bygning  afgiver  et 
absolut  sikkert  Kendetegn.  Bastarder  dannes  let  mellem 
de  to  Arter,  og  disse  kommer  da  til  at  indtage  et  Mellem- 
stadium (Eks.  Pilens  Længde  som  Regel  6—6,5  mm),  eller 
de  faar  nogle  Egenskaber  fra  den  ene  Art,  andre  fra  den 
anden. 

Variationerne  i  Grundfarve,  Farvetegning,  Form  og 
Størrelse  er  næsten  endnu  større  end  hos  foregaaende 
Art.     De  kan  inddeles  saaledes: 

I.    Efter  Grundfarven  og  Farvetegningen. 

1.  albina  Moquin-Tandon.    Skallen  bleg,  næsten  hvid, 

med  en  svag  gullig  Tone.  GI.  Jærnbanevold 
(Valby),  Utterslev,  Vordingborg  og  Møen. 

2.  viréscens  Westerlund.     Ensfarvet  gulgrøn.    Søm- 

men og  Læben  hvidlig.  —  Holsteinborg,  Strib. 
Undertiden  findes  Overgange  til  olivengrønne 
Skaller  med  brunlig  Tone  og  da  med  Baand  (Var. 
77)  eller  med  fine  mørke  Tværstriber.    Højris. 

3.  lutea  Miiller  (straminea  Westerlund).    Skallen  ren 

gul  eller  straagul. 

a)  unicolor.    Skallen  ensfarvet,  uden  Baand.  Alm. 

b)  fasciåta  Moquin-Tandon.  Med  brune  Baand. 
Baandvariationerne  er  følgende:  Nr.  1,  2,  4,  6,  7, 
9,  10,  11,  15,  16,  17,  20,  21,  24,  25,  28,  29,  30, 
31,  32,  33,  45,  46,  47,  48,  53,  56,  57,  59,  60,  66, 
67,  68,  69,  70,  71,  72,  73,  77,  81,  84,  85,  86,  87. 
Meget  almindelig.  Ogsaa  Former  med  ganske 
smalle,  linieformede  Baand  forekommer.  Lige- 
ledes er  hist  og  her  fundet  6-baandede  Eksem- 
plarer  (sexfasciåta   Picard)   eller   saadanne,   der 

■C.  M.  Steenberg:    Landsnegle.  8 

kan    afledes    af    6-baandede    Former,    saaledes: 
123  X  45,  123  X  (45),  (12)3  x  (45),  12  x3(45),  003  x  45, 
Q  003  x(45),  0034  (  x  5),  003  x  00,  12345  x. 

c)  pållide  fasciåta  n.  Med  blege,  lyse  Baand 
(Var.  Nr.4,  6,  10).  Var.  86  =  fasciålba  Picard. 
Hist  og  her  sammen  med  de  mørkbaandede  For- 
mer. 

4.  cårnea  Mørch  (ochråcea  Westerlund).  Grundfarven 

kød-  eller  okkerfarvet,  sj.  rosenrød. 

a)  unicolor.    Ensfarvet,  uden  Baand. 

b)  fasciåta  Moquin-Tandon.  Med  mørkebrune 
Baand.  Der  kendes  her  fra  Landet  følgende 
Baandvariationer:  Nr.  1,  2,  4,  6,  7,  10,  11,  15,  16, 
25,  27,  29,  30,  31,  32,  33,  45,  46,  47,  48,  57,  66, 
(67),  69,  70,  71,  72,  73,  74,  77,  81,  82,  84,  85,  86. 
(Ogsaa  Eksemplarer  med  smalle,  linieformede 
Baand  kan  findes).    Almindelig. 

Undertiden  kan  de  første  Vindinger  være 
stærkt  mørkfarvede,  medens  den  øvrige  Skal  er 
lys  (gul  eller  rødlig).    Faxe. 

5.  fåsciis  interruptis  Mørch.    Skallen   med  gullig 

eller  rødlig  Grundfarve  og  med  pletvis  afbrudte 
Baand.  Baandvariationer  1,  2,  6,  9,  17,  21,  29, 
31,  45,  53,  73,  77,  86. 

6.  undulåta  Gentil.     Gullig   eller  rødlig,   men  med 

mørke,  radialstillede  Tværbaand.    Storeheddinge. 

7.  hepåtica  Mørch.  Skallen  leverfarvet,  rødbrun.  Som 

Regel  uden  Baand;  Var.  86  forekommer  dog 
ogsaa,  men  sjælden.  Den  ensfarvede  Form  er 
ret  almindelig. 

8.  lilacina   Westerlund.    Skallen   blegere    end    fore- 

gaaende,  med  en  svag  violet  Tone,  uden  Baand. 
Sjælden  (Lersøen). 

9.  castånea  (Miiller)  Westerlund.    Skallen  kastanie- 

brun, uden  eller  med  1 — 5  Baand.  Brøndshøj 
Kirkegaard. 

II.    Efter  Læbens  Farve. 

10.  albolabiåta    v.    Martens    (roseolabiåta    Kobelt). 

Mundingen  hvid  eller  svagt  rosenrød.  Skallen 
gullig  eller  rødlig,  med  eller  uden  Baand  (Nr.  1, 
2,  17,  47).  Hist  og  her  sammen  med  den  alm. 
Form  med  den  mørkebrune  Læbe. 

III.   Efter  Skallens  Tykkelse,  Form  og  Størrelse. 

11.  porrécta   Westerlund.     Sømmen    slet   ikke    eller 

kun  lidet  nedstigende  ved  Mundingen,  saaledes 
at  Mundingens  Yderrand  for  oven  fæstes  oven 
over  de  to   nederste   Baand,  Mundingen   derfor 

høj  og  vid.  —  Nogle  kødfarvede  Eksemplarer 
(Nr.  1)  er  tagne  paa  Frederiksberg. 

12.  piano  spir  a  Picard.  Spiret  ganske  fladt.  Kristians- 

havns  Vold. 

13.  pårva  Stabile.    16^/2 — 18  mm  bred  og  15—16  mm 

høj.  Kjøbenhavns  nærmeste  Omegn,  Gentofte, 
Strandgaarden  (Kallundborg),  Borremose  (Møen), 
Maribo  og  Klitmøller. 

14.  major  Férussac.   25— 27  mm  bred,  19— 20  mm  høj. 

Ensfarvet  gullig,  rødlig  eller  leverfarvet,  —  eller 
med  Baand  (Variationer  1,  6,  11,  45,  46,  77,  86). 
I  flere  af  Landets  Dele,  men  sjælden. 

15.  ponderosa  Malm  (creticola  Mørch).    Skallen  tyk, 

tung  og  stor,  undertiden  med  aaben  Navle. 
Bredde  27—30  mm.    Møens  Klint. 

16.  conoidea  Clessin  (conica  Baudon).    Skallen  med 

højt  kegleformet  Spir,  saaledes  at  hos  de  baan- 
déde  Eksemplarer  tredje  Baand  bliver  synligt 
oven  for  Sømmen  næsten  lige  til  Spidsen.  Uden 
eller  med  Baand  (Nr.  9,  45,  70,  86).  Højden 
omtrent  lig  Bredden,  22—24  mm.  —  Kjøbenhavns 
nærmeste  Omegn,  Taarbæk,  Birkerød,  Stubbe- 
kjøbing. 

Fra  denne  Form  er  der  jævne  Overgange  til 
den  ganske  monstrøse: 

17.  scalåris  Férussac,  der  er  meget  højere  end  bred, 

undertiden  taarnformet,  med  trappeformet  afsatte 
Vindinger.  Uden  eller  med  Baand  (Nr.  1  og  11). 
Bredde  20  mm.  Højde  23^/2  mm  eller  endnu 
højere.    Frederiksberg  Kirkegaard. 

18.  si  nistror sa  Chemnitz.  Skallen  venstresnoet.  Far- 

ven rødlig  eller  gullig,  uden  eller  med  Baand 
(Nr.  1,  32,  86).  Taget  nogle  faa  Gange  (Frederiks- 
berg Have,  Gentofte,  Stubbekjøbing). 

Det  er  den  almindeligste  af  vore  Helix-Arter.  Medens 
H.  hortensis  kan  findes  et  godt  Stykke  inde  i  Skoven  og 
ofte  kryber  højt  op  paa  Træstammerne,  holder  H.  nemo- 
ralis  oftest  til  paa  temmelig  aabne  Steder,  helt  ude  i  Skov- 
brynet. Kun  en  ganske  enkelt  Form,  nemlig  membrana- 
cea,  gør  herfra  en  Undtagelse;  den  lever  dybt  inde  i  den 
mørke  Del  af  Skoven,  og  dens  Skal  bliver  da  tynd  og  faar 
det  samme  halvgennemsigtige  Udseende,  som  den  H.  hor- 
tensis Form,  der  lever  under  lignende  Forhold  og  bærer 
samme  Navn.  Langt  hyppigere  end  foregaaende  Art  fin- 
des den  i  Haver  og  Parker,  desuden  forekommer  den  paa 
Skrænter  og  Volde,  langs  Grøftekanter  og  lignende  Steder, 
hvor  der  er  temmelig  frit.  I  flere  Lande  forekommer  de 
to  Arter  ikke  paa  samme  Lokalitet,  her  i  Landet  træff'es 

de  meget  ofte  sammen.  —  Føden  bestaar  næsten  udeluk- 
kende af  Planteføde,  saaledes  forskellige  Slags  urteagtige 
Planters  Blade,  (den  synes  ligesom  H.  hortensis  og  H. 
arbustorum  at  ynde  Hedenælder);  dog  æder  den  ogsaa 
Svampe,  Aadsler  og  lignende. 

Dyrene  parrer  sig  som  Regel  flere  Gange  om  Aaret; 
hyppigst  begynder  de  allerede  først  i  Maj ;  men  hele  deri 
varme  Aarstid  igennem  kan  man  træffe  Individer  i  Par- 
ring, særlig  i  varmt  Vejr  efter  Regn.  Parringen  er  som 
hos  de  andre  Helix-Arter  gensidig,  saaledes  at  Individerne 
begge  paa  én  Gang  fungerer  som  Han  og  Hun.  Spermato- 
foren  er  meget  lang,  c.  70  mm.  Æggene  lægges  i  Jord- 
huller i  ret  variabelt  Antal,  nemlig  fra  10 — 80,  i  Almindelig- 
hed dog  i  en  Klump  paa  et  halvt  hundrede  Stykker.  De 
er  nærmest  ovale,  c.  2,75—3  mm  lange  og  2^2  mm  brede. 
Straks  naar  de  er  lagt,  er  de  ret  klare,  senere  bliver  de 
uigennemsigtige,  hvide  eller  hvidgule.  Skallen  er  forholds- 
vis fast,  med  temmelig  rigeligt  Kalkindhold.  Udklæknin- 
gen tager  15—25  Dage.  Ungerne  kendes  paa  Skallens 
mørkt  farvede  Navleregion,  „Navlepletten";  desuden  plejer 
Kappen  at  have  temmelig  store,  uregelmæssige,  mørke  og 
brunlige  Pletter.  I  Dyrenes  andet  Leveaar  bliver  de  ud- 
voksne;  man  ser  derfor  paa  Skallen  særlig  én  kraftig  Til- 
vækststribe,  der  ofte  har  en  Farve,  der  er  noget  afvigende 
fra  den  øvrige  Skal,  og  indvendig  paa  dette  Sted  findes 
undertiden  en  svag  Læbedannelse.  Denne  svarer  til  Vækst- 
standsningen om  Vinteren.  Ved  Frostens  Indtræden  graver 
de  sig  ned  i  Jorden,  særlig  ved  Træstammer  og  Trærødder 
mellem  det  visne  Løv  eller  under  Sten.  Skallen  ligger 
med  Mundingen  opad  og  omtrent  i  Niveau  med  Jordover- 
fladen. Indgangen  til  Skallen  lukkes  med  flere  med  Mel- 
lemrum anbragte  papirtynde  Laag,  hvoraf  det  yderste  er 
tykkest  og  indeholder  talrige  Kalkkorn.  —  Dyrenes  Leve- 
tid synes  at  være  3  Aar. 

Et  meget  stort  Procentantal  af  Ungerne  arver  saa- 
danne  af  Forældrenes  Egenskaber  som  ekstrem  Størrelse 
eller  Lidenhed  og  Baandkombinationer,  derimod  bliver  Af- 
kommet efter  venstrenoede  Forældre  højresnoet. 

Arten  træffes  næsten  overalt  her  i  Landet  almindelig; 
der  er  dog  enkelte  Undtagelser,  saaledes  skal  den  være 
sjælden  paa  Bornholm,  hvor  den  kun  er  taget  i  Haver 
ved  Rønne;  den  er  maaske  indført  dertil.  Subfossil  ken- 
des den  fra  Ferskvandskalken  i  den  undersøiske  Mose  i 
Frihavnen,  fra  Køkkenmøddinger  og  Kildekalk. 

3.  H.  pomåtia  Linné.  Vinbjærgsneglen.  (Fig.  16,92). 
Dyret  hvidligt  eller  graagult,  Kroppen  med  temmelig 
stærkt  fremragende  Hudvorter,  Hovedet  og  særlig  Øjestil- 

kene  finkornede.  Kæben  ret  stor  og  kraftig,  med  4—10,  i 
Reglen  dog  6  kraftige  Ribber,  der  springer  tandformet  frem 
langs  Randen.  Tungeraspen  stor,  11—12  mm  lang,  med 
c.  125  Længde-  og  230  Tværrækker.  Kønsorganerne  (Fig. 
7)  med  en  ret  kort  Penis, 
meget  langt  Flagellum  og  Sæd- 
gemme-Stilk, hvorpaa  kan  fin- 
des en  mindre  Udposning. 
De  2  fingerformede  Kirtler 
penselformede,  hver  med  tal- 
rige (30—60)  rørformede  Grene. 
En  Pilsæk  til  Stede  indehol- 
dende en  8—10  mm  lang  Pil 
med  smukt  riflet  Krone,  kort 
Hals  og  en  i  Spidsen  krum- 
met Klinge  med  4  omtrent 
lige  høje,  fremspringende  Li- 
ster, der  taber  sig  henimod 
Spidsen.  —  Skallen  omtrent 
kugleformet,  med  mere  eller  mindre  stærkt  kegleformet 
Spir,  dannet  af  4^/2—5  noget  hvælvede  og  hurtig  tiltagende 
Vindinger,  der  er  adskilte  ved  en  dyb  Søm;  denne  er  for- 
til ved  Mundingen  jævnt  nedadbøjet.  Navlen  lukket  eller 
oftest  smal,  skæv  og  spalteformet,  idet  Navlerøret  er  om- 
trent lukket  af  den  stærkt  tilbagebøjede  Akserand.  Mun- 
dingen stor,  høj  og  ægformet,  med  ringe  Udskæring  for 
næstsidste  Vinding.  Mundranden  noget  tilbagebøjet  og 
fortykket,  hvidlig,  rødlig  eller  undertiden  svagt  brunviolet, 
uden  nogen  egentlig  skarpt  afgrænset  Læbe.  Overfladen 
rynket-tværstribet,  oftest  mat,  sjældnere  blank,  bleggul, 
graalig  eller  brunlig,  med  mørkebrune  Baand.  Disses  An- 
tal er  som  Regel  3—4.  Baand  2  og  3  er  ofte  sammen- 
smeltede til  ét  temmelig  bredt  Baand.  Der  findes  en 
tydelig,  brunlig  Skaloverhud  (Periostracum),  der  temmelig 
let  skrabes  af  eller  springer  af;  Skallen  bliver  da  hvidlig 
og  mat.     Bredde  40  mm.  Højde  42 — 45  mm. 


Fig.  92.    Helix  pomatia,  nat. 
Størrelse. 

Variationer: 

Naar  Hensyn  tages  til  Skallens  Form,  kan  der  udskil- 
les 3  Former,  nemlig  foruden  de  normale  Individer,  hvor 
Skalbredden  omtrent  er  lig  Højden: 

1.  gésneri  Hartmann,  hvor  Højden  er  betydelig  større 
end  Bredden  og 

2.  inflåta  Hartmann,  hvor  Bredden  er  større  end  Høj- 
den, og  hvor  Spiret  er  stærkt  nedtrykt.  —  Medens  den 
høje  Form  forekommer  her  i  Landet,  er  den  lave  Form 
hidtil  ikke  kendt  herfra;  men  den  findes  her  maaske. 

3.  costellifera  Baudon.  Eksemplarerne  groft  ribbede. 

Farve-  og  Baand variationer: 

4.  brunnea  Moquin-Tandon.  Ensfarvet  brun,  uden 
Baand. 

5.  fasciåta  Porro.  Skallen  bleg,  med  tydelige  mørke- 
brune Baand. 

Der  kendes  følgende  Baandvariationer  (se  S.  107): 
Nr.  1,  6,  7,  10,  11,  17,  18,  19,  45,  69,  86.  De  almindelig- 
ste af  disse  er  Nr.  6  og  18;  meget  sjældne  er  Nr.  1,  11, 
17,  45,  69  og  86. 

Navnet  Vinbjærgsneglen  stammer  fra  Tyskland  og 
Frankrig,  hvor  denne  Snegl  holder  til  paa  Vinbjærgene. 
Her  i  Landet  gaar  den  ofte  under  Navnet  Voldsneglen, 
idet  den  hyppig  holder  til  paa  gamle  Volde,  paa  Skrænter 
og  Bakker.  Desuden  findes  den  i  store  Mængder  i  aabent 
og  forhugget  Krat,  hvor  Solen  har  rigelig  Adgang,  sjæld- 
nere i  Haver;  thi  naar  der  bliver  ryddet  for  meget  op  paa 
det  Sted,  hvor  den  lever,  forsvinder  den  som  Regel.  Den 
holder  sig  ved  Jorden;  man  kan  vel  finde  den  opkrøben 
paa  Stammer,  men  den  sidder  da  sjælden  ret  langt  fra 
Jorden.  Den  tager  hovedsagelig  Planteføde,  men  æder 
ogsaa  gerne  døde  Dyr,  Affald,  Brød,  der  er  kastet  ud  til 
Fuglene,  og  lignende. 

Parringen  finder  Sted  i  Maj  og  Juni  Maaned  paa  fug- 
tige og  varme  Dage,  dog  kan  man  ogsaa  træffe  Individer 
i  Parring  senere  paa  Aaret.  Parringen  indledes  med  et 
ejendommeligt  Forspil,  der  kan  vare  flere  Timer.  De  to 
Individer  stiller  Forkroppene  lodret  og  trykker  Fodsaa- 
1erne  mod  hinanden,  samtidig  stryger  de  kærtegnende 
hinanden  med  Øjestilkene,  beføler  hinanden  med  Mund- 
lapperne og  slikker  Slimen  af  hinandens  Hud.  Derpaa 
trækker  det  ene  eller  begge  Individerne  sig  noget  tilbage 
for  efter  en  kort  Pause  at  begynde  Kærlighedslegen  paa 
ny.  Efter  nogen  Tids  Forløb  udstøder  de  deres  Kærlig- 
hedspil, hvormed  Modpartens  Hud  saares  og  irriteres. 
Spidsen  knækker  ofte  af  og  bliver  siddende  i  Huden,  me- 

dens  den  øvrige  Del  falder  af  og  glider  ned  i  den  Slim, 
der  i  saa  rigelig  Mængde  udskilles  under  Parringen.  Efter 
en  Hvileperiode  følger  saa  til  Slut  den  egentlige  Parring, 
idet  Parringslemmet  hos  begge  Individer  paa  én  Gang 
krænges  ud  og  optages  i  det  andet  Individs  hunlige  Køns- 
vej,  hvorpaa  Udvekslingen  af  Spermatoforen  foregaar. 
Samme  Dyr  parrer  sig  som  Regel  flere  Gange  samme  Aar, 
oftest  med  forskellige  Individer.  Nogen  Tid  efter  Parrin- 
gen lægges  Æggene  i  Klumper  paa  10 — 60  eller  flere.  De 
er  store,  4 — 6  mm,  omtrent  kuglerunde,  i  Begyndelsen  ret 
klare,  grønlig — hvide,  opalagtige;  senere  bliver  de  matte 
og  hvidlige,  kalkagtige.  De  gemmes  i  Jordhuller,  som 
Dyret  selv  laver.  Først  graves  en  skaalformet  Fordybning, 
der  optager  den  ene  Halvdel  af  Skallen,  derpaa  borer  Dy- 
ret, med  indtrukne  Følere  og  Øjestilke  en  lodret  Gang 
ned  i  Jorden,  og  for  Enden  af  denne  tildannes  selve 
Æggekammeret.  Under  dette  Arbejde  ses  kun  den  øver- 
ste Del  af  Skallen  ragende  op  af  Jorden.  Naar  Æggene 
er  lagt,  fyldes  Hullet  efter,  og  den  tiloversblevne  Jord 
jævnes  ud.  En  saadan  Proces  kan  tage  2 — 3  Dage.  Ud- 
klækningen varer  20—30  Dage.  Det  første  Aar  faar  Skal- 
len i  alt  3  Vindinger;  det  næste  Aar  om  Efteraaret  for- 
tykkes Mundranden  svagt  indvendig,  og  en  rødlig  Stribe 
kanter  Mundingen  udvendig;  først  det  tredje  Aar  afslutter 
Dyret  Væksten  med  en  fortykket,  brunlig  eller  violet 
Mundrand,  og  saaledes  gaar  det  nu  hvert  Aar  herefter, 
blot  at  Tilvæksten  efter  det  tredje  Aar  kun  er  meget  ringe. 
Rødbrune  Tværbaand  plejer  udvendig  at  angive  Vækst- 
standsningerne, ligesom  man  ogsaa  indvendig  i  Skallen 
kan  se  Mærker  efter  tidligere  Mundrande.  Levetiden  er 
som  Regel  6—8  Aar;  men  Dyrene  kan  under  gunstige 
Forhold  blive  ældre  endnu. 

Om  Vinteren  gemmer  denne  Snegl  sig  lige  i  Jordover- 
fladen, under  vissent  Løv,  Ris  og  Kviste;  den  ligger  lige- 
som de  fleste  Helix-Arter  med  Mundingen  opad.  Yderst 
dækker  et  meget  tykt  og  fast,  svagt  udadbuet  Kalklaag 
for  denne.     Indenfor  findes  flere  papirtynde  Hinder. 

I  Almindelighed  angives  Dyret  at  være  indført  i  Mid- 
delalderen af  Munke  og  Herremænd,  men  derom  ved  man 
intet  sikkert;  derimod  er  den  sandsynligvis  ført  fra  en 
Egn  af  Landet  til  en  anden  ved  Menneskers  Hjælp,  saa- 
ledes skal  den  være  indført  til  Bornholm  omkring  1850. 
Den  er  særlig  almindelig  i  hele  Kjøbenhavns  Omegn; 
men  ogsaa  i  Nærheden  af  Landets  andre  større  Byer  og 
omkring  Klostre  og  Herregaarde  findes  den  (Sjælland, 
Falster,  Lolland,  Fyn,  Taasinge,  Østjylland).  Dette  lader 
formode,  at  den  er  indført  for  at  spises;  thi  i  Mellem-, 
Vest-  og  Sydeuropa  er  denne  Snegl  en  yndet  Spise,  sær- 
lig i   katolske  Lande   som  Fastemad,   idet  den  henregnes 

Fig.  93.     Helix  aspersa,  nat. 
Størrelse. 


under  Begrebet  „Fisk".  Er  den  indvandret,  hvad  nogle 
mener,  maa  det  i  al  Fald  være  sket  temmelig  sent,  thi 
fra  ijitet  Sted  kendes  den  subfossil. 

4.  H.  aspérsa  Muller.  (Fig.  93).  Dyrets  Sider  graa, 
med  et  gulligt  eller  grønligt  Skær;  Hudvorterne  paa  denne 

Del  af  Kroppen  fint  og  tæt 
punkterede  med  hvidgult.  Ryg- 
gen brunlig  eller  mørkegraa. 
Hudvorternes  Toppe  lysere; 
Nakkestriben  ligeledes  lys, 
hvidgul.  Øjestilkene  og  de 
nedre  Følere  graasorte,  fint 
lyst  punkterede;  Fodsaalen 
lysegraa.  Kønsorganerne  har 
en  meget  lang  Blindsæk  paa 
Sædgemmets  Stilk,  et  langt 
Flagellum,  færre  Grene  paa  de 
fingerformede  Kirtler  end  hos 
foregaaende  Art  samt  en  svagt  krummet  Kærlighedspil 
med  fire  Korslister,  der  er  forbundne  ved  flere  eller  færre, 
tynde,  paa  tværs  stillede  Kalkblade.  —  Skallen  skæv 
kugleformet,  dannet  af  4^/2  hurtig  tiltagende  Vindinger,  af 
hvilke  den  sidste  ved  Mundingen  er  svagt  indsnævret. 
Sømmen  dyb,  fortil  ved  Mundingen  stærkt  bueformet 
nedadbøjet.  Navlen  lukket,  kun  meget  sjælden  til  Stede 
som  en  fin  Spalte.  Mundingen  skæv,  ægformet.  Mund- 
randen udadbøjet,  afrundet,  indvendig  med  en  ret  svag  og 
flad  Læbe,  der  som  Regel  er  hvid  ligesom  Navleregionen. 
Skaloverfladen  ujævn,  rynket  eller  netformet  grubet,  ofte 
med  ret  grove  Tilvækststriber.  Farven  graalig  eller  oftest 
gullig,  med  mørkebrune,  ofte  omtrent  sorte  Baand,  der 
jævnlig  er  afbrudte  af  uregelmæssige,  zigzagformede,  lyse- 
gule Tværbaand  eller  Pletrækker.  Bredde  35—36  mm, 
Højde  30—32  mm. 

Baandvariationer:  Nr.  1,  10  og  11. 

Omkring  Aar  1890  er  denne  Snegl  indført  her  til 
Landet  af  Jonas  Collin,  der  udsatte  den  paa  Kristianshavns 
Vold,  hvor  den   nu  har  bredt  sig  stærkt  paa  de  mod  Syd 

liggende  Skrænter;  senere  er  den  af  forskellige  udsat  paa 
flere  andre  Steder,  og  den  synes  næsten  overalt  at  trives 
godt.  Den  ynder  ret  tørre,  solvarme  Skrænter,  sær- 
lig naar  disse  er  bevoksede  med  ikke  for  tæt  stillede  Bu- 
ske; ligesom  Vinbjærgsneglen  holder  den  sig  til  Jorden 
og  kryber  sjælden  op  i  Træerne,  i  al  Fald  aldrig  højt  op. 
Om  Vinteren  samler  talrige  Eksemplarer  sig  paa  et  godt 
beskyttet  Sted,  f.  Eks.  ved  Foden  af  Buske,  hvorom  der 
ligger  vissent  Løv.  I  Modsætning  til  Vinbjærgsneglen 
trykker  den  ofte  Skalmundingen  op  imod  og  hefter  sig 
til  et  fast  Underlag,  Grene,  Sten  eller  andre  Individers 
Skal  og  udskiller  kun  et  forholdsvis  tyndt,  pergamentagtigt 
Laag.  Den  synes  at  komme  ret  godt  over  selv  strenge 
Vintre.  Parringen  og  Indretningen  af  Hulen  til  Æggene 
foregaar  omtrent  som  hos  foregaaende  Art.  Æggene  er 
ovale — kugleformede,  med  en  sejg,  læderagtig  Skal,  der 
indeholder  langt  mindre  Kalk  end  foregaaende.  De  læg- 
ges i  et  Antal  af  50 — 100,  sammenklæbede  ved  Hjælp  af 
en  sejg,  klar  Slim.  Udklækningen  tager  15—30  Dage; 
efter  1 — P/2  Aars  Forløb  er  de  udvoksne.  Under  gunstige 
Forhold  bliver  Dyrene  fra  6—10  Aar  gamle,  mange  dør 
dog,  naar  de  overvintrer  anden  Gang.  I  Vest-  og  Syd- 
europa spises  denne  Art. 


6.  Fam.   Buliminidae. 

Skallen  oval-kegleformet  til  ægformet,  med  tyde- 
lig Navle.  Mundingen  langstrakt,  men  naar  som 
Regel  ikke  Halv- 
delen af  Skallæng- 
den. Mundranden 
tilbagebøjet ,  med 
svagere  eller  stær- 
kere   Læbe ;    nogle    Pig.  94.    Kæbe  af  Buliminus  obscurus, 

Former  med    andre    ^  ^^-   ^^^^^^  ^^^  ^*  ^^^^^  ^^  ^""'*" 
r  ormer  meu,  anure      hnieinftfts  tvkkp  r.nnohinhekifpdninjr. 

uden  Skaltænder. 
—  Kæben  (Fig.  94) 
med   fine   Længde- 

^     ..  T-»      J       1  0  12  U         12  16  17 

Striber;   Radula  „.    ^     ,     „    ,.  .  ,      „  r.  ,.   . 

'  Pig.  95.    Tænder  fra  Radula  af  Bulimi- 

(Fig.    95)      omtrent  nus  obscurus,  X500. 


huleloftets  tykke  Conchinbeklædning. 

Fig.  96.  Kønsorganer  af  Bulimi- 
nus obscurus.  Betydningen  af 
Bogstaverne  se  Fig.  18,  desuden 
fl  Flagellum,  x  Udposning  paa 
Epiphallus,  u  Udposning  (Diver- 
tikel)  paa  Sædgemmets  Stilk. 


Afrika  og  Australien.    Her  i  Landet  findes  kun 


som  hos  Slægten  Helix. 
Kønsorganerne  (Fig.  96) 
mangler  Pilsæk  og  finger- 
formede Kirtler.  Hos  Bu- 
liminus obscurus  er  Pe- 
nis kølleformet,  med  en 
Retraktor  lidt  neden  for 
Spidsen;  lige  ved  denne 
udgaar  en  Udposning,  der 
fortsætter  sig  i  et  langt 
Flagellum ;  den  sidste  Del 
af  Sædlederen  (Epiphal- 
lus) er  ret  kompliceret 
bygget,  blandt  andet  med 
en  Udposning  (x).  Paa 
Sædgemmets  lange  Stilk 
findes  et  langt  rørformet 
Vedhæng. 

Familien    er   talrigt    re- 
præsenteret i  Europa,  Asien, 
■      "    -       -  Slægt. 


1.    Buliminus  Ehrenberg. 

Skallen  brunlig  eller  hvidlig  farvet,  med  skarp 
og  tilbagebøjet  Mundrand.  I  nogle  Tilfælde  findes 
en  Læbe,  i  andre  mangler  den  ganske.  Skaltæn- 
der mangler. 

Slægten  hører  hjemme  i  Europa,  Mellem-,  Syd-  og 
Østasien,  Nordafrika  og  de  omkringliggende  Øer.  Her  ,fra 
Landet  kendes  kun  1  Art,  hørende  til  Underslægten  Éna 
Leach. 

1.  B.  (Éna)  obscurus  Muller.  (Fig.  97).  Dyret  lang- 
strakt ægformet;  Øjestilkene  lange  og  slanke,  i  Spidsen 

svagt  kølledannede.  Grundfarven  lysegraa  med  en  grøn- 
lig Tone.  Hoved,  Følere  og  Nakke  mørk  brungraa,  Hud- 
vorterne paa  Kroppens  Sider  mørkplettede;  den 
øvrige  Del  af  Kroppen  lys.  —  Skallen  langstrakt 
ægformet  med  kegledannet  Spir,  halvgennem- 
sigtig, brun,  med  fint  skraastribet  Overflade. 
Vindingernes  Antal  6—7;  de  er  svagt  hvælvede 
og  tiltager  ret  hurtig  i  Størrelse;  den  sidste 
indtager  Halvdelen  af  Skallængden.  Navlen 
meget  snæver.  Mundingen  oval,  undertiden 
lidt  skæv  og  skraat  stillet,  kun  lidet  udskaaret 
af  næstsidste  Vinding.  Mundranden  hvidlig  og  Buifminus 
skarpt  tilbagebøjet;  særlig  bred  er  den  korte  obscurus, 
Akserand;  indvendig  findes  en  meget  svag,  hvid  X  3. 
Læbe.     Bredde  3,7—4  mm.  Højde  8—10  mm. 

Man  træffer  denne  Art  i  næsten  alle  Løvskove;  men 
det  er  dog  fortrinsvis  i  Bøgeskove,  at  den  holder  til. 
Mange  Steder  findes  den  i  Mængde  siddende  paa  Bøge- 
stammerne med  Spidsen  af  Skallen  nedefter.  Ogsaa  paa 
Mure  og  større  Sten  holder  den  til,  men  findes  dog  tillige 
i  Skovbundens  Løv.  Det  er  ret  livlige  Dyr,  der,  naar  de 
kryber,  bærer  Huset  omtrent. horizontalt.  De  lægger  12— 
15  ovale-kuglerunde,  hvidlige  Æg  (1,5  mm  x  1,25  mm  i  Stør- 
relse). Udklækningen  tager  godt  14  Dage,  og  Ungerne  er 
udvoksne  næste  Foraar.  Disse  er  ret  ejendommelige,  idet 
deres  korte,  kegleformede  Skal  har  en  næsten  flad  Basis 
og  sidste  Vinding  skarpkantet;  tillige  plejer  Skallen  at 
være  dækket  med  et  Lag  Jord,  saaledes  at  de  er  vanske- 
lige at  opdage  paa  Træstammerne,  idet  de  ligner  smaa  sorte 
eller  brunlige  Knaster.  -—  Arten  er  kendt  fra  Sjælland, 
Møen,  Falster,  Lolland,  Bornholm,  Langeland,  Fyn  og 
Østjylland,  subfossil  fra  Meilgaard  Køkkenmødding,  fra 
en  Støvaflejring  ved  Øxnebjerg  samt  fra  Kildekalk. 

7.  Fam.    Clausiliidae. 

Skallen  venstresnoet,  sjælden  højresnoet,  meget 
langstrakt,  over  3  Gange  saa  lang  som  bred,  ten- 
eller kølleformet,  dannet  af  flere  (i  Reglen  8 — 14) 
langsomt     tiltagende     Vindinger.       Navlen     meget 

snæver,  rende-  eller  spalteformet,  undertiden  luk- 
ket. Mundingen  temmelig  lille,  oval  eller  pære- 
formet, med  oftest  talrige  Folder;  Mundsømmen  i 
Reglen  sammenhængende,  mere  eller  mindre  fri, 
undertiden  helt  frigjort  fra  næstsidste  Vinding. 
Passagen  mellem  Folderne  kan,  naar  Dyret  har 
trukket  sig  ind,  spærres  af  en  Kalkplade  (Clausi- 
liet),  sjælden  mangler  denne*).  —  Kæben  (Fig.  10) 
er  stribet,  aulacognath,  Radula  (Fig.  112)  lang  og 
smal.  Antallet  af  Tænder  i  hver  Tværrække  (35 
— 75)  er  langt  ringere  end  hos  Heliciderne.  Nyren 
er  (i  Modsætning  til  Familierne  Buliminidae  og 
Pupidae)  ganske  kort  og  indtager  kun  ^4 — ^la  af 
Lungehulens  Længde.  I  Nervesystemet  er  Hjærne- 
ganglierne  forbundne  ved  tydelige  og  oftest  temmelig 
lange  Strenge,  og  Ganglierne  paa  Indvoldsstrengen 
er  tydelig  sondrede;  derved  staar  denne  Familie 
i  Modsætning  til  flere  andre  Stylommatophorer 
(f.  Eks.  Heliciderne),  hvor  Indvoldsstrengens  Gang- 
lier er  tæt  sammentrængte  og  utydelig  afgræn- 
sede. Kønsorganerne  (Fig.  113,  114):  Kønskirte- 
len er  delt  i  flere  i  en  Række  stillede  Afsnit, 
der  atter  er  sammensat  af  kølleformede  Dele. 
Æggehvidekirtelen  er  lille,  Spermovidukten  lang 
og  tynd.  Sædgemmets  Stilk  lang  og  forsynet  med 
en  efter  Arten  forskelligt  udformet,  lang  og  smal 
Blindsæk. 

Nogle  Forfattere  henfører  de  til  denne  Familie  hø- 
rende Medlemmer  til  kun  1,  andre  til  3,  atter  andre  til 
talrige  Slægter.  Her  fra  Landet  kendes  2  Grupper,  der 
betragtes  som  selvstændige  Slægter. 

*)  Dette  er  Tilfældet  med  den  danske  Slægt  Balea  og  de  fra  Siebenbiirgen 
kendte  Baleo-Clausiller. 

Oversigt  over  Slægterne. 

1.   MedClausiliumog  Spirallamel  (se  S.  126).  l.Clausilia. 
Uden  Clausilium  og  Spirallamel 2.  Bålea. 

1.    Clausilia  Draparnaud  (Foldsnegle). 

Skallen  er  venstresnoet,  kun  hos  nogle  ganske 
faa  udenlandske  højresnoet,  langstrakt  téndannet, 
med   9 — 14   langsomt  tiltagende   Vindinger,    der    i 


nf  k  m 


Fig.  99. 


Fig.  100. 


Sidste  Vinding  af  Clausilia  dubia,  visende  Mundingens  og  Nakkens 
Form  og  Udstyr.  Fig.  98  Mundingen,  hvori  ses :  b  Basalvalk, 
br  Basalrende,  gv  Ganevalk,  mb  Mundbugt,  n  nedre  Lamel,  p 
Aksefold,  ø  øvre  Lamel.  Fig.  99  viser  Nakkepartiet  set  fra  Ryg- 
siden, Fig.  100  fra  højre  Side;  h  Hovedfold,  k  Nakkekøl,  m 
Maanefold,  nf  Nakkefure  (99  og  100  efter  A.  Schmidt). 

Reglen  er  ribbede  eller  stribede  paa  langs  o:  paral- 
lelt med  Skalaksen;  ogsaa  Spiralstriber  kan  findes. 
Mundingen  (Fig.  98)  er  lille,  oval,  elliptisk  eller 
pæreformet.  Mundranden  er  oftest  sammenhæn- 
gende, fri  og  tilbagebøjet.  Ved  en  Indbugtning 
paa  Yderranden  og  en  fremstaaende  Liste,  den 
øvre  Lamel  (lamella  supera,  ø),  paa  Mundvæggen 
afgrænses  opad-  og  udadtil  den  lille  Mundbugt 
(sinulus  mb)    fra    den    øvrige    Del    af   Mundingen. 

Foruden  den  øvre  Lamel  findes  paa  Skalmundens 
højre  Side  den  nedre  Lamel  (lamella  infera,  n), 
der  begynder  langt  tilbage  paa  Mundvæggen  tæt 
ved  Skalaksen  og  løber  skraat  nedad  og  fortil  ud 
mod  Mundranden.  Rummet  mellem  disse  to  La- 
meller kaldes  Interlamellar-Rummet  (spatium  inter- 

lamellare,  Fig.  101  i);  dette 
kan  nær  Mundranden  være 
forsynet  med  smaa  Folder. 
»  Under  den  nedre  Lamel 
findes  paa  selve  Aksen  den 
saakaldte  Aksefold  (lamella 
subcolumellaris,  Fig.  101  p), 
der  enten  slet  ikke  eller 
kun  i  sin  yderste  Del  er 
synlig  i  Mundingen  udefra. 
Denne  og  den  nedre  Lamel 
danner  imellem  sig  en  dyb 
langstrakt  Grube.  Endelig 
maa  langt  inde  paa  Mund- 
væggen mærkes  en  i  Flugt 
med  den  øvre  Lamel  lig- 
gende Kalkliste ,  Spiralla- 
mellen (lamella  spiralis,  Fig.  101  s),  der  løber  i  en 
Bue  parallel  med  Sømmen.  Denne  Lamels  For- 
hold til  den  øvre  Lamel,  om  den  er  adskilt  fra 
eller  forenet  med  denne,  afgiver  gode  systematiske 
Kendetegn;  nogle  faa  fremmede  Arter  mangler  den*). 


Fig.  101.  Det  indre  af  sid- 
ste Vinding  af  C.  lineolata ; 
største  Delen  af  Ydervæg- 
gen (Ganevæggen)  er  fjernet. 
i  Interlamellar-Rum,  m  Maa- 
nefold,  støttende  Clausilie- 
pladen  c,  n  nedre  Lamel,  p 
Aksefold,  s  Spirallamel,  ø 
øvre  Lamel,  x  Sammenvoks- 
ningsstedet  mellem  den  øvre 
Lamel   og  Spirallamellen. 


*)  Af  mindre  Betydning  er  tre  andre,  paa  Mundvæggen  liggende  Lamel- 
ler: Parallellamellen  (lamella  parallela)  tæt  ved  og  parallel  med  Søm- 
men^ en  kort,  skraa  Lamel  (lamella  fulcrans),  der  forbinder  Parallel- 
og  Spirallamel,  og  en  mellem  nedre  Lamel  og  Spirallamellen  og  paral- 
lel med  disse  løbende  Liste,  der  ligger  meget  dybt  inde  (lamella  inserta). 

Paa  den  modsatte  Side  af  Mundingen,  paa  Gane- 
væggen, er  Skallen  gerne  forstærket  ved  en  under- 
tiden meget  kraftig,  hvidlig  eller  brunlig,  ofte 
stærkt  glinsende  Kalkbelægning,  Ganevalken  (cai- 
lus palatalis  Fig.  98  gv),  der  som  Regel  gaar  paral- 
lel med  Mundranden,  men  et  godt  Stykke  inden 
for  denne.  Fra  denne  Valk  udgaar  forneden  en 
indad  løbende  Skal-Fortykkelse,  Basalvalken  (cailus 
basalis,  b).  Imellem  denne  og  Aksefolden  ligger 
ofte  en  ret  dyb  Rende,  Basalrenden  (canaliculus, 
Fig.  98  br).  Helt  oppe  under  Sømmen  er  Gane- 
væggen forstærket  ved  én,  sjælden  flere  (2—3) 
ganske  fine,  listeformede  Kalkbelægninger,  Søm- 
folderne (plicae  suturales).  Underneden  findes  1 — 
flere  kraftigere  Lister,  Ganefolderne  (plicae  palata- 
les).  Den  øverste  af  disse,  Hovedfolden  (plica 
principalis  Fig.  99  h),  er  ret  høj  og  smal  og  træffes 
hos  næsten  alle  Arter;  de  andre  er  kortere  og 
svagere  og  løber  ofte  noget  skraat  i  Forhold  til 
denne.  Længst  til  højre,  omtrent  en  halv  Om- 
gang fra  Mundranden,  danner  den  saakaldte  Maane- 
fold  (plica  lunaris,  lunella,  Fig.  99  m  og  101  m)  en 
Grænse  for  Ganefolderne;  kun  Hovedfolden  kan 
endnu  fortsætte  sig  et  Stykke  forbi  og  oven  over 
denne.  Den  staar  omtrent  vinkelret  paa  Ganefol- 
derne og  er  i  Reglen  svagere  eller  stærkere  halv- 
maaneformet  krummet;  den  mangler  sjælden  (f.  Eks. 
hos  C.  laminata).  —  Nakken  (Fig.  99)  er  i  syste- 
matisk Henseende  omtrent  lige  saa  vigtig  som 
Skalmunden  og  dennes  Udstyr.  Nogle  Arter  har 
Basis   af  sidste  Vinding  sammentrykt,   saa  at  der 

omkring  Navlefuren  dannes  en  kølformet  Forhøj- 
ning, Nakkekølen  (crista,  Fig.  99,  100  /c),  som  sva- 
rer til  Basalrenden  inde  i  Mundingen.  Oven  over 
denne  kan  Skallen  være  indsænket  og  danne  en 
Basalvalken  modsvarende  Rende,  Nakkefuren  {nf). 
Sjeldnere  er  Nakken  højere  oppe  atter  opsvulmet 
til  en  kølformet  Valk,  der  begrænser  Nakkefuren 
opadtil.  Hos  andre  Arter  er  baade  Nakkekøl  og 
Nakkefure  utydelige.  Den  snævre  Passage,  der 
findes  mellem  Folderne  i  Skalmunden,  kan  fuld- 
stændig spærres  af  et  ejendommeligt  Skalstykke, 
det  saakaldte  Clausilie  (clausilium,  Fig.  101  c  og 
Fig.  102  —  111).  Dette  er  mælkehvidt,  porcellæns- 
agtigt  og  bestaar  yderst  af  et  elliptisk,  ovalt  eller 
firkantet  Kalkstykke,  Pladen,  der  er  saddelformet 
krummet,  og  hvis  Spids  er  afrundet,  tilspidset 
eller  med  1 — 2  Indskæringer.  Med  sin  Yderkant 
ligger  det  an  mod  Maanefolden.  Pladen  er  fæstet 
til  Skalaksen  ved  en  spiralsnoet,  flad  Stilk.  Denne, 
der  er  af  ret  variabel  Længde,  ligger  inden  for 
Spirallamellen.  Baade  den  sidstnævnte  Lamel, 
den  nedre  Lamel,  Aksefolden,  den  øvre  Ganefold, 
Basalvalken  og  Maanefolden  er  af  Betydning  ved 
Clausiliets  Bevægelser.  Hverken  Stilk  eller  Plade 
er  paa  noget  Sted  fastvokset  til  Dyret.  Naar 
dette  strækker  sig  ud  af  Skallen,  stemmer  det 
Nakken  mod  Clausiliets  Plade,  der  da  bøjes  indad 
mod  Aksen  og  optages  i  den  omtalte  dybe  Grube 
mellem  den  nedre  Lamel  og  Aksefolden.  Trækker 
Dyret  sig  ind,  svipper  Pladen  ved  Stilkens  Elasti- 
citet ud   af  sit  Leje,   støder   an  mod  Maanefolden 

Fig.  105. 


Fig.  106. 


Fig.  107. 


Fig.  108. 


Fig.  109. 


Figurerne  viser  Clausiliets  Udseende  hos  de  forskellige  Clausi- 
lia- Arter.  —  Fig.  102  C.  plicata,  Fig.  103  a  og  b  C.  laminata  (to 
forskellige  Former),  Fig.  104  a  og  b  C.  biplicata,  Fig.  105  C. 
ventricosa,  Fig.  106  C.  plicatula,  Fig.  107  C.  lineolata,  Fig.  108 
C.  pumila  f.  sejuncta,  a  set  fra  Fladen,  b  mere  fra  Siden,  Fig.  109 
C.  parvula,  a  Spidsen  af  Clausiliepladen  set  fra  Siden,  Fig.  1 10 
C.  bidentata,  Fig.   1 1 1   C.  dubia.    —    Forstørrelsen  c.  8  Gange. 

C.  M.  Steenberg:    Landsnegle.  9 

og  spærrer  nu  fuldstændig  Passagen  ind  til  det 
indre  af  Skallen.  Dyr,  hvis  Skalmund  ikke  er 
helt  færdigdannet,  har  kun  den  inderste  Del  af 
Stilken  udviklet,  senere  dannes  Stilkens  yderste 
Del  og  derpaa  Pladen;  denne  vokser  i  Størrelse, 
ved  at  der  lægges  ny  Kalksubstans  paa  i  Randen, 
hvorved  der  fremkommer  mere  eller  mindre  kon- 
centriske Tilvækststriber. 

Den  Del  af  Dyret,  der,  naar  det  kryber,  stræk- 
kes ud  af  Skallen,  er  i  Forhold  til  Skallængden 
lille,  i  Reglen  kun  halv  saa  lang  som  Skallen. 
Hovedet  bærer  2  Par  Følere.  De  øvre.  Øjestil- 
kene, er  cylindriske,  udvidede  i  Spidsen,  under- 
tiden kølleformede;  de  nedre  er  ganske  smaa. 
Læbefligene  veludviklede.  Hen  over  Nakken  løber 
en  af  to  Længdefurer  begrænset  Liste.  Saalen  er 
udelt,  oftest  ensfarvet,  uden  Fodfure.  Kønsaab- 
ningen  findes  ved  Grunden  af  venstre  Øjestilk. 
Naar  Dyret  er  udstrakt,  viser  Aandehullet  sig  i 
venstre  Side,  i  Mundbugten,  og  i  Nærheden  af 
dette  aabner  sig  Endetarm  og  Nyreudførselsgang. 
Kapperanden  er  hel  eller  svagt  lappet.  Den  stærkt 
spiralsnoede  Indvoldssæk  er  kun  ved  en  tynd 
Streng  forbundet  med  den  øvrige  Krop. 

Kæben  (Fig.  10)  er  hesteskoformet  eller  halv- 
maaneformet,  dels  fint  lodret  stribet  og  desuden 
svagt  furet  (aulacognath),  dels  koncentrisk  stribet, 
undertiden  med  et  meget  svagt  Fremspring  paa 
Midten  af  den  skærende  Rand.  Radula  (Fig.  112) 
forholdsvis  smal,  derfor  med  faa  Tænder  i  hver 
Tværrække   (saaledes   hos  C.  pumila   kun   med   18 

Tænder  paa  hver  Side  af  Centraltanden).  Tæn- 
derne i  Midtrækken  er  hos  de  danske  Eksempla- 
rer trespidsede,  Sidetænderne  tospidsede  og  Rand- 
tænderne tre — flerspidsede.  Kønsorganerne  er  meget 
forskellig  byggede  hos  de  forskellige  Arter;  disse 
afgiver  derfor  gode  systematiske  Kendetegn.  Man 
kan  blandt  de  danske  Former  skelne  mellem  2 
Typer:  1.  Øjestilk  -  Retraktoren  forløber  mellem 
Penis  og  den  frie  Æggeleder.  Penis-Retraktoren 
fæster  sig  til  Lungehulens  Gulv.  Sædgemmets 
Stilk  med  en  stor  Udposning  (Divertikel).  Penis 
uden  Vedhæng  (flagellum),  Sædlederen  veludviklet. 

0  12  3  9  10  12  15  21  22 

Fig.  112.    Tænder  fra  Radula  af  C.  plicatula,  X  c.  600. 

Hertil  hører  den  ogsaa  i  Skallen  fra  de  andre  af- 
vigende Form  C.  laminata  (Fig.  113).  2.  Øjestilk- 
Retraktoren  ligger  frit  ved  Siden  af  Kønsorganerne. 
Der  findes  ingen  egentlig,  til  Lungehulens  Gulv 
fæstet  Penis-Retraktor.  I  Sædgemmets  Stilk  mun- 
der et  kirtelagtigt  Organ,  der  ligger  tæt  op  mod 
Spermoviduktens  hunlige  Del,  derimod  findes  ingen 
Divertikel.  Penis  med  Flagellum;  den  afsmalner 
jævnt  bagtil  uden  at  gaa  over  i  en  traadformet 
Sædleder,  saaledes  som  det  plejer  at  være  Tilfæl- 
det hos  Stylommatophorerne  (Fig.  114).  Hertil 
hører  de  9  andre  danske  Arter.  I  anatomisk  Hen- 
seende stemmer  Slægten  Balea  fuldstændig  med 
denne  Gruppe;  flere  Forfattere  mener  derfor  —  og 

9* 

de^  vist  med  Rette  — ,   at   der   ikke   er  Grund   til 
at  opretholde  denne  som  selvstændig  Slægt. 

Slægten  Clausilia  omfatter  over  700  Arter,  der  er  ud- 
bredt over  det  meste   af  Europa,   det  vestlige,  mellemste. 


Fig.  113. 


Fig.  114. 


Fig.' 113.  Kønsorganer  af  C.  laminata,  Fig.  114  af  C.  plicatula. 
a  Kønsatriet,  c  venstre  Del  af  den  store  Akse-Retraktormuskel, 
dh  den  hermafroditiske  Kønsgang,  e  Epiphallus,  k  Kønskirtel, 
ov  den  frie  Æggeleder,  p  Penis,  rec  Sædgemme,  rp  Penis-Retraktor, 
sp.o  Spermovidukt,  u  Udposning  paa  Sædgemmets  Stilk,  u'  kir- 
telagtigt Organ,  der  udgaar  fra  den  nederste  Del  af  Sædgem- 
mets Stilk,    vd  Sædleder,  vs  Sædblære,  æ  Æggehvidekirtel. 


sydlige  og  østlige  Asien  samt  Nordafrika  og  Abessinien. 
En  nærstaaende  Slægt  (Nenia)  findes  i  Sydamerika.  Af  en 
Del  Forfattere  er  denne  store  Slægt  med  Rette  opløst  i 
flere  mindre  Slægter;  men  da  disse  Grupper  endnu  træn- 

ger  til  nærmere  anatomisk  Undersøgelse,  er  de  her  i  Lan- 
det forekommende  kun  angivet  som  Underslægter  og  den 
gamle  Slægt  Clausilia  bibeholdt. 

Oversigt  over  Underslægterne. 

1.  Maanefold  mangler,  Clausiliet  med  Indskæringer 

i  Spidsen.     Spirallamellen  og  øvre  Lamel  ad- 
skilte.   Skallen  omtrent  glat 

1.  Clausiliåstra  v.  Møllendorf. 
Maanefold  til  Stede,  Clausiliet  ikke  udrandet  i 
Spidsen.     Skallen  stribet  eller  ribbet 2. 

2.  Mundingen   nedadtil   rendeformet   afsmalnende, 

med  Basalrende  og  1 — 3  Ganefolder.  Nakkekøl 

og  Nakkefure  veludviklede 3. 

Mundingen  nedadtil  afrundet,  ikke  rendeformet, 
uden  Basalvalk  og  Basalrende.  Kun  1  Gane- 
fold (Hovedfolden)  findes.  Spirallamellen  og 
øvre  Lamel  forenede  (undt.  hos  C.  plicatula 
var.  sejuncta).  Nakken  pudeformet  fremstaa- 
ende,  uden  eller  med  svag  Nakkekøl  og  Nakke- 
fure  4.  Pirostoma  V.  Vest. 

3.  Uden   Basalvalk,  med  2 — 3  Ganefolder,  Spiral- 

lamel og  øvre  Lamel  adskilte 

2.  Al  in  da  (Adams)  Boettger. 
Med    Basalvalk,    oftest    kun    1    øvre    Ganefold 
(Hovedfolden),  Spirallamel  og  øvre  Lamel  for- 
enede (undt.  hos  C.  pumila  var.  sejuncta)  . . . 

3.  Kuzmicia  Brusina. 

1.   Clausiliåstra  v.  Møllendorf. 

Kun  1  dansk  Art. 

1.  C.  laminåta  Montagu  (C.  bidens  Miiller).  (Fig.  115). 
Dyrets  Krop  jævnt  afrundet  bagtil;  Øjestilkene  forholdsvis 
korte,  i  Spidsen  stærkt  opsvulmede,  de  nedre  Følere  gan- 
ske korte  og  cylindriske.  Grundfarven  lysegraa  eller 
smudsig  gul.  Hudvorterne  smaa  og  lave,  af  forskellig 
Form,  mørkegraa— sortebrune.  Nakken  og  Følernes  Grund 
mørk;  Nakkefurerne,  Fodsaalen  og  Kroppens  Sider  lyse. 
—  Skallen  tenformet,  rødbrun  eller  blegt  hornfarvet,  svagt 
glinsende,  tilsyneladende  glat,  ved  nærmere  Betragtning 
yderst  fint  stribet;  paa  Nakken  er  Stribningen  grovest.  De 
10 — 11  svagt  konvekse  Vindinger  kun  adskilte  af  en  meget 

lav  Søm;  den  øverste  Del   af  Spiret  med  svagt  konvekse 
Sider;  sidste  Vinding  høj  og  noget  affladet,  uden  eller  kun 

med  Antydning  af  Nakkekøl 
og  Nakkefure.  Mundingen 
æg — pæreformet,  med  hvid- 
lig, tilbagebøjet  Mundrand. 
Øvre  Lamel  kort,  ikke  for- 
bunden med  Spirallamellen, 
den  nedre  høj,  udadtil  noget 
fortykket  og  stærkt  krum- 
met; Interlamellar  -  Rum- 
met glat.  Aksefolden  kan 
lige  ses  udefra;  Basalfure 
svag.  3  Ganefolder  til  Ste- 
de; disse  skinner  igennem 
Skallen  og  ses  udefra  som 
hvidlige  Striber.  Ganevalk 
svagt  udviklet;  Maanefold 
mangler.  Clausiliet  (Fig.  103) 
langstilket.  Pladens  Spids 
med  en  Udbugtning,  hvori 
den  nederste  Ganefold  gri- 
ber ind;  denne  styrer  altsaa  Clausiliets  Bevægelse;  under- 
tiden findes  til  højre  for  det  store  Udsnit  et  mindre,  der 
deler  den  indadvendende  Del  af  Pladens  Spids  i  2  knude- 
formede Partier.  Skallen  varierer  en  Del  baade  i  Højde  og 
Bredde  (Eks.  14  x  4,4  mm ;  17  X  4  mm ;  17,6  x  4,3  mm). 

Der  kendes  her  fra  Landet  3  sjældnere  Former: 

1 .  a  1  b  i  n  a  Pfeiffer.    Skallen  gennemsigtig,  hvidlig-grøn. 

2.  plicifera  Westerlund.  Mellem  de  hos  Hovedfor- 
men forekommende  to  nederste  Ganefolder  er  indskudt 
1,  2  eller  3  mindre  Folder;  altsaa  findes  der  i  alt  4,  5 
eller  6  Ganefolder.  Visse  Eksemplarer  har  tillige  en  ret 
veludviklet  Basalvalk. 

3.  dextrorsa.    Skallen  højresnoet. 

Det  er  en  af  vore  almindeligste  Clausilia-Arter;  den  er 
kendt  fra  saa  godt  som  hele  Landet:  Sjælland,  Bornholm, 
Møen,  Lolland,  Falster,  Langeland,  Fyn  og  mange  af  Smaa- 
øerne  syd  derfor.    I  Jylland  er  den  udbredt  i  den  østlige 


Fig.  1 15.  Clausiiia  laminata,  X  4. 

og  midterste,  skovbevoksede  Del,  fra  Kolding  til  Skive  og 
Aalborg;  derimod  mangler  Angivelser  om  dens  Forekomst 
nord  for  Lim^orden.  Subfossil  kendes  den  fra  den  under- 
søiske Mose  i  Frihavnen,  en  Mose  ved  Bjørnstrup  (Refs- 
næs),  Meilgaard  Køkkenmødding,  en  Støvaflejring  ved 
Øxnebjærg  samt  fra  Kildekalk.  De  to  førstnævnte  For- 
mer er  fundet  hist  og  her  sammen  med  Hovedformen, 
albina  ved  Mølleaaen,  Holsteinborg,  Eskemose,  Maribo, 
Lohals,  plicifera  ved  Sorgenfri,  i  Omegnen  af  Fursøen  og 
paa  Møen,  dextrorsa  i  Charlottenlund.  Denne  Art  holder 
næsten  udelukkende  til  i  Bøgeskove,  hvor  den  kan  træffes 
siddende  i  stor  Mængde  paa  Bøgestammerne,  ofte  højt 
oppe;  sjælden  findes  den  paa  Ask  og  Bævreasp.  Hen  paa 
Slutningen  af  Sommeren  skal  den  lægge  10—12  hvidlige 
Æg,  der  er  meget  store  i  Forhold  til  Dyret,  nemlig  2  mm 
i  Diameter.  Efter  en  Snes  Dages  Forløb  kommer  Un- 
gerne ud  af  Ægget;  de  er  udvoksede  efter  2  Aars  Forløb. 


2.   Ålinda  (Adams)  Boettger. 
Oversigt  over  Arterne. 

Med  smaa  Folder  baade  paa  Mundingens  Yder- 
rand og  i  Interlamellar-Rummet.  Skallen  slank. 
Øvre  Lamel  og  Spirallamellen  kun  adskilte 
ved  et  kort  Mellemrum 2.  C.  plicåta. 

Mundingen  større,  uden  Smaafolder  eller  kun 
med  saadanne  i  Interlamellar-Rummet.  Skal- 
len mere  buget.  Øvre  Lamel  og  Spirallamel- 
len længere  fjernede  fra  hinanden.  3.  C.  bi  plicåta. 

2.  C.  plicåta  Draparnaud.  (Fig.  117).  Dyret  forholds- 
vis lille,  bagtil  lidet  afsmalnet,  afrundet,  brungraat  eller 
sort,  sjælden  lysegraat  af  Farve;  Ryg  og  Hoved  mørkere 
end  Siderne.  Saalen  lysegraa.  —  Skallen  tenformet,  slank, 
svagt  glinsende,  gullig— rødlig  hornfarvet.  De  12—14  Vin- 
dinger, hvoraf  Skallen  bestaar,  er  svagt  konvekse,  de  3 
øverste  glatte,  de  øvrige  fint  ribbede;  Nakken  har  de 
groveste  Ribber.  Paa  de  øvre  Vindinger  er  enkelte  Rib- 
ber hvide  i  hele  deres  Længde,  paa  de  nedre  Vindinger 
kun  paa  den  under  Sømmen  liggende  Del,  derved  bliver 
Skallen  hvidspættet.  Nakkekøl  og  Nakkefure  veludviklede. 
Mundingen  pæreformet,  forneden  med  en  rendeformet 
Udskæring,    der    indadtil    fortsætter    sig    i    Basalrenden. 

Mundranden  ganske  fri,  tilbagebøjet  og  noget  fortykket, 
indadtil  rødbrun,  langs  Randen  hvidlig.  Inden  for  denne 
findes  hele  Mundingen  rundt  en  Række  smaa  Folder, 
hvoraf  6—9  paa  Ydersiden  og  3—4  i  Interlamellar-Rummet. 
Den  øvre  Lamel  kort  og  ved  et  Mellemrum  skilt  fra  Spi- 
rallamellen, den  nedre  længere  og  i  sin  nederste  Del  lidt 
snoet,  indtrykt  og  affladet,  udadtil  løbende  ud  i  1—2  smalle 


Fig.  116.  Fig.  117. 

Pig.  116  C.  biplicata,  Fig.  117  C.  plicata,  X  4. 

Folder.  2  omtrent  parallele  Ganefolder,  af  hvilke  den 
øvre  (Hovedfolden)  gaar  et  godt  Stykke  bagved  den  kraf- 
tige, næsten  lige  Maanefold;  den  nedre  er  kortere;  begge 
er  synlige  i  Mundingen;  sjælden  findes  længere  nede  en 
tredje,  ganske  svag  Ganefold.  Clausiliets  Stilk  forholdsvis 
kort.  Pladen  noget  vreden,  udhulet,  i  Spidsen  jævnt  af- 
rundet (Fig.  102).  —  Længde  12,5—18  mm.  Bredde  3,2—4; 
(den  almindeligste  Størrelse  er  15—16x3,5). 

Formå  implicåta  Bielz.    Uden  Folder  paa  Mundin- 
gens Yderrand. 

Denne  Art  findes  selskabelig  under  Sten,  paa  gamle 
Mure,  i  Løv  og  ved  Trærødder,  gerne  i  eller  i  Nærheden 
af  Skov.  Paa  Bornholm  skal  den  være  den  almindeligste 
Clausilia  paa  Granitpartiet,  ellers  er  den  kun  fundet  paa 
Møen  (Store  og  lille  Klint),  paa  Falster  (Purre  Strand)  og 
nogle  faa  Steder  paa  Sjælland  (Stensby  Skov,  Vintersbølle, 
Fursøen).  Formen  implicata  kendes  fra  Bornholm.  Arten 
er  ikke  funden  subfossil  her  i  Landet. 

Det  angives,  at  Æggene  lægges  i  Jorden,  2—4  Stykker 
sammen;  det  tager  c.  12  Dage,  inden  Ungerne  slipper  ud. 
Disse  er  udvoksede  efter  9  Maaneders  Forløb. 

3.  C.  biplicåta  Montagu.  (C.  similis  Charpentier). 
(Fig.  116).  Dyret  kort,  bagtil  spidst  udløbende,  med  tyde- 
lig Nakkekøl  og  Nakkefurer.  Farven  variabel:  lysegraa, 
mørkegraa,  graabrun,  kafFebrun.  Ryg  og  Øjestilke  i  Rege- 
len mørkere  end  Siderne.  —  Skallen  tenformet,  fint  og 
tæt  ribbet,  lysere  eller  mørkere  hornfarvet.  Vindingernes 
Antal  11—13;  de  er  svagt  hvælvede,  de  øverste  3  glatte 
og  noget  oppustede,  den  sidste  med  tydelig  Nakkekøl  og 
Nakkefure.  Mundingen  pæreformet;  Mundranden  hvidlig, 
tilbagebøjet,  fortykket,  sammenhængende  og  fri,  for  neden 
med  Udbugtning  og  Basalrende  som  hos  forrige  Art. 
Den  øvre  Lamel  kort  og  fjernet  længere  fra  Spirallamellen 
end  hos  foregaaende  Art;  nedre  Lamel  temmelig  lang. 
Aksefolden  ikke  synlig  i  Mundingen  udefra;  Interlamellar- 
Rummet  glat.  Ganevæggen  med  2  Folder,  1  lige  Hoved- 
fold og  1  under  og  delvis  udenfor  denne  liggende  Fold, 
der  kan  ses  udefra.  Maanefolden  stor  og  stærkt  krummet. 
Clausiliets  Plade  elliptisk,  med  afrundet  Spids  og  en  om- 
trent vinkelret  udgaaende  Stilk  (Fig.  104).  Længde  14,5— 
18  mm.  Bredde  3,8—4  mm. 

1.  Formå  gråndis  Rossmåssler.  Med  14  Vindinger 
og  3  Ganefolder.    Længde  18—21  mm.  Bredde  4—4^2  mm. 

2.  Formå  armåta  Westerlund.  Med  1  — 4  Smaafolder 
i  Interlamellar-Rummet. 

Findes  i  Skove  og  i  Haver,  i  Løvet  ved  Foden  af  Træ- 
erne, sjældnere  højere  oppe  paa  Stammerne,  under  Bark, 
i  Træstubbe,  paa  gamle  Mure  og  imellem  Sten.  Dyret  er 
trægt;  det  føder  Unger.  Arten  træffes  flere  Steder  i  det 
østlige  og  sydlige  Sjælland  (Holsteinborg,  Basnæs,  Vor- 
dingborg og  Omegn,  Eskemose,  Frederiksdal,  Frederiks- 


138 


lund  (v.  Holte),  Citadellet  (Kjbhvn.)),  Møen,  Bogø,  Nord- 
Falster  og  Sydøst-Jylland  (Bygholm  og  Boller  ved  Hor- 
sens). Formå  grandis  angives  fra  Boller,  f.  armata  kendes 
fra  Basnæs,  Møens  Klint  og  Boller,  Eksemplarer  med 
kantede  Vindinger  og  2  Mundrande  fra  den  gamle  botani- 
ske Have.    Subfossil  er  den  ikke  taget  her  i  Landet. 


3.   Kuzmicia  Brusina. 
Oversigt  over  Arterne. 

1.  Skallen  for  det  blotte  Øje  omtrent  glat,  under 

Lupe  betragtet  meget  fint  kornet— stribet.  Mun- 
dingen lille.  Clausiliet  i  Spidsen  sammen- 
trykt, tilspidset.    Skallængden  8—9  mm 

4.  C.  pårvula. 
Skallen  stribet  eller  ribbestribet.    Clausiliet  ikke 
tilspidset 2. 

2.  Skallen  8— IOM2  mm  lang,    fint   bølget— stribet. 

Enden  af  Clausiliepladen  afrundet,  dens  Yder- 
kant ikke  ombøjet 5.  C.  bidentåta. 

Skallen  over  IOV2  mm  lang,  grovere  stribet. 
Clausiliepladens  Yderrand  ombøjet,  dannende 
et  langstrakt  trekantet  Fremspring 3. 

3.  Den  nedre  Lamel  ender  i  2  jævnsides  liggende, 

aflange  Knuder.  Skallen  sædvanlig  tydelig 
gitterstribet,  jævnt  afsmalnende  mod  Spidsen. 
Øvre  Lamel  og  Spirallamellen  altid  forenede. 

6.  C.  dubia. 
Den  nedre  Lamel  danner  ikke  2  knudeformede 
Fortykkelser;    den    ender    X-formet.    Skallen 
groft  stribet,  kølleformet.    Øvre  Lamel  og  Spi- 
rallamellen ofte  adskilte  (var.  sejuncta) 

7.  C.  pumila. 

4.  C.  pårvula  Studer.  (C.  minima  C.  Pfeiffer).  (Fig. 
120).  Dyret  mørkegraat  med  lysere  Fodsaal.  —  Skallen 
cylindrisk — tendannet,  meget  fint,  paa  Nakken  noget  gro- 
vere stribet;  ved  flygtig  Betragtning  synes  den  glat.  Far- 
ven rødbrun,  enten  uden  eller  med  kun  faa  hvidlige  Stri- 
ber under  Sømmen;  naar  Skallen  begynder  at  forvitre, 
bliver  den  i  Reglen  violet.  Vindingernes  Antal  10^/2;  de 
er  affladede,  adskilte  ved  en  svag,  hvidlig  Søm;  den  sidste 
noget  affladet,  med  tydelig  Nakkekøl  og  Nakkefure.  Mun- 
dingen smal,  pæreformet,  nedadtil  rendeformet  afsmalnet. 

Fig.  118  a. 


Fig.  119  a. 


b. 


Fig.  120. 


Fig.  121  a. 


b. 


Fig.  118  a,    b  C.  pumila   var.   sejuncta,    Fig.  119  a,  b   C.  dubia, 

Fig.  120  C.  parvula,  Fig.  121  a,  &  C.  bidentata,  c.  var.  elongata. 

Linierne  ved  Siden  angiver  Skallernes  naturlige  Størrelse. 

med  ganske  fri,  sammenhængende,  udbredt,  hvidlig  eller 
gullig  Mundsøm.  Øvre  Lamel  forenet  med  Spirallamel- 
len; nedre  Lamel,  der  i  sin  ydre  Del  er  høj,  ender  et 
godt  Stykke  fra  Mundranden,  ofte  i  en  lille  Knude.  Inter- 
lamellar-Rummet  glat.  Aksefolden  veludviklet;  dens  ydre 
Del  synlig  i  Mundingen.  Ganevalken  opadtil  kraftig 
knudeformet  fortykket;  Basalvalk  og  Basalfure  veludvik- 
lede. I  Ganen  én  Ganefold  (Hovedfolden),  der  løber  langt 
forbi  den  stærkt  krummede  Maanefold.  Clausiliet  (Fig.  109) 
rendeformet  udhulet,  i  Spidsen  stærkt  sammentrykt  og 
derved  skævt  tilspidset.  Skallængden  8—9  mm.  Bredden 
2  mm. 

I  Mellem-  og  Sydeuropas  Kalkbjærge  findes  denne 
varmeelskende  Snegl  temmelig  almindelig  under  Sten, 
ved  Trærødder,  imellem  Mos  og  nedfaldne  Blade.  Her  i 
Landet  er  den  ikke  fundet  subfossil,  og  recent  angives 
den  kun  fra  2  Steder.  Fra  Lassens  Samling  kendes  2 
Ekspl.,  der  skal  være  tagne  i  Marselisborg  Skov;  det  er 
dog  højst  tvivlsomt,  om  den  findes  dér.  En  halv  Snes 
Eksemplarer  angiver  H.  Sell  at  have  taget  paa  Gærder  ved 
Lundtofte;  disse  er  bestemte  og  beskrevne  af  Westerlund. 
Denne  ansaa  dem  imidlertid  for  at  danne  en  ny  Varietet, 
var.  érrans,  af  Arten  bidentata,  hvilket  ikke  er  rigtigt,  da 
Eksemplarerne  har  det  for  C.  parvula  typiske  Clausilie. 

5.  C.  bidentata  Strøm  (C.  nigricans  Pulteney,  C. 
obtusa  C.  Pfeiffer).  (Fig.  121  a,  b,  c).  Dyret  lyst  brungraat. 
Hoved,  Følere  og  Ryg  mørkere  graa;  Saalen  hvidlig.  — 
Skallen  tenformet,  glinsende,  rødbrun — mørk  brunsort, 
ofte  med  hvidlige  Stænk  under  Sømmen,  fint  og  tæt  stri- 
bet, undertiden  dog  næsten  glat,  kun  Nakken  er  noget 
grovere  stribet.  I  Modsætning  til  den  foregaaende  Art  er 
Striberne  ofte  fint  bølgede;  undertiden  findes  der  ogsaa 
Spiralstriber,  saaledes  at  Strukturen  bliver  gitterformet. 
Spirets  Sider  oventil  konkave,  for  neden  konvekse.  Vin- 
dingernes Antal  10.  Nakkekøl  og  Nakkefure  veludviklede. 
Mundingen  pæreformet,  nedadtil  rendeformet  afsmalnet. 
Mundbugten  lille  og  opret;  Mundsømmen  fri  og  tilbage- 
bøjet, hvid  eller  gullig.  Øvre  Lamel  forbunden  med  Spi- 
rallamellen, nedre  Lamel  i  sin  yderste  Del  meget  høj  og 

buet,  udadtil  fortsættende  sig  i  et  trekantet,  affladet  Parti 
eller  i  1—2  Folder,  Interlamellar-Rummet  glat  eller  med 
1 — 2  smaa  Folder,  Aksefolden  lav,  hvid,  synlig  i  Mundin- 
gen. Ganevalken  oventil  stærkt  knudeformet  fortykket,  for 
neden  fortsættende  sig  i  en  kraftig,  hvid  Basalvalk.  1 
Ganefold  (Hovedfolden),  der  kun  gaar  lidet  forbi  den  svagt 
krummede  Maanefold.  Clausiliet  (Fig.  110)  med  forholdsvis 
bred,  fortil  afrundet  Plade.  Skallængde  9— 10  mm.  Bredde 
2—2,5  mm. 

Her  fra  Landet  kendes  følgende  Varieteter: 

1.  septentrionålis  A.Schmidt.  Skallen  buget,  kor- 
tere (8 — 8^/2  mm  lang  og  Z^h  mm  bred)  og  endnu  finere 
stribet  end  Hovedformen.  Mundsømmen  knap  løsnet  fra 
næstsidste  Vinding;  Basalfolden  svagere  udviklet.  — 
Brøndshøj,  Fursøen,  Mølleaaen,  Møens  Klint,  Hammershus. 

2.  exigua  Westerlund.  Skallen  cylindrisk— tenformet, 
meget  fint  stribet,  uden  eller  næsten  uden  hvide  Sømstri- 
ber, med  meget  lille  Munding.  Længde  8  mm.  Bredde 
2^/2  mm.    Sammen  med  Hovedformen,  men  sjældnere. 

3.  subrugosa  Westerlund.  Skallen  mørk,  fint  stribet, 
undertiden  gitterstribet,  paa  sidste  Vinding  grovt  stribet 
eller  endog  ribbet.  Vindingernes  Antal  11.  Nedre  Lamel 
enkel,  sjælden  tokløvet  udadtil.  Hovedfolden  gaar  mere 
eller  mindre  bag  ved  Maanefolden;  denne  er  ofte  saa 
stærkt  krummet,  at  dens  nedre  Ende  er  parallel  med 
Sømmen.  Længde  8— 10^/2  mm.  Bredde  2—2^2  mm.  Born- 
holm, Boller  (Horsens). 

4.  elongåta  Clessin.  (Fig.  121  c).  Forlænget  tenfor- 
met, sortebrun.  Vindingernes  Antal  12.  Nedre  Lamel  of- 
test udadtil  og  indadtil  gaffeldelt.  Ganevalk  ret  svag. 
Længde  11  — 12  mm.  Bredde  2^2  mm.  —  Ved  Vejle  Fjord. 

5.  erronea  Westerlund.  Lille,  buget — tenformet,  mørk 
kastaniebrun;  Hovedfolden  gaar  indadtil  langt  forbi  Maane- 
folden.   Længde  8  mm.  Bredde  2^/2  mm.  —  Bornholm. 

Ogsaa  monstrøse  Former  er  fundne,  saaledes  et  højre- 
snoet  Ekspl.  ved  Nykjøbing  p.  Sj.  (Budde  Lund),  desuden 
Eksemplarer  med  fordoblet  og  fortykket  Mundrand  (Møen). 

Denne  Art  forekommer  meget  almindelig  udbredt  i 
største  Parten  af  Landets  Skove.  Man  træffer  den  der  i 
det  visne  Løv,  paa  nedfaldne  Grene,  under  Sten,  ved 
Trærødderne  imellem  Mos  og  paa  selve  Træstammerne. 
Den  kendes  fra  Sjælland,  Møen,  Flatø,  Lolland,  Falster, 
Bornholm,   Fyn,  Øst-   og  Midt-Jylland;   subfossil    er  den 

funden  i   den  undersøiske  Mose  i  Frihavnen,  i  Ærtebølle 
og  Meilgaard  Køkkenmødding  samt  i  Kildekalk. 

6.  C.  du  bi  a  Draparnaud.  {¥ig.  119  a,  b).  Dyret  graa- 
sort,  Øjestilkene  lysere,  Siderne  og  Saalen  gulgraa.  — 
Skallen  tenformet,  mod  Spidsen  jævnt  afsmalnende,  horn- 
farvet — mørkebrun,  silkeglinsende,  dannet  af  10 — 12  stri- 
bede Vindinger;  Spiralstriber  som  oftest  til  Stede,  saa- 
ledes  at  Skallen  faar  en  tydelig  Gitterskulptur;  enkelte  af 
Striberne  under  Sømmen  hvidlige.  Sidste  Vinding  paa 
Midten  svagt  indtrykt,  med  kraftig  Nakkekøl  og  Nakke- 
fure.  Mundingen  pæreformet,  nedadtil  svagt  rendeformet 
afsmalnet;  Mundsømmen  fri,  sammenhængende,  tilbage- 
bøjet, hvid  eller  svagt  brunlig.  Øvre  Lamel  forenet  med 
Spirallamellen,  den  nedre  indadtil  høj,  brunt  farvet,  i 
Randen  med  en  hvid  Fortykkelse,  udadtil  dannende  to 
meget  langstrakte  Knuder,  der  staar  trinformet  over  hin- 
anden, og  hvoraf  den  nedre  (sjældnere  begge)  ofte  udsen- 
der en  svag  Fold,  der  dog  ikke  naar  ud  til  Mundingens 
Rand;  Aksefolden  veludviklet,  stærkt  krummet  og  synlig 
i  Mundingen  udefra;  Interlamellar-Rummet  glat.  Gane- 
valken kraftig,  oventil  knudeformet  fortykket,  for  neden 
gaaende  over  i  den  veludviklede  Basalvalk;  Basalfuren 
dyb.  Hovedfolden  gaar  et  Stykke  forbi  den  svagt  krum- 
mede Maanefold,  der  oftest  er  dannet  af  en  Række  Smaa- 
knuder.  Clausiliet  (Fig.  111)  med  langstrakt  Plade,  hvis 
Yderrand  er  kraftig  opad-  og  udadbøjet,  saa  at  der  dannes 
en  svagere  eller  stærkere  Udskæring  i  Spidsen;  Stilken 
udgaaende  fra  Pladen  under  en  stump  Vinkel.  Længde 
12 — 13  mm,  Bredde  3  mm. 

Formå  subspeciosa  Westerlund.  —  Længde  14  mm, 
Bredde  3  mm. 

Ligesom  foregaaende  Art  opholder  denne  sig  imellem 
Løv,  under  Mos,  paa  Træstammer  og  lignende.  Den  er 
meget  sjælden  her  i  Landet;  kun  fra  nogle  faa  Lokaliteter 
kendes  den:  Bornholm,  Møen,  Fortunen  (?).  Formen 
subspeciosa  er  taget  paa  Møen  (Lille  Klint).  Subfossil 
kendes  den  ikke  her  fra  Landet. 

7.  C.  pumila  Ziegler.  (Fig.  118  a,  b).  Dyret  lyst 
skifergraat   eller   graagult,    undertiden    mørkegraat,    med 

mørkere  Nakke  og  Øjestilke.  —  Skallen  kølleformet — ten- 
formet, bestaaende  af  10—13  Vindinger;  de  3—4  første 
Vindinger  lige  brede,  de  derpaa  følgende  hurtig  tiltagende 
i  Størrelse,  de  to  sidste  bredest.  Farven  brunlig,  Over- 
fladen ribbestribet;  Ribberne  hyppig  gaffeldelte,  enkelte 
hvide,  særlig  lige  under  Sømmen.  Sidste  Vinding  ind- 
trykt  paa  Midten,  med  veludviklet  Nakkekøl  og  Nakkefure. 
Mundingen  rhombisk— pæreformet,  med  tilbagebøjet,  sam- 
menhængende, fri  Mundsøm,  der  snart  er  hvid,  snart 
brunlig.  Den  øvre  Lamel  forbunden  med  Spirallamellen, 
den  nedre  temmelig  kort,  gulbrun,  bagtil  med  en  Sidegren, 
fortil  enten  udløbende  i  2  Smaafolder,  saaledes  at  den 
bliver  X-formet,  eller  endende  i  en  trekantet  Pude.  Inter- 
lamellar-Rummet  glat  eller  med  1—2  Folder.  Akselamel, 
Basalvalk  og  Basalfure  veludviklet;  Ganevalk  til  Stede. 
Hovedfolden  gaar  et  godt  Stykke  forbi  den  næsten  rette 
Maanefold.  —  Clausiliet  (Fig.  108)  ligner  noget  den  fore- 
gaaende  Arts,  men  Pladen  er  mere  udhulet,  og  det  tre- 
kantede Fremspring  paa  Ydersiden  oftest  større,  desuden 
udgaar  Stilken  under  en  næsten  ret  Vinkel  fra  Pladen. 
Skallængde  12 — 13  mm.  Bredde  3  mm. 

Der  kendes  her  fra  Landet  følgende  Former  og  Varieteter : 

1  Formå  minor,  tumida  n.  Længde  lOmm,  Bredde 
3^/4  mm. 

2  Formå  major  A.  Schmidt.-^  Længde  13^/2 — 15mm, 
Bredde  S^U—S^I^  mm. 

3.  Var.  sej  un eta  A.  Schmidt.  (Fig.  118  a,  &).  Den  øvre 
Lamel  kort,  ved  et  temmelig  langt  Mellemrum  adskilt  fra 
Spirallamellen.  Længde  10,5— 13,5  mm.  Bredde  2,9— 3,5  mm. 

4.  Var.  truncåtula  Westerlund.  Skallen  horngul, 
med  affladede  Vindinger;  disse  opadtil  jævnt  sluttende, 
men  nedadtil  brat  afskaarne  mod  Sømmen.  Mundsømmen 
fortykket,  fremstaaende. 

Næsten  overalt  i  vore  Bøgeskove  træff'er  man  denne 
Snegl,  i  det  visne  Løv,  i  Mos  og  i  stor  Mængde  paa  ned- 
faldne Grene,  særlig  paa  fugtige  Steder,  saaledes  ogsaa 
ved  Randen  af  Moser  og  Søbredder  imellem  Rør.  Hoved- 
formen er  sjælden  her  i  Landet;  hidtil  er  den  kun  kendt 
fra  Kejbjærg  Skov  (v.  Nyborg),  men  den  findes  sikkert 
ogsaa    andre    Steder.     Her   i    Norden    er   det   Varieteten 

sejuncta,  der  er  saa  godt  som  eneherskende.  Paa  enkelte 
Lokaliteter  (f.  Eks.  ved  Lindenborg  Kro,  Roskilde)  træffer 
man  Eksemplarer,  der  viser  en  jævn  Overgang  fra  den 
typiske  pumila  til  sejuncta,  idet  Spiral-  og  øvre  Lamel 
snart  er  langt  fjernede  fra  hinanden,  snart  kun  er  adskilte 
ved  et  ganske  kort  Mellemrum  eller  rører  ved  hinanden 
eller  er  sammensmeltede.  Hist  og  her  finder  man  mel- 
lem Hundreder  af  Eksemplarer  af  sejuncta  en  enkelt  pu- 
mila. Var.  truncata  angives  fra  Holsteinborg.  Formå 
minor,  tumida  er  fundet  ved  Mølleaaen,  formå  major  paa 
Bornholm  og  ved  Lindenborg  Kro  (v.  Roskilde).  Fra  Lol- 
land og  Frederikslund  ved  Holte  angives  en  monstrøs 
Form,  hvis  øvre  Ganefold  {Hovedfolden)  er  l—Vh  Tomme 
lang,  idet  den  baade  gaar  gennem  sidste  og  næstsidste 
Vinding. 

Arten  er  kendt  fra  Sjælland,  Møen,  Falster,  Lolland, 
Bornholm,  Fyn  og  Østjylland.  Subfossil  er  den  funden  i 
den  undersøiske  Tørvemose  i  Frihavnen,  i  en  Støvaflejring 
ved  Øxnebjerg  samt  i  Kildekalk. 

4.   Pirostoma  v.  Vest. 
Oversigt  over  Arterne. 

1.  Skallen  med  svag  Nakkekøl  og  Nakkefure.    In- 

terlamellar-Rummet  uden  Folder.  Skallæng- 
den 15,4—18,5  mm 8.  C.  ventricosa. 

Skallen  uden  Nakkekøl;  Nakken  med  et  pude- 
formet,  fremstaaende,  i  Midten  indtrykt  Parti. 
Interlamellar-Rummet  i  Reglen  med  1—4  Fol- 
der. Skallængden  ikke  over  16  mm  (hos 
danske  Eksemplarer) 2. 

2.  Fra  det  pudeformede,  fremstaaende  Nakkeparti 

bøjer  Skalmundens  Ydervæg  brat  ned  mod 
Mundranden,  omtrent  dannende  en  Vinkel  paa 
90°.    Skallængden  sjælden  over  13M2  mm. . . . 

10.  C.  plicåtula. 
Fra  det  pudeformede  Parti  bøjer  Nakkevæggen 
sig  udefter  og  nedefter  i  en  stor  Bue,  saaledes 
at  Mundingen  bliver  meget  fremstaaende  og 
forholdsvis  langt  større  end  hos  foregaaende 
Art.   Skallængden  over  13^2  mm.  9.  C.  lineolåta. 

8.  C.  ventricosa  Draparnaud.  (Fig.  122  a,  h).  —  Dy- 
ret lille  i  Forhold  til  Skallen,  bagtil  lidet  afsmalnet.  Ho- 
vedet, Øjestilkene  og  Ryggen  sorte,  medens  den  øvrige 
Del  af  Kroppen  er  lys  skifergraa;  undertiden  er  Dyret 
lyst  brungult.    Kappen  sortplettet  paa  5te,  6te  og  7de  Vin- 

Fig.  122  a  Fig.  122ft 


Fig.  123  a 


Fig.  124  a  Fig.  124  &  Fig.  123  & 

Fig.  122  a,  &  C.  ventricosa,  Fig.  123  a,  &  C.  lineolata,  Fig.  124  a,  fc  C. 
plicatula.  Linierne  ved  Siden  angiver  Skallernes  naturlige  Størrelse. 
C.  M.  Steenberg:    Landsnegle.  10 

ding.  —  Skallen  tenformet,  tyk  og  oppustet,  snart  lys  rød- 
brun, snart  mørkebrun,  svagt  glinsende,  regelmæssig 
ribbestribet.  Mellemrummet  mellem  Ribberne  fint  tvær- 
stribet (spiral  strib  et);  gamle  Skaller  ofte  med  hvidlige 
Ribber.  Vindingernes  Antal  10^/2—12;  de  aftager  opefter 
langsomt  i  Bredde.  Sidste  Vinding  med  en  svag  Nakke- 
køl og  en  endnu  svagere  Nakkefure.  Mundingen  afrundet 
rektangulær,  med  afrundet  Basis  og  opret  Mundbugt. 
Mundsømmen  hvid,  sammenhængende,  fri  og  tilbagebøjet. 
Den  øvre  Lamel  forenet  med  Spirallamellen,  den  nedre 
forholdsvis  kort,  med  fortykket  Rand,  fortil  endende  i  en 
Knude,  hvorfra  udgaar  2  Folder,  der  dog  ikke  naar  Mun- 
dingens Rand,  ofte  tillige  med  en  svag  Fold,  der  gaar 
skraat  indad  paa  Interlamellar-Feltet,  saaledes  at  dette 
Foldsystem  danner  et  Y  eller  et  K;  Interlamellar- Rummet 
er  ellers  glat;  Aksefolden  høj,  dens  yderste  Del  synlig 
udefra.  Ganevalken  svag,  Basalvalken  mangler,  og  Basal- 
furen er  meget  svagt  udviklet.  Kun  1  Ganefold  (Hoved- 
folden), der  gaar  noget  forbi  den  jævnt  krummede  Maane- 
fold.  Clausiliet  (Fig.  105)  stort,  med  bred,  stærkt  bøjet 
Plade,  der  udadtil  tilspidses  jævnt.  Stilken  temmelig  kort, 
bred,  lidet  snoet,  udgaaende  fra  Pladen  under  en  stump 
Vinkel.    Skallængde  15,4— 18,5  mm,  Bredde  4,i— 4,6  mm. 

1.  Formatumida  A.Schmidt.  Skallens  Længde  16mm, 
Bredde  4^/2  mm.  Skalmundens  Længde  4  mm.  Bredde  3  mm. 

2.  Formagracilior  A.Schmidt.  Skallængde  ll^l^mm., 
Bredde  32/3  mm.  Mundingens  Længde  3^/2  mm.  Bredde 
2^/3  mm. 

Ret  almindelig  paa  Sjælland,  Møen,  Falster,  Fyn,  sjæld- 
nere paa  Bornholm  og  i  Østjylland  (Horsens,  Greisdalen). 
Formen  tumida  findes  hist  og  her  sammen  med  Hovedfor- 
men (f.  Eks.  paa  Møens  Klint);  Formen  gracilior  er  taget  paa 
Møen  og  ved  Frederikslund  (Holte).  Subfossil  kendes  Ar- 
ten fra  Kildekalk.  —  Den  holder  til  i  fugtigt  Krat,  paa 
nedfaldne  Grene  og  i  Løvet,  i  Skove  under  gammel  Træ- 
bark paa  Stubbe;  sjeldnere  findes  den  oppe  paa  Bøge-  og 
Askestammerne.  Det  er  et  trægt  Dyr.  Ligesom  C.  bipli- 
cata  føder  den  Unger,  oftest  2  ad  Gangen;  de  er  under- 
tiden udviklede  efter  3—4  Maaneders  Forløb,  under  ugun- 
stige Forhold  først  efter  6—7  Maaneder. 

9.  C.  lineolåta  Held.  (Fig.  123  a,  b).  Dyret  gulgraat. 
—  Skallen  tenformet,  lysere  eller  mørkere  brun,  oftest 
hvidstribet,  glinsende.  De  11  Vindinger,  med  Undtagelse 
af  Embryonalvindingerne,  groft  kruset-stribede,  paa  Nak- 
ken næsten  ribbet,  med  talrige  Spiralstriber,  saaledes  at 
Strukturen  som  Regel  er  meget  tydelig  gitterformet.  Nak- 
ken med  et  pudeformet  fremstaaende  Parti,  der  paa  Mid- 
ten har  en  Indsænkning;  herfra  bøjer  Nakken  ikke  brat 
ned  mod  Mundranden  under  en  Vinkel  paa  omtrent  90° 
som  hos  efterfølgende  Art,  men  derimod  i  en  stor  Bue, 
saaledes  at  Mundingen  set  fra  Siden  bliver  stærkt  frem- 
staaende; Nakkekøl  og  Nakkefure  ikke  udviklet.  Mundin- 
gen bred,  afrundet  kvadratisk,  med  lille,  opret  Mundbugt. 
Mundsømmen  meget  bred  og  stærkt  tilbagebøjet,  hvidlig 
eller  svagt  brunlig.  Den  øvre  Lamel  høj  og  skarp,  for- 
bundet med  Spirallamellen,  den  nedre  kraftig,  bred,  fortil 
løbende  ud  i  2  udad  og  lidt  opad  rettede  Folder,  indadtil 
med  en  skraa  Fold,  saaledes  at  det  hele  System  danner 
en  K-formet  Figur.  Interlamellar-Rummet  med  1 — 3  Folder, 
meget  sjælden  glat.  Aksefolden  stærkt  krummet,  sprin- 
gende langt  frem  i  Mundingen.  Ganevalken  oventil  for- 
tykket, forneden  med  en  indadrettet,  svag  Basalvalk. 
Maanefolden  stærkt  krummet;  den  øvre  Ganefold  (Hoved- 
folden) gaar  langt  bag  om  denne.  Clausiliet  (Fig.  107)  om- 
trent som  hos  C.  ventricosa,  men  Stilken  er  langt  mere 
smal,  noget  længere  og  stærkere  snoet  end  hos  denne. 
Skallængde  13^/2—16  mm,  Bredde  3,5—3,7  mm. 

Arten  findes  paa  lignende  Steder  som  C.  ventricosa 
og  ofte  i  Selskab  med  denne,  med  hvilken  den  ofte  for- 
veksles. Hidtil  har  den  ikke  været  kendt  fra  Danmark, 
ej  heller  fra  Norge  eller  Sverige;  derimod  findes  den  i 
Tyskland,  hvor  den  gaar  op  til  Harz,  Braunschweig  og 
Holsten.  Den  blev  første  Gang  taget  her  i  Landet  1886 
ved  Christiansminde  af  H.  Lynge,  som  senere  ogsaa  har 
fundet  den  ved  Hvidkilde,  Tidselholt,  Broholm  og  Hessel- 
agergaard.  Forf.  har  desuden  taget  den  i  Holckenhavn 
Skov.  Altsaa  synes  den  indskrænket  til  den  sydlige  og 
østlige  Del  af  Fyn;  efter  al  Sandsynlighed  findes  den  dog 
ogsaa  andre  Steder,  men  er  bleven  overset.    Subfossil  er 

den  funden  i  en  Sandgrav  („Støvaflejring")  ved  Øxnebjerg. 
Eksemplaret  derfra  har  været  bestemt  til  C.  rolphii  Leach, 
—  en  Art,  der  har  en  tydelig  Nakkekøl  og  Nakkefure,  og 
som  skal  være  funden  i  Norge;  men  Stykket  er  en  typisk 
C.  lineolata. 

10.  C.  plicåtula  Draparnaud.  (Fig.  124  a,  &).  Dyret 
temmelig  kort.  Øjestilkene  korte,  noget  kølleformede,  de 
nedre  Følere  ganske  smaa,  Læbefligene  store.  Hudvor- 
terne rhombiske,  mørkebrunt  prikkede,  omgivne  af  lyse 
Furer.  Ryg,  Hoved  og  Følere  mørke,  brunlige;  Kroppens 
Sider  og  Fodsaalen  lysere  skifergraa.  Undertiden  er  hele 
Dyret  ensfarvet  mørkt  med  brunlig  Tone;  kun  Saalen  er 
noget  lysere.  Kappen  sortplettet  paa  5te  og  6te  Vinding, 
ellers  graa.  —  Skallen  tenformet,  for  oven  kort  tilspidset, 
hornbrun  eller  oftere  mørkebrun,  svagt  hvidstribet  under 
Sømmen,  regelmæssig  ribbestribet;  svage  Spiralstriber 
findes  undertiden.  Vindingernes  Antal  10— 12^/2;  de  første 
(Embryonalvindingerne)  lyse  og  delvis  gennemsigtige,  den 
sidste  med  et  stærkt  fremspringende,  pudeformet  Nakke- 
parti, der  falder  brat  ned  imod  Mundranden,  og  som  ved 
en  svag  Grube  eller  Fure  deles  i  to  omtrent  ens  Dele. 
Nakkekøl  mangler.  Mundingen  bred  pæreformet  med 
jævnt  afrundet  Basis,  uden  Rende;  Mundsømmen  sammen- 
hængende, fri,  tilbagebøjet,  hvidlig  eller  brunlig.  Den  øvre 
Lamel  forenet  med  Spirallamellen;  en  anseelig  Indskæring 
viser  dog  tydelig  Grænsen  imellem  dem;  den  nedre  La- 
mel kort,  standsende  langt  inde  i  Mundingen;  bagtil  ud- 
sender den  en  længere,  fortil  1 — 2  kortere  Grene,  saaledes 
at  den  bliver  A  eller  K-formet.  Aksefolden  stærkt  krum- 
met og  synlig  i  Mundingen.  Interlamellar-Rummet  med 
2 — 3  meget  skarpe  Folder.  Ganevalk  opadtil  knudeformet 
fortykket,  uden  Basalvalk.  Hovedfolden  gaar  kun  lidet 
forbi  Maanefolden,  der  er  stærkt  krummet.  Clausiliet 
(Fig.  106)  ligner  i  Form  meget  de  to  foregaaende  Arters, 
kun  er  det  stærkere  krummet  og  Stilken  mere  afsat  og 
lidt  længere.  Skallængde  1  P/2— 13^/2  mm.  Bredde  3— 
3,2  mm. 

Her  fra  Landet  kendes  følgende  Former  og  Varieteter: 

1.  Formamåjor,  grossa  A.  Schmidt.  Længde  14 — 
14,5  mm,  Bredde  3,2—3,5  mm.   12 — 13  Vindinger.  —  Fursøen. 

2.  Formå  curta  A.  Schmidt.  Skallen  kort  og  buttet. 
Længde  (9)  10 — IIM2  mm.  Bredde  2,8—3  mm.  —  Hyppig 
sammen  med  Hovedformen. 

3.  Var.  cruda  (Ziegler)  Ad.  Schmidt.  Skallen  kortere 
og  mere  buttet  end  hos  Hovedformen.  Nedre  Lamel  en- 
kel, fortil  slet  ikke  eller  kun  svagt  udløbende.  Inter- 
lamellar-Rummet  glat  eller  med  en  svag  Fold.  Længde 
9 — 10  mm.  Bredde  2^2  mm.  —  Sjælsø  (H.  Lynge). 

4.  Var.  sejunctan.  Øvre  Lamel  og  Spirallamel  ad- 
skilte. —  Ligesom  hos  C.  pumila  kan  de  to  Lameller  være 
adskilte  hos  disse  to  Varieteter,  medens  de  ellers  er  for- 
enede hos  de  Grupper,  hvortil  de  to  Arter  hører.  Hos  de 
danske  Eksemplarer  af  C.  pumila  er  dette  Forhold  næsten 
eneherskende;  hos  C.  plicatula  er  Eksemplarer  med  ad- 
skilte Lameller  sjeldne.  Undertiden  løber  Spirallamellen 
et  lille  Stykke  forbi  den  øvre  Lamel  paa  dennes  Yderside 
uden  dog  at  forenes  med  den;  sjældnere  standser  Spiral- 
lamellen, inden  den  naar  den  øvre  Lamel.  Talrige  Over- 
gangsformer  findes. 

Denne  Snegl  findes  ofte  i  Selskab  med  C.  ventricosa 
og  C.  bidentata  paa  fugtige  og  skyggefulde  Steder,  i  Løvet, 
paa  nedfaldne  Grene  og  under  løstsiddende  Bark;  sjældnere 
kryber  den  højt  op  paa  Stammerne.  Den  er  træg  og  frygt- 
som. Hen  paa  Eftersommeren  (August— September)  læg- 
ger den  sine  kugleformede  Æg,  der  er  forholdsvis  store 
(1,5  mm).  Efter  18 — 20  Dages  Forløb  kommer  Ungerne 
ud  af  Æggene;  de  bliver  voksne  henimod  Slutningen  af 
det  følgende  Aar.  Arten  kendes  fra  Sjælland,  Fyn,  Øst- 
og  Midtjylland;  subfossil  er  den  funden  i  Kildekalk. 


2.    Bdlea  Prideaux. 

Skallen  taarnformet — langstrakt  kegleformet  med 
afrundet  Basis,  uden  Clausilium;  Spirallamel,  nedre 
Lamel,  Maanefold  og  Ganefolder  mangler.  —  Dyret  lig- 
ner i  anatomisk  Henseende  ganske  Clausilier,  der  hen- 
hører til  den  S.  131  omtalte  Gruppe  2;  men  medens 
de  danske  Clausilia- Arter,  der  hører  til  denne  Gruppe, 
har  Penis  sløjfeformet  sammenlagt  fortil  (se  Pig.  1 14), 

er  dette  —   ligesom  hos  nogle    udenlandske  Clau- 

silia-Grupper  —  ikke  Tilfældet  hos  Balea.     Kæbe 

og  Radula   (Fig.   125)   omtrent  som   hos    Clausilia. 

Enkelte  Forfattere   regner   den 

for  en  Underslægt  af  Clausilia. 

Der  kendes  kun  1  sikker  Art  fra 
Europa    (Nord-    og   Mellemeuropa) 
samt  nogle   faa  fra  Ny-Zealand  og 
Fig.  125.    3  Tænder  fra  den  lille  0  Tristan  d'Acunha  i  den 
Radula  af  Balea  perver-  sydlige  Del  af  Atlanterhavet. 


c^ 


sa  (efter  Pollonera). 


B.  pervérsa  Linné  (B.  frå- 


gilis  Draparnaud).  (Fig.  126).  Dyret  blaagraat,  Ryg  og 
Øjestilke  mørkere,  Saalen  gullig.  —  Skallen  venstresnoet, 
langstrakt  kegledannet — taarnformet  med  afrundet  Basis, 
halvgennemsigtig,  horngul  —  olivengrøn,  silkeglinsende; 
Vindingerne  8—9,  langsomt  tiltagende  i  Størrelse,  kon- 
vekse, med  buede,  smalle  og  tæt  stillede  Ribbestriber,  af 
hvilke  nogle  undertiden  er  hvidlige;  de  øverste  2—3  Vin- 
dinger (Embryonalvindingerne)  dog  glatte;  Sømmen  temme- 
lig dyb.  Navlefuren  videre  end  hos  Clausilia;  Nakken 
jævnt  afrundet.  Mundingen  afrundet  pæreformet — halv-oval; 
Mundbugten  svagt  udviklet;  Mund- 
sømmen hvid,  med  Enderne  forenede 
ved  en  paa  Mundvæggen  løbende 
svag  Kalkbelægning,  paa  Ydersiden 
næsten  lige,  paa  Akseranden  stærkt 
ombøjet.  Lameller  mangler  paa  Ak- 
sen; kun  hos  gamle  Individer  skal 
der  undertiden  være  Antydning  til 
en  Fold  paa  denne.  Paa  det  Sted  af 
Mundvæggen,  hvor  øvre  Lamel  sidder 


Fig.   126.     Balea  per- 
vérsa, X  4^/2. 


Knude  eller  kort  Fold  og  inden  for 
denne  undertiden  en  lignende.  Her 
i  Landet  synes  Skallængden  at  være  7,5—8,5  mm.  Bredden 
2,1—2,3  mm  (i  andre  Lande  bliver  Skallen  indtil  11  mm  lang). 
Det  er  træge  og   frygtsomme  Dyr;  man  træffer  dem 

under  Træbark  og  Mos  paa  Træstammer  og  paa  Stengær- 
der; de  ynder  Kalkbund  og  Skygge.  Allerede  inden  Dy- 
rets Skal  er  fuldt  udviklet,  kan  det  forplante  sig;  det  føder 
Unger.  Disse  træffer  man  ved  Vinterens  Begyndelse  og 
ganske  tidlig  om  Foraaret,  undertiden  i  stor  Mængde, 
krybende  om  paa  Træstammerne,  selv  om  Temperaturen 
er  omtrent  nede  ved  Frysepunktet.  —  Arten  er  funden 
pletvis  paa  Sjælland  (saaledes  ikke  sjælden  i  Kjøbenhavns 
nærmeste  Omegn  f.  Eks.  Søndermarken,  Voldterrænet, 
Jægersborg,  Sorgenfri,  Frederiksdal),  Bornholm,  Møen, 
Falster,  Lolland,  Samsø,  Jylland  (Viborg,  Sæbygaard  Skov); 
subfossil  kendes  den  ikke  her  fra  Landet. 


8.  Fam.   Pupidae. 

De  til  denne  Familie  hørende  Slægter  er  over- 
vejende Smaaformer,  hvis  Skal  er  højresnoet, 
sjældnere  venstresnoet,  højere  end  bred,  men  ellers 
variabel  af  Form:  cylindrisk,  ægformet — keglefor- 
met, sjælden  tenformet.  Der  findes  næsten  altid 
Skaltænder,  der  har  Form  af  længere  eller  kortere 
Lameller,  Folder  eller  Knuder.  Mundingen  er  of- 
test forsynet  med  en  tilbagebøjet  Mundrand,  inden 
for  hvilken  der  i  Reglen  findes  en  Kalkvold  (Læbe), 
hvorfra  Lamellerne  og  Folderne  udgaar,  og  hvor- 
paa  Knuderne  sidder.  Kun  rent  undtagelsesvis  er 
Mundingen  sammenhængende  og  ganske  fri  af  sid- 
ste Vinding.  Hos  de  fleste  Slægter  er  Navlen 
meget  snæver  eller  endog  lukket. 

Dyret  har  hos  de  større  Former  foruden  Øje- 
stilkene et  nedre  Følerpar,  men  hos  flere  af  de 
Slægter,  hvis  Arter  er  særlig  smaa  (f.  Eks.  Vertigo, 
Isthmia),  mangler  dette  ganske;  hos  dem  alle  er 
Mundlapperne  (Læbefligene)  veludviklede.  Kønsaab- 
ningen  ligger  lige  bag  højre  (hos  venstresnoede  Former 
bag  venstre)  Øjestilk.    Kæben  (se  Fig.  142)  svagere 

eller  stærkere  krummet,  undertiden  endog  hestesko- 
formet, som  Regel  fint  stribet  (aulacognath);  de  fine 
Striber  kan  dog  ofte  være  saa  svage,  at  Kæben  synes 
at  være  glat.  Tænderne  paa  Radula  (se  Fig.  128,  143) 
har  firkantede,  i  Regelen  kvadratiske  Basalplader. 
Centraltænderne  er  trespidsede.  Sidetænderne  to — 
trespidsede  og  Randtænderne  inderst  i  Tværrækken 
tre — firespidsede,  yderst  mangespidsede,  kamfor- 
mede eller  listeformede.  Baade  med  Hensyn  til 
Basalpladernes  Form  og  Spidsernes  Antal  gør 
Modicella  avenacea  og  dens  nærmeste  Slægtninge 
en  Undtagelse  (se  denne).  Nyren  er  langstrakt; 
den  strækker  sig  som  et  smalt  Baand  gennem 
hele  Lungehulen.  Kønsorganerne:  Penis  temme- 
lig lang  og  slank,  forsynet  med  et  længere 
eller  kortere  Flagellum;  hos  Sphyradium  edentu- 
lum  findes  2  Flageller.  Sjælden  mangler  Flagel- 
lum ganske.  Pilsæk  og  fingerformede  Kirtler  fin- 
des ikke. 

Familien,  der  er  udbredt  over  næsten  hele  Jorden, 
tæller  over  30  Slægter.  —  De  her  i  Landet  forekommende 
Arter,  der  kan  henføres  til  6  (7)  Slægter,  fører  i  Reglen 
en  ret  skjult  Tilværelse.  Det  er  træge  Dyr,  der  sidder 
under  Sten,  nedfaldne  Grene  eller  paa  urteagtige  Planters 
Blade,  ofte  i  Dage-,  ja  Ugevis  paa  samme  Plet.  De  ynder 
Læ,  Fugtighed  og  til  en  vis  Grad  Sol,  derfor  findes  de 
langs  Vandløb,  i  Skovbrynet,  langs  Skovveje  og  oftest  kun 
paa  den  Side  af  Vejen,  hvor  Solen  kan  komme  til  at 
skinne,  næsten  aldrig  inde  i  den  indre,  mørke  Del  af 
Skoven.  Et  Par  enkelte  af  de  danske  Arter  opholder  sig 
paa  tørre  Lokaliteter;  Pupilla  muscorum  findes  saaledes 
paa  Græsmarker,  langs  Veje,  under  Sten  og  desuden  paa 
Mure;  Modicella  avenacea  skal  i  Klippeegne  sidde  under 
frit  liggende  Stenfliser  eller  paa  selve  Klipperne,  hvorpaa 
Solen  bager  hele  Dagen  igennem,  og  hvor  der  derfor  bliver 
høj  Temperatur  og  meget  tørt.  En  Del  Arter  ynder  Kalk- 
bund og  sidder  med  Forkærlighed  paa  Kalkstykker.  Paa- 
faldende  er  det,  at  Dyrene  visse  Aar  paa  en  Lokalitet  kan 

være  særdeles  talrige,  medens  de  andre  Aar  paa  samme 
Sted  er  meget  sjældne,  selv  om  andre  lignende  Lokalite- 
ter ikke  viser  nogen  nævneværdig  Afvigelse  med  Hensyn 
til  Antallet  af  Individer. 

De  lever  udelukkende  af  Planteføde.  De  fleste  Arter 
lægger  Æg,  c.  10 — 15  Stykker  i  en  lille,  smal  Gang,  som 
de  graver  i  Jorden.  Æggene  er  kugleformede  eller  ovale; 
de  er  omgivne  af  en  hindeagtig,  tynd,  hvidlig  Skal.  Nogle 
enkelte  (Pupilla  muscorum,  Lauria  cylindracea)  føder  Un- 
ger (er  ovovivipare). 

Tidligere  henførte  man  saa  godt  som  alle  de  Arter, 
der  hører  til  denne  Familie,  til  1  Slægt,  nemlig  Slægten 
Pupa  Draparnaud,  der  foruden  disse  ogsaa  omfattede  flere 
Slægter  af  andre  Familier,  hvis  Arter  var  Smaaformer. 
Den  store,  gamle  Slægt  er  nu,  efter  at  være  renset  for 
fremmede  Elementer,  kløvet  i  talrige,  mindre  og  natur- 
lige Slægter.  Da  disse  varierer  stærkt  i  Skalform,  gives 
af  praktiske  Grunde  her  straks  en  Oversigt  over  samtlige 
danske  Arter  af  Fam.  Pupidae  (den  gamle  Slægt  Pupa): 

Oversigt  over  Arterne  hørende  til  Slægter  af 
Fam.  Pupidae. 

1.  Skallen  tenformet— kegleformet,  med  spidst  Spir; 

Skallængde5 — 8mm.  (S.178)  Modicélla  avenåcea. 
Skallen  cylindrisk  eller  ægformet,  med   stumpt 
Spir;  Skallængden  under  5  mm 2. 

2.  Mundvæggen  med  en  lang  Lamel,  der  ender  ved 

Mundranden  i  en  knudeformet  Opsvulmning 
(Vinkeltanden,  Fig.l27F2)*).  Mundranden  stærkt 
udbredt,  flad,  indvendig  fortykket.  Nakkevalk 
ikke  til  Stede.    Ungernes  Skal  indvendig  med 

Lameller;  Skallængde  3—4  mm 

(S.  168)  Lauria  cylindracea. 
Mundvæggen  med  0—4  Tænder.    Hvis  der  kun 
er  1  Tand  til  Stede,  da  er  det  ikke  Vinkeltan- 
den.   Ungernes  Skal  uden  Lameller  (Tænder).     3. 

3.  Skallen  cylindrisk.  Skalmunden  med  O— 3  Tæn- 

der        4. 

Skallen  ægformet.  Skalmunden  oftest  med  4—11 
(13)  Tænder 7. 

4.  Skallen  meget  smal,  regelmæssig  og  groft  ribbe- 

stribet,  sjælden  over  2  mm  lang 5. 

Skallen  bredere,  næsten   glat   eller  uregelmæs- 
sig og  fint  stribet,  2,5—4  mm  lang 6. 

5.  Mundranden  fortykket,  indvendig  med  en  stærk 

Kalkbelægning  (Læbe),  med  2— 3  Tænder. . . . 
(S.  170)  Isthmia  costulåta. 

*)  Den  mangler  hos  forma  inermis  Westerlund. 

Mundranden  tynd,  uden  Kalkbelægning;  Tæn- 
der mangler  ....  (S.  171)  Isthmia  minutissima. 

6.  CSkallen    brunlig,    oftest    uigennemsigtig,     med 

Nakke-  og  Ganevalk  (Læbe);  Mundranden  tyk, 
med  O— 3 Skaltænder.  (S.  173)  Pupillamuscorum. 
Skallen  gullig,  halvgennemsigtig,  uden  Nakke- 
og  Ganevalk;  Mundranden  tynd  og  skarp, 
ikke  eller  kun  meget  svagt  tilbagebøjet.  Tæn- 
der mangler. .  (S.  176)  Sphyrådium  edéntulum. 

7.  Skallen  højresnoet 8. 

Skallen  venstresnoet 12. 

8.  Skallen  ægformet,  med   en  valkformet,  parallel 

med    Mundranden     løbende    Forhøjning    paa 
Nakken  (Nakkevalk)  og  en  mellem  denne  og 
Mundranden  liggende  Fure  (Nakkefure). .....      9. 

Skallen    ægformet-cylindrisk,    uden    Nakkevalk 
og  Nakkefure (S.  164)  Vertigo  alpéstris. 

9.  Skallen    kraftig    og    regelmæssig    ribbestribet, 

særlig  paa  næstsidste  og  tredjesidste  Vinding. 

6  Skaltænder (S.  162)  Vertigo  substriåta. 

Skallen  næsten  glat  eller  fint  og   uregelmæssig 
stribet,  med  4—11  (13)  Skaltænder 10. 

10.  Skallen  oppustet,  2,3— 3,i  mm  lang,  4—8  tandet, 

med  kun  1  Tand  midt  paa  Mundvæggen  (Vg 
Fig.  127);  sjælden  findes  en  lille  knoldformet 
Tand  uden  for  denne  (Vg);  Skalmunden  hjærte- 

formet   (S.  1^)  Vertigo  moulinsiåna 

Skallen  ikke  oppustet,  1,7—2,5  mm  lang 11. 

11.  Med  kun  1  Tand  paa  Mundvæggen,  Skalmunden 

halvægformet.  Ganevalken  (Læben)  veludviklet. 

(S.  161)  Vertigo  pygmæa. 
Med  2 — 4  Tænder  paa  Mundvæggen,   Skalmun- 
den skævt  hjerteformet,  ofte  med  svagt  udvik- 
let Ganevalk (S.  159)  Vertigo  antivertigo. 

12.  Skalmunden  halvoval,  med  6—10  Tænder,  hvoraf 

2  sidder  paa  Akseranden.  (S.  165)  Vertigo  pusilla. 
Skalmunden   snæver,  skævt  hjerteformet,   med 
4 — 5  Tænder;  paa  Aksen  sidder  kun  en  stor, 

parallel  med  denne  stillet  Lamel 

(S.  166)  Vertigo  angustior. 


1.    Vertigo  Muller. 

Hertil  hører  kun  meget  smaa  Former,  hvis 
Skaller  har  en  Længde  paa  1^/2—3  mm;  kun  i  et 
ganske   enkelt  Tilfælde    naar  Skallen    en    Længde 

af  4  mm.  Den  er  ægformet  eller  sjældnere  æg- 
formet-cylindrisk,  med  en  stor,  ofte  oppustet  sid- 
ste Vinding.  Skalnakken  har  i  Regelen  en  paral- 
lel med  Mundranden  løbende  Forhøjning,  „Nakke- 
valken", og  imellem  denne  og  Mundranden  er 
Vindingen  indsnøret  saaledes,  at  der  dannes  en 
rendeformet  Fordybning,  „Nakkefuren"*).  Bag 
Nakkekølen  findes  paa  Midten  af  Vindingen  atter 
en  Indsænkning,  hvori  ofte  yderligere  viser  sig  2 
parallele  Furer,  svarende  til  Ganelamellerne.  Nav- 
len er  meget  fin  og  snæver,  ofte  endog  helt  luk- 
ket, saa  at  der  paa  dens  Plads  kun  findes  en  svag 
grubeformet  Indsænkning  eller  et  rendeformet 
Parti.  Mundingen  er  halvoval  eller  skævt  hjærte- 
formet.  Hos  de  fleste  Arter  er  Mundranden  mere 
eller  mindre  tilbagebøjet  og  dens  Ender  forbundne 
ved  en  meget  smal  Kalkbelægning  (Cailus)  paa  Mund- 
væggen. Yderranden  og  Ganevæggen  er  som  Re- 
gel indtrykt  lidt  oven  for  Midten,  saa  at  der 
paa  Mundingens  Yderside  dannes  to  Bugter:  den 
øvre  og  nedre  Mundbugt.  Det  fremspringende 
Parti,  „Ganevinkelen"  (Fig.  127  x),  imellem  disse 
er  tillige  skudt  noget  frem,  ud  af  Mundingens 
Plan;  dette  ses  bedst  ved  at  betragte  Skallen  fra 
Siden.  Inden  for  Yderranden,  ofte  et  Stykke  inde 
paa  Ganen  og  modsat  Nakkevalken  paa  Ydersiden 
af  Skallen,  er  der  aflejret  en  Kalkvold,  der  som 
Regel  har  en  anden  Farve  (lysere)  end  den  øvrige 
Del  af  Skallen;  denne  saakaldte  „Ganevalk"  sva- 
rer sikkert  til  Læben  hos  andre  Landsnegle.    Mun- 

*)  Denne  svarer  ikke  til  „Nakkefuren"  paa  Clausiliernes  Skal. 

1       1 

•       1 

V, 

A^-. 
A,-. 

t 
^ 

A,- 

BG^GrjG^ 

dingen  er  saa  godt  som  altid  indsnævret  af  knude- 
formede eller  lamelformede  Tænder,  der  sidder 
v^  paa  eller  udspringer  fra 

I  Ganevalken,  hvis  denne 

er  til  Stede.  Medens 
I  ^1  Tændernes  Farve,  Form, 
_  _  Q^  Størrelse  og  Antal  vari- 

~  G4  erer    stærkt ,    er    deres 

—  c 

^  Plads  paa  de  Skalmun- 
den begrænsende  Vægge 
temmelig  konstant.   Ved 

r^.     .^^     o,  o  ^    ..  Betragtning  af  den  ved- 

Fig.  127.     Skema  af  Tandbesæt-  ^         ^ 

ningen  hos  Fam.  Pupidae,  sær-  føjede  skematiske  Figur 
lig  med  Henblik  paa  Slægten  /p.  .27^  ce«^  det  at  ^ 
Vertigo.    V  Vægtænder,  A  Akse-    V^^S-    1^'j   ses   aet,    at  ^ 

tænder,  B  Basaltand,   G  Gane-    af  Tænderne  danner  en 

tænder,  x  Ganevinkel;  se  iøvrigt  ^        ^     ..        •  j    ^    'r 

Teksten.  Omtrent    ligesidet    Tre- 

kant. Disse  3  Hoved- 
tænder kaldes  Aksetanden  (Columellar-Lamellen, 
Å  eller  A^),  Vægtanden  (Parietal-Lamellen,  V^)  og 
nedre  Ganetand  (nedre  Palatal-Fold,  G5);  de  sid- 
der henholdsvis  paa  Aksen,  Mundvæggen  og  Gane- 
væggen. De  øvrige  Tænder  lader  sig  i  Reglen  let 
finde  i  Forhold  til  disse.  Paa  Mundvæggen  findes 
undertiden  indenfor  Vægtanden  en  lille  knudefor- 
met  Tand,  den  indre  Vægtand  (Infraparietal-La- 
mellen,  V^)  og  udenfor  Vægtanden  en  lamelformet 
Tand,  der  (i  alt  Fald  hos  nogle  Slægter,  f.  Eks. 
Lauria)  kan  forlænge  sig  op  til  Mundranden,  hvor 
denne  støder  til  Mundvæggen,  den  saakaldte  Vin- 
keltand (Lamella  angularis,  V^).  Yderligere  kan 
der  længere  oppe  mod  Sømmen  forekomme  en 
lille  Knude,   den   ydre  Vægtand  (Supraparietal-La- 

mellen  7^).  Paa  Ganen,  omtrent  lige  ud  for  Gane- 
vinkelen, udspringer  en  lamelformet  Tand,  der 
som  Regel  er  kraftig  udviklet,  den  øvre  Ganetand 
(øvre  Palatal-Fold,  G3).  Over  denne  kan  der,  i 
den  øvre  Mundbugt,  findes  et  Par  tandformede 
Fortykkelser  af  Ganevalken,  øvre  og  nedre  Gane- 
knude (Suprapalatal-Folderne,  G^  og  Gg),  og  under 
nedre  Ganetand  1 ,  sjælden  2 — 3  Kalkknuder, 
Basalknuderne  (Infrapalatal-Folderne,  Gg,  G^  og  Gg). 
En  sjælden  Gang  træffer  man  ogsaa,  indskudt 
mellem  øvre  og  nedre  Ganetand,  en  ganske  lille 
Tand  (Interpalatal-Folden  G^).  Paa  Grænsen  mel- 
lem Ganevæg  og  Skalakse,  men  nærmest  ved  Akse- 
siden sidder  hos  flere  Arter  en  veludviklet  Tand, 
Basaltanden  (Basal-Folden,  B),  —  Medens  der  hos 
andre  Slægter  af  Fam.  Pupidae  paa  Aksen  kan 
findes  andre  Tænder  end  den  store  Aksetand  A^, 
nemlig  en  øvre  Aksetand  (Supracolumellar-Lamel, 
i4j)  og  en  nedre  Aksetand  (Subcolumellar-Lamel, 
^43),  er  dette  ikke  Tilfældet  med  denne  Slægt, 
allerhøjest  kan  der  ved  Grunden  af  Basaltanden 
sidde  en  lille  Knude. 

Disse  Tænder  findes  som  Regel  ikke  alle  hos 
nogen  enkelt  Vertigo;  den  Art,  der  har  de  fleste, 
er  V.  antivertigo,  der  kan  have  V^,  2>  3>  4  —  ^(2) — 

""  ^l»   25   3»  4>   oJ   6>   7* 

Dyret  er  lille,  smalt  og  tilspidset  bagtil.  Det 
bærer  Huset  skraat  bagudrettet,  men  kan  i  de 
fleste  Tilfælde  ogsaa  rejse  det  lodret  op.  Kæben 
er  buet,  hos  enkelte  Arter  næsten  glat,  hos  andre 
med  ret  tydelige  Længdelinier,  den  skærende  Rand 
ofte    med    et    svagt    fremragende   Parti    i    Midten. 

Radula  har  trespidsede  Centraltænder/^to— trespid- 

sede   Sidetænder; 


Fig.  128.    Tænder  fra  Radula  af  Vertigo 

moulinsiana,   XI 150   (efter  Tomlin   og 

Bowell).     Paa   Tand  x   er   Basalpladen 

ikke  tegnet. 


der  er  dog  (hos  V. 
moulinsiana  og  fle- 
re andre)  det  ejen- 
dommelige For- 
hold, at  der  mel- 
lem Sidetænder- 
nes og  undertiden  ogsaa  mellem  Centraltændernes 
større  Spidser  er  indskudt  smaa  Ekstra-Spidser 
(Fig.  128).  Randtænderne  er  brede  og  kam  formede. 
Kønsorganerne  (Fig.  129) 
bestaar  af  en  i  flere  Smaa- 
partier  delt  Kønskirtel,  en 
snoet  hermafroditisk  Køns- 
gang,  en  kort  Æggehvide- 
kirtel og  Spermovidukt,  en 
fri  Æggeleder  med  et  pære- 
formet, langstilket  Sædgem- 
me samt  en  Penis,  i  hvis 
øvre  frie  Ende  Sædlederen 
udmunder,  og  hvortil  Re- 
traktormuskelen  hefter  sig. 
Kun  enkelte  (f.  Eks.  V.  an- 


dh- 


-sp.o 


Fig.  129.  Kønsorganer  af  Ver- 
tigo pygmæa.  dh  hermafro- 
ditisk Kønsgang,  k  Kønskir- 
tel, ov  fri  Æggeleder,  p  Penis, 
rec  Sædgemme,  sp.o  Spermo- 
,.  .      .  ^  ,  ^    vidukt,  vd  Sædleder,  OP  Ægge- 

tivertlgo)   synes   at  have   et    hvidekirtel  (efter  Moquin-Tan- 

Flagellum,    der    udmunder  don), 

forneden  paa  Penis.     Saa  vidt   vides,    er  Vertigo- 
Arterne  æglæggende. 

Denne  Slægt  omfatter  talrige  Arter,  der  hovedsagelig 
er  indskrænket  til  den  palæarktiske  og  nearktiske  Region, 
medens  den  paa  den  sydlige  Halvkugle  og  i  det  tropiske 
Bælte  er  erstattet  af  andre,  nærstaaende  Slægter.  Her  i 
Landet  findes  7  Arter,  hvoraf  de  5  højresnoede  tilhører  Af- 

Fig.  130. 


Fig.  131. 


Fig.  130.     Vertigo    antivertigo,    var. 

ferox.    Fig.    131.      V.    moulinsiana, 

X13. 


delingen  AlæaJefPreys,  de  2  venstresnoede  Afdelingen  Ver- 
tillaMoquin-Tandon.  Om  Adskillelsen  af  Arterne  se  S.  154. 

1.  V.  (Alæa)  antivertigo  Draparnaud*).  (Fig.  130). 
Dyret  sort  paa  Hoved  og  Nakke,  graalig  og  sort  punkteret 
paa  Sider  og  Fodsaal ;  denne  er  bred  og  bagtil  let  afrundet. 
Øjestilkene  i  Spidsen 
kølledannede.  —  Skal- 
len ægformet,  dannet 
af  5—5^2  glatte  eller 
meget  svagt  stribede 
Vindinger,  hvoraf  den 
sidste  er  langt  den  stør- 
ste. Navlen  lukket,  kun 
antydet  ved  en  fin  Ren- 
de. Nakkekøl  og  Nakke- 
fure  veludviklede.  Mun- 
dingen skævt  hjertefor- 
met, med  noget  tilbage- 
bøjet Mundrand;  Akse- 
randen svagt  buet.  Yderranden  ovenfor  Midten  stærkt  ind- 
trykt,  de  to  Rande  paa  Mundvæggen  forbundne  ved  en 
svag  Callus.  I  Mundingen  6—11  oftest  lamelformede, 
hvidlige  Tænder,  der  kan  være  forbundne  ved  en  Gane- 
valk. Skalfarven  meget  mørk  kastaniebrun  eller,  særlig 
hos  yngre  Individer,  noget  lysere  hornfarvet;  Glansen  er 
særdeles  stærk.     Højde  2— 2,5  mm,  Bredde  1,2— 1,5  mm. 

Tandbesætningen  er  følgende:  Paa  Mundvæggen  er 
Vægtanden  (Kg)  og  Vinkeltanden  (V^)  altid  veludviklede, 
lamelformede,  medens  den  indre  Vægtand  (V^)  kan  mangle 
og  altid  er  temmelig  lille;  paa  enkelte  Eksemplarer  findes 
en  ganske  svag  ydre  Vægtand  {Vj).  Aksetanden  (Å^)  og 
og  Basaltanden  (B)  er  veludviklede,  lamelformede;  den 
sidste  sidder  længere  henne  paa  Akseranden  end  hos  de 
fleste   andre    Vertigo -Arter.    Af  Ganetænderne    strækker 

*)  En  lignende  og  nærstaaende  Art,  V.  lilljeborgi  Westerlund,  (med  kun 
4— 5-tandet  Munding  og  svagt  eller  slet  ikke  indtrykt  Yderrand)  angives 
afWesterlund  at  være  funden  af  H.  Sell  ved  Kirke  Værløse ;  dette  be- 
ror paa  en  Misforstaaelse  fra  Westerlunds  Side. 

øvre  og  nedre  Ganetand  sig  dybt  ind  i  Ganen  som  2  lange 
Lameller.    De  2  Ganeknuder  (Gi  og  Gg)  og  de  2  Basal- 
knuder (Gq  og  G7)  kan  mangle  eller  være  til  Stede. 
Der  kendes  her  fra  Landet  følgende  Former: 

1.  sexdentåta  Montagu  med 

V,,,-  A*)-B-G„,. 

2.  septemdentåta  Férussac  (formå  typica) 

3.  octodentåta  Studer 

''^2>  3)  4  -^        "  ^3>   5>   6* 

4.  férox  Westerlund  (Pig.  130) 

'^2y   3)   4  -^       -^  ^2>   3>   5)   6* 

'  1>  2)  3)  4  "^        -'-'  ^1)  2J  3>  5)  6* 

Formen  ferox  med  9  Tænder  er  hyppigst  her  i  Lan- 
det. Man  træffer  ret  almindelig  denne  Snegl  i  talrige  Ek- 
semplarer paa  fugtige  Steder,  ved  Sø-  og  Aabredder,  under 
Sten,  Blade  og  Grene  samt  paa  Siv,  desuden  i  Enge  og  i 
Udkanten  af  fugtige  Skove.  Den  kryber  livlig  om,  bæ- 
rende Huset  næsten  lodret.  Fra  Sjælland,  Bornholm,  Møen, 
Falster,  Langeland,  Samsø,  Øst-  og  Midtjylland  kendes  denne 
Art;  subfossil  er  den  funden  i  den  undersøiske  Mose  i 
Frihavnen  samt  i  det  øvre  Tørvelag  i  enkelte  Moser  i 
Vest-  og  Sydsjælland. 

2.  V.  (Alæa)  moulinsiåna  Dupuy  (Pupa  lævigåta 
Kokeil,  P.  ventrosa  Heynemann).  (Fig.  131).  Dyret  mørke- 
graat,  med  mørkere  Nakke  og  lysere  Sider  og  Fodsaal.  — 
Skallen  ægformet,  noget  oppustet,  lyst  hornfarvet,  glinsende 
og  gennemsigtig,  glat  eller  yderst  fint  stribet.  Vindinger- 
nes Antal  4^/2—5^/2;  de  er  konvekse  og  adskilte  af  en 
temmelig  dyb  Søm.  Sidste  Vinding  meget  stor,  indtagende 
over  Halvdelen  af  Skalhøjden.  Navlen  kort,  cylindrisk  og  af 
ringe  Dybde;  Nakkevalk  og  Nakkefure  veludviklede.  Mun- 
dingen skævt  hjerteformet,  med  især  for  neden  stærkt  til- 
bagebøjet Mundsøm;  Yderranden  lang,  med  stærkt  frem- 
springende Ganevinkel  og  stor  øvre  Mundbugt,  Inderranden 
kortere  og  buet.  Tænderne  dybtliggende;  det  typiske  Tal 
er  4,  hvoraf  1  lamelformet  Vægtand  (F3),  1  mere  kegle- 
formet Aksetand  {Å2)  samt  2  lamelformede  Ganetænder 

•)  Naar   der   her  og  i   det  følgende  kun  skrives  A,  menes  altid  A2,  den 
eneste  forekommende  Aksetand  hos  Slægten  Vertigo. 

(Gg,  5).  Ved  Skalmundens  Basis  kan  yderligere  paa  den 
veludviklede  Ganevalk  sidde  1,  2  eller  3  knudeformede 
Tænder  {B  —  Gq,  7).  Paa  Mundvæggen  findes  ofte  en  lille 
Vinkeltand  [V^),  paa  Ganen  i  sjældne  Tilfælde  en  stor 
Interpalataltand  {GJ.  —  Paa  denne  Maade  faas  4— 8-tan- 
dede  Former.  Ogsaa  i  Form  er  denne  Art  variabel,  idet 
der  foruden  de  sædvanlige  ægformede  Eksemplarer  kan 
findes  langstrakte,  mere  cylindriske.  Højde  2,3— 3,i  mm, 
Bredde  1,5—1,8  mm. 

Former,  der  kendes  her  fra  Landet: 

Ko  A  Og,    5. 

A-B  -  G3,,. 

^3  ~,        ^         3»  5>  6* 

2)  3  -^         "  G^y  5. 

}      ''^  3  -^  -"  G^y    5,    g,    7. 


1.  quadridentåta 

2.  quinquedentåta 

3.  sexdentåta 


3 


ik 


4.  septemderitåta 

5.  octodentåta 


A—B 


35  4>  5>  6* 

-^  B  G^y    5,    g,    7. 


Ligesom  foregaaende  Art  ynder  denne  Fugtighed;  den 
findes  næsten  altid  paa  Iris-,  Siv-,  Græs-  og  Carexblade 
langs  med  Søer,  Damme  og  Aabredder.  Dens  Forekomst 
her  i  Landet  er  ligesom  andre  Steder  ret  sporadisk;  i  de 
senere  Aar  er  den  fundet  talrige  Steder  paa  Sjælland  (Ler- 
søen, Vejle  Sø  ved  Holte,  Prinsessestien,  Frederikslund 
ved  Fursøen,  Mølleaaen,  talrig  paa  hele  Strækningen  fra 
Strandmøllen  til  Ørholm,  Lindenborg  Kro  ved  Roskilde) 
samt  i  Jylland  (Træskohage  ved  Vejlefjord).  Subfossil 
kendes  den  ikke. 

3.  V.  (Alæa)  pyg- 
méa  Draparnaud.  (Fig. 
132).  Dyret  mørk  blaa- 
graat,  Fodsaalen  dog  lyse- 
graa.  —  Skallen  ægfor- 
met,brun— brungul,  svagt 
glinsende,  dannet  af  5 
Vindinger,  der  betragtet 
med  Lupe  viser  sig  gan- 
ske fint  stribede.  Spiret 
stumpt.     Sømmen    lidet 

c.  M.  Steenberg:    Landsnegle, 


Fig.  132.   Vertigo  pygmæa.   Figuren 
til  højre  viser  Nakkepartiet,  X  18. 

11 

dyb,  Navlen  oftest  tillukket.  Mundingen  halvægformet, 
med  svagt  indtrykt  Yderrand  og  tilbagebøjet  Mundsøm; 
dennes  Ender  forbundne  ved  en  ganske  svag  Callus  paa 
næstsidste  Vinding.  En  stærk,  lys  Nakkevalk  er  til  Stede; 
Ganevalken  ligeledes  meget  kraftig  udviklet.  Tændernes 
Antal  ret  variabelt,  fra  4  til  7.  Vægtanden  samt  øvre  og 
nedre  Ganetand  er  lamelformede,  de  øvrige  knudeformede. 
Højde  1,71—2,1  mm.  Bredde  1,03— l,i5  mm. 


Efter  Tændernes  Antal   kan 
gende  Former: 

1.  quadridentåta  Studer 

man 

skelne   mellem   føl- 

2.  quinquedentåtaStuder 

ik 

~~    ^    ~    Gg,  3,  6« 

-A-B-  G3,5. 

3.  sexdentåta  n. 

4.  septemdentåta  n. 

ik 

—  A—B  —  62,3,5. 

-  A-B  -  G3,  5,  e. 

A     B      Gg,  3,  5,  g. 

De  2  første  Former  og  navnlig  Nr.  2  er  de  alminde- 
ligst forekommende. 

Det  er  en  af  Danmarks  almindeligste  Vertigo-Arter. 
Den  findes  i  Reglen  opkrøben  paa  Mure  og  Sten,  særlig 
naar  der  op  om  disse  vokser  Græs,  mest  i  eller  i  Nær- 
heden af  Skov  og  Krat.  Den  ynder  Fugtighed  og  til  en 
vis  Grad  Sol,  saaledes  findes  den  aldrig  i  den  mørke,  in- 
dre Del  af  Skoven  eller  paa  Nordsiden  af  Mure  eller  Skov, 
men  gerne  paa  Sydsiden.  I  Modsætning  til  de  fleste  an- 
dre Vertigo-Arter  kan  den  findes  paa  Steder,  hvor  Vinden 
staar  stærkt  paa.  Den  kendes  fra  talrige  Lokaliteter  paa 
Sjælland,  desuden  fra  Bornholm,  Falster,  Egholm  (i  Store- 
bælt), Langeland,  Fyn,  Samsø,  Øst-  og  Midtjylland.  Sub- 
fossil er  den  funden  i  den  undersøiske  Mose  i  Frihavnen, 
i  Ferskvandskalk  under  en  Mose  paa  Bornholm  samt  tal- 
rig i  Kildekalk  (Bornholm,  Veistrup  Aa  paa  Fyn). 

4.   V.  (Alæa)substriåta  Jeffreys  (Ptipa  curta  Held). 

(Fig.  133).   Dyret  kort,  henimod  Halespidsen  med  en  svag 

Køl.     Farven  graalig;   Ryggen    mørk,   undertiden    næsten 

sort,  Siderne  og  Fodsaalen  lysere.  —  Skallen  oval-ægfor- 

met,  med  4^/2—5  temmelig  stærkt  konvekse  Vindinger.    Af 

disse  er  den  sidste  meget  svagt  og  uregelmæssig  stribet, 

undertiden  næsten  glat,  den  næstsidste  prydet  med  meget 

grove,    regelmæssig    stillede,    ribbelignende    Striber,   den 

tredjesidste  med  noget  finere  og  mere  tæt  stillede  Striber, 

Fig.  133.  Vertigo  substriata,  X  17. 

De  2  Figurer   viser  Forskellen    i 

Størrelse  og  Form. 


de  øverste  P/2  Vindinger  glatte.  Sidste  Vinding  henimod 
Mundingen  affladet,  med  kraftig  Nakkevalk  og  Nakkefure. 
Navlen  lukket.  Mundingen  omtrent  oval,  oventil  skraat 
afskaaren  af  Mundvæggen, 
med  en  svag  Indbugtning 
paa  Ydersiden  lidt  over 
Midten.  Mundsømmen  kun 
svagt  tilbagebøjet  i  den 
øvre,  temmelig  stærkt  i 
den  nedre  Mundbugt;  dens 
Ender  forbundne  ved  en 
fin  hvid  Liste  paa  Mund- 
væggen. Tandbesætningen 
ret  konstant.  Der  findes  i 
Regelen  6  hvide  Tænder: 
2  lamelformede  (Fg,  3)  paa  Mundvæggen,  hvoraf  Vægtan- 
den (F3)  som  sædvanlig  er  den  største;  2  paa  Aksen, 
Aksetanden  (A^)  større  og  lamelform  et.  Basaltanden  (B) 
kegleformet  og  svagt  udviklet;  i  Ganen  2  lange  Lister 
(G3,  5).  Ganen  med  en  tyk,  hvid  eller  ofte  svagt  rødlig 
farvet  Ganevalk,  der  forbinder  Tænderne  G3,  5  og  B,  og 
som  skinner  igennem  Skallen  og  ses  udefra  (under  Nakke- 
valken) som  et  lyst  Tværbaand.  Ogsaa  de  2  Ganefolder 
viser  sig  udefra  som  2  lange,  horisontalt  løbende,  hvidlige 
Striber.  Paa  disse  to  Steder,  særlig  ud  for  den  nederste, 
er  der  udvendig  en  svag,  rendeformet  Indsænkning.  Skal- 
len er  silkeglinsede,  gullig,  sjældnere  hornfarvet.  Størrel- 
sen og  Formen  er  ret  variabel,  selv  paa  Individer  fra 
samme  Lokalitet  (se  Fig.  133).  Størrelsen  paa  de  2  afbil- 
dede Eksemplarer  er  1,8  mm  x  l,i  mm  og  1,5  mm  x  1,05  mm. 

Arten  findes  paa  fugtige  Skrænter  og  i  Udkanten  af 
Skove,  i  det  nedfaldne  Løv,  paa  Pinde  eller  Sten,  ofte 
ogsaa  paa  forskellige  Urters  Blade  (f.  Eks.  paa  Carex), 
ligesom  foregaaende  paa  Steder,  hvor  der  er  Sol.  I  Jyl- 
land forekommer  den  saa  godt  som  altid  sammen  med 
Acanthinula  lamellata.  Den  hører  til  de  sjældne  danske 
Vertigo-Arter,  og  naar  man  endelig  finder  den,  er  det 
oftest  enkeltvis  eller  i  faa  Eksemplarer.  Den  er  kendt  fra 
Sjælland,  Møen,  Fyn  (ved  Middelfart),  Øst-  og  Midtjylland 

11* 

Fig.  134.    Vertigo  alpestris,  X  18; 
b  viser  Nakkepartiet. 


samt  Sæbygaard  Skov.  Subfossil  er  den  funden  i  den  under- 
søiske Mose  i  Frihavnen  samt  i  Kildekalk  (Maglekilde). 

5.  V.  (Alæa)  alpestris  Alder.  (Fig.  134).  Dyret  gul- 
ligt eller  skifergraat,  betydelig  lysere  og  med  længere 
Følehorn  end  hos  V.  pygmæa.  —  Skallen  ægformet-cylin- 
^--^^  drisk,  tynd   og  halvgen- 

nemsigtig, lysegul,  glin- 
sende, fint,  men  skarpt, 
regelmæssig  og  tæt  stri- 
bet, saaledes  at  unge  Eks- 
emplarer kommer  til  at 
ligne  Unger  af  V.  sub- 
striata.  Spiret  stumpt,  de 
svagt  hvælvede  Vindin- 
ger, hvis  Antal  er  4^/2— 
5^/2,  adskilte  af  en  dyb 
Søm.  Navlen  fin  og  snæ- 
ver. Sidste  Vinding  ned- 
adtil sammentrykt,  uden 
Nakkevalk  og  Nakkefure.  Skalmunden  halvægformet,  med 
tilbagebøjet  Mundrand,  hvis  Ender  er  forbundne  ved  en 
paa  Mundvæggen  afsat  svag  Kalkbelægning.  Yderranden 
for  oven  vinkelbøjet,  paa  Midten  lige  eller  ganske  svagt 
indadbuet.  Paa  dette  Sted  løftes  Mundranden  i  en  stump 
Vinkel  noget  ud  af  Mundrandens  Plan.  I  Mundingen  4 
hvide  Tænder:  1  lamelformet  Tand  paa  Mundvæggen  (F3), 
1  mindre,  lamelformet  paa  Aksen  (Åq)  samt  2  lange  Gane- 
tænder paa  Ganevæggen;  den  øvre  (G3),  der  er  fæstet 
langt  ude,  i  Ganevinkelen,  er  temmelig  kort,  den  nedre, 
dybere  liggende,  længere.  Ganevalk  findes  ikke.  Højde 
1,8—2  mm.  Bredde  1— 1,09  mm. 

1.  Formå  mitis  Westerlund.  Mundingen  med  færre, 
1,  2  eller  3  Tænder.  Her  i  Landet  er  kun  fundet  2-  og  3- 
tandede   Eksemplarer  af  formå  mitis,   nemlig  F3,   A^   og 

2.  Var.  shuttleworthiåna  Charpentier  (Pfeiffer). 
(Fig.  135).  Mindre  end  Hovedformen  og  ægformet-oval. 
Højde  1,6—1,75  mm,  Bredde  l,i  mm. 

Denne  sjældne  Art  findes  paa  visne  Blade,  Pinde  og 
Sten  i  Skov  eller  i  Nærheden  af  Skov.    Den  er  kun  taget 

nogle  faa  Gange  paa  Sjælland:  Sorgenfri  Skov,  Grib  Skov; 
Varieteten  shuttleworthiana  i  Ermelundskrattet  og  i  Ordrup 
Mose  og  Formen  mitis  i  talrige  Eksemplarer 
ved  Tadse.  Subfossil  kendes  den  ikke  her 
fra  Landet. 

6.  V.  (Vertilla)  pusilla  Miiller.  (Fig. 
136).  Dyret  mørkegraat— sort  paa  Ryggen, 
lysere  paa  Siderne  og  Foden.  Øjestilkene 
tykke  og  stærkt  divergerende.  —  Skallen 
venstresnoet,  ægformet,  glinsende,  horngul; 
Vindingerne  4^2—5,  ret  hurtig  tiltagende  i  ^. 
Bredde,  adskilte  ved  en  temmelig  dyb  Søm.  ^^^^  alpéstris" 
Sidste   Vindings    Nakkeparti    noget   affladet,     var.  shuttle- 

med   Nakkevalk   og  Nakkefure.    Navlen  ty-      worthiana, 

X  18 
delig,  men  fin  og  naalestikformet.  Mundin- 
gen halv-oval;  Mundsømmen  svagt  tilbagebøjet,  med  et 
ringe  Indtryk  paa  Midten  af  Yderranden;  dens  to  Ender 
forbundne  ved  en  tynd  Callus  paa  Mundvæggen.  Tæn- 
derne hvide,  6—10  i  Tal.  Paa  Mundvæggen  2  korte  La- 
meller (F2,  3),  hvoraf  den  inderste  (Fg)  er  størst,  paa  Ak- 
sen en  mere  knudeformet  Tand  (^42)  og  un- 
der denne  Basaltanden  (J5),  paa  Ganen  2 
lange  Folder  (Gg  og  G5)  og  over  disse  ofte 
en  Ganeknude  (Gg).  Imellem  den  nedre 
Ganetand  (G5)  og  Basaltanden  findes  ofte 
1 — 3  smaa  Knuder  (Basalknuder  G^,  7,  g). 
Ganevalken,  der  forbinder  Ganetænderne,  er 
kraftig  udviklet.  Paa  Ydersiden  af  Skallen 
udfor  de  to  Ganefolder  (Gg,  5)  er  Nakken 
ofte  svagt  indtrykt.  —  Højde  1,7 — 2,i  mm, 
Bredde  1,05— 1,2  mm. 


Fig.  136.  Ver- 

tigo  pusilla, 

X15. 


Der  kendes  her  fra  Landet  følgende  Former; 

1.  sexdentåta  F2,  3  —  Å—B  —  G3,  5. 

2.  septemdentåta  Kg,  3  —  Å — B  —  Gg,  5, «. 

3.  octod  entåta  V2,  3  —  Å—B  —  Gg,  g,  g,  7*). 

4.  novemdentåta  Kg,  3  -  Å-B  —  G2,  3,  5,  e,  7- 

5.  decemdentåta  Fg,  3  —  Å—B  —  G, 


'2J  3J  5>  6>  7)  8" 


*)  Hos  et  Individ  fra  Terkelskov  fandtes  den  nedre  Aksetand  As,  en  Tand 
der  ellers  ikke  er  udviklet  hos  Slægten  Vertigo;  dets  Tandformel  er 
V2, 3  —  A2,  3  —  B  —  G3,  5,  6. 

Af  disse  er  Nr.  2  den   hyppigst   forekommende,  men 
ogsaa  Nr.  1  og  3  er  ret  almindelige. 

Var.  t  u  m  i  d  a  Westerlund.  Med  bredere  og  —  særlig  ved 
Basis  —  mere  oppustet  Skal,  der  er  mørkere  end  hos  Hoved- 
formen; 4—6  (sj.8)  Tænder.  Højde  1,9  mm,  Bredde  1,5  mm. 
Det  er  en  ret  sjælden  Vertigo-Art,  der  gerne  sidder  paa 
nedfaldne  Grene  og  paa  Sten.  I  Terkelskov  (ved  Farum) 
kan  man  tage  den  ret  talrig  paa  Kalkstensfliser,  der  lig- 
ger strøet  omkring  i  Græsset,  ellers  træffes  den  kun  i  faa 
Eksemplarer  paa  hver  Lokalitet.  Den  ynder  Sol  og  Læ. 
Man  kender  den  fra  Sjælland,  Møen  og  Østjylland.  Var. 
tumida  er  taget  i  Linaa  Vesterskov  (C.  M.  Poulsen).  Sub- 
fossil kendes  Hovedformen  fra  Ferskvandskalken  i  den 
undersøiske  Mose  i  Frihavnen  samt  fra  Kildekalken  ved 
Veistrup  Aa  paa  Fyn;  da  den  saaledes  tidligere  har  levet 
paa  Fyn,  er  der  Grund  til  at  formode,  at  den  ogsaa  lever 
der  endnu. 

7.  V.  (Vertilla)  angustior  Jeffreys  (V.  venétzii 
Charpentier).  (Fig.  137).  Dyret  kort,  med  afrundet  Hale- 
spids. Farven  lysegraa,  Sider  og  Fodsaal  hvide;  Øjestil- 
kene lange,  slanke  og  mørke. 
—  Skallen  rødligbrun,  venstre- 
snoet, oval  —  kort  tenformet, 
skæv,  dannet  af  4^2—5^/2  fint 
stribede  Vindinger,  adskilte  ved 
en  temmelig  dyb  Søm.  Navlen 
lukket,  kun  antydet  ved  en 
Fure.  Nakken  paa  Midten  for- 
snet med  en  Fure,  der  løber 
paa  langs  (o:  parallel  med  Søm- 
men); denne  Indsænkning  be- 
grænses oventil  af  en  mørk 
Stribe,  der  for  neden  er  lyst 
kantet;  dette  er  den  lange 
Ganefold,  der  skinner  igennem. 
Forneden  ender  sidste  Vinding 
i  en  stor,  lyst  farvet  (ofte  hvid- 
lig) Knude.  Nakkevalken  og 
særlig  Nakkefuren  veludviklet. 
Mundingen  skævt  hjerteformet;  Mundranden  tilbagebøjet. 
Yderranden    lidt   oven    for   Midten    stærkt    indtrykt,    saa 


^mmi. 


^&W 


Fig.  137.    Vertigo  angustior, 
X  18.    a  og  &  viser  Forskel- 
len   i    Størrelse    og    Form, 
c  Nakken. 

at  der  dannes  en  mindre,  øvre  og  en  større,  nedre  Mund- 
bugt. Akseranden  buet  og  forbundet  med  Yderranden  ved 
en  svag  Kalkbelægning  paa  Mundvæggen.  Et  godt  Stykke 
inde  i  Mundingen  findes  en  kraftig,  hvidlig  Ganevalk,  der 
enkelte  Steder  kan  springe  tandagtig  frem.  Ud  for  Gane- 
vinkelen udgaar  en  lang,  hvid  Kalkliste,  der  strækker  sig 
dybt  ind  paa  Ganevæggen;  i  sin  yderste  Del  er  den  høj 
og  tandformet,  i  den  øvrige  Del  lavere.  Nedenfor  denne 
findes  der  ofte  en  kort,  nedre  Ganefold.  Mundvæggen 
bærer  2  hvide,  lamelformede  Tænder  {V^,  3),  hvoraf  den 
yderste  (V^)  oftest  fortsætter  sig  helt  ud  til  Mundranden 
som  en  lav,  brun  Fold.  Aksen  har  1  stor,  høj,  skævt  — 
ja  næsten  parallel  med  Aksen  —  stillet  Lamel.  Indgan- 
gen til  Skallen  er  derfor  særdeles  snæver.  Højde  1,5— 
1,9  mm.  Bredde  0,95—1,03  mm. 

Ligesom  foregaaende  Art  findes  denne  især  paa  græs- 
bevoksede, aabne  Lokaliteter  (ofte  dog  paa  noget  mere 
tørre  Steder  end  V.  pusilla),  paa  fugtige  Enge,  i  fugtigt 
Krat  og  i  Udkanten  af  Skov.  Den  ynder  ligesom  V.  pu- 
silla at  sidde  paa  Kalkstensfliser.  Paa  Undersiden  af  saa- 
danne  kan  man  paa  visse  Tider  tage  den  ret  talrig  i 
Terkelskov  og  Ganløse  Ore  (ved  Farum),  ellers  findes 
den  i  levende  Tilstand  kun  i  faa  Eksemplarer  paa  hver 
Lokalitet.  Som  død  kan  man  undertiden  faa  den  i  ret 
stort  Antal  ved  Sigtning  (Ermelundskrattet).  Den  kendes 
fra  Sjælland,  Falster  og  Østjylland  (Horsens).  Den  er  til- 
lige funden  subfossil,  saaledes  i  den  undersøiske  Mose  i 
Frihavnen,  Køkkenmøddingen  ved  Ærtebølle,  desuden  i 
Kildekalk  fra  Sjælland  (Vintermøller)  og  Jylland  (Nørlund 
og  Neder  Knaberup)  og  Bornholm. 

2.    Lauria  Gray. 
(Reinhårdtia   Boettger,   Odostomia   (Fleming)  Westerlund). 

Skallen  ægformet -cylindrisk  eller  cylindrisk- 
kegleformet,  med  tydelig  Navle,  glat  eller  fint 
skraastribet,  med  stumpt  Spir.  Vindingernes  An- 
tal 6 — 9,  den  sidste  uden  Nakkevalk;  Mundingen 
omtrent  trekantet,  med  1 — 2  Folder  (Lameller)  paa 
Mundvæggen;    undertiden    findes    ogsaa   lange   La- 

meller  og  Folder  paa  Aksen  og  Ganevæggen.  Mund- 
randen  ikke  sammenhængende  og  som  oftest  til- 
bagebøjet og  fortykket.  Ungernes  Skaller  med  en 
lang  Lamel  paa  Mundvæggen  og  en  lignende  paa 
Skalaksen,  desuden  ved  Skallens  Basis  2—4,  med 
regelmæssige  Mellemrum  anbragte,  radialstillede 
p  Kalklister;     disse 

1      ^  Tværlister  mang- 

ler ganske  hos  de 
y  ^         \  voksne.  —  Kæben 

il /^  lufH^^V  1  ^i*  gullig,  buet  Og 

^^ j,-         (^sA\\  ved   Enderne   no- 

get udvidet.  Køns- 
^>\\--sp.o    organerne   (Fig. 
138)   har    et    lille 
Sædgemme,  der  er 

^ ^g^    -^^^        \)—rec  langstilket.    Sæd- 

I  lederen  udmunder 

^  et  godt  Stykke  fra 

Fig.  138      Kønsorganer   af  Lauria  cylin-  gpjdsen   af  Penis; 

dracea,  Betydningen  af  Bogstaverne  som  ^                                 ' 

i  Fig.  129,  desuden  rp  Penisretraktor,  aip  paa   dette  Sted   er 

og  fi  Vedhæng  pa^a^  Penis  (efter  Moquin-  Sædlederen    plud- 

selig  stærkt  udvi- 
det. Et  langt,  rørformet  Vedhæng  (ap),  der  ved 
Basis  er  meget  udvidet,  udmunder  ikke  langt  fra 
det  Sted,  hvor  Penis  aabner  sig  i  Kønsatriet. 

Til  denne  Slægt  henregnes  8  Arter,  alle  hjemme- 
hørende i  den  palæarktiske  Region,  paa  Azorerne  og  de 
canariske  Øer.    Her  i  Landet  findes  kun  1  Art. 

1.    L.  cylindråcea  Da  Costa  (Pupa  umbilicåta  Dra- 

parnaud).   (Fig.  139).    Dyret  kraftigt,  bagtil  tilspidset,  lyse- 

graat,   mørkere  paa  Hoved,    Følere   og  Nakke,  hvidt  paa 

Sider   og  Fodsaal.    —    Skallen    ægformet-cylindrisk   med 

mere  eller  mindre  kegleformet  Spir,  gullig  hornfarvet, 
glinsende,  halvgennemsigtig,  glat  eller  ganske  fint  stribet. 
De  affladede  Vindingers  Antal  6^/2—7;  Spiret  stumpt  og 
Sømmen  ikke  videre  dyb.  Sidste  Vinding 
indtager  omtrent  Halvdelen  af  hele  Skalhøj- 
den; den  er  forneden  sammentrykt,  saa  at 
der  dannes  en  Nakken  begrænsende  Spiral- 
kam. Navlen  tydelig,  udadtil  tragtformet, 
indadtil  fin,  naalestikformet.  Mundingen 
halvægformet— trekantet  og  skraat  stillet  i 
Forhold  til  Aksen;  Mundranden  tilbagebøjet, 
bred  og  fortykket,  hvid  eller  svagt  rødlig; 
dens  Ender  er  ikke  forbundne  ved  nogen  Cai-  Lauria  cyli'n- 
lus  (Belægning)  paa  Mundvæggen.  Ved  Mund-  dracea,  x  9 
randens  øvre  Ende  findes  paa  Mundvæggen 
en  veludviklet,  spids  Tand  („Vinkeltand)*),  der  ofte  fort- 
sætter sig  spiralformet  indad  som  en  mere  eller  mindre 
høj  Lamel;  en  dybt  liggende,  lille  Akselamel  skal  under- 
tiden kunne  findes.  Gane-  og  Nakkevalk  mangler.  Højde 
2,9 — 3,8  mm.  Bredde  1,9—2  mm. 

Formå  alba  Jeffreys.   Skallen  hvid.  —  Bornholm. 

Formå  inérmis  Westerlund.  Skallens  Munding  helt 
uden  Tænder.  —  Hos  mange  danske  Eksemplarer  mangler 
den  lamelformede  indre  Del  af  Vinkeltanden,  og  den 
knudeformede,  ydre  Del  er  svag;  Eksemplarer  helt  uden 
Vinkeltand  findes  dog  sikkert  ogsaa. 

Kun  faa  Steder  her  i  Landet  er  denne  Art  funden,  nemlig 
paa  Bornholm,  Møens  Klint,  Kallehave  og  i  Holsteinborg 
Have,  hvor  den  paa  enkelte  Steder  træffes  i  stor  Mængde 
imellem  Græs  og  Mos,  paa  nedfaldne  Grene  og  under 
Sten.  Efter  Angivelse  af  Westerlund  skal  den  ogsaa  fin- 
des i  Jylland.  Den  føder  Unger.  I  den  hunlige  Del  af 
Kønsvejene  finder  man  i  Juli— August  Maaned  2  —  5  Æg 
med  store  Fostre,  der  allerede  har  en  Skal,  der  bestaar 
af  P/2  Vinding.  —  Den  er  ikke  funden  subfossil  her  i 
Landet. 

3.    Isthmia  Gray. 

Skallen   lille,  højresnoet,   langstrakt   cylindrisk, 

dannet  af  5 — 7  langsomt  tiltagende,  konvekse  Vin- 

*)  Svarende  til  K2,  hos  Slægten  Vertigo. 

dinger;  Spiret  stumpt.  Overfladen  groft  og  regel- 
mæssig stribet  eller  endog  ribbet.  Mundingen  af- 
rundet, uden  eller  med  1 — 3  Tænder;  i  sidste  Til- 
fælde med  1  Fold  paa  Ganen,  1  Lamel  paa  Aksen 
og  1  paa  Mundvæggen.  —  De  nedre  Følere  mang- 
ler. Kønsorganerne  (hos  I.  minutissima  og  costu- 
lata):  Penis  cylindrisk,  opsvulmet  i  den  øvre  eller 
i  begge  Ender.  Sædlederen  mundende  i  den  øvre, 
frie  og  afrundede  Ende,  hvortil  ogsaa  den  korte 
Retraktormuskel  fæster  sig.  Hos  I.  minutissima 
udspringer  det  lange,  i  Spidsen  opsvulmede  Fla- 
gellum  fra  Basis  af  Penis,  hos  I.  costulata  fra 
Spidsen.  Den  frie  Æggeleder  ret  lang,  med  et 
kugleformet,  langstilket  Sædgemme. 

Slægten  tæller  godt  en  Snes  Arter,  der  hovedsagelig 
hører  hjemme  i  den  palæarktiske  Region  samt  Abessinien 
og  paa  Atlanterhavsøerne.  Her  i  Landet  findes  2  Arter. 
Om  Adskillelsen  se  S.  153. 

1.  LcostulåtaNilsson  (Pupa  ascaniénsis  A.Schmidt). 
(Pig.  140).    Dyret  meget  lille,  fortil  tykkere  end  bagtil,  mod 

Halespidsen  kileformet  afsmal- 
net, halvgennemsigtigt,  hvidt. 
Kappen  paa  tredjesidste  Vin- 
ding forsynet  med  to  kvadrati- 
ske Pletter,  der  skinner  igen- 
nem Skallen.  —  Skallen  smal 
cylindrisk,  gullig  farvet,  silke- 
glinsende,  dannet  af  5^2 — 6^/2 
Vindinger,  der  er  adskilte  ved 

^.      ,.„      ,    ,     .  ,  en  temmelig  dyb  Søm.    Spiret 

Pig.   140.     Isthmia  costulata,  ^     '  ^ 

X  17.     De   2   Figurer   viser    stumpt;  Vindingerne  langsomt 
Forskellen    i    Skallens    Stør-    tiltagende,  konvekse  og  forsyne- 
relse  og  Form.  ^^  ^^^  f^^^^  ribbeformede  Stri- 

ber, der  er  stillet  stærkt  paa  skraa  og  med  ens  Mellem- 
rum (c.  4  Ribber  paa  hver  Sjettedel  Millimeter,  maalt  paa 

Skallens  to  sidste  Vindinger).  Sidste  Vinding  noget  sam- 
mentrykt omkring  Navlen,  der  er  smal,  men  tydelig  og 
aaben;  henimod  Mundingen  hvælver  Nakken  sig  valkagtig 
frem.  Skalmunden  trekantet,  øreformet  afrundet;  Yder- 
randen oventil  stærkt  bøjet,  dannende  en  Vinkel,  der  om- 
trent er  90°;  paa  den  øvrige  Strækning  næsten  ret.  Mund- 
randen svagt  tilbagebøjet  og  stærkt  fortykket,  indvendig 
med  en  tyk  Kalkbelægning  (Læbe).  Sædvanlig  findes  3 
hvide  Tænder:  1  lamelformet  Tand  paa  Mundvæggen,  1 
skraatstillet  Lamel  paa  Aksen  og  en  knudeformet  Tand 
dybt  inde  paa  Ganevæggen.  Længde  1,7— 1,9  mm.  Bredde 
0,85 — 0,95  mm. 

Kun  nogle  faa  Gange  er  denne  smukke  lille  Snegl 
taget  her  i  Landet,  nemlig  ved  Konstantia  (Charlottenlund) 
og  ved  Frederiksværk  (A.  Klocker)  samt  ved  Lindenborg 
Kro,  Roskilde  (Chr.  Petersen);  desuden  anfører  Westerlund 
den  fra  Knuthenborg  paa  Lolland.  Paa  den  første  Lokali- 
tet er  den  sikkert  uddød,  den  synes  altsaa  at  være  meget 
sjælden.  Den  findes  paa  nedfaldne  Grene  og  paa  Sten;  de 
faa  Eksemplarer,  der  er  taget  ved  Lindenborg  Kro,  sad 
under  et  Stykke  Askebark  sammen  med  Acanthinula  acule- 
ata  og  Vallonia  costata  under  nogle  høje  Aske-  og  Bøge- 
træer paa  et  Sted,  hvor  der  var  ret  solrigt  og  tørt.  Et 
subfossilt  Stykke  er  taget  i  Meilgaard  Køkkenmødding. 

2.   Lminutissima  Hartmann  (Pupa  muscorum  Dra- 
parnaud).    (Pig.   141).     Dyret   lille,   afstudset   fortil,    bagtil 
tilspidset;  Øjestilkene  tykke  og  korte.   Læbe- 
fligene store.     Farven   lys  blaagraa,  med   fine 
sorte  Punkter;    Nakken   og   Ryggen   mørkest, 
Fodens  Underside  næsten  farveløs.  —  Skallen 
ligner  meget  foregaaende  Arts,  dog  er  Farven 
ofte    noget   mørkere   og   Vindingerne   tættere 
stribede  (c.  6— 7  paa  hver  Sjettedel  Millimeter). 
Skalmunden    omtrent   kredsformet,   dog   med 
noget  affladet  Yderrand.    Mundranden  tilbage- 
bøjet og  ikke  fortykket;  Nakke-  og  Ganevalk 
samt  Tænder  mangler.    Længde  2  mm.  Bredde        Pig.  141. 
0,9  mm.  Isthmia  mi- 

T-w  AP,  ,     L        O  nutissima, 

Denne  Art  forekommer  paa  solaabne  Ste-         x  17. 
der  under  Sten  og  paa  nedfaldne  Grene.   Den 

skal  ligesom  forrige  Art  være  temmelig  livlig  i  sine  Bevæ- 
gelser. Her  i  Landet  er  den  kun  taget  faa  Steder:  Faxe 
Ladeplads  og  Øen  Egholm  i  Store  Bælt  (H.  Lynge)  og 
Vemmetofte  Strand  (R.  H.  Stamm).  Den  hører  ligesom  Arion 
minimus  og  Clausilia  lipeolata  til  de  Landsnegle,  der  ikke 
tidligere  har  været  kendt  fra  de  tre  nordiske  Lande,  sik- 
kert af  den  Grund,  at  de  har  været  forvekslet  med  andre 
Arter,  for  denne  Arts  Vedkommende  med  L  costulata. 

3.    Pupilla  Leach. 

Skallen  højresnoet,  kort  cylinderformet,  med 
stumpt  Spir,  glat  eller  fint  stribet.  Vindingerne 
6 — 7,  langsomt  tiltagende,  den  sidste  oftest  med 
en  kraftig  Nakkevalk.  Mundingen  halvcirkelformet. 
Mundranden  mere  eller  mindre  tilbagebøjet,  ind- 
vendig med  en  Læbe,  uden  eller 
med  1 — 5  knudeformede  Tænder.  — 
Dyret  har  foruden  Øjestilkene  et 
pj  J42  Yiæhe  ^^^  smaa  nedre,  kegleformede  Fø- 
af  Pupilla  mus-  lere.  Kæben  (Fig.  142)  er  halvmaa- 
'  *  neformet  krummet,  lodret  stribet, 
Enderne  brede  og  afrundede,  i  Midten  af  den 
skærende  Rand  med  et  svagt  Fremspring.  Cen- 
traltænderne   (Fig.   143)    er    trespidsede,    Sidetæn- 

0  1  2  3  456789 

Pig.  143.    Tænder  fra  Radula  af  Pupilla  muscorum,  X  1000. 

derne  tospidsede  og  Randtænderne  tre — flerspid- 
sede,  de  yderste  korte,  brede  og  kamformede. 
Kønsorganerne  (af  P.  muscorum):  Sædlederen  fort- 
sætter sig  i  en  lang  og  noget  bredere  Epiphallus, 
der  atter  indsnævres  for  derpaa  at  udmunde  i  den 

øvre  Ende  af  Penis.  Denne  bærer  omtrent  paa 
Midten  et  langt  Vedhæng  (Flagellum),  der  forne- 
den er  cylinderformet,  foroven  kølleformet  udvi- 
det.    Sædgemmet  er  stort  og  langstilket. 

Slægten  omfatter  over  et  halvt  Hundrede  Arter,  der 
er  fordelt  over  hele  Jorden.  Her  i  Landet  forekommer 
kun  1  Art. 

1.    P.  muscorumLinné.  (Fig.  144).  Dyret  aflangt,  slankt, 
med  lidet  fremspringende  og  tæt  stillede  Hudvorter.    Far- 
ven  gulgraa— mørkegraa;    Ryggen    mørkere,   ofte    næsten 
sort.    Siderne    og 
Fodsaalen    lysere. 
—  Skallen  rødbrun, 

ægformet-cylin- 
drisk,  dannet  af  6 
—7  meget  fint  stri- 
bede og  lidet  hvæl- 
vede Vindinger;  af 
disse  er  de  tre  ned- 
re næsten  lige  bre- 
de, de  tre  øvre  no- 
get smallere,  dan- 
nende   en    stump, 

afrundet  Spids.  Sømmen  ikke  videre  dyb;  Navlen  naale- 
stikformet,  hos  gamle  Eksemplarer  næsten  lukket.  Sidste 
Vinding  med  en  parallel  med  Mundranden  løbende,  bred, 
hvid  Valk  (Nakkevalken).  Mundingen  halvoval— halvcir- 
kelformet,  hvidlig,  med  tilbagebøjet  Mundsøm,  hvis  Ender 
er  forbundne  ved  en  svag  Kalkbelægning  (Cailus)  paa 
næstsidste  Vinding,  og  som  indvendig  er  forsynet  med  en 
tyk,  hvid— hvidgul  Læbe.  Den  typiske  Form  mangler  Tæn- 
der.   Længde  3—4  mm.  Bredde  F/4— 2  mm. 

Arten  varierer  meget  baade  med  Hensyn  til  Størrelse,  An- 
tal af  Vindinger,  Sømmens  Dybde  og  Skaltændernes  Antal. 
Man  kan  her  i  Landet  skelne  mellem  følgende  Former: 

1.  unidentåta  C.  Pfeiffer.  {F'ig.  \44  b,  c).  Med  en  lille 
vorteformet  Tand  midt  paa  Mundvæggen,  Den  hyppigste 
Form  her  i  Landet. 


Fig.  144.   Pupilla  muscorum,  X  7.   a  for- 
må elongata,  b  formå  unidentata,  c  Nakke- 
partiet af  samme. 

2.  bidentåta  C.  Pfeiffer.  Med  2  tæt  ved  hinanden 
siddende  Tænder  paa  Mundvæggen.  —  Sliminge. 

3.  masclaryåna  Paladilhe  (bidentåta  Stabile).  For- 
uden den  sædvanlige  Tand  paa  Mundvæggen  findes  en 
tydelig,  langstrakt  Tand  dybt  inde  paa  Ganevæggen.  Naar 
denne  er  veludviklet,  ses  den  igennem  Skallen  som  en 
kort,  hvid  Stribe.  Længde  3—3^/2  mm.  Enkelte  Eksem- 
plarer har  den  omtalte  Ganetand,  men  mangler  Tanden 
paa  Mundvæggen.    Almindelig. 

4.  min  or  Westerlund.  Skallen  omtrent  ægformet, 
mindre  end  Typen  (2,7 — 3  mm  lang),  med  5^/2—6  konvekse 
Vindinger.  Mundrandens  Ender  nærmere  ved  hinanden 
paa  Mundvæggen  end  hos  Hovedformen.  —  Sliminge. 

5.  elongåta  Clessin  (Fig.  144  a).  Skallen  cylindrisk, 
længere  end  Hovedformen  (over  4  mm)  og  med  7^/2—8 
Vindinger.    Sliminge,  Terkelskov  (Farum). 

6.  praténsis  Clessin.  Større  og  bredere,  mere  tynd- 
skallet og  mere  mørkebrun  af  Farve  end  Hovedformen, 
uden  eller  med  svag  Tand  paa  Mundvæggen.  Længde 
3,5  mm,  Bredde  1,9  mm.  —  Bornholm. 

Ogsaa  andre  mere  tilfældige  Tandvariationer  kan  fin- 
des hos  danske  Eksemplarer,  saaledes  Individer  med  to- 
kløvet  Ganetand,  Antydning  til  en  Aksetand  o.  s.  v.  Den 
hyppigste  Form  er  formå  unidentata,  men  ofte  kan  man 
paa  en  og  samme  Lokalitet  træffe  omtrent  alle  de  oven- 
for anførte  (med  Undtagelse  af  praténsis),  der  altsaa  maa 
betragtes  som  tilfældige  Variationer  og  ikke  som  konstante 
Varieteter  fra  forskellige  Lokaliteter. 

Det  er  et  langsomt  og  trægt  Dyr.  Ligesom  Lauria 
cylindracea  føder  denne  Art  Unger  (ovovivipar).  I  Juni 
og  Juli  Maaned  finder  man  i  den  hunlige  Del  af  Køns- 
vejene  2 — 6  Æg  med  en  tynd,  hvidlig  Æggeskal,  og  hvori 
der  findes  Unger,  som  allerede  er  forsynede  med  en  af 
1 — IV2  Vinding  dannet  Skal.  Den  kan  tages,  undertiden 
i  stor  Mængde,  paa  Undersiden  af  løst  liggende  Sten  og 
Træstykker,  i  Haver,  paa  Græsmarker  og  i  Udkanten  af 
Skove,  selv  paa  meget  tørre  Steder.  Man  finder  den 
ogsaa  ofte  siddende  paa  Murværk  lige  ved  Jordoverfladen. 
Den  kendes  fra  saa  godt  som  hele  Landet.  Subfossil 
kendes  Arten  baade  fra  ældre  (Allerød  Teglværk)  og  yngre 
holocene  Aflejringer  (fra  flere  Moser,  baade  i  det  øvre 
Tørvelag  og  i  Ferskvandskalken  under  Moserne,  desuden 
fiere  Steder  i  Kildekalk). 

4.    Sphyrddium  Charpentier. 
(Edentulina  Clessin,  Columélla  Westerlund). 

Skallen  glat  eller  fint  og  uregelmæssig  stribet, 
cylindrisk,  med  kort  kegleformet,  stump  Spids; 
Vindingerne  6—8,  i  Begyndelsen  langsomt,  derpaa 
hurtig  tiltagende  i  Højde,  den  sidste  ret  stor  og 
noget  oppustet.  Mundingen  afrundet,  halvægfor- 
met— aflang,  uden  Tænder.  Mundranden  enkel, 
skarp  og  lige,  kun  ved  Aksen  lidt  tilbagebøjet.  — 
De  nedre  Følere  mangler  eller  er  rudimentære. 
Radula  (Fig.  145)  omtrent  som  hos  Slægten  Punc- 
tum:    Tændernes    __.._^  m  m  gd  ^ 

Basalplader  er      ^0^^^^«^^ 
lange  og  rektangu-       i    •    i  '    •      i 

lære,  Centraltæn-      °    '    ' 

j  ^  -j      j         Fig.  145.    Tænder  fra  Radula  af  Sphy ra- 

derne trespidsede,  ^^^^  edentulum  (efter  Gwatkin). 

de  øvrige  tospid- 

sede.  Kønsorganerne  (hos  S.  edentulum)  med  en 
cylindrisk  Penis,  i  hvis  øvre,  frie  Ende  Sædlede- 
ren udmunder,  og  hvorfra  der  udgaar  2  Vedhæng 
(Flageller).  Det  ene  af  disse  er  først  traadformet, 
derpaa  opsvulmet,  atter  traadformet  og  knæbøjet, 
til  Slut  dannende  et  kølleformet  Afsnit;  det 
andet  ligeledes  først  traadformet  med  en  ret  kraf- 
tig Retraktor,  derpaa  kølleformet  opsvulmet.  I  øv- 
rigt er  Kønsorganerne  som  hos  de  to  foregaaende 
Slægter. 

Slægten  hører  efter  al  Sandsynlighed  ikke  hjem- 
me i  denne  Familie,  da  den,  hvad  Kønsorganer  og  særlig 
Radula  angaar,  ikke  stemmer  overens  med  de  øvrige 
Slægter.  Man  har  henført  den  til  Fam.  Endodontidae; 
men  da  dens  Stilling  i  Systemet  ikke  er  helt  sikker,  har 
Forf.  ladet  den  blive  staaende  paa  sin  gamle  Plads,  indtil 

nøjagtige  anatomiske  Undersøgelser  foreligger.  —  Den 
tæller  kun  faa  Arter,  der  væsentligst  er  udbredt  over  den 
nordlige  og  sydlige  Halvkugles  tempererede  Egne.  Jo  læn- 
gere Formerne  af  denne  Slægt  kommer  mod  Syd,  desto 
færre  bliver  Skallens  Vindingsantal,  og  des  tidligere  bliver 
de  kønsmodne.     Her  i  Landet  findes  kun  1  Art. 

1.  S.  edéntulum  Draparnaud.  (Fig.  146).  Dyret  aske- 
graat— mørkegraat  paa  Ryggen  og  Øjestilkene,  gult  paa 
Siderne  og  paa  Fodsaalen  graat.  Hovedet  forholdsvis  stort, 
med  to  tykke  og  svagt  kølleformede  Øje- 
stilke, rudimentære  nedre  Følere  og  store, 
omtrent  cirkelformede  Mundlapper.  —  Skal- 
len halvgennemsigtig,  langstrakt,  ægformet — 
cylindrisk,  med  afrundet  Spir.  Vindingerne 
6—7,  temmelig  stærkt  konvekse,  fint  og 
uregelmæssig  stribede,  ofte  med  en  paafal- 
dende  forskellig  Stigning.  De  3—4  første 
tiltager  hurtig  i  Bredde,   de  derpaa  følgende 

«,  }^'  ,.  ■  er  omtrent  lige  brede  og  høje,  den  sidste  bre- 
Sphyradium  **  &       j  5 

edéntulum,       dere  og  betydelig  højere  end  de  foregaaende. 
X  10.  Undertiden  er  Skallen  noget  skæv.   Sømmen 

ret  dyb.  Navlen  veludviklet,  dyb  og  cylin- 
drisk. Mundingen  oval — halvægformet,  dens  Plan  ikke 
parallel  med  Aksen;  Mundsømmen  enkel,  dens  Yderrand 
skarp,  lige  eller  kun  yderst  svagt  tilbagebøjet.  Akseranden 
buet,  noget  tilbagebøjet.  Tænder  mangler.  Skaloverfladen 
glinsende,  gullig  eller  gulligbrun,  en  sjælden  Gang  med 
hvidlige  Længdestriber.  Skallens  yderste,  hornagtige  Lag 
(„Periostracum")  gaar  let  af,  særlig  paa  de  3  øverste  Vin- 
dinger; naar  dette  sker,  bliver  den  hvidlig.  Højde  2,8— 
3  mm.  Bredde  1,3  mm. 

1  Var.  turritélla  Westerlund.  Skallen  kegleformet, 
fra  Basis  af  efterhaanden  afsmalnet,  med  stump  Spids; 
Vinding  1  til  5  langsomt  tiltagende  i  Bredde,  ingen  af  dem 
lige  høje.  —  Lohals,  Langeland. 

2  Var.  columélla  v.  Martens  (grédleri  Clessin).  Skal- 
len cylindrisk,  dannet  af  7  Vindinger,  af  hvilke  de  to  før- 
ste tager  meget  rask  til  i  Størrelse  og  danner  en  meget 
stump  Spids,  medens  Vinding  3,  4,  5  og  6  er  omtrent  lige 
brede  og  høje;  sidste  Vinding  kendelig  bredere  og  højere 

end  de  foregaaende.  —  Et  Eksemplar,  der  i  Spirets  Form 
ganske  ligner  denne  Varietet  (af  flere  Forfattere  regnes 
den  for  en  selvstændig  Art),  er  taget  i  Havnø  Lund  af 
M.  P.  A.  Traustedt.  Eksemplaret  er  dog  ikke  ganske  ty- 
pisk; thi  Størrelsen  angives  at  være  3  mm  x  1  mm,  medens 
det  danske  Individs  er  2,85  mm  x  1,5  mm. 

Denne  Art  træffes  meget  almindelig  siddende  paa 
Bagsiden  af  Blade  af  Kaaltidsel,  Skvalderkaal,  Skræppe, 
Følfod,  Hestehov,  Burre,  bredbladede  Græsser,  paa  ned- 
faldne Grene  og  paa  Sten,  langs  Skovveje  eller  i  Udkan- 
ten af  Skove  og  Krat;  dog  lever  den  ogsaa  i  den  indre, 
mørkere  Del  af  Skoven.  Undertiden  finder  man  den  i 
Massevis  siddende  temmelig  højt  oppe  (2 — 3  Alen  fra  Jord- 
overfladen) paa  Bøge-,  Ask-  og  Ellestammer  og  i  Buske. 
Den  ynder  Fugtighed  og  Halvskygge.  Udvoksne  Eksem- 
plarer er  forholdsvis  sjældne,  hyppigst  finder  man  de 
halvvoksne  og  de  smaa,  bikubeformede  Unger.  Den  ken- 
des fra  Sjælland,  Møen,  Falster,  Fyn,  Øst-  og  Midtjylland 
samt  Frederikshavn.  Ligesom  Pupilla  muscorum  er  Arten 
funden  i  Aflejringer  baade  fra  ældre  (Allerød  Teglværk) 
og  yngre  Holocen  (den  undersøiske  Mose  i  Frihavnen  og 
Kildekalken  ved  Veistrup  Aa  paa  Fyn). 

6.    Modicélla  Adams. 
(Alloglossa  Lindstrøm). 

Skallen  mørk  rødbrun — brunlig  hornfarvet,  æg- 
formet-kegleformet  eller  tenformet-kegleformet,  med 
spidst  Spir,  dannet  af  5 — 8  (sjælden  flere)  fint 
stribede  eller  endog  fint  ribbede  (sjælden  glatte) 
Vindinger.  Mundingen  højere  og  smallere  end 
hos  de  andre  danske  Slægter;  sjælden  uden,  oftest 
med  (1 — 10)  Tænder;  disse  er  lange,  smalle  og  ret 
høje  Lameller  eller  Folder.  Paa  Aksen  findes  ofte 
2  Aksetæ'nder,  paa  Mundvæggen  Vægtanden  og 
Vinkeltanden  og  paa  Ganevæggen  2  lange  Gane- 
tænder (øvre  og  nedre  Ganefold);  men  foruden 
disse  er  undertiden  ogsaa  andre  Ganetænder  ud- 
viklede. I  Modsætning  til  de  andre  danske  Slæg- 
ter  er  Skallængden   stor,   altid  4  mm   eller   oftest 

c.  M.  Steenberg:    Landsnegle.  12 

derover.  —  Dyret  har  de  nedre  Følere;  disse 
viser  sig  som  2  smaa,  vorteagtige  Forhøjninger. 
Kæben  er  kraftig,  fint  stribet,  smallest  paa  Midten, 
bredere  ved  Enderne,  hos  M.  avenacea  uregelmæssig 


'^a^t. 


Fig.  147.       Tænder    fra    Radula    af   Modicella    avenacea,    efter 
Lindstrøm. 

takket  i  den  ydre  Del  af  den  nedre  Rand.  Radula 
(Fig.  147)  har  Central-  og  Sidetænder  med  ejen- 
dommelige,  langstrakte,   tætstillede  Basalplader  og 

kun  1  Spids;  Randtæn- 
derne er  derimod  to — 
flerspidsede  med  korte 
og  brede  Basalplader. 
Kønsorganerne  (Fig.  1 48) : 
'sp.o  Penis  lang,  undertiden 
bøjet  paa  Midten  og 
sammenlagt,  med  eller 
i  uden    Flagellum.      Sæd- 

lederen udmunder  i  den 

Fig.  148.     Den    yderste    Del    af  . 

Kønsorganerne     hos     Modicella  frie    Ende.      Sædgemmet 

avenacea  (efter  Moquin-Tandon).  kølleformet       Og      meget 

Betydningen  af  Bogstaverne  som  ,                ^ 

i  Fig.  129,  desuden  fl  Flagellum.  langstilket. 

Det  er  særlig  i  Egnene 
omkring  Middelhavet,  at  denne  Slægt  er  hjemmehørende; 
flere  Arter  gaar  dog  op  i  Mellemeuropa,  nogle  endog  i 
Nordeuropa.     Kun  1  Art  angives  her  fra  Landet. 

1.    M.  (Alloglossa)  avenacea  Bruguiére.   (Fig.  149). 

Dyret  næsten  helt  sort;   den  bageste  Del   af  Foden   dog 

mørkegraa.  —  Skallen  rødlig  mørkebrun,  ten — kegleformet, 

Fig.  149.  Mo- 

dicellaavena- 

cea,  X7. 


bestaaende  af  7—8  konvekse  Vindinger.  Sidste  Vinding 
svagt  affladet  og  lidt  sammentrykt  nedadtil,  Basis  dog  af- 
rundet, uden  Køl.  Navlen  snæver,  næsten  spalteformet. 
Mundingen  aflang  oval,  afrundet  ved  Basis 
og  med  tilbagebøjet,  hvidlig  Mundrand.  Nakke- 
valk og  Ganevalk  findes  ikke.  Tændernes 
Antal  7;  disse  staar  dybt  inde  i  Mundingen. 
Af  de  2  paa  Mundvæggen  siddende  er  Væg- 
tanden lang  og  lidet  fremragende  i  Modsæt- 
ning til  Vinkeltanden,  der  gaar  helt  frem  til 
Enden  af  Mundranden  (Yderranden).  De  2 
Aksetænder  sidder  tæt  sammen  højt  oppe 
paa  Aksen.  Paa  Ganen  findes  3  Folder,  af 
hvilke  den  øverste  er  lidet  udviklet  og  kort, 
de  to  nedre  derimod  lange.  Længde  5—7  mm. 
Bredde  2—2^/2  mm. 

Denne  Art  ynder  Kalkbund  og  Varme; 
den  er  meget  almindelig  paa  Gotland,  Øland 
og  omkringliggende  Øer;  desuden  findes  den  i  Øster-  og 
Vestergøtland.  Ifølge  Angivelse  af  Mørch  skal  den  være 
funden  af  Beck  paa  det  sydlige  Bornholm  under  Kalk- 
sten. Alle  senere  Undersøgere  benægter  dog,  at  den  fin- 
des der  (Westerlunds  Angivelse  om,  at  H.  Sell  har  fundet 
den  paa  Bornholm,  skyldes  en  Fejltagelse  fra  Westerlunds 
Side).  Det  er  dog  ikke  helt  usandsynligt,  at  den  kan  fin- 
des paa  Bornholm.  Subfossil  kendes  den  ikke  her  fra 
Landet. 

[Torquilla  fruméntum  Draparnaud.  Skallen  æg- 
formet-cylindrisk,  lys  hornfarvet.  Vindingernes  Antal 
9^/2.  Mundingen  halvoval,  med  hvid,  tilbagebøjet  Mund- 
rand; Ganevalk  veludviklet.  Tandbesætning  som  hos  fore- 
gaaende,  dog  med  4  lange  Folder  i  Ganen.  —  Arten  ynder 
Kalkbund  og  Varme.  Et  halvforvitret  og  noget  ituslaaet 
Eksemplar  af  denne  Art  er  taget  af  H.  H.  Schou  i  Kilde- 
skoven ved  Gentofte  sammen  med  andre  forvitrede  Snegle- 
skaller; det  er  større  end  den  typiske,  i  Tyskland  fore- 
kommende Form,  der  kun  maaler  8  mm  i  Længden,  me- 
dens det  danske  har  en  Længde  af  9^/2  mm,  en  Bredde 
af  3^/3  mm.  Da  denne  Art  nærmest  er  sydeuropæisk 
(den  gaar  dog  op  til  Harzen),  er  der  Grund  til  at  være 
varsom  med  at  henregne  den  til  den  danske  Fauna]. 

12* 

9.  Fam.   Ferussacidæ. 

Skallen  lille,  halvgennemsigtig,  glinsende,  helt 
uden  eller  næsten  uden  Skulptur,  aflang,  skævt  cy- 
lindrisk, taarn-  eller  ægformet;  den  yderste  Spids 
stump  og  Embryonalvindingerne  ikke  forskellige 
fra  de  øvrige.  Aksen  sædvanligvis  buet  og  afstud- 
set forneden.  Mundranden  enkel,  ikke  tilbagebøjet, 
skarp  eller  indvendig  fortykket,  uden 
eller  med  Tænder.  Navle  mangler 
som  Regel.  —  Kæben  (Fig.  150) 
Fig.  150.  Kæbe  af  nieget  fint  lodret  stribet.  Radula 
Cochiicop^a^iubrica,  (pjg^  jsj)  ^ed  meget  smaa  Cen- 
traltænder, hvis  Basalplader  er  lange 
og  smalle,  og  større  Sidetænder  med  omtrent  kva- 
dratiske Basalplader.  Kønsorganerne  (Fig.  152) 
omtrent  som  hos  Fam.  Buliminidæ.    Anatomien  er 


6(bfe^ 


Fig.  151. 


Tænder    fra   Radula    af  Cochlicopa   lubrica,    X  525 ; 
a  Centraltanden  stærkere  forstørret. 


i    øvrigt    daarlig    kendt.      Nogle    Slægter    har    en 

tydelig  Fod  fure  og  Halekirtel,  andre  mangler  begge 

Dele.       Til    den    sidste    Gruppe    hører    2    danske 

Slægter. 

Familien  dannes  af  10  Slægter,  der  er  udbredt  over 
saa  godt  som  hele  Jorden,  dog  med  Undtagelse  af  Austra- 
lien og  største  Delen  af  Sydamerika. 


181 


Oversigt  over  Slægterne. 

Skallen  langstrakt  ægformet,  glinsende,  gullig 
hornfarvet.  Mundingen  ægformet-  pæreformet. 
Yderranden  stump,  ofte  fortykket.    1.  Cochlicopa. 

Skallen  tenformet— naaleformet,  glasklar  (den 
bliver  dog  hurtig  mælkehvid  efter  Dyrets  Død). 
Mundingen  meget  smal  og  høj;  Yderranden 
tynd  og  skarp Cæcilioides. 


1.    Cochlicopa  (Férussac)  Risso. 
(Zua  Leach). 

Skallen  langstrakt  ægformet,  glat  og  glinsende, 
med  5 — 7  lidt  hvælvede  Vindinger.  Mundingen 
lille,  ægformet — pæ- 
reformet, uden  Tæn- 
der; Yderranden 
stump,  indvendig  no- 
get fortykket.  Navle 
mangler.  —  Radula 
(Fig.  151)  med  én — 
trespidsede,  smalle 
Centraltænder,  der 
er  meget  mindre  end 
Sidetænderne;  disse 
er  tospidsede.  Rand- 
tænderne  derimod 
flerspidsede,  kamfor- 
mede. Kønsorganer-  p.^  ^^^  Kønsorganer  af  Cochlicopa 
ne  (af  C.  lubrica,  Fig.  lubrica.  d  Stykke  af  Lungehulens  Gulv 
(Diaphragma),  dh  hermafroditisk  Køns- 
gang,  e  Epiphallus,  fl  Flagellum,  k 
Kønskirtel,  ov  fri  Æggeleder,  p  Penis, 
ra  Kønsatriets  Retraktormuskel,  rec 
Sædgemme,  rs  dettes  Stilk,  rp  Penis- 
retraktor,  sp.o  Spermovidukt,  u  Ud- 
posning paa  Sædgemmets  Stilk,  vd  Sæd- 
leder, æ  Æggehvidekirtel. 


152):  Penis  er  meget 
langstrakt,  tynd  og  cy- 
lindrisk. Inden  Sæd- 
lederen udmunder 
i  Penis  tæt  ved  Penis- 

retraktoren,  er  den  paa  en  længere  Strækning 
stæijkt  udvidet  og  sløj  fe  formet  sammenbøjet,  dan- 
nende en  Epiphallus.  Et  langt,  tyndt,  i  Spidsen 
opsvulmet  Vedhæng  munder  i  Penis  et  lille  Stykke 
nedenfor  Retraktorfæstet.  Den  frie  Æggeleder  er 
lang;  paa  Midten  af  den  indmunder  Sædgemmet,  der 
er  stort,  kølleformet  og  langstilket;  fra  Stilken  ud- 
gaar  et  rørformet  Vedhæng,  der  ligger  tæt  op  til 
og  delvis  er  indlejret  i  Spermovidukten. 

Til  denne  Slægt  hører  kun  4  Arter  fra  Europa,  Asien, 
Nordafrika  og  Nordamerika.  Her  i  Landet  findes  kun 
1  Art. 

1.  C.  lubrica  Muller.  (Bulimus  subcylindricus  Linné) 
(Fig.  153).  Dyret  temmelig  tykt  og  bredt,  bagtil  langsomt 
afsmalnet,  sorteblaat  eller  skifergraat  med   lysere  Sider. 

tFodsaalen  lysegraa.  —  Skallen  aflang  ægformet, 
•   med  but  Spir,  gullig  hornfarvet,  glat,  glinsende 
og  halvgennemsigtig.    Vindingernes   Antal  S^/a 
—6;  de  er  noget  hvælvede  og  adskilte  ved  en 
temmelig   dyb    Søm.     Tilvækststriberne   meget 
utydelige.     Mundingen    ægformet— pæreformet, 
ved  Basis  noget  rendeformet,  oventil  spidst  ud- 
pig 153     løbende.   Mundrandens  Yderside  but,  indvendig 
Cochlico-    fortykket  med  en  rødlig  Kalkbelægning  (Læbe), 
pa  lubrica,   Akseranden  svagt  snoet.    En  svag  Cailus  tværs 
over  næstsidste  Vinding  forbinder  de  to  Ender 
af  Mundranden.    Længde  6  mm.  Bredde  2^k  mm. 

Skallen  varierer  en  Del  i  Størrelse  og  Form,  hvilket 
har  givet  Anledning,  til  at  man  har  opstillet  talrige  Varie- 
teter og  Former.    Her  i  Landet  findes  sikkert  følgende: 

1.  viridula  Jeffreys.  Skallen  glasklar  eller  grønlig, 
mindre  og  mere  slank. 

2.  fusca  Moquin-Tandon.  Skallen  brun,  mere  eller 
mindre  mørk. 

3.  ovåta  Jeffreys.  Skallen  n>eget  mindre  end  Hoved- 
formen og  oval;  Spiret  kortere. 

4.  minima  Siemaschko  (exigua  (Menke)  Moquin-Tan- 
don).  Skallen  slankere  og  mere  cylindrisk  end  Hovedfor- 
men, med  5— 5^/-2  Vindinger.  Desuden  er  Skallen  tyndere, 
mere  gennemsigtig  og  mindre  (3,5  mm  lang  og  1,5  mm  bred). 

5.  nilssoni  Malm.  Skallen  svagt  hvidlig-hornfarvet, 
næsten  glasklar  og  omtrent  cylindrisk;  5  Vindinger.  Længde 

5  mm,  Bredde  l^/e  mm. 

6.  nitens  (Kokeil)  Gallenstein.  Større  end  Hovedfor- 
men og  med  tykkere  Skal,  dybere  Søm  og  mere  hvælvede 
Vindinger.  Mørk  hornfarvet  eller  kastaniebrun;  Glansen 
meget  stærk.    Længde  7—8  mm.  Bredde  3  mm. 

Arten  findes  meget  almindelig  her  i  Landet  (Sjælland, 
Bornholm,  Møen,  Falster,  Fyn,  Øst-  og  Midtjylland,  Thy 
og  Vendsyssel),  dels  i  Skove,  dels  paa  Enge,  ved  Aa-  og 
Søbredder  eller  i  Haver.  Den  holder  meget  af  at  sidde 
paa  Sten  og  Mure,  et  Stykke  fra  Jorden.  Dyret  er  ikke 
videre  livligt.  Det  synes  i  al  Fald  delvis  at  tage  dyrisk 
Føde  (andre  Snegle).  — -  De  smaa  Former  lever  hoved- 
sagelig paa  tørre  Lokaliteter,  de  større  paa  fugtige.  For- 
men minima  angives  fra  Ermelundskrattet  (Sjælland)  og 
fra  Bornholm,  viridula  fra  Jægerspris.  Ogsaa  de  andre 
anførte  Former  findes  her  i  Landet,  men  deres  Udbredelse 
er  daarlig  kendt;  saaledes  angiver  Mørch  Formerne  5  og 

6  her  fra  Landet,  men  uden  Lokalitet.  Subfossil  kendes 
den  fra  talrige  Moser  paa  Sjælland  og  Bornholm,  fra 
Køkkenmøddinger  (Ærtebølle,  Meilgaard),  fra  en  Støvaflej- 
ring ved  Øxnebjerg  og  fra  Kildekalk. 

2.    Cæcilioides  Herrmannsen. 

(Cæcilianélla  Bourguignat,  Acicula  Risso,  Cionélla 

Jeffreys  p.  p.). 

Skallen  lille,  tynd  og  skrøbelig,  næsten  naale- 
formet,  med  smalt,  snævert  Spir  og  stump  Spids; 
Skalaksen  for  neden  svagt  afstudset.  Mundingen 
smal,  langstrakt,  med  skarp  Mundrand.  —  Dyret 
mangler  Øjne.  De  øvre,  store  Følere  („Øjestil- 
kene") er  kun  meget  svagt  opsvulmede  i  Spidsen. 
Paa  Øjnenes  Plads  findes  en  svag  grubeformet 
Indsænkning.  De  nedre  Følere  er  smaa.  Kæben 
er  gullig,  svagt  bøjet  og  fint  stribet,  sammensat  af 

smalle  Lameller.  Ligesom  hos  foregaaende  Slægt 
er  Gentraltænderne  betydelig  mindre  end  Sidetæn- 
derne. 

Der  kendes  omtrent  en  Snes  Arter  af  denne  Slægt; 
de  hører  hjemme  i  Europa,  Algier,  Indien,  paa  Madeira, 
Kuba  og  Jamaica.  Alle  fører  de  en  meget  skjult  Tilvæ- 
relse, ofte  gemt  i  Jorden.    Her  i  Landet  findes  kun  1  Art. 

1.  C.  acicula  Miiller  (Acicula  hyalina  Bielz).  Naale- 
sneglen  (Fig.  154).  —  Dyret  langstrakt,  halvgennemsigtigt, 
mælkehvidt  til  svovlgult  eller  endog  orangefarvet.  Hud- 
vorterne smaa  og  aflange.  Langs  Midten  af  Nak- 
ken en  fin  Liste.  Følerne  valseformede,  de  nedre 
kun  lidet  fremtrædende.  Foden  sammentrykt, 
bagtil  smal  og  spids.  —  Skallen  glat,  glinsende, 
gennemsigtig  og  glasklar,  men  bliver  efter  Dyrets 
Død  hurtig  mat  og  til  Slut  mælkehvid,,  hvis  den 
Cæcilio-  "isættes  for  Luftens  og  Regnvandets  Paavirk- 
ides  ning.  Formen  er  smal  tenformet-  eller  snarere 
acicula,  kølleformet- cylindrisk;  Spiret  stumpt.  Vindin- 
^*  gernes  Antal  6—7;  de  er  kun  lidet  konvekse  og 
tiltager  ret  hurtig  i  Størrelse,  saa  at  den  sidste  ind- 
tager over  en  Tredjedel  af  Skallængden.  Sømmen  lidet 
dyb,  kantet  ;med  et  Sømbaand.  Mundingen  smal  lancet- 
formet — aflang  pæreformet,  opadtil  meget  spids.  Mund- 
randen skarp  og  lige.  Yderranden  svagt  buet,  Akseranden 
kort,  buet  og  lagt  tilbage  hen  over  Aksen,  der  forneden 
er  brat  afskaaren.  En  fin  Cailus  forbinder  Skalmundens 
Akse-  og  Yderrand.  Navlen  mangler  eller  er  kun  svagt 
antydet.     Længde  5  mm.  Bredde  VU~Vh  mm. 

Det  er  sjælden,  at  man  finder  denne  Snegl  levende, 
thi  den  fører  en  meget  skjult  Tilværelse,  idet  den,  særlig 
i  den  varme  Aarstid,  opholder  sig  nede  i  Jorden  (ofte  6— 
12  Tommer  under  Jordoverfladen)  paa  eller  ved  Planternes 
Rødder.  Den  er  endog  funden  i  P/2— 2  Fods  Dybde. 
Kun  naar  der  kommer  heftige  og  vedvarende  Regnskyl, 
tvinges  den  til  at  komme  op  af  Jorden  og  kan  da  findes 
under  Sten  og  Bræddestykker.  Sent  om  Efteraaret  og  om 
Vinteren,  naar  Tøsneen  væder  Jorden,  skal  den  derimod 
ligesom    Vitrina    pellucida    være    mere    livlig    og   endog 

komme  frem  paa  Jordoverfladen,  saa  at  den  er  nem- 
mere at  finde.  Naar  den  træffes  saa  langt  nede  i  Jorden, 
beror  det  sikkert  paa,  at  den  følger  Regnormegangene  og 
saaledes  nemt  kommer  dybt  ned  uden  stor  Anstrengelse; 
i  Sammenhæng  med  dette  staar  sikkert  ogsaa  den  Om- 
stændighed, at  den  hyppig  findes  i  Muldvarpeskud.  Det  er 
dog  som  Regel  døde  Dyr,  man  faar  paa  denne  Maade,  thi 
de  skal  ikke  kunne  klare  sig  ret  længe  oppe  i  den  tørre 
Luft.  Hyppig  findes  den  ogsaa  paa  Løgvæksternes  under- 
jordiske Dele.  Om  denne  Snegl  tager  dyrisk  Føde  eller 
kun  Planteføde,  vides  ikke  med  Sikkerhed,  det  sidste  er 
det  sandsynligste.  Den  skal  lægge  ret  store  Æg.  Her  i 
Landet  kendes  den  fra  Holsteinborg,  Rude  og  Fuirendal 
paa  Sydsjælland,  Roskilde,  fra  Haver  i  Kjøbenhavn,  Gla- 
cierne.  Grønningen  samt  Voldene  omkring  Kjøbenhavn. 
Desuden  er  den  taget  paa  Falster  i  en  leret  Skrænt  vest 
for  Stubbekjøbing  samt  under  Sten  ved  en  Bæk  bag  Jarls- 
minde  og  i  Marselisborg  Skov  (Aarhus)  og  ved  Viborg. 
Næsten  alle  de  her  fra  Landet  stammende  Eksemplarer 
er  taget  døde.  Som  subfossil  angives  2  Ekspl.  fra  Kilde- 
kalken ved  Maglekilde  (Roskilde);  da  disse  imidlertid  er 
velbevarede,  ikke  forvitrede  og  næsten  glasklare,  er  der 
stor  Sandsynlighed  for,  at  de  ikke  tilhører  Kalktuffen,  men 
kun  har  søgt  Skjul  i  dennes  Hulheder. 


10.  Fam.   Succineidae. 

Udseendet  af  de  Slægter,  der  danner  denne 
Familie,  er  meget  variabelt,  idet  der  findes  Over- 
gange fra  Former  med  en  indre,  i  en  Skallomme 
liggende,  flad  Skal,  omtrent  som  hos  Limax, 
til  Former  med  en  ydre,  spiralsnoet  Skal,  hvori 
Dyret  kan  trække  sig  ind.  Hos  de  Slægter,  der 
har  en  ydre  Skal,  er  den  højresnoet,  oval — ægfor- 
met, dannet  af  faa,  hurtig  tiltagende  Vindinger, 
tynd  og  skrøbelig,  mere  eller  mindre  gennemsigtig, 
med  meget  stor,  oval — ægformet  Munding,  hvis 
Mundrand  er  enkel,  lige  og  skarp.  Spiret  er  me- 
get lille;  Navlen  mangler.  —  Dyret  har  enten 
meget   smaa  nedre  Følere  eller  ingen.     Aandehul- 

let  ligger  midt  paa  højre  Kapperand.  Kæben  er 
elasmognath  (se  S.  17).  Radula  (Fig.  159)  har  tre- 
spidsede  Centraltænder,  tre — femspidsede  Sidetæn- 
der og  flerspidsede  Randtænder.  Ligesom  hos 
Basommatophorerne  er  der  en  Tendens  til  en 
Spaltning  af  Spermovidukten  i  en  hanlig  og  en 
hunlig  Del,  ligeledes  munder  (hos  Succinea,  Fig. 
155)  den  hanlige  og  den  hunlige  Del  af  Kønsvej- 
ene  ikke  i  et  fælles  Kønsatrie,  men  hver  for  sig, 
et  Forhold,  der  ligeledes  minder  om  Basommato- 
phorerne. 

Til  denne  Familie  henregnes  5  ( — 7)  Slægter;  her  i 
Landet  er  kun  den  ene  repræsenteret. 

1.    Succinea  Draparnaud  (Ravsnegle). 

Skallen  tynd,  gennemsigtig,  ægformet — oval, 
dannet  af  3 — 4  Vindinger,  der  tiltager  meget  hur- 
tig i  Størrelse,  saaledes  at  sidste  Vinding  udgør 
langt  den  overvejende  Del  af  Skallen,  medens  Spi- 
ret er  lille.  Navle  mangler.  Mundingen  er  meget 
stor  og  vid,  ægformet.  Mundvæggen  og  Akseran- 
den ligger  omtrent  i  hinandens  Forlængelse,  saa- 
ledes at  de  tilsammen  danner  en  svag  Bue.  Yder- 
randen er  enkel,  skarp  og  ikke  tilbagebøjet.  Paa 
Mundvæggen  findes  undertiden  en  ganske  tynd, 
perlemorglinsende  Cailus.  —  Dyret  er  tykt  og 
kort  og  kan  næppe  helt  skjule  sig  i  Skallen. 
Foden  er  stor  og  kødfuld.  Øjestilkene  er  i 
den  nederste  Del  fortykkede  og  lidt  affladede, 
for  oven  med  en  ægformet — kugleformet  Knap, 
hvori   Øjet   ligger;    de   nedre    Følere   smaa,   cylin- 

driske.  Kønsaabningerne  ligger  lige  hag  højre 
Øjestilk.  Kæhen  (Fig.  13,  158,  163,  164)  viser  sig 
ret  forskellig  hos  de  forskellige  Arter;  fælles  for 
dem  alle  er  dog  det  vingeformede  bageste  Ved- 
hæng (Ganepladen).  Selve  Kæbepladen  kan  enten 
være  glat  og  forsynet  med  et  Fremspring  midt 
paa  den  skærende  Rand,  omtrent  som  paa  den 
oxygnathe  Kæbe,  eller  ribbet;  p  ^^d 

ofte  findes  3—5  kraftige  Rib- 
ber,   der   for  neden    springer    rp. 
tandagtig   frem,   omtrent  som   reci 
paa   den   odontognathe  Kæbe.    ^^  (rChr>-         ov 

Radula  har  ejendommelige  Ba- 
salplader paa  Sidetænderne  og  w  ^-.-^  sp.o 
de  indre  Randtænder,  idet  den 

bageste   Del   kun   er  udviklet    vs ^^:_^ ^ 

udadtil  (se  Fig.  159);   paa  de    dh 

ydre  Randtænder  er  Basalpia-  ^,,., 

derne  oftest  lange  og  smalle. 

Centraltænderne    trespidsede,  ^'^^^^f^^^'  '^^^"^ 

Sidetænderne   to — trespidsede  Moquin-Tandon).    Betyd- 

/j        •    j       o    -j     1  ^  i-^\     ningen     af     Bogstaverne 

(den  indre  Spids  kan  gaa  tabt),  ^^^  j  pjg,  152,  desuden 

Randtænderne    savformede,  ^s  Sædblære. 

fire — seksspidsede.  Kønsorganerne  (Fig.  155):  Den 
hermafroditiske  Kønsgang  oftest  sort,  snoet,  paa 
Midten  meget  tyk  og  opsvulmet,  forneden  med 
1 — 2  Sædblærer.  Den  hanlige  Side  af  Spermovi- 
dukten  skarpt  sondret  fra  den  hunlige  og  forsynet 
med  en  stor  Mængde  Kirtler  (Prostata).  Sædlede- 
ren lang;  Penis  tyk,  kort  kølleformet  eller  pære- 
formet og  stilket;    tæt  ved  Indmundingsstedet   for 

Sædlederen  udgaar  en  Retraktor,  der  er  enkelt 
eller  delt  i  2 — 3  Grene.  Den  hunlige  Del  af 
Spermovidukten  er  stærkt  poset-foldet;  fra  Mid- 
ten af  den  frie  Æggeleder  udgaar  et  langstilket 
Sædgemme;  oven  for  dettes  Indmunding  i  Ægge- 
lederen er  denne  undertiden  sækformet  udvidet. 
Der  er  intet  fælles  Kønsatrie.  Den  nederste  Del 
af  den  frie  Æggeleder  (Vagina)  udmunder  lige  over 
Penis  i  en  lille  skaalformet  Hudindsænkning.  Alle 
Vedhæng  paa  Penis  og  den  frie  Æggeleder  synes 
at  mangle.  Nyren  ligger  paa  tværs  i  den  bageste 
Del  af  Lungehulen,  dens  Udførselsgang  udgaar  fra 
Bagsiden,  ikke  som  hos  de  fleste  andre  Lunge- 
snegle fra  Forenden  af  Nyren. 

Æggene  har  ingen  fast,  hvid  Kalkskal  som  hos 
de  fleste  andre  Stylommatophorer,  men  kun  et  fint, 
tyndt  Hylster;  de  sammenholdes  af  en  klar  Slim 
og  afsættes  i  aflange  Klumper  paa  Plantedele 
langs  Vandkanten,  ja  Moquin-Tandon  angiver  endog 
at  have  set  dem  udvikle  sig  under  Vand.  Det  er 
Dyr,  der  elsker  Fugtighed;  naar  det  bliver  dem 
for  tørt,  danner  de  et  papirtyndt  Laag,  som  er 
lidet  gennemsigtigt.  De  kan  svømme  i  Overfladen 
af  Vandet  med  Rygsiden  nedad,  men  de  opholder 
sig  dog  ikke  gerne  ret  længe  i  Vandet.  Enkelte 
Arter  holder  til  paa  ret  tørre  Steder  f.  Eks.  S. 
oblonga  og  S.  arenaria.     De  er  Planteædere. 

Af  denne  Slægt  findes  talrige  Arter  (over  200)  spredte 
over  hele  Jordkloden;  vi  har  her  i  Landet  3,  maaske  4 
Arter,  der  henføres  til  de  3  Underslægter:  Neritostoma 
Klein,  Amphibina  Hartmann  og  Lucéna  Oken. 

Oversigt  over  Arterne. 

Spiret  kort,  kun  udgørende  en  lille  Del  af  Skal- 
len; de  3— 3'/2  Vindinger  svagt  hvælvede; 
Sømmen   af  ringe  Dybde.    Mundingen  udgør 


Spiret  længere,  næsten  taarnformet;  Antallet  af 
Vindinger  oftest  3^/2—4;  Sømmen  dyb.  Mun- 
dingen indtager  kun  Halvdelen  af  Skallængden.     3. 

2.  Skallen    aflang   oval;   de   3—3^2    Vindinger    er 

stærkt  konvekse,  sidste  Vinding  bred  og  noget 
oppustet.  Mundingen  bred  ægformet,  indta- 
gende ^Is  af  Skallængden.  Mundvæggen  og 
Akseranden  danner  oftest  en  tydelig  stump 
Vinkel.  Kæbens  skærende  Rand  med  1  større 
Midttand  og  2  (—4)  mindre  Sidetænder.  Dyret 
som   Regel    graagult   sjældnere  mørkt  farvet. 

1.  S.  putris. 
Skallen  mere  langstrakt;  Vindingernes  Antal  3, 
den  sidste  ikke  oppustet,  smallere  end  hos 
foregaaende,  næstsidste  Vinding  stærkt  hvæl- 
vet og  fremstaaende.  Mundingen  langstrakt 
ægformet,  indtagende  omtrent  ^l4  af  Skallæng- 
den; Mundvæg  og  Akserand  løber  jævnt  over 
i  hinanden.  Kæbens  skærende  Rand  kun  med 
Midttanden.  Dyret  sædvanlig  mørkt  farvet, 
oftest  næsten  sort 2.  S.  pfeifferi. 

3.  Skallen  langstrakt  ægformet,  tynd  og  skrøbelig, 

graalig,  straagul  eller  grønlig  horngul.  Mun- 
dingen   smal    ægformet.     Dyret   gulligt    eller 

graaligt 3.  S.  o  b  1  6  n  g  a. 

Skallen  mere  langstrakt,  tykvægget,  rødlig  eller 
brunlig  ravfarvet.  Mundingen  oval.  Dyret 
mørkebrunt  med  sorte  Punkter  eller  omtrent 
helt  sort 4.  S.  arenåria. 

1.  S.  (Neritostoma)  putris  Linné  (S.  amphibia  Dra- 
parnaud).  Den  almindelige  Ravsnegl.  (Fig.  156).  Dyret  tykt, 
lyst  graagult,  sjældnere  mørkegraat,  blaagraat  eller  sort,  med 
2  mørke  Striber  fra  Øjestilkene  og  hen  over  Nakken.  Kæben 
(Fig.  158)  har  3  ( — 5)  brede  Lister,  der  for  neden  springer 
tandagtig  frem.  Radula  se  Fig.  159.  —  Skallen  aflang  oval— 
ægformet,  fra  bleg  graagul  til  voksgul  og  rødgul,  stærkt  fedt- 
glinsende,  omtrent  gennemsigtig,  med  tydelige,  ret  fjærnt 
staaende  Tilvækststriber  -med  talrige  fine  Mellemstriber. 
Vindingernes  Antal  3—3^/4;  disse  tiltager  rfleget  hurtig  i 

Størrelse;  de  øvre  smaa,  svagt  konvekse,  den  sidste  meget 
stor,  oppustet.    Sømmen  af  meget  ringe  Dybde,  fortiljved 


Fig.  156. 


Fig.  157. 


Fig.  156.    Succinea  putris.    Fig.  157.    Var.  gigantea. 
Ganske  lidt  forstørret. 

Mundingen  stærkt  nedstigende.  Mundingen  bred,  ægfor- 
met, indtagende  ^is  af  Skallængden.  Mundvæggen  dan- 
ner en  meget  stump  Vinkel  med  den  svagt  buede|Akse- 
rand.  Yderranden  skarp  og  ikke  tilbagebøjet 
eller  fortykket.  Ganevæggen  svagt  perlemor- 
glinsende.  Længde  15—22  mm,  Bredde  9— 
12  mm;  Mundingens  Højde  10— 14  mm. 

Arten  varierer  overordentlig  stærkt,  saa 
stærkt,  at  hvert  Land,  ja  hvert  større  Land- 
omraade  næsten  har  sine  egne  Former,  hvor- 
for der  er  opstillet  en  stor  Mængde  Former 
og  Varieteter.  Der  er  her  i  Landet  indsam- 
let forholdsvis  lidt  af  Succinea,  derfor  vil  der  eftertal 
Sandsynlighed  kunne  findes  endnu  flere  Former  end' de 
nedenfor  anførte: 


Fig.  158.  Kæ- 
be af  S.  putris, 

X81/2. 


012  14  17  24 

Fig.  159.    Tænder  fra  Radula  af  S.  putris,  X  450. 

1.  gigantea  Baudon.  (Fig.  1^7).  Skallen  ravfarvet  eller 
bleg,  mere  l^gstrakt  og  med  længere  og  mere  lige  og 
spidst  Spir  end   hos  Hovedformen;  sidste  Vinding  under 

Sømmen  svagt  indadbuet;  Overfladen  stærkt  stribet,  særlig 
lige  ved  Sømmen.  Mundingen  pæreformet,  mere  tilspid- 
set oventil,  bredere  og  afrundet  nedadtil.  Længde  19 — 
22  mm,  Bredde  11  —  12  mm.  —  Damhussøen,  Fursøen, 
Vordingborg. 

2.  limnoidea  Picard.  Skallen  stor,  forholdsvis  tyk- 
vægget,  smallere  end  Typen.  Vindingerne  4;  de  er  noget 
affladede  og  rynket— stribede,  den  sidste  lidt  indsnøret 
under  Sømmen.  Mundingen  ikke  saa  stor,  mere  spids 
oventil  og  skudt  længere  ud  til  højre  Side  end  hos  de 
andre  Former.  Længde  23—27  mm.  Bredde  11—12  mm. 
Sjælland  (Basnæs),  Møens  Klint,  Bornholm  (Stammershalde). 

3.  triånfracta  Da  Costa.  Skallen  kort  og  bred,  oval, 
glat,  graagul,  med  kort,  stumpt  Spir.  Vindingerne  3^/2—4, 
konvekse;  Sømmen  dyb.  Mundingen  bred  ægformet;  Akse- 
randen stærkt  indadbuet  og  forsynet  med  en  hvid  Kalk- 
belægning (Cailus),  der  oventil  kan  ende  i  en  fremragende 
Fold.  Længde  15—16  mm.  Bredde  9—10  mm;  Mundin- 
gens Længde  11  mm.  Bredden  6  mm.  Sjælland  (Holstein- 
borg) og  Bornholm  (flere  Steder). 

4.  subglobosa  Pascal.  Skallen  bleggul,  tynd,  gennem- 
sigtig, stærkt  oppustet;  Spiret  lille,  kegleformet— knude- 
formet  og  næppe  fremspringende.  Mundingen  bred,  af- 
rundet elliptisk;  Akseranden  paa  Midten  konkav.  Længde 
16 — 17  mm.  Bredde  10  mm..  Sjælland  (Fursøen,  Dyreha- 
ven), Møen  (Liselund). 

5.  drouétia  Moquin-Tandon.  Ligner  foregaaende, 
men  er  smallere.  Skallen  er  derfor  omtrent  oval,  tynd, 
gennemsigtig,  bleggul,  med  meget  fine  Striber.  Spiret  er 
noget  længere  og  Vindingerne  mindre  konvekse  end  hos 
subglobosa.  Mundingen  oval.  Længde  17  mm.  Bredde 
9^2  mm.     Sjælland  (Lersøen,  Ringsted,  Fuirendal). 

6.  radiåta  C.  G.  Westerlund.  Skallen  ravfarvet,  med 
afvekslende  røde  og  hvide  Tværstriber;  Spiret  blegt  rosa- 
farvet,  spidst,  kortere  end  Halvdelen  af  Mundingen.  Vin- 
dingerne 4,  den  næstsidste  hvælvet;  Sømmen  fortil  lang- 
somt, men  dybt  nedstigende;  Aksebelægningen  tydelig, 
hvid.  Længde  14—19  mm.  Bredde  8— lO^/a  mm.  Sjælland 
(Lersøen),  Fyn  (Lysemose),  Lolland  (Frejlev). 

7.  temporålis  Westerlund.  Skallen  langstrakt  ægfor- 
met, meget  tynd,  fint  stribet,  bleg  gulgrøn,  indvendig 
perlemorglinsende;  Vindingerne  4,  den  sidste  noget  affla- 
det under  Sømmen;  denne  er  meget  fin,  fortil  omtrent 
horizontalt  forløbende.  Længde  16^/2  mm.  Bredde  10 mm; 
Mundingens  Længde  12  mm,  dens  Bredde  8  mm.  Kjøge 
(Billesborg  Skov). 

8.  ferussina  Moquin-Tandon.    Skallen  lille  og  kort, 

aflang  kegleformet,  svagt  konveks,  tyndvægget,  oftest  mat, 
sjælden  svagt  glinsende,  bleggul.  De  første  Vindinger 
smaa,  skæve,  ofte  hvidlige.  Mundingen  pæreformet,  spids 
oventil,  afrundet  nedadtil.  Længde  9—10  mm.  Bredde 
5^/2  mm;  Mundingens  Højde  6^/2—7  mm.  Bredde  4  mm. 
Fursøen. 

Denne  Snegl  findes  altid  i  Nærheden  af  Vand,  paa 
Siv,  bredbladede  Græsser,  Iris  og  lignende  eller  paa  Sten. 
Naar  det  bliver  tørt,  trækker  den  nedefter  og  kryber  paa 
den  fugtige  Dyndbund,  ja  graver  sig  undertiden  ned  i 
Dyndet  eller  gemmer  sig  under  de  der  liggende  Plante- 
rester. Om  Vinteren  skjuler  den  sig  paa  lignende  Maade 
og  lukker  for  Skallen  med  et  ganske  papirtyndt  Laag.  — 
Udviklingen  foregaar  efter  al  Sandsynlighed  paa  samme 
Maade  hos  os  som  i  Mellemeuropa:  Dyrene  parrer  sig  2 
Gange  om  Aaret,  sent  om  Foraaret  (Maj)  og  hen  paa  Efter- 
sommeren (August).  De  kuglerunde,  gullige  og  omtrent 
gennemsigtige  Æg  lægges  i  Huller  i  fugtig  jord  i  geléagtige 
Klumper  paa  et  halvt  hundrede  Stykker.  Udklækningen 
tager  15—19  Dage.  Foraarskuldet  naar  allerede  ^/4  af  de 
fuldvoksnes  Størrelse,  parrer  sig  og  lægger  Æg  samme 
Efteraar.  Efteraarskuldet  parrer  sig  næste  Foraar  dels 
indbyrdes,  dels  med  de  langt  større  Eksemplarer  fra  det 
foregaaende  Aars  Foraarskuld.  De  sidstnævnte  vokser 
kun  langson\t,  de  førstnævnte  derimod  rask,  saaledes  at 
de  begge  i  August  Maaned  er  næsten  lige  store  og  om- 
trent har  den  normale  Størrelse;  i  det  tredje  Aar  vokser 
de  kun  meget  lidt.     Levetiden  synes  at  være  3 — 4  Aar. 

Undertiden  finder  man  i  denne  Snegleart  en  Snylter, 
nemlig  den  ejendommelige  Ammeform  (Leucochloridium 
paradoxum  Carus)  til  en  Ikte,  hvis  kønnede  Generation 
(Distomum  (Urogonimus)  macrostomum  Rudolphi)  lever  i 
Fugles,  særlig  Sangfugles  Kloak.  Ammeformen  danner  i 
Sneglens  Lever  og  hermafroditiske  Kønskirtel  et  fint  gre- 
net, hvidligt  Netværk,  hvorfra  udgaar  tykkere,  i  Spidsen 
kølleformet  eller  cylinderformet  opsvulmede  Grene  (Kim- 
sække); de  største  af  disse,  der  indeholder  talrige  Ikte- 
larver (Iktekim),  søger  ud  i  Sneglens  Øjestilke,  hvis  Hud 
de  udspiler,  saaledes  at  man  let  ser  de  smukt  grønlig 
eller  gullig  farvede  Snyltere  igennem  den.  Snart  har 
Sneglen  kun  Snylter  i  den  ene,  snart  i  begge  Øjestilke, 
ja  der  kan  endog  findes  2  i  samme  Øjestilk.  Disse  cylin- 
driske Legemer  bevæger  sig  stødvis  frem  og  tilbage  i 
Sneglens  Øjestilke.  Til  Slut  revner  Øjestilkens  tynde 
Hud,  Snylteren  falder  ud,  og  da  den  ligner  visse  Flue- 
larver, vækker  den  let  Sangfugles  Opmærksomhed  og 
bliver  ædt  af  dem;  efter  nogen  Tids  Forløb  kan  en  ny 
Kimsæk  indtage  den  gamle  Plads.  I  Fuglenes  Tarmkanal 
udvikler  Larverne  sig  og  bliver  kønsmodne.    Sneglen  faar 

Snylteren  i  sig  ved  at  æde  Blade,   hvorpaa  Fugle-Ekskre- 
menter, der  indeholder  Ikteæg,  er  udtømt. 

Ravsneglen  synes  at  have  en  vid  Udbredelse;  den 
findes  formodentlig  i  hele  Landet.  Subfossil  kendes  den 
fra  Flængmose  (Karrebæk,  Sydsjælland),  den  undersøiske 
Mose  i  Frihavnen,  en  Mose  paa  Anholt,  en  Støvaflejring 
ved  Øxnebjerg  samt  flere  Steder  fra  Kildekalk  (Var.  trian- 
fracta  fra  Nørlund). 

2.  S.  ( A  m  p  h  i  b  1  n  a )  p  f  el  f  f  e  r  i  Rossmåssler.  (Fig.  160). 
Dyret  mørkt,  næsten  sort,  sjældnere  mørkegraat.  Kæben 
<Fig.  13)  med  en  tilspidset  Midttand,  uden  Sidetænder,  ly- 
sere og  mere  gullig 
farvet  end  hos  fore- 
gaaende  og  med  kun 
svagt  afrundede  Hjør- 
ner paa  Ganepladen. 
Radula  omtrent  som 
hos  foregaaende  Art.  Fig.  160.  Fig.  161. 

—  Skallen  langstrakt  pig.  160.  Succinea  pfeifferi,  Fig.  161. 
oval  —  langstrakt  æg-  Var.  recta,  f.  danica.  Ganske  lidt  for- 
formet, forholdsvis  ^*^''''^*- 
tykvægget,  glinsende  og  fint  stribet.  Spiret  kort,  men 
tydelig  afsat  fra  den  øvrige  Del  af  Skallen.  De  3—3^/2 
Vindinger  hurtig  tiltagende  i  Størrelse,  konvekse;  den 
næstsidste  er  stærkt  hvælvet  og  fremstaaende,  den  sidste 
omtrent  lige  bred  i  hele  sin  Længde,  under  Sømmen 
noget  affladet,  ved  Mundingen  lige  under  Sømmen  endog 
indadbuet,  hvorved  den  stærkt  snoede  næstsidste  Vinding 
kommer  til  at  springe  endnu  mere  frem,  naar  Skallen  be- 
tragtes fra  Rygsiden.  Sømmen  dybere  end  hos  foregaa- 
ende. Mundingen  langstrakt  ægformet,  oventil  spids,  for- 
neden ved  Akseranden  ofte  noget  udadbuet,  ellers  afrun- 
det. Mundvæggen  og  Akseranden  gaar  jævnt  bueformet 
over  i  hinanden;  sjælden  danner  de  en  svag,  stump  Vin- 
kel. Mundingen  længere  og  smallere  end  hos  fore- 
gaaende. Som  Regel  naar  Mundingens  Længde  omtrent 
2/3  af  hele  Skalhøjden.  Højde  12  mm.  Bredde  6—7  mm. 
Mundingens  Længde  8—9  mm,  dens  Bredde  5  mm. 

C.  M.  Steenberg:    Landsnegle.  13 

Arten  er  næsten  endnu  mere  variabel  end  foregaa- 
ende.  Den  typiske  Form  med  det  korte,  vorteformede 
Spir  og  den  ringe  Størrelse  findes  næppe  her  i  Landet, 
derimod  findes  flere  andre  Former. 

1.  elongåta  Hartmann.  Spiret  langstrakt  og  mere 
spidst,  næstsidste  Vinding  stor  og  stærkt  fremstaaende. 
Længde  15 — 17  mm.  Bredde  7—8  mm;  Mundingens  Længde 
10  —  11  mm,  Bredde  6— 6^/2  mm.  —  Dette  er  den  alminde- 
ligst forekommende  Form  her  i  Landet. 

2.  nilssoniåna  Clessin  (ochråcea  De  Betta  hos  We- 
sterlund).  Skallen  ægformet,  stærk  og  tykskallet,  okker- 
gul—mørkerød; Spiret  kort,  tilspidset.  Vindingernes — 3^/2, 
stærkt  hvælvede.  Sømmen  dyb.  Mundingen  afrundet  æg- 
formet. Længde  10— 11  mm.  Bredde  5,5— 6 mm;  Mundin- 
gens Højde  6,5  mm.  Bredde  4,5  mm.  Bornholm  (Ferske 
Sø  ved  Nexø,  C.  M.  Poulsen), 

3.  contortula  Baudon.  Skallen  lille,  langstrakt  æg- 
formet, forholdsvis  stærk  og  tyk,  glinsende,  fint  stribet 
med  enkelte  grovere  Folder,  dybt  ravfarvet  eller  rosafarvet; 
særlig  er  den  røde  Farve  fremtrædende  paa  det  lang- 
strakte Spir.  Vindingernes  Antal  3^/4—3^/2;  Sømmen  dyb. 
Mundingen  skæv,  langstrakt  ægformet,  kun  indtagende 
lidt  over  Halvdelen  af  Skallængden.  Ligner  flygtig  set 
noget  S.  oblonga.  Længde  9— 10'/2  mm.  Bredde  5— 6  mm. 
Den  mere  gullige  Form,  med  kortere,  stumpt  og  kraftig 
rosafarvet  Spir  og  noget  længere  Munding  benævner 
Mørch  S.  intermédia  Bean.  —  Almindelig  paa  de  gamle 
Voldgraves  Terrain  omkring  Kjøbenhavn,  Fursøen  (Prin- 
sessestien), Mariager  (Marien  Møllebæk). 

4.  brevispiråta  Baudon.  Skallen  buget,  konveks 
med  særdeles  kort,  vorteformet  Spir.  Vindingernes  Antal 
2'/2— 3,  den  sidste  danner  omtrent  hele  Skallen.  Mundin- 
gen høj,  bred  oval,  en  Smule  indsnævret  for  oven.  Nogle 
Individer  har  den  sidste  Vinding  meget  udvidet.  Længde 
9—11  mm.  Bredde  5  -5^/2  mm.  Mundingens  Højde  7  mm. 
Fladesø  ved  Agger,  Kilen  ved  Struer. 

5.  ventricosa  Picard.  Skallen  oval,  med  oppustet 
sidste  Vinding.  Spiret  omtrent  halv  saa  langt  som  Mun- 
dingen. Denne  er  aflang,  oventil  spids,  forneden  udvidet. 
Aksen  buet.  Længde  9  mm,  Bredde  5. mm.  Mundingens 
Højde  6^/2  mm.  Denne  Form  ligner  meget  kortspirede  S. 
putris-Former  og  forveksles  ofte  med  saadanne.  —  Fur- 
søen, Tissø  ved  Selchausdal,  Jul  Sø. 

En  lignende  Form  med  meget  bred  og  stærkt  hvælvet 
sidste  Vinding  er  funden  ved  Esrom  Sø  (Fiedler).  Denne 
har  et  kort  Spir  og  sidste  Vinding  afsmalnet  mod  Basis; 
Mundingen  indtager  mindst  ^/s  af  Skalhøjden;  den  er  aflang 
oval,  oventil  forholdsvis  bred,  med  stærkt  buet  Yderrand 
og  omtrent  lige  Akse;   denne  danner  en  tydelig  Vinkel 

med  den  korte  Mundvæg.  Skaloverfladen  næsten  glat 
eller  fint  stribet  med  Undtagelse  af  sidste  Vindings  yder- 
ste Del,  der  efter  sidste  Vækststandsning  bliver  stærkt  og 
uregelmæssig  rynket.     13M2— 17  mm  x  8— 9  mm. 

6.  gråcilis  Alder.  Tyndskallet,  bleggul,  omtrent  cy- 
lindrisk, med  stumpt  Spir  og  konvekse  Vindinger.  Længde 
15  mm,  Bredde  6^/2  mm.    Dronninggaard  Have  (O.  Mørch). 

7.  subélegans  Westerlund.  Skallen  meget  sipal, 
langstrakt,  fint  stribet,  blegt  ravfarvet,  med  3  Vindinger; 
den  sidste  lang,  smal,  nedadtil  udtrukket,  med  parallele 
Kanter;  næstsidste  Vinding  konveks,  opadtil  kegleformet. 
Sømmen  meget  skraat  stillet;  Mundingen  aflang,  nedadtil 
udvidet;  Aksesiden  næsten  ret.  Længde  7  mm.  Bredde 
3  mm;  Mundingens  Længde  5^/2  mm.    Odense  (H.Lynge). 

8.  récta  Baudon.  Skallen  regelmæssig,  oval-kegle- 
formet, med  kort  Spir;  næstsidste  Vinding  ikke  videre 
hvælvet  og  mindre  end  hos  Hovedformen.  Sidste  Vinding 
oventil  affladet,  særlig  under  Sømmen;  denne  er  ikke  vi- 
dere dyb  og  meget  lidt  fremtrædende.  Mundingen  lang- 
strakt, indvendig  ofte  med  en  hvidlig  Kalkbelægning  og 
med  Perlemorglans.  —  Enkelte  Individer  har  Mundingen 
udvidet  forneden  ved  Akseranden  og  Yderranden  svagt 
ombøjet,  saaledes  som  det  ret  hyppig  er  Tilfældet  hos 
Limnæerne.  Samtidig  optræder  der  paa  Aksen  en  fin 
hvid,  fremspringende  Lamel,  og  Mundingens  Akseside 
bliver  kantet.  Skaloverfladen  er  groft  og  uregelmæssig 
stribet  og  Farven  bleggul— graalig  (f.  dånica  n.,  Fig.  161). 
Vordingborg  (R.  H.  Stamm). 

9.  sinistrorsa.  Skallen  venstresnoet.  Østre  Anlæg 
(Kjøbenh.). 

Formerne  7  og  8  nærmer  sig  stærkt  tilSuccinea  éle- 
gans  Risso,  som  er  ret  almindelig  i  Mellem-,  Syd-  og  Øst- 
europa, men  som  ikke  med  Sikkerhed  kendes  fra  Norden  *). 
Denne  Snegl,  der  har  en  voksgul,  langstrakt  kegleformet 
Skal  med  lige  Spir,  meget  skraat  stillet  Søm  og  særdeles 
langstrakt  Munding  med  en  fin,  hvid  Lamel  paa  Aksen, 
synes  ikke  i  anatomisk  Henseende  at  afvige  fra  S.  pfeiff'eri, 
ligesom  der  ogsaa  i  Skalform  synes  at  være  flere  Over- 
gange mellem  de  to  Arter.  A.  C.  Johansen  angiver  S. 
elegans  her  fra  Landet,  men  ikke  S.  pfeifferi.  Det  beror 
sikkert  derpaa,  at  denne  Forfatter,  ligesom  enkelte  andre, 
anser  den  sidstnævnte  for  en  Varietet  af  S.  elegans. 

S.  pfeiff'eri  er  endnu  nøjere  knyttet  til  Vand  end  fore- 
gaaende  Art;  den  træffes  ofte  paa  flydende  eller  rodfæ- 
stede Vandplanter,  der  helt  er  omgivet  af  Vand.    Man  kan 


•)  I  Steenstrups  Samling  findes  nogle  Eksemplarer  af  S.  elegans  fra  Jyl- 
land, men  uden  nærmere  Stedsangivelse,  hvorfor  man  ikke  kan  tillægge 
V    disse  Eksemplarer  nogen  videre  Betydning. 

endog  finde  den  svømmende  i  Vandoverfladen  eller 
siddende  paa  Stængler  og  Blade  under  Vandet.  Den  træffes 
dog  ogsaa  noget  længere  fra  Vandsamlinger  paa  Steder, 
der  kun  til  visse  Tider  oversvømmes,  men  hvor  Bunden 
alligevel  er  nogenlunde  fugtig.  Naar  det  er  fugtigt  i  Vejret, 
særlig  om  Morgenen,  naar  der  ligger  Dug  paa  Planterne, 
ser  man  talrige  Individer  krybe  op  ad  Græsbladene  og  Stæng- 
lerne; hvis  det  bliver  tørt  i  Vejret,  bliver  de  enten  sid- 
dende oppe  og  lukker  for  Skallen  med  en  tynd,  hvidlig 
Hinde,  eller  de  kryber  som  oftest  ned  og  gemmer  sig 
mellem  Planterødderne  og  i  Bladakslerne.  Det  er  lang- 
somme og  træge  Dyr.  I  den  varme  Aarstid,  fra  først  i 
Juni  til  ud  paa  Efteraaret,  træffes  de  i  Parring;  maaske 
parrer  det  samme  Individ  sig  og  lægger  Æg  to  Gange 
om  Aaret  ligesom  hos  S.  putris.  Æggene  lægges  i  Hul- 
ler i  den  fugtige  Jord  inde  ved  Sø-  eller  Aabredden;  de 
er  kuglerunde  (c.  1  mm  i  Diameter),  gennemsigtige,  sam- 
menklæbede i  runde,  aflange  eller  uregelmæssige  Klum- 
per paa  11 — 20  Stykker. 

Arten  er  ret  almindelig  her  i  Landet,  den  er  funden 
paa  Sjælland,  Bornholm,  Falster,  Lolland,  Fyn,  Samsø 
samt  saa  godt  som  i  hele  Jylland.  Subfossil  kendes  den 
fra  flere  Moser  paa  Sjælland,  Bornholm  og  i  Vendsyssel 
samt  flere  Steder  fra  Kildekalken  (heri  ogsaa  f.  intermedia 
Bean). 

3.   S.  (Lucéna)  oblonga  Draparnaud.  (Fig.  162).    Dy- 
ret lysegraat,  fint  og  tæt  sortprikket  paa  de   faa,  store  og 
flade  Hudvorter,  der  findes  paa  Hovedet,  Nakken  og  fortil 
paa   Kroppens    Sider.    Øjestilkene    korte,   svagt 
haandvægtformede,  tættere   punkteret  og  derfor 
mørkere  end  den  øvrige  Del  af  Hovedet.    Geni- 
tal- og  Nakkefurer  lyse.    Fodsaalen  bredt  afrun- 
Fie.  162    ^^*  bagtil,   lysegraa   med   lidt  mørkere    Kanter. 
Succinea  Kæben    (Fig.  163)  omtrent  glat,  med  en  tydelig 
oblonga.    Midttand.     Radula   (Fig.   165,   nederste    Række): 
Randtændernes    Basalplader    betydelig    længere 
end  Spidserne;  disses  Antal  sædvanlig  5.  —  Skallen  aflang 
ægformet  med   spidst,  kegleformet  Spir.    De  3^/2—4  Vin- 
dinger konvekse,   uregelmæssig  stribede,  adskilte  ved  en 
dyb  Søm.    Mundingen    ægformet,    kun    indtagende    Halv- 
delen af  Skallængden.     Aksen  kort;  den  gaar  i  jævn  Bue 
over  i   Mundvæggen.    Mundranden   skarp,   sjælden  svagt 
fortykket   og   kantet   med    en    brunlig    Bræmme.     Farven 

Fig.  163.       Fig.  164. 

Pig.  163.    Kæbe  af  Suc- 
cinea  oblonga  (efter  Ha- 


meget variabel,  bleg  graalig,  graagrøn,  gulgrøn  eller  bleg- 
gul.   Længde  7—9,5  mm.  Bredde  3,7—5  mm. 

Den  varierer  en  Del;  der  kendes  her  fra  Landet  nogle 
faa  Former: 

1.  impura  Hartmann  (humilis  Drouet).  Skallen  tynd, 
kort,  ægformet,  dannet  af  3 — 3^/2  Vindinger.  Spiret  kort, 
mere  kegleformet  end  hos  Hoved- 
formen og  Sømmen  knap  saa  dyb 
som  hos  denne.  Mundingen  æg- 
formet. Aksen  kort  og  lige.  Farven 
graagrøn.  Overfladen  groft  og  ure- 
gelmæssig ribbet,  dækket  med  et 
ofte  tykt  og  sort,  jordagtigt  Over- 
træk. —  Voldterrainet  i  Kjøbenhavn. 

2.  lutetiåna  Mabille.    Skallen 
forlænget  ægformet,  tynd   og  skør,    "'"7  FiT'iei  'aFs.  are- 
lidet  stribet,    graagrøn.     Spiret  ud-    „^^.j^  (^ft^r  Lindstrøm), 
draget  kegleformet,  stumpt,  Vmdm- 

gerne  3— 3'/2,  meget  hurtig  tiltagende,  konvekse;  den 
sidste  stor  og  buget,  kortere  end  '^Iz  af  Skallængden.  Mun- 
dingen afrundet  oval.  Mundsømmen  ofte  med  en  Læbe; 
Aksen  bøjer  sig  hurtig  ind  foroven,  saaledes  at  den  skju- 
les af  Mundvæggen.  —  Gartner  Olsens  Have  paa  Øster- 
bro (efter  Westerlund);  denne  er  nu  bebygget,  men  maa- 
ske  findes  Formen  i  Haver  i  Nærheden. 

1       o  1  Modsætning  til   de  to 

andre  Arter  taaler  denne  at 
undvære  Fugtighed  i  lang 
Tid  og  holder  derfor  til  paa 
ret  tørre  Lokaliteter,  ofte 
langt  fra  Vand;  dog  kan 
man  ogsaa  træffe  den  i  Nær- 
heden af  Vandløb.  Den  fin- 
des hyppig  i  Haver  og  Par- 
ker, paa  Stensætninger  og 
Murværk,  under  gamleBræd- 
der  og  i  Udkanten  af  Skove, 
under  Sten,  Grene  og  Mos, 
oftest  i  Selskab  med  Pupil- 
la    muscorum,    Cochlicopa 


9  8 

Fig.  165.  Tænder  fra  Radula  af 
S.  arenaria  (øverste  Række)  og 
S.  oblonga  (nederste  Række);  af 
den  sidste  er  kun  Randtænderne 
afbildede  (efter  Lindstrøm). 

lubrica  og  Vallonia  pul- 
chella,  sjælden  opkrøben  paa  Træstammer  (Lind,  Ask). 
De  unge  Individer  og  Formen  impura  holder  til  ved  Jor- 
den, paa  Sten  og  nedfaldne  Grene,  og  deres  Skal  er  som 
Regel  dækket  med  et  stribevis  ordnet  Overtræk  af  Jord 
(og  Ekskrementer?),  de  udvoksne  findes  derimod  ofte  oppe 
paa  Træstammerne.  En  rødgul  farvet  Form  (der  minder 
om    f.   agonostoma  Kiister)   er   taget   i    halvtørre   Grøfter 

sammen  med  Aplexa  hypnorum.  Den  lever  af  de  Mosser 
og  Alger,  der  vokser  paa  Sten,  Grene  og  Stammer.  Dy- 
rene parrer  sig  ligesom  de  andre  Succinea-Arter  2  Gange 
om  Aaret,  nemlig  tidlig  om  Foraaret  (April)  og  om  Som- 
meren (Juli).  Noget  senere  finder  Æglægningen  Sted  (i 
Frankrig  angives  henholdsvis  Maj  og  August  Maaned). 
Æggene  er  kugleformede,  ^h  mm  i  Diameter.  Efter  godt 
14  Dages  Forløb  kommer  Ungerne  ud  af  Æggene;  de 
bliver  omtrent  fuldt  udviklede  samme  Efteraar.  Arten  er 
taget  paa  Sjælland,  Bornholm  (Mose  ved  Kannikegaarden), 
Falster,  Fyn,  Øst-  og  Midtjylland.  Subfossil  kendes  den 
fra  Ferskvandskalk  under  en  Mose  ved  Nexø,  samt  fra 
Kildekalk  i  Jylland  og  paa  Fyn. 

[4.    S.  (Lucéna)  arenåria  Bouchard-Chantereaux  (Fig. 
166).     Dyret  tilsyneladende   sort,  nøjere  betragtet  mørke- 
brunt^graat  med  tætstillede,  fine,  sorte  Prikker.    Øjestil- 
kene cylindriske,  tykke,  ganske  fint  brunprik- 
kede;  de  nedre  Følere  korte,  mørkegraa;  hen 
Nakken   løber  3—4  sorte,  parallele  Furer. 
Fodsaalen   skifergraa,   i  Midten  dog   med    en 
okkergul  Tone.    Kæben  (Fig.  164)  gullig,  tynd, 
stærk  krummet,  med  meget  svagt  fremsprin- 
Fig.  166.      gende  Midttand.  Randtænderne  (Fig.  165,  øverste 
Succinea       Række)  med  kortere  Basalplader  samt  længere 
arenåria,       og  færre  Spidser  end  hos  S.  oblonga.  —  Skallen 
lidt  forstør-    omtrent  som  hos  foregaaende;  dog  er  den  mere 
ret  (efter       tykvægget,  dyb  brungul  eller  ravfarvet,  med  bre- 
Lindstrøm;     jerg    og    mere    afrundet,    næsten    kredsrund 
Ekspl.  fra      Munding.     De  3^/2—4  Vindinger,  hvoraf  Skal- 
Gotland),      len  bestaar,  er  stærkt  hvælvede   samt  kraftig 
og  regelmæssig  stribede.    Spiret   er  knap  saa 
langt  og  smalt  som   hos  S.  oblonga  og  er  mindre  stærkt 
snoet  end  hos  denne.   Længde  7—8  mm.  Bredde  4—4^/2  mm. 
Mundingens  Højde  4  mm.  Bredde  3  mm. 

Var.  callifera  Baudon.  Skallen  hvælvet,  med  lidet 
regelmæssige,  bølgeformede  Striber,  der  er  mindre  talrige 
end  hos  Hovedformen,  tynd,  halvgennemsigtig,  svagt  glin- 
sende, ravgul — grønlig.  Vindingernes  Antal  2^/2,  de  første 
smaa,  rødlige,  uden  Glans.  Mundingen  oval,  over  halv 
saa  høj  som  Skallen  er  lang;  de  to  Rande  krummede  og 
forenede  ved  en  Callus,  der  er  langt  tykkere  end  sædvan- 
lig.    Højde  5—7  mm. 

Det  er  et  langsomt  Dyr,  der  holder  til  paa  og  i  Jor- 
den, idet  den  ofte  graver  sig  ned.  Ligesom  foregaaende 
findes  den  ofte  paa  tørre  Lokaliteter.  Mørch  angiver  den 
her  fra  Landet,  nemlig  nogle  d£rde  Eksemplarer  fra  Bjerre- 
mark paa  Lolland  og  et  ganske  ungt,  levende  Eksemplar 
fra  Ugledige  ved  Præstø.  Disse  tilhører  absolut  ikke  den 
typiske  Form;  derimod  ligner  de  meget  Var.  callifera,  idet 
Callus,  selv  paa  meget  unge  Skaller,   er  særdeles   kraftig 

udviklet.  Med  fuld  Sikkerhed  kan  Spørgsmaalet  ikke  af- 
gøres, da  Skallerne  er  forvitrede,  og  blandt  andet  Skalfar- 
ven ikke  kan  ses.  Subfossil  er  Arten  ikke  funden  hos  os. 
Da  Hovedformen  imidlertid  lever  i  vore  Nabolande,  Tysk- 
land, Sverige  og  Norge,  er  der  dog  Sandsynlighed  for,  at 
den  vil  kunne  findes  hos  os]*). 

Basomtnatophora 

(se  Side  15). 

11.  Fam.   Auriculidae. 

Skallen  højresnoet,  af  forskellig  Form,  ægfor- 
met, tenformet,  cylindrisk,  oval  eller  kegleformet, 
uden  eller  med  meget  fin  Navle.  De  danske 
Slægter  har  langstrakt  ægformede,  ret  tyndvæg- 
gede Skaller  uden  Navle.  Paa  en  enkelt  Und- 
tagelse nær  (den  tropiske  Slægt  Pédipes  Adanson) 
er  de  indre  Vægge  i  Spiret  helt  eller  delvis  resor- 
berede. Lameller  findes  paa  Aksen  og  tillige  ofte 
paa  Mundvæggen;  hyppig  er  Mundranden  fortykket 
og   Yderranden  besat  med   tandagtige   Fremspring. 

Dyret  har  en  kort  Snude  og  kun  1  Par  ikke 
indkrængelige  Følere,  der  er  cylindriske,  tenfor- 
mede eller  svagt  kegledannede  uden  eller  med 
svag  Opsvulmning  tæt  ved  Spidsen,  derimod  al- 
drig brede  og  affladede.  Foden  er  hos  nogle  Slæg- 
ter ved  en  dyb  Tværfure  delt  paa  tværs  i  to  Af- 
snit, der  kan  bevæges  uafhængig  af  hinanden; 
flere  af  disse  Dyr  bevæger  sig  ret  hurtig  fremad 
paa  en  lignende  Maade  som  Maalerlarver.  Hos 
Hovedparten   er  Fodsaalen   dog   udelt.     Kæben    er 

•)  Ved  Bjerremark  (Lolland)  er  1847  af  Møller  Holst  fundet  en  halvfor- 
vitret  Succinea,  der  paafaldende  ligner  S.  eroenlandica  (Beck)  Mørch. 
Skallen  er  ret  solid,  æg— pæreformet.  Af  de  3  Vindinger  er  den  første 
vorteformet,  den  næste  stærk  konveks,  den  sidste  forholdsvis  lille, 
med  kraftige  Tilvækststriber,  Sømmen  dyb.  Mundingen  temmelig  lav, 
ægformet.     Størrelse  10V2>^6V4mm,  Mundingen  6^/4x5  mm. 

enkel,  hornagtig,  lidet  krummet,  ofte  med  trævlet 
Struktur,  men  uden  fremspringende  Lister  og  Tæn- 
der. Radula  har  omtrent  lige  og  parallele  Tandræk- 
ker med  smaa,  smalle,  én — trespidsede  Centraltænder 
og  trespidsede  Sidetænder,  hvor  dog  Inder-  og 
Yderspids  er  lidet  fremtrædende;  Randtænderne 
brede,  men  korte,  savformede,  med 
2 — 3  omtrent  lige  store  Spidser. 
Kønsorganerne  (Fig.  167)  mangler 
hos  alle  Basommatophorer  et  fæl- 
les Kønsatrie;  Penis  er  køllefor- 
met, med  en  kraftig  Retraktor- 
sp-o  muskel  fæstet  til  den  tykke  Ende. 
Sædlederen  løber  et  Stykke  i 
Kropmuskulaturen  paa  højre  Side; 
den  frie  Æggeleder  som  Regel 
kort,  med  et  langstilket  Sædgem- 
me. Den  hanlige  Kønsaabning 
findes  paa  Snuden,  foran  højre 
Føler,  den  hunlige  Kønsaabning 
stavernes  Betydning  længere  tilbage  ved  Grunden  af 
udTn'c?  cfén  hanlige,  Halsen,  ikke  langt  fra  Fodranden. 
9  den  hunlige  Køns-  Familien    omfatter   c.    15    Slægter, 

aabning.  hvoraf  Størsteparten   hører  hjemme   i 

Troperne.  Nogle  lever  ved  fersk  Vand, 
andre  paa  Strandbredderne,  hvor  de  overskylles  af  Brak- 
eller Saltvand  ved  Flodtid,  atter  andre  paa  Land  i  fugtig 
Skovbund,  en  enkelt  Slægt  er  Huleboer.  Her  i  Landet 
findes  2  nulevende  Slægter. 

Oversigt  over  Slægterne. 

1.    Skallen  lille,  ikke  over  3  mm  lang;  Mundingen 
ægformet.     Mundvæggen    med    kun    1    Tand, 

Skallen  uden  Haar L  Carychium. 

Skallen  større,  over  3  mm,  ofte  besat  med  Haar. 
Mundingen  ganske  smal,  langstrakt — oval. 
Mundvæggen  med  (1)  2—5  Tænder 2.  Alexia. 

Fig.  167.  Kønsorga- 
ner af  Carychium 
minimum  (efter  Mo- 
quin-Tandon).    Bog 

1.    Cartjchium  Muller. 

Skallen  klar  eller  gullig  hvid,  lille  (173 — 3  mm 
lang),  meget  langstrakt  ægformet,  med  stumpt  Spir. 
Vindingerne  5 — 6,  langsomt  tiltagende,  den  sidste 
stor,  næsten  opblæst.  Mundingen  langstrakt  æg- 
formet, med  tilbagebøjet,  indvendig  fortykket  Mund- 
søm og  oftest  3  Tænder,  1  paa  Aksen,  1  paa 
Mundvæggen  og  1  paa  Yderranden.  Aksen  svagt 
snoet;  en  ganske  svag  Navlefure  findes.  —  Dyret 
har  kølleformede  eller  kegleformet  -  cy- 
lindriske Følere.  Øjnene  sidder  bagved 
disse  ved  Grunden.  Hovedet  er  fortil 
trukket  ud  til  en  kort  tolappet  Snude;  ^ — ^ 
Foden  (Fig.  168)  fortil  tolappet  og  uden 
Tværfure.  Kæben  (Fig.  168  nederst)  er  Hovedet 
enkelt  bygget,  lidet  krummet.    Kønsorga-    ogdenfor- 

^  ^^     '  ^         reste  Del 

nerne  se  Fig.  167.  af  Foden 

Der  angives  18  Arter  af  denne  Slægt;  flere  ^^"^t   K^" 

af  disse   er  dog    sikkert   kun   at  betragte  som  ^^"  afCa- 

Varieteter;  de  er  hovedsagelig  fra  den  palæark-  rychium 

tiske   Region   og   Nordamerika.     Her    i    Landet  minimum 

findes  kun  1  Art.  (efter  Mo- 

1.  C.  minimum  Muller.  (Fig.  169).  Dyret  ^"d"oJ.^"" 
hvidligt  eller  svagt  gulligt,  omtrent  gennemsig- 
tigt, lille,  aflangt,  fortil  stærkt  tolappet,  bagtil  afrundet. 
Følerne  korte,  kegleformede,  forneden  bredere  end  for- 
oven, paa  Spidsen  afrundede,  men  ikke  opsvulmede.  Snu- 
den trekantet.  Mundlapperne  meget  store.  —  Skallen  lang- 
strakt ægformet,  næsten  taarnformet,  glasklar  med  hvid- 
ligt eller  svagt  gulligt  Skær,  glinsende,  fint,  tæt  og  regel- 
mæssig stribet.  Vindingerne  5,  hvælvede,  adskilte  af  en 
ret  dyb  Søm,  der  er  forsynet  med  Sømbaand.  Mundingen 
ægformet,  med  tilbagebøjet,  ikke  sammenhængende  Mund- 
rand,  der   indvendig   har   en    tydelig  Læbe.    Yderranden 

Fig.  169.      Fig.  170. 

Pig.  169.  Carychium 
minimum,  Fig.  170. 
Var.  inflatum,  XII. 


med  en  svag  Indbugtning  og  inden  for  denne  forsynet 
med  en  knudeformet  Tand.  Paa  Aksen  for  neden  findes 
en  kort,  paa  Mundvæggen  en  meget  høj  og  lang  Lamel; 
denne  løber  en  hel  Omgang  rundt, 
følgende  Sammenstødsstedet  mellem 
Aksen  og  Mundvæggen.  Den  alminde- 
lige Størrelse  er:  Længde  1,8— 2 mm, 
Bredde  0,9  —  0,95  mm;  dog  findes  der 
ogsaa  Dværgformer  paa  1,6— l,7mm's 
Længde  og  0,75—0,8  mm's  Bredde. 

Desuden  er  der  her  fra  Landet 
kendt  to  afvigende  Former: 

1.  elongåtum  Baldwin.  Skallen 

med  meget  slankt,  taarnformet  Spir. 

Vindingernes  Antal  5^/2.    Mundingen 

mindre  og  smallere  end  hos  Hovedformen.  Længde  2,i  mm, 

Bredde   0,85  mm.     Subfossil    i    Kildekalk    fra    Bornholm 

(Milthers). 

2.  inflatum  Hartmann  (ventricosior  Mørch).  (Fig.  170). 
Skallen  ægformet,  oppustet,  med  kort  kegleformet  Spir, 
stærkt  tilbagebøjet  Mundrand  og  meget  kraftig  fremstaa- 
ende  Læbe.  Længde  1,75  mm,  Bredde  godt  1  mm.  Brønds- 
højholm  (Sjælland),  Grejsdalen. 

Det  er  en  af  vore  almindeligste  Snegle  i  Skovene. 
Naar  Bunden  i  disse  ikke  er  alt  for  tør,  forekommer  den 
der  talrig  i  det  nederste  Lag  af  det  visne  Løv;  i  Regnvejr 
kommer  den  ogsaa  op  paa  Overfladen;  men  desuden  fin- 
des den  paa  andre  fugtige  Lokaliteter,  paa  Enge,  i  Haver, 
langs  Vandløb,  altid  skjult  under  Bræddestykker,  Sten 
eller  deslige.  Naar  det  bliver  tørt,  gaar  den  ofte  ned  i 
Jorden  langs  Planterødderne  og  gennem  Regnormegange. 
Det  er  et  langsomt  og  trægt  Dyr;  naar  den  kryber,  bærer 
den  Huset  næsten  horizontalt.  Den  lever  udelukkende  af 
Planteføde;  det  synes  dog  kun  at  være  døde,  fugtige  og 
halvforraadnede  Plantedele,  den  æder.  De  kugleformede, 
ravfarvede  Æg,  der  har  en  ganske  tynd,  hindeagtig  Skal, 
lægges  i  Hobe  nær  ved  Vandet  eller  i  al  Fald  paa  fugtige 
Steder;  de  fæstes  ved  en  æggehvideagtig  Masse  til  faste 
Genstande.  Arten  er  funden  paa  Sjælland,  Bornholm, 
Falster,  Fyn,  i  Øst-  og  Midtjylland;  den  er  sandsynligvis 
udbredt  over  hele  Landet.  Subfossil  kendes  den  fra  Fersk- 
vandskalken i  den  undersøiske  Mose  i  Frihavnen  og  i  en 
Mose  (ved  Nexø)  paa  Bornholm,  fra  Affaldsdyngen  ved 
Ærtebølle  samt  fra  Kildekalk  (Sjælland,  Bornholm,  Fyn, 
Jylland). 

2.  Alexia  Leach  (Gray). 
Skallen  kort  tenformet— langstrakt  ægformet, 
med  temmelig  spidst,  kegleformet  Spir  og  afrun- 
det Basis.  Mundingen  langstrakt  oval — elliptisk; 
Aksen  med  en  skævt  nedadstigende  Lamel,  Mund- 
væggen med  (1)  2—5  Folder.  Mundranden  lige  og 
ofte  ganske  svagt  udvidet;  Yderranden  fortykket 
indvendig,  uden  eller  med  Tænder.  Dyret  har  cy- 
lindriske Følere,  der  er  noget  udvidede  tæt  ved 
deres  Spids;  denne  er  pigmenteret.  Foden  lang- 
strakt, stump  fortil  og  bagtil,  uden  Tværfure.  Kæ- 
ben rødlig  gul,  svagt  buet,  med  næsten  udviskede, 
lodrette  Striber;  Enderne  svagt  tilspidsede. 

Til   Slægten   henføres   c.  25  Arter  fra  Europa,  Algier, 
Madeira,  Amerika  og  Australien.    Her  i  Landet  kun  1  Art. 

1.  A.  myosotis  Draparnaud.  (Fig.  171).  Dyret  paa 
Rygsiden  sort  med  et  grønligt  Skær,  blegt  skifergraat  paa 
Undersiden.  Kappen  rødlig.  Følerne  korte,  tværfurede. 
—  Skallen  gullig — brunlig  hornfarvet,  svagt 
glinsende,  kort  tenformet  med  afrundet  Basis 
og  kegleformet,  spidst  Spir.  Vindingernes  An- 
tal 7'/2,  de  første  P/2  (Embryonalvindingerne) 
fremstaaende,  glasagtige,  hvidlige,  uden  Struk- 
tur, de  følgende  2  med  5—6  Spiralrækker  af 
smaa  fine  Knuder  (Haar)  og  desuden  længde- 
stribede (parallel  med  Aksen),  de  øvrige  med  lig-  Fig-  ^71. 
nende,  men  kraftigere,  lige  eller  svagt  bølgede  myosods 
Længdestriber;  under  Sømmen  findes  selv  paa  x  3. 
fuldt  udviklede  Skaller  en  Række  brune,  korte 
og  flade,  trekantede  Haar.  Sømmen  lav,  med  skarpt  afsat, 
kreneleret  Sømbaand.  Mundingen  ganske  smal,  æg- 
pæreformet,  nedadtil  afrundet,  foroven  spidst  udløbende. 
Mundranden  indvendig  kun  lidet  fortykket  og  kun  forneden 
tilbagebøjet.  En  ganske  svag  Kalkbelægning  (Cailus)  for- 
binder de   to   Mundrande.     Paa  Aksen    findes    en    skraat 

nedad  og  udad  løbende  Lamel,  paa  Mundvæggen  2  Lamel- 
ler, af  hvilke  den  nedre  er  størst;  den  øvre  er  undertiden 
ganske  lille  og  kan  en  sjælden  Gang  helt  forsvinde, 
mangler  blandt  andet  ganske  hos  ikke  helt  udvoksede 
Individer.  Den  fine,  rendeformede  Navle  er  som  oftest 
ganske  dækket  af  den  tilbagebøjede  Akserand.  Højde  7— 
7,5  mm.  Bredde  3,2—3,4  mm. 

En  Del  Eksemplarer  af  denne  Art  er  taget  i  1903  af 
H.  Lynge  paa  Stranden  ved  Bjørnemose  øst  for  Svend- 
borg under  raadden  Tang.  Arten  findes  paa  Tang,  Sten 
og  Bræddestykker  langs  Middelhavets,  Frankrigs  og  Eng- 
lands Kyster.  Dyret  skal  være  livligt  i  sine  Bevægelser; 
naar  det  kryber,  skal  det  benytte  Snuden  til  at  gribe  fat 
med  ligesom  Ericia  (Cyclostomus)  elegans.  Ved  Frankrigs 
Kyst  er  Æglægningen  iagttaget:  Dyrene  lægger  i  Maanederne 
Juni— September  12—30  Æg,  der  er  kuglerunde  (0,66  mm  i 
Diameter),  gennemsigtige  og  gullige;  de  forenes  til  smaa 
Klumper  og  fæstes  til  forskellige  Genstande.  Udklæk- 
ningen tager  14 — 16  Dage.  Ungerne  er  fuldt  udviklede 
ved  Slutningen  af  det  følgende  Aar*). 

Prosobrånchia 

(se  S.  6  og  23). 

Operculåta  terréstria,  Neurobrånchia. 

(Laagbærende  Landsnegle,  Netgælle-Snegle). 
Under  dette  Navn  har  man  udskilt  en  Gruppe 
Landsnegle,  der  ligesom  Lungesneglene  aander 
ved  Lunger  af  lignende  Bygning  som  hos  disse, 
men  som  i  Modsætning  til  disse  paa  Bag-  og  Ryg- 
siden af  Foden  bærer  et  spiralsnoet  Laag,  hvor- 
med de  kan  lukke  for  Skalmundingen;  dette  kan 
være  hornagtigt,  kalkagtigt  eller  begge  Dele.  I  de 
fleste  andre  Bygningstræk  stemmer  de  dog  ganske 

•)  Leuconia  (Conovulus)  bidentåta  Montagu  var.  alba  Turton.  — 
Ligner  A.  myosotis,  men  er  hvid,  slankere  og  mindre  (3,6  x  1,6  mm). 
Mundingen  meget  smal,   dens  Længde  Vt  af  Skalhøjden;   kun  1  Tand 

Eaa  Mundvæggen.    Foden  med  Tværfure.  —  En  Snes  Skaller  af  denne 
er  i  Landet  uddøde  Form   er  taget    i  en  Strandvold  (fra  Tapestiden) 
mellem  Hundstrup  og  Kjølbygaard  af  V.  Nordmann. 

overens  med  de  i  Havet  (sjælden  i  Ferskvand) 
levende  Forgællesnegle ;  de  har  saaledes  en  Radula 
med  faa  Tænder  i  hver  Tværrække,  er  strepto- 
neure  og  særkønnede.  Parringslemmet  (Penis)  er 
ikke  indkrængeligt.  Faa  Hovedet  findes  kun  1  Par 
Følere,  der  er  sammentrækkelige,  men  de  kan 
ikke  krænges  ind.  Vi  har  her  i  Landet  3  Slægter 
hørende  til  3  forskellige  Familier  (se  Side  23). 

12.  Fam.   Cyclostomatidae. 

Skallen  konisk-ægformet,  oval-taarnformet  eller 
nedtrykt,  med  mere  eller  mindre  cylindriske  Vin- 
dinger. Mundingen  oval  —  cirkelformet,  oventil 
med  et  fremspringende  Hjørne.  Mundranden  en- 
kel, sammenhængende,  lige  eller  noget  tilbage- 
bøjet. Laaget  dannet  af  Skalsubstans,  kalkagtigt, 
spiralsnoet.  Vindingernes  Antal  1— mange.  Be- 
gyndelsespunktet (Nucleus)  sjælden  beliggende  i 
Centrum,  oftest  excentrisk.  —  Dyret  med  et  noget 
langstrakt  Hoved,  der  forrest  danner  en  lang,  fortil 
paa  Undersiden  rendeformet  Snude;  Følerne  om- 
trent cylindriske.  Øjnene  beliggende  paa  et  svagt 
Fremspring  udvendig  paa  Følernes  nederste  Del. 
Foden  ved  en  dyb  Længdefure  delt  i  2  Halvdele, 
der  kan  bevæges  skiftevis  og  uafhængig  af  hin- 
anden. Kæbe  mangler;  Radula  med  7  Tænder  i 
hver  Tværrække  (tænioglos).  Parringslemmet  (Pe- 
nis) siddende  paa  Ryggen.  Kappehulen  med  tynde, 
karførende  Vægge. 

Hertil  henføres  8  Slægter  fra  Europa,  Sydvest-Asien, 
Indien,  Afrika  og  Øerne  i  den  vestlige  Del  af  det  indiske 
Ocean  samt  de  kanariske  Øer.  Her  i  Landet  findes  kun 
1  Slægt. 

1.    Ericia  Moquin-Tandon. 
(Gyclostoma  Draparnaud  p.  p.,  Cyclostomus  Montfort). 

Skallen  kugleformet-topformet  til  taarnformet, 
med  lille,  ofte  fin,  rendeformet  Navle,  stærkt 
hvælvede  Vindinger  uden  Køl,  men  med  fine  Spi- 
ralribber og  endnu  svagere  Striber  vinkelret  paa 
disse  (Gitterskulptur).  Mundingen  oval — bred  æg- 
formet, oventil  med  et  fremspringende  Hjørne; 
Mundranden  sammenhængende,  ikke  tilbagebøjet. 
Laaget  af  samme  Form  som  Mundingen,  tykt, 
fladt,  dannet  af  3^2—5  Vindinger,  med  lidt  excen- 
trisk Kerne  (Nucleus).  Den  yderste  Del  af  Laaget 
^^  er    af    samme    Substans 

^/\\T\  ^^^  Skallen,  den  inder- 
^  ste  Del  danner  et  horn- 
Fig.  172.  En  Tværrække  fra  Ra-  agtigt  eller  bruskagtigt 
dula    af    Ericia^  degans    (efter     Qvertræk.      Radula   (Fig. 

172)  har  i  hver  Tvær- 
række en  kort  Centraltand  med  5  Spidser,  paa 
hver  Side  af  denne  en  længere  Tand  med  4  Spid- 
ser, udenfor  hver  af  disse  en  stærkere  krummet 
og  smallere  Tand  ligeledes  med  4,  sjælden  5 
Spidser,  og  yderst  en  trekantet  Randtand,  hvis  frie 
Rand  indadtil  er  grovere,  udadtil  finere  savtakket. 
De  hanlige  Kønsorganer  (Fig.  173)  bestaar  af  en 
langstrakt,  gul  Sædkirtel,  en  lang,  i  sin  øverste  Del 
snoet  Sædleder,  der,  et  Stykke  før  den  naar  Par- 
ringslemmet,  danner  en  pæreformet  Udvidelse. 
Selve  Parringslemmet  er  langstrakt,  spidst  og  gen- 
nemboret af  Sædlederen.  —  Ovariet  (Fig.  174)  er 
lille,   simpelt  rørformet  eller  med  faa  Blindsække, 

rødligt  eller  gulligt  farvet;  Æggelederen  først  smal, 
derpaa  jævnt  udvidet,  atter  indsnævret  og  til  Slut 
udmundende  i  en  stor  Kirtelsæk, 
der  bestaar  af  en  Kirtelmasse 
med  stærkt  indad  springende 
Folder  (Uterus)  og  en  køllefor- 
met Del  (Bursa  copulatrix);  for- 
neden paa  den  ene  Side  findes 
en  spalteformet  Aabning  (Køns- 
aabningen). 

Til  Slægten  henregnes  12  Arter 
fra  Kaukasus,  Lilleasien,  Syrien,  Syd- 
europa og  de  kanariske  Øer.  Kun 
1  Art  overskrider  Alperne,  er  udbredt 
over  Mellemeuropa  og  naar  op  til 
Danmark. 

1 .  E.  é  1  e  g  a  n  s  Miiller  (Cyclosto- 
mus  élegans^  Muller).  (Fig.  175,  176). 
Dyret  skifergraat.  Furerne  mellem  de 
smaa  Hudvorter  sorte.  Hudvorterne 
selv  meget  fint  lysegult,  helt  nede 
ved  Fodranden  hvidlig  punkterede. 
Nakken,  Hovedet,  Følerne,  men  sær- 
lig Snuden  lysere  farvet,  ofte  skiden- 
gul med  mørkere  Tværfurer,  saale- 
des  at   Snude  og   Følere  synes    led-    lige    Kønsorganer    af 


Fig,  174.      Fig.  173. 

Fig.  173  hanlige  Køns- 
organer, Fig.  174  hun- 


delte. De  sidstnævnte  er  cylindriske, 
mørkere  i  Spidsen;  denne  er  afrun- 
det og  ganske  ubetydelig  opsvulmet. 
Øjnene  sidder  ved  Grunden  og  paa 
Ydersiden  af  Følerne  paa  et  lidt  frem- 
springende Parti.  Ryggen  bagtil  bred 
og  affladet  for  at  yde  Fæste  for  Laa- 

get.  Fodens  to  symmetriske  Halvdele  er  lysegraa,  tykke, 
brede,  valkagtige,  afrundede  fortil  og  bagtil ;  de  er  adskilte 
ved   en   dyb   Fure.    Snuden    lang   og   udstrækkelig,   dens 


Ericia  elegans  (efter 
Garnault).  t  hanlige 
Kønskirtel,  v  Sædle- 
der, g  Udvidelse  paa 
denne,  p  Parringslem- 
met,  o  Æggestok,  æ 
Æggeleder,  s  bursa  co- 
pulatrix, u  Uterus. 

gans ;  nat. 
Størrelse. 


Spids  tragtformet,  for  neden  med  en  kort  Længdespalte. 
—  Skallen  konisk -ægformet,  dannet  af  4^k — 5  næsten 
cyOndriske,  temmelig  rask  tiltagende  Vindinger,  der  er 
adskilte  ved  en  dyb  Søm.  De  P/2— 2  Embryonalvindinger 
glatte,  de  øvrige  gitterstribede ;  de  talrige  fine 
Spiralstriber  mest  fremtrædende.  Tværlinierne, 
der  forbinder  disse,  svagere.  Navlen  ganske 
lille,  spalte-  eller  rendeformet.  Mundingen 
oval — bredt  ægformet,  foroven  dannende  en  me- 
p.  -_  get  kort,  omtrent  retvinklet  eller  noget  stump 
Ericia  elé-  Kant.  Mundranden  sammenhængende,  løsnet 
fra  næstsidste  Vinding,  ikke  tilbagebøjet.  Et 
Stykke  inden  for  denne  springer  Skalsubstan- 
sen svagt,  for  oven  i  Hjørnet  dog  ret  stærkt,  valkagtig 
frem  for  at  yde  Støtte  for  Laaget.  Dette  er  af  samme 
Form  som  Mundingen,  tæt  sluttende,  dannet  af  3^/2  Vin- 
dinger. Det  inderste  Lag,  Conchinsubstansen,  springer 
frem  i  Randen,  saaledes  at  der  hele  Vejen  rundt  mellem 
denne  og  Kalksubstansens  Rand  dan- 
nes en  fin  Rende;  paa  Indersiden, 
hvor  Laaget  er  tykkest,  og  hvor  Til- 
væksten sker,  er  den  kalkagtige  Del 
rendeformet  udhulet,  og  den  hornag- 
tige Del  springer  dér  særlig  langt 
frem.  Tilvækststriberne  fine,  men 
tydelige.  Laagets  Farve  hvidgraa. 
Skallens  hvidlig— graalig,  ofte  dog 
med  en  mere  eller  mindre  kraftig 
gullig  Tone,  undertiden  ogsaa  gullig- 
kødfarvet,  rosenrød  eller  graaviolet,  Fig-  ^76.  Ericia  ele- 
med  ener  uden  Baand;  Spirets  .ver-  SaXr(eft:rsf:!: 
ste   Del    ofte   anderledes   farvet  end  roth). 

den  øvrige  Skal,  helt  hvid,  rosenrød 
eller  blaaviolet.    Længde  14— 17  mm,  Bredde  10— 11 1/2  mm. 

Her  fra  Landet  kendes  følgende  Variationer: 

1.  albéscens    Des    Moulins.    IjSkallen    hvidlig   uden 
Pletter  og  Baand. 

2.  o  chroleuca  Des  Moulins.  Skallen  ensfarvet  okker- 
gul  eller  orangefarvet,  lidt  gennemsigtig. 

3.  fasciåta  Picard.  Med  1—3  Baand  (1,  2,  3-0,  2, 
3—0,  O,  3).    Baandene  brune  eller  lyse,  halvgennemsigtige. 

4.  maculosa  Mpquin-Tandon.  Baandene  opløst  i  Plet- 
ter, disse  ofte  pilfoVmede  (fasciis  interruptis  sagittiferis 
Mørch). 

Der  findes  ogsaa  Individer,  der  er  brunviolette— rosen- 
røde med  hvide  Tværbaand,  dannet  af  korte,  hvide  Tvær- 
striber. 

Det  er  et  sky  Dyr,  der  som  oftest  trækker  sig  ind 
i  Skallen  ved  den  mindste  Berøring,  idet  det  lægger 
Foden  sammen  paa  tværs.  Ligesom  de  øvrige  Medlem- 
mer af  den  Familie,  hvortil  denne  Snegl  hører,  gaar  den 
paa  en  højst  ejendommelig  Maade:  Medens  den  ene  opsvul- 
mede, blodfyldte  Halvdel  af  Foden,  venstre  f.  Eks.,  holdes 
trykket  ned  mod  Underlaget,  hæves  den  højre,  indskrum- 
pede, blodfattige  Del  op,  skydes  fremad,  og  Blodet  fyldes 
nu  fra  venstre  Halvdel  over  i  højre,  der  derved  svulmer 
op  og  samtidig  trykkes  mod  Underlaget;  derpaa  hæves 
venstre  Halvdel,  denne  skydes  frem,  fyldes  med  Blod, 
trykkes  mod  Underlaget  og  saa  fremdeles.  Samtidig 
hjælper  Snuden  til,  idet  Dyret  strækker  den  saa  langt 
frem  som  muligt,  suger  sig  fast  med  den,  forkorter  Snu- 
den, og  denne  hjælper  saaledes  til  at  føre  Legemet  frem. 
Glidningen  af  de  to  Halvdele  af  Foden  forbi  hinanden 
lettes  ved,  at  der  udskilles  et  Sekret  fra  talrige  Kirtler, 
der  ligger  i  den  Fure,  der  skiller  de  to  Halvdele  af  Fo- 
den. Det  er  Dyr,  der  lever  selskabelig;  naar  de  skal  i 
Vinterkvarter,  samler  talrige  Individer,  ofte  et  Hundrede 
Stykker,  sig  paa  samme  Sted. 

Arten  er  sjælden  herhjemme.  Det  angives,  at  den 
især  lever  paa  Kridt-  og  Kalkbakker.  R.  H.  Stamm  fandt 
den  dog  i  Sommeren  1911  tæt  syd  for  Lundeborg  (v.  Svend- 
borg) talrig  imellem  tørt  Bøgeløv  og  Kviste  i  Skovbunden. 
Det  er  ikke  udprægede  Natdyr;  nogle  angiver  endog,  at 
de  er  i  Virksomhed  om  Dagen,  men  om  Natten  trækker 
sig  ind  i  deres  Skal.  Efter  Regn  kryber  de  om  paa  Løvet, 
ja  gaar  endog  et  Stykke  op  paa  Træstammerne;  rører 
man  ved  dem,  lader  de  sig  straks  falde.  Steenbuch  fandt 
dem  i  ret  stor  Mængde  ved  Bisserup  (Sydsjælland)  paa 
høje  Klinter,  der  var  bevokset  med  Tjørnekrat,  og  som 
skraanede  ned  mod  Stranden.  —  Arten  kendes  fra  Sjæl- 
land (Kjøge  (?),  Stokkebjerg  Skov  i  Odsherred,  Myrekær 
p.  Refsnæs,  Lerchenborg,  Bisserup,  Holsteinborg,  Kainæs), 
Smaaøerne  Ormø  og  Flatø,  Fyn  (Lundeborg),  Jylland 
(Hanstholm,  Vixø  Kridtbakker  i  Thy,  paa  Kridtskraanin- 
gerne  i  Dybdal  ved  Aalborg,  Klitgaard  ved  Nibe).    Alle  de 

C.  M.  Steenberg:    Landsnegle.  14 

jydske  Eksemplarer  er  fundne  døde.  Subfossil  er  Arten 
funden  dybt  nede  i  Ler-  og  Mergellag  i  Klinterne  ved 
Holsteinborg  og  Bisserup. 


13.  Fam.  Acmidae. 

(Aciculidae). 
Skallen  meget  lille,  taarnformet  eller  omtrent 
cylindrisk,  med  stumpt  Spir,  glat,  furet  eller  ribbet, 
glinsende.  Mundingen  oval — ægformet.  Mundran- 
den fortykket,  hos  nogle  endog  meget  stærkt,  valk- 
agtigt. Helt  foroven  undertiden  med  en  Bugt  i 
Yderranden  (Mundbugt),  der  endog  kan  lukkes  af 
den  under  Mundbugten  stærkt  fremskudte  Del  af 
Yderranden,  idet  denne  lægger. sig  op  til  Vindin- 
gen foran  Bugten,   saaledes  at  der  dannes   et  Hul 


Fig.  177.     a  Kæbe  af  Acme  lineata,  b  enkelte  Plader  af  denne, 
c  2  Tværrækker  fra  Radula  (efter  Schako). 

(Aandehul,  Spiraculum).  Navlen  lukket.  Laaget  (Fig. 
178)  meget  tyndt,  hornagtigt,  ovalt,  noget  kantet,  med 
faa,  rask  tiltagende  Vindinger  og  excentrisk  Kerne 
(Nucleus).  —  Dyret  oftest  farveløst,  gennemsigtigt. 
Følerne  lange,  sylformet-cylindriske  og  kontraktile. 
De  svagt  fremtrædende  Øjne  sidder  ved  Basis  af  Fø- 
lerne, bagved  og  henimod  den  ydre  Side  af  disse. 
Snuden  lang,  smal  og  afsmalnet  bagtil.  Kæben  (Fig. 
177  a,  b)  dannet  af  2  trekantede  Plader,  der  hæn- 

ger  sammen  i  Midten,  og  som  er  sammensat  af 
smaa,  skælformede  Dele.  Radula  (Fig.  177  c)  med 
7  Længderækker  af  Tænder  (tænioglos);  de  yderste 
meget  store  og  i  Randen  fint  tandede.  Parrings- 
lemmet  (Penis)  meget  stort,  beliggende  bag  højre 
Føler,  den  hunlige  Kønsaabning  under  Randen  af 
Kappen,  ligeledes  paa  højre  Side.  I  Gællehulen 
er  dannet  en  Lunge.     Gæller  mangler. 

Til  denne  Familie,  der  udelukkende  hører  hjemme  i 
Europa,  Kaukasuslandene  og  Nordafrika,  hører  kun  3 
Slægter  med  29  nulevende  Arter.  Den  optræder  allerede 
i  Eocan.     Her  i  Landet  findes  kun  1  Slægt. 

1.    Acme  Hartmann. 
(Acicula  Hartmann). 

Skallen  omtrent  cylindrisk,  med  stærk  Glans, 
dannet  af  5 — 7  langsomt  og  regelmæssig  tiltagende 
Vindinger.  Mundingen  spids  ægformet  til  oval- 
pæreformet,  for  oven  uden  eller  med  en  ganske 
svag,  lodret  stillet  Bugt.  Mundranden  fortykket, 
med  næsten  parallele  Rande.  Laaget  langstrakt 
ovalt. 

Det  er  den  største  Slægt  inden  for  Familien;  den  kan 
deles  i  2  Underslægter:  1.  Platyla  Moquin-Tandon,  med 
glat  Skal  (13  nulevende  Arter)  og  2.  Pupula  (Agassiz)  Char- 
pentier,  med  en  Skal,  der  bærer  lodret  stillede,  liniefor- 
mede Furer  (7  nulevende  Arter).  Til  den  første  hører  den 
eneste  danske  Art. 

1.  A.  (Platyla)  polita  Hartmann  (Acicula  fusca 
Stein).  (Fig.  178)  Dyret  slankt,  gennemsigtigt,  hvidligt; 
Følerne  med  en  sort  Ring  ved  Grunden.  —  Skallen  lille, 
gulbrun,  glat*),  særdeles  stærkt  glinsende,  dannet  af  5—6 
meget  svagt  hvælvede  Vindinger,  hvoraf  den  sidste  ved 
Mundingen  er  opadstigende;  Sømmen  med  et  skarpt  afsat, 

*)  Undertiden  skal  der  kunne   findes  ganske   svage  Spor  af  en  Længde- 
fur i  ng. 

14* 

brunt  Sømbaand.  Navle  mangler.  Mundingen  skæv  og 
spids  ægformet,  Mundranden  Forstærket  med  en,  særlig 
udvendig,  bred  og  kraftig  Valk;  dens  Ender  forbundne  ved 
en  tyk  Belægning  paa  Mundvæggen.  Yderranden  gaar 
helt  op  til  næstsidste  Vinding  uden 
at  danne  nogen  tydelig  Bugt;  der- 
imod findes  ofte  i  det  øvre  Hjørne 
en  svag  Rende,  idet  Mundrandens 
Forstærkning  hører  op  et  lille  Stykke 
fra  Sømmen.  Laaget  ligger  dybt  i 
Mundingen,  naar  Dyret  har  trukket 
sig  ind;  det  er  skraat  stillet,  aflang 
ovalt,  spidst  oventil,  meget  tyndt, 
svagt  gennemsigtigt,  hvidligt,  dannet 
af  2^/2  Vindinger;  Tilvækststriberne 
faa,  fine  og  utydelige.  Længde  3 — 
4  mm,  Bredde  1 — 1,2  mm. 

Denne  Art  er  kun  funden  1  Gang  her  i  Landet,  nem- 
lig i  Kastrup  Fredskov  ved  Ringsted  af  C.  M.  Poulsen 
(Westerlund  angiver,  at  den  er  funden  ved  Odense  Fjord 
af  H.  Lynge;  det  er  —  efter  Meddelelse  fra  H.  Lynge  — 
ikke  rigtigt).  Den  er  udbredt  over  hele  Europa  med  Und- 
tagelse af  den  nordligste  Del;  den  findes  paa  meget  fug- 
tige Steder  i  Skovene,  i  Muld,  under  Mos,  vissent  Løv  og 
Sten  samt  under  løstsiddende  Bark  paa  gamle  Træstam- 
mer og  Stubbe,  overalt  dog  ret  sjælden.  Kendes  ikke 
subfossil  her  fra  Landet. 

[A.  (Pupula)  lineåta  Draparnaud.  Skallen  med 
regelmæssig  ordnede,  lodrette,  linieformede  Furer.  — 
Denne  Art  angives  i  Mørchs  Fauna  at  være  funden  af 
H.  P.  C.  Møller  paa  Fyn.  Mørch  nærer  dog  Tvivl  om  Be- 
stemmelsens Rigtighed.  Møllers  Eksemplar  (fra  „Odense 
Fjord"),  der  findes  i  H.  Lynges  Samling,  viser  sig  ogsaa 
i  Virkeligheden  ikke  at  være  nogen  Acme,  men  en  Salt- 
vandssnegl  af  Slægten  Turbonilla]. 


Pig.  178.  Acmepolita, 
X8.  For  oven  tilhøj- 
re Laaget  (dette  efter 
Moquin-Tandon). 


14.  Fam.  Assimineidae. 


Skallen  højresnoet,  glat  eller  længdestribet, 
spids  ægformet,  tykvægget,  uden  eller  med  fin 
Navle;   Spiret  kegleformet.     Mundingen  ægformet. 

Laaget  hornagtigt,  spiralsnoet,  med  faa  Vindinger. 
—  Dyret  med  2  lange,  tykke,  cylindriske  Følere; 
omtrent  paa  Spidsen  af  disse  sidder  Øjnene.  Snu- 
den stor,  tolappet.  Foden  kort,  oval  og  afstudset 
fortil.  I  Kappehulen  findes  et  Lungenet.  Indgan- 
gen til  denne  ligger  paa  højre  Side  af  Kappen. 
Radula  med  7  Tænder  i  hver  Tværrække  (tænioglos). 

Til  denne  Familie  henføres  af  nogle  kun  1  Slægt,  af 
andre  3 — 4. 

1.    Åssiminea  Leach. 
Skallen   omtrent   glat,   kegleformet,   med    noget 
afrundet    Basis    og    længere    eller    kortere    Spir. 
Mundingen    ægformet;    Mundsømmen    skarp,    En- 
derne forbundne  ved  en 
tyk    Kalkbelægning    paa 
Mundvæggen.        Navlen 

omtrent  helt  lukket.  Laa-  Fig.  179.  Tværrække  af  Tænder 
get  med  excentrisk  Kerne,  ^^  R^duja  af  Åssiminea  grayana 
^  '  (efter  Troschel). 

der  ligger  helt  inde  ved 

Aksen.  —  Radula  (Fig.  179):  Centraltanden  bærer 
foruden  Spidser  i  den  frie  Rand  tillige  nogle  ved 
Basis;  Sidetanden  med  lang,  smal,  skaftformet 
Basalplade,  den  indre  Randtand  langstrakt,  begge 
med  flere  (4 — 5)  Spidser;  den  ydre  Randtand  kor- 
tere og  bredere,  trekantet,  i  Randen  kamformet, 
med  talrige  Spidser  (A.  grayana). 

Slægten  har  talrige  Arter  (c.  75  nulevende),  der  er  ud- 
bredt over  saa  godt  som  hele  Verden;  de  findes  langs 
Kysterne  (den  littorale  Region).  Her  fra  Landet  kendes 
kun  1  Art. 

1.  A.  gray  an  a  Leach.  (Fig.  180,  181).  Dyret  mørke- 
graat  med  fine  Tværstriber.  Kappen  aaben  bagtil.  Snuden 
bred  og   tyk,   regelmæssig   besat   med    fine  Hudvorter,  i 

Midten    noget   udbugtet;   Munden   en   lodret  Spalte,  som 
gennemskæres   af  en  lille,  vinkelret  paa  denne   staaende 

Tværspalte.  Følerne  cy- 
lindriske, tykke,  temme- 
lig korte  og  divergeren- 
de; Øjnene  store,  sorte 
og  glinsende,  siddende 
paa  Spidsen  af  Følerne. 
Foden  graa  af  Farve, 
ægformet,  fortil  udbredt, 
bagtil  afrundet;  Saalen 
lysegraa,  svagt  hvidplet- 
tet. Aandehullet  lang- 
strakt, temmelig  stort 
(efter  Clessin).  —  Skal- 
len uigennemsigtig,  tyk, 


Fig.  180. 


Fig.  181. 


Assiminea  grayana.  Fig.  180  fuld- 
voksent Eksemplar  (tysk,  efter  Cles- 
sin), Fig.  181  ungt  dansk  Eksemplar, 

X4^/2. 


gullig  eller  brunlig,  stærkt  olieglinsende,  med  lavere  eller 
højere  kegleformet  Spir,  dannet  af  6^/2—7  langsomt  tilta- 
gende Vindinger,  den  sidste  indtagende  mindst  Halvdelen 
af  Skalhøjden  og  i  Periferien  svagt  kantet.  Vindingernes 
Overflade  næsten  glat  eller  fint  og  uregelmæssig  længde- 
stribet. Sømmen  lav.  Mundingen  ægformet,  foroven  til- 
spidset. Mundranden  skarp  og  lige,  ved  Aksen  dog  lidt 
tilbagebøjet,  noget  fortykket  og  afrundet.  Denne  Del  af 
Mundranden  gaar  jævntover  i  Mundvæggens  Kalkbelægning 
(Callus),  der  bliver  tyndere  hen  mod  Yderranden;  denne 
er  halvcirkelformet.     Længde  6  mm.  Bredde  3^/4  mm. 

Denne  Art,  der  lever  paa  Marskenge  ved  Vesterhavets 
Kyster  (Tyskland  og  England),  er  ogsaa  funden  her  i  Landet 
(Juni  1899)  af  A.  C.  Johansen  ved  Ydre  Bjergum,  Ribe. 
Den  kendes  ikke  subfossil  her  fra  Landet. 


I  forskellige  udenlandske  Tidsskrifter  har  H.  Schlesch 
publiceret  nogle  Lister  over  danske  Mollusker,  hvori  næv- 
nes flere  andre  Arter  end  de  her  beskrevne.  Der  er  ikke 
taget  Hensyn  til  disse  „Fund"  her,  da  de  er  opdigtede.  Se 
„Ein  malakologischer  Schwindel"  (Nachrichtsblatt  der 
Deutschen  Malakozool.  Gesellsch.  39  Jahrg.  1907  S.  169— 
172  og  Verhandl.  der  k.  k.  Zool.-bot.  Ges.  in  Wien  1907 
S.  275—77).  ______ 

Navnefortegnelse, 

(Synonymer  er  trykte  med  Cursiv). 


I.    Klasser, 

Ord 

ener,    Familier, 

Slægter  og  Underslae 

Side 

Side 

Acanthinula  . .  . 

84 

Cæcilioides 

..    183 

Acicula  ...    183,211 

Dibothrion  . 

..     96 

Aciculidae 

210 

Edentulina  . 

..    175 

Acme 

211 
210 

Ena 

.  .    122 

Acmidae 

Endodontidae 

-..      75 

Agriolimacinae . 

26 

Ericia 

..   206 

Agriolimax 

39 

Eulota 

..     88 

Alexia 

203 

Euomphalia 

..     93 

Alinda 

135 

Ferussacidae 

..    180 

Alloglossa 

177 

Foldsnegle 

..    125 

Alæa 

159 

Fruticicola  . 

..     96 

Amphibina 

188 

Gastropoda. 

3 

Arianta 

103 

Gonostoma  . 

..     94 

Arion 

62 
61 

Helicella  .  .  . 
Helicidae  .  . 

.  .     89 

Arionidae 

..     79 

Assiminea 

213 

Helicigona  . 

..    101 

Assimineidae  ,  . 

212 

Helicodonta 

..     94 

Auriculidae.  . .  . 

199 

Helicogena  . 

..    105 

Balea   

149 

Helix 

.  .    105 

Basommato- 

Hyalina  ... 

..     51 

phora 

199 

Hyalinia  .  .  . 

..     51 

Belogona 

79 

Hydrolimax 

..     42 

Buliminidae  . . . 

121 

Hygromia  .  . 

..     95 

Buliminus 

122 

Isthmia    ... 

..    169 

Bulimus 

182 

Kuzmicia  .  . 

..    138 

Candidula 

90 

Landlunge- 

Carychium  .... 

201 

snegle  

..      16 

Chilotrema  .... 

102 

Landsnegle, 

Cionella 

183 

laagbærende 

..   204 

Clausilia    

•125 

Lauria    .... 

..    167 

Ciausiliastra. .  . 

133 

Lehmannia  . 

37,38 

Clausiliidae  .  . . 

123 

Leuconia.  .  . 

..   204 

Cochlicella 

93 

Limacidae.  . 

..     24 

Cochlicopa  .... 

181 

Limacinae.  . 

..     26 

Columella 

175 

Limax 

..     26 

Conovulus 

204 

Lucena  .... 

..    188 

Conulus 

48 

Lungesnegle 

7 

Cyclostoma  .... 

206 

Modicelia  .  . 

..    177 

Cyclostomatidae 

205 

Monacha    .  . 

..     96 

Cyclostomus  . .  . 

206 

Neritostoma 

..    188 

CcecUianella  . .  . 

183 

Netgælle-Sne 

gie  204 

Underfamilier, 
gter. 

Side 

Neurobranchia  .  204 

Odostomia 167 

Operculata 

terrestria    ....  204 

Perforatella 96 

Petasia 96 

Phenacolimax.  .  47 

Piristoma 144 

Platyla 211 

Prosobranchia  .  204 

Pulmonata  ...  7 

Punctum 75 

Papa 153 

Pupidae 151 

Pupilla 172 

Pupula 211 

Pyramidula.  ...  76 
Ravsnegle  .    186,  189 

Reinhardtia .  ...  167 

Snegle 3 

Sphyradium  ...  175 
Stylommato- 

phora 16 

Succinea 186 

Succineidae.  .  .  .  185 

Tachea 105 

Torquilla 179 

Trichia 96 

Trigonostoma.  .  95 

Vallonia 86 

Vertigo 154 

Vertilla  ...    159,  165 

Vitrea 50 

Vitrea  {Hyalinia)  51 

Vitrina 46 

Xerophila 89 

Zonites 51 

Zonitidae 44 

Zonitoides 60 

Zua 181 

II.   Arter,  Varieteter  og  Former. 


Side 

acicula 184 

aculeata 85 

acuta 93 

agrestis 40 

alba 204 

albescens 208 

albicans 32 

albida  . 109 

albina  (Helix  nemoralis)  .  113 

albina  (Clausilia  laminata)  134 

albolabiata 114 

albolateralis 66 

albomaculatus 38 

albus  (Limax  cinereo-niger)  32 

albus  (Arion) 65 

alderi 49 

alliaria 56 

alpestris  (Helicigona  arbu- 

storum) 104 

alpestris  (Vertigo) 164 

amphibia 1 89 

angulata 55 

angustior 166 

antivertigo 159 

arborum 37 

arbustorum 103 

arenaria 198 

armata 137 

ascaniensis 170 

aspersa 120 

ater 65 

avenacea 178 

barbara 93 

bicolor 66 

bidens  (Clausilia) 133 

bidens  (Hygromia) 99 

bidentata  (Clausilia) 140 

bidentata  (Leuconia) 204 

bidentata   (Pupilla   musco- 

rum) 174 

biplicata 137 

bourgnignati 71 

brevispirata 194 

brunnea 118 

brunneo-pallescens 66 

brunneus 42 

calcarea 1 04 


Side 

callifera 198 

candidula 92 

carnea  (Helix  hortensis)  .  110 

carnea  (Helix  nemoralis).  114 

castanea  (Helix  nemoralis)  114 

castaneus  (Arion  ater)  ...  66 

cellaria  (Hyalinia) 53 

cellarius  (Limax) 29 

cinctus  (Arion  subfuscus). 

67,  70 

cinctus  (Limax  tenellus) .  .  35 

cinereo-nebulosus 32 

cinereo-niger    30,  33 

cinereus 27 

cinereus,  fasciatus 66 

circumscriptus 71 

citrina 110 

columella 176 

concinna.  .  .    97 

conica  (Helix  nemoralis)  .  115 
conica  (Hygromia  hispida)  97 
conoidea  (Helicigona  arbu- 
storum)    104 

conoidea  (Helix  nemoralis)  115 

conspurcata 91 

contortula 194 

contracta 51 

costata 87 

costellifera 118 

costulata 170 

creticola  (Helicigona  arbu- 
storum)    104 

creticola  {Helix  nemoralis)  115 

cruda 149 

crystallina 50 

curta  (Clausilia  plicatula).  149 

curta  (Vertigo) 162 

cylindracea 168 

danica 195 

depilata 97 

draparnaldi 55 

drouetia 191 

dubia 142 

edentula  (Hygromia) 100 

edentulum  (Sphyradium)  .  176 

efasciata 104 

elegans  (Ericia) 207 

Side 

elegans  (Succinea) 195 

elongata  (Clausilia   biden- 

tata) 141 

elongata    (Pupilla    musco- 

rum) 174 

elongata  (Succinea  pfeifferi)  194 
elongatum  (Carychium  mi- 
nimum)    202 

empiricorum 65 

ericetorum 92 

errans .  140 

erronea 141 

exigua  (Clausilia  bidentata)  141 

exigua  (Cochlicopa  lubrica)  183 

fascialba 114 

fasciata  (Ericia  elegans) .  .  209 

fasciata  (Helix  pomatfa) .  .  118 

fasciis  interruptis 114 

feroeli 104 

ferox 160 

ferussina 191 

filans    42 

flavescens 32 

flavus  (Limax) 35 

flavus  (Arion  subfuscus)  .  70 

fragilis 150 

frumentum 179 

fruticum 88 

fulvus 49 

fusca  (Cochlicopa  lubrica)  182 

fusca  (Acme) 211 

fuscus  (Arion) 67,  70 

gesneri 118 

gigantea 190 

gracilior 146 

gracilis 195 

grandis 137 

grayana    213 

gredleri 176 

groenlandica 199 

gyrata 98 

hammonis 59 

helmii 57 

hepatica 114 

heydeni 42 

hispida 96 

hortensis  (Arion) 72 

hortensis  (Helix) 108 


Side 

humilis 197 

hyalina 184 

hybrida 110 

implicata 136 

impura 197 

incarnata 99 

inermis 169 

inflata  (Helix  pomatia).  .  .  118 
inflatum  (Carychium  mini- 
mum)    202 

intermedia  (Succinea  pfeif- 
feri)    194 

intermedius  (Arion) 73 

interrupta 110 

intersecta 90 

isabellina 110 

itala 92 

lamellata    84 

laminata 133 

lapicida 102 

lenticula 58 

lenticularis 58 

leucogaster 33 

lilacina  (Helix  nemoralis).  114 
lilacinus  (Agriolimax  agre- 
stis)  42 

lilljeborgi 159 

limnoidea 191 

lineata 212 

lineolata 147 

lubrica 182 

lucens 57 

lucida 55 

ludoviciana 111 

lutea  (Helix  hortensis)...  110 

lutea  (Helix  nemoralis)  ..  113 

latescens  sabunicolor 104 

lutetiana 197 

lævis  (Agriolimax) 42 

lævis  (Arion  subfuscus)  .  .  70 

lævigata 1 60 

maculosa 209 

major  (Clausilia  pumila)  .  143 

major  (Helix  nemoralis).  .  115 

major,  grossa 149 

margaritacea 54 

marginata  (Limax  arborum)  37 

marginatus  (Arion  ater)  .  .  66 

Side 

marginella 111 

masclaryana 174 

maurus 33 

maximus 27 

membranacea    (Helicigona 

arbustorum) 104 

membranacea   (Helix    hor- 
tensis)    111 

minima  (Cochlicopa  lu- 

brica) 183 

minima  (Clausilia) 138 

minimum  (Carychium)  .  .  .  201 

minimus  (Arion) 73 

minor  (Helicigona  arbusto- 
rum)   104 

minor  (Helix  hortensis)..  111 

minor  (Pupilla  muscorum)  174 

minor,  tumida 143 

minutissima 171 

mitis 164 

morbosa-albina 104 

mortoni 49 

moulinsiana 160 

muscorum  (Pupilla) 173 

muscorum  (Isthmia) 171 

mulleri 66 

myosotis 203 

Naalesneglen 184 

nemoralis 112 

niger 33 

nigrescens 66 

nigricans 140 

nilssoni 183 

nilssoniana 194 

nitens  (Cochlicopa  lubrica)  183 

nitens  (Hyalinia) 57 

nitidosa 59 

nitidula 56 

nitidus 60 

oblonga 196 

obscurus 122 

obtusa 140 

obvoluta 95 

ochracea  (Helix  nemoralis)  114 

oc/iracea  (SuccineapfeifFeri)  194 

ochroleuca 209 

olearis 57 

olivacea 110 


Side 

ovata 182 

pallescens 32 

pallida   (Helicogena  arbu- 
storum)   104 

pallida  (Hygromia  hispida)  97 
pallidus  (Agriolimax  agre- 
stis)  42 

parva 115 

parvula 138 

pellucida 47 

perversa 150 

petronella 59 

pfeifferi 193 

picea 104 

plana 97 

planospira 115 

plicata 135 

plicatula 148 

plicifera 134 

plumbeus 66 

plumbeo-nigrescens 66 

plumbeo-pallescens 66 

polita 211 

j   pomatia 1 16 

ponderosa 115 

porrecta 114 

pratensis.  . 174 

praticola 49 

pulchella 86 

pumila 142 

punctatus 42 

pura 58 

pusilla 165 

putris 189 

pygmæa  (Vertigg)  ........  161 

pygmæum  (Punctum)  ....  76 

radiata 191 

radiatula 59 

recta 195 

reticulatus 42 

rolphii 148 

roseolabiata 114 

rotundata 77 

ruderata  . 78 

rudis 105 

rufus  (Arion  ater)  ....   65,  67 

rufus  (Arion  subfuscus) .  .  67 

rupestris 78 

Side 

scarburgensis    84,  221 

sejuncta    (Clausilia    plica- 

tula) 149 

sejuncta  (Clausilia  pumila)  143 
septentrionalis   (Clausilia 

bidentata) 141 

septentrionalis    (Hygromia 

hispida) 97 

shuttleworthiana 164 

silvatica 54 

similis 137 

sort  Skovsnegl 65 

straminea 113 

strigella 93 

subcylindricus 182 

subelegans 195 

subfuscus 67 

subglobosa 191 

sublævis    85 

subrugosa 141 

subspeciosa .  142 

substriata 162 

subterranea 51 

succineus 42 

succineus,  aurantiacus . ...  70 

temporalis 191 

tenellus 33 


Side 

thamnivaga 104 

trianfracta 191 

trochoidalis 104 

truncatula 143 

tumida    (Clausilia    ventri- 

cosa) 146 

tumida  (Vertigo  pusilla).  .  166 

turritella 176 

umbilicata 1 68 

umbrosa 98 

undulata  (Helix  hortensis)  110 

undulata  (Helix  nemoralis)  1 14 

unicolor 29 

unidentata 173 

unifasciata 92 

variegatus 35 

venetzii 1 66 

ventricosa  (Clausilia)  ....  144 
ventricosa  (Succinea  pfeif- 

feri) 194 

ventricosior 202 

ventrosa 1 60 

Vinbjærgsneglen 116 

violaceus 42 

virescens 113 

viridula 182 


Rettelser  og  Tilføjelser. 


,Den  danske  Form"  rettes  til  „Den 
almindeligste  danske  Form". 

Side 29,  Figurforklaringen:  Tilføj  vs  Sædblære. 

Side  75,  L.2  f.  o.:  Flere  Eksemplarer  af  Arion  minimus 
er  1911  taget  af  Forf.  paa  Sjælland  (ved  Mølleaaen  og  i 
Hareskoven). 

Side  84,  L.  10  f.  n. :  Tilføj  som  Synonym  (Helix  scarbur- 
gensis Turton). 

Side  185,  L.  13f.  o.;  Tilføj  Vordingborg. 


Hvor  intet  nærmere  er  anført,  er  Figurerne  originale 
og  tegnede  efter  danske  Eksemplarer.  De  større  Snegle- 
skaller er  tegnede  af  Vagn  Petersson,  for  en  stor  Del  efter 
Fotografier,  de  mindre  Snegleskaller,  de  nøgne  Former 
samt  de  anatomiske  Figurer  af  Forfatteren. 


